
Predgovor 


Ovo je temeljito prerađena verzija knjige koju sam, pod istim naslovom, objavio 1941. 
godine, i od nje je veća za oko pedeset posto. Osim općeg proširenja, ovdje sam na 
relevantniji način i mnogo detaljnije razmotrio austrijsku vanjsku politiku. Habsburška je 
Monarhija bila, i vise nego što su to inače velesile, organizacija za vođenje vanjske politike i 
sudbina joj je bila određena vanjskopolitičkim zbivanjima isto toliko koliko i ponašanjem 
njezinih naroda. Stvaranje Austrijskog Carstva nametnuo je Napoleon, uspostavljanje 
Austro-Ugarske Bismarck, a Monarhija je propala na kraju jednog velikog rata koji je 
djelomice i sama izazvala. Upravo zato što sam pokušao da opišem povijest Habsburške Mo¬ 
narhije ne uzimajući u obzir njezinu vanjsku politiku, prva je verzija ove knjige imala 
mnogo nejasnoća; nadam se da sam to njezinu manu sada ispravio. 

Pa i pristup mi je sada drukčiji. Unatoč nastojanju da budem realan, prva mi je 
verzija bila prožeta »iluzijom liberalizma" na mnogim mjestima govorio sam o 
„propuštenim mogućnostima" i pretpostavljao da se Habsburška Monarhija ipak mogla 
održati, samo daje ovaj ili onaj državnik ili narod bio razumniji. Teško mije bilo osloboditi 
se takva pristupa nakon čitanja bezbrojnih djela svojedobnih dobronamjernih autora koji 
su pisali bilo prije propasti Monarhije bilo još u nevjerici daje nema. Takvo žaljenje ne 
spada u dužnost povjesničara, pogotovo kad povijest koju iznosi neprestano i jasno 
pokazuje da i nije bilo mogućnosti koje bi se mogle propustiti. Konflikt između 
nadnacionalne dinastičke države i nacionalnog načela nametao je borbu do kraja; isto tako i 
konflikt između vladajućih i podređenih naroda. Neizbježno je svaki ustupak dolazio prekasno i 
bio premalen; jednako neizbježno, svaki je ustupak izazivao još žešće nezadovoljstvo. 
Nacionalno načelo, kad se jednom začelo, moralo je krčiti sebi put do svoga ostvarenja. U mojoj 
prvoj verziji bilo je možda i »nacionalne iluzije«; pretpostavljala je da su nacionalni pokreti, na 
početku dvadesetog stoljeća, bili pokreti »naroda«. Ovdje sam nastojao preinačiti to gledište i dati 
na znanje da se masovni nacionalizam, gdje ga je bilo, znatno razlikovao od nacionalizma 
inteligencije. 

Carstvu o kojem je riječ u ovoj knjizi ni do danas nisam našao neko adekvatno kratko 
ime_ »Austrijsko Carstvo« postojalo je u svom punom obliku samo od 1804. do 1867, a 
nakon toga se pretvorilo u »Austro-Ugarsku«. Neugarska polovica Carstva nije dobila po¬ 
sebno ime; držeći se svojedobne površne prakse, zovem je »Austrija«, odnosno katkad 
»ustavna Austrija« kako bih time implicirao njezinu službenu definiciju kao »zemlje i 
krunovine predstavljene u Reichsratu«. U prvoj verziji, preveo sam Reichsrat kao Carevinsko 

vijeće; ali to, iako je tehnički točno, daje derogativan značaj skupštini koja je predstavljala 
parlament bar onoliko koliko i Reichstag, i zato sam se ovdje vratio na njemačko ime. 1 S 
druge strane, prekinuo sam s apsurdnom praksom upotrebe njemačkih i talijanskih imena mjesta 
u kojima nema ni Nijemaca ni Talijana: u ovoj knjizi Zagreb sam vratio Hrvatima a 
Sadovu Cesima. Ne računam li internacionalni oblik Vienna«, to sam pravilo prekršio samo 
s imenima Prag i Trieste, čime nikako ne želim reći daje Prag njemački a Trieste talijanski. 

Epilogom nisam želio rezimirati povijesne događaje posljednjih trideset godina nego samo 
pokazati kako propašću Habsburške Monarhije nisu nestale i habsburške tome. To mije 
još prije bio predmet rasprave u članku »Nacionalna nezavisnost i 'austrijska ideja'« koji sam 
objavio u časopisu Political Quarterly. 

Zahvaljujem gospodinu A. F. Thompsonu, iz Wadham Collegea, koji mi je pročitao 
rukopis, i svom kolegi, gospodinu C. E. Stevensu, koji mi je pročitao korekturu. 

16. studenog 1947. 

A.J.P.TAYLOR 


1 U ovom prijevodu ipak je upotrijebljen naziv »Carevinsko vijeće« jer je udomaćen u našoj historiografiji, 
(prev.) 

I 

DINASTIJA 

Carstvo Habsburgovaca što se raspalo 1918. predstavljalo je jedinstven vremenski i prostorni 
apsurd. Mettemich, Evropejac iz Rajnske oblasti, držao je da Habsburško Carstvo i ne pripada 
Evropi: »Azija«, rekao je, »počinje na Landstrasse» - to jest na cesti što iz Beča vodi na 
istok. Franjo Josip je bio svjestan da živi u pogrešno doba: »U meni gledate posljednjeg 
monarha stare škole«, rekao je Theodoreu Rooseveltu. Konglomerat teritorija kojima je 
vladala habsburška kuća nikad i nije precizno definiran. U grubim je crtama bio određen 
1526, kad je Ferdinand, već okićen nizom svakakvih naslova kao vladar alpsko-njemačkih 
zemalja, uz to postao kralj Češke i kralj Ugarske; ipak, gotovo trista godina carstvo mu nije 
imalo neko zajedničko ime. To su jednostavno bile »zemlje kuće Habsburg«, ili »zemlje 
(rimsko-njemačkog) cara«. U razdoblju od 1742. do 1745, kada naslov rimsko-njemačkog 
cara nije pripadao Habsburgovcima, Marija Terezija se mogla zvati samo »kraljicom Ugarske«, 
iako joj carstvo zacijelo nije obuhvaćalo samo Ugarsku. Onda je Franjo II, posljednji rimsko- 
njemački car, vidjevši da mu je to carska titula ugrožena Napoleonovim ambicijama, 
1804. izmislio za sebe naslov »cara Austrije«. Ali to je opet bilo samo dinastičko ime; radilo se 
o carstvu austrijske kuće, a ne carstvu Austrijanaca. Zatim je 1867. Ugarska primorala cara daje 
prizna za ravnopravnog partnera, pa je carstvo postalo »Austro-Ugarska«, ali su neugarske 
zemlje ostale bez svog imena sve do kraja. 

Habsburške zemlje nisu bile međusobno povezane ni geografski ni nacionalno. 
Tu i tamo nazivane su i zemljama Podunavlja, ali kako su se to mogle uklopiti 
Nizozemska, Breisgau i Sjeverna Italija? Ili u devetnaestom stoljeću Galicija, Bosna i 
Hercegovina, Bukovina, pa i Češka? Inače su Habsburgovci podrijetlom bili njemačka 
kuća, a s vremenom će svojoj lozi dodati najprije španjolski a zatim talijanski element, 
međutim, nikad se neće vezati za određenu regiju nisi narod. Bili su posljednji 
titulirani vladari apstraktne srednjovjekovne univerzalne monarhije i od nje su 
naslijedili određen kozmopolitski duh. Stanovnici njihove prijestolnice, bili su 
Nijemci, i to je bile sve što je Habsburgovcima davalo neko nacionalno obilježje. U 
drugim zemljama dinastije su epizode u povijesti naroda, a u Habsburškom Carstvu 
narodi su bili problem u povijesti dinastije. S vremenom su habsburške zemlje 
iskovale određeno kulturno zajedništvo, a stekle su i neki donekle zajednički 
ekonomski karakter; ali to su bile kreacije, a ne kreatori, dinastije. U Evropi nema 

druge dinastije da se tako dugo održala i ostavila tako dubok trag; Habsburgovci su 
bili najveća dinastija novog vijeka i povijest Srednje Evrope vrti se oko njih, a ne oni oko nje. 
U svoje vrijeme Habsburgovci su ispunili mnoge misije. U šesnaestom stoljeću obranili 
su Evropu od Turaka; u sedamnaestom stoljeću odlučili su o pobjedi protureformacije; u 
osamnaestom stoljeću širili su ideje prosvjetiteljstva; u devetnaestom stoljeću 
predstavljali su barijeru stvaranju velikonjemačke nacionalno države. Ali sve su to bile 
prigodne uloge. Jedini im je stalan cilj bio - ostati na vlasti: i ideje i narode 
iskorištavali su poradi gospodstva svoga doma. Otuda im i spremnost da 
eksperimentiraju kakvu je, na primjer, pokazao Franjo Josip kad se pri kraju svoje 
vladavine pretvorio u pobornika općeg izbornog prava. Ideje, teritorije, metode, 
saveznike, državnike Habsburgovci su mijenjali kad god je to odgovaralo njihovim 
dinastičkim interesima. Trajanje bio samo »Slavni Dom«. Habsburške su zemlje bile 
kolekcija nasljednih posjeda, a ne država, a Habsburgovci su bili vlastelini, a ne vladari - 
neki benevolentni vlastelini, neki nesposobni, neki grabežljivi i pohlepni, svi 
koncentrirani na to da od svojih zakupnika izvuku što više kako bi im se Evropa divila. 
Mogli su se pomiriti bilo s time, samo ne sa zahtjevom da vlastele ne bude; taj će ih zahtjev i 
upropastiti. 

Svoju dinastičku karijeru Habsburgovci su započeli kao nadvojvode Austrije, to jest 
alpskih zemalja u jugoistočnoj marki Svetog Rimskog Carstva. Onda je, u petnaestom stoljeću, 
nakon razdoblja anarhije, za rimsko-njemačkog cara izabran jedan Habsburgovac, kao be¬ 
zopasan mediokritet, pa je titula postala praktički nasljedna; samo od 1742. do 1745. car 
nije bio Habsburgovac. Habsburgovci su se ipak nadali da će od tog carstva napraviti 
stvarnost i od Njemačke jedinstvenu državu; za to im je bila potrebna veća moć kojom će se 
nametnuti njemačkim vladarima. Stoljećima su osebujno vješto baratali oruđem 
dinastičkih bračnih veza, pa su tim oruđem i izgradili veličinu svoje kuće. Karlo V, koji 
je 1519. bio izabran za rimsko-njemačkog cara, vladao je Nizozemskom, Španjolskom s 
Indijama, i većim dijelom Italije; njegov mladi brat Ferdinand preuzeo je austrijsko 
nadvojvodstvo, a 1526. postao kralj Češke i kralj Ugarske. To je bio pokušaj stvaranja 
univerzalne monarhije koja će se temeljiti na obiteljskim vezama. Ali protivnici su bili 
prejaki: pokušaj je propao jer su se protiv njega udružili Francuska i njemački vladari. 
Ferdinand je 1526. stekao nove terete, a ne novu snagu. Češke i Ugarske dokopao se 
zahvaljujući pogibiji posljednjeg Jagelovića u borbi protiv Turaka; a 1529. Turci su se 
našli pod Bečom. Tako, umjesto da pokore njemačke vladare, Habsburgovci su morali 
od njih tražiti spas. Beč se spasio, a Turci su se zadovoljili većim dijelom Ugarske. Često 

se tvrdi da su turski prodori upropastili Habsburgovcima planove da zavladaju Njemačkom; 
bit će ipak točnije da su ti prodori Habsburgovce spasili od katastrofe i omogućili im da 
životare sve do dvadesetog stoljeća. Da nije bilo opasnosti od Turaka, Habsburgovci bi 
nedvojbeno, kao prije njih Hohenstaufovci i Luksemburžani, pokušali zavladati Njemačkom - 
i u tome bi vjerojatno propali na isti način. A ovako, s Turcima su Habsburgovci stekli prvu 
od svojih mnogih »misija«: vise od sto godina Habsburgovci neće ni prstom maknuti da 
oslobode dijelove Ugarske koje su Turci osvojili, a ipak će uvjeriti ne samo druge nego i 
sebe da su branitelji kršćanstva. Suprotnosti se međusobno podupiru, kao potpornjaci i 
zid. Tako su kršćanske crkve mogle podnijeti herezu, ali ne i ravnodušnost. I Habsburgovci 
su mogli odoljeli turskim napadima, ali je opadanjem turske sile i njihova moć malaksala da 
bi na kraju i habsburško i otomansko carstvo propali zajedno. 

Neuspjehom Karla V iscrpla se habsburška kreativnost. Kad je od 1556. abdicirao te je carski 
naslov pripao Ferdinandu, počela je borba Habsburgovaca da se održe na vlasti; time je 
Habsburška Monarhija dobila svoje trajno obilježje. Dok su je u prvoj polovici šesnaestog 
stoljeća ugrožavali vanjski neprijatelj, u drugoj polovici joj je iznutra zaprijetio raspad. Zemaljski 
su staleži htjeli sačuvati nezavisnost i povlastice svojih aristokratskih članova. S husitskom 
crkvom Češka je već imala nacionalnu religiju, a protestantizam se širio i u ostatku Ugarske i u 
njemačkim zemljama. Čak je i politika bračnih veza imala negativne posljedice; iz brakova se 
rađaju djeca, pa su Habsburgovci dijelili svoje zemlje svome potomstvu sve do kraja 
sedamnaestog stoljeća, da bi zatim novim brakovima nastojali popraviti rezultate starih. Ali, 
kako se ideja o jedinstvu habsburških zemalja kosila s pravom dinastije da po volji raspolaže 
svojim zemljama, to su Habsburgovci nastojali da im posjedi budu odijeljeni, a ne da se 
zbliže. Zato kod njih nikad i nije bilo Skupštine staleža, odnosno općeg skupa staleža, kao 
u Francuskoj. U Linzu su se 1614. sastale delegacije svih habsburških zemalja, osim Tirola, i 
predložile stvaranje središnjeg odbora staleža, ali više radi otpora habsburškom vladaru nego 
Turcima. Dok su u drugim zemljama dinastije surađivale sa svojim narodima, dotle su 
Habsburgovci smatrali da će narodi međusobno surađivati samo protiv dinastije. Da bi se 
suprotstavili inicijativi svojih podanika, potražili su saveznika i našli ga u protureformaciji. 

Savez dinastije i isusovaca spasio je Habsburgovce i razbio protestantizam u Srednjoj 
Evropi; osim toga, dao je »austrijskoj« kulturi onaj posebni pečat koji je sačuvala do 
kraja. Austrijska barokna civilizacija bila je kao palače koje je gradila - grandiozna, 
izvana puna života a iznutra jalova: to je bio teatar, a ne stvarnost. Nije imala ni 
integriteta ni individualnosti, a u srcu joj je bilo lakoumlje besperspektivnosti. 
»Beznadno ali ne ozbiljno«, to je bila ideja vodilja koju je doba baroka utisnulo 

habsburškom svijetu. Duboki su osjećaji nalazili oduška samo u glazbi, najmanje 
politiziranoj umjetnosti, pa je i to kreativni duh morao kidati lance; atmosferi Beča bio je 
poćudniji Johann Strauss nego Mozart ili Beethoven. Habsburgovci su se od isusovaca 
naučili strpljivosti, lukavosti i teatralnosti, ali se od njih zacijelo nisu mogli naučiti 
iskrenosti i kreativnosti. 

U drugoj polovici šesnaestog stoljeća protureformacija je mirnim putem opet 
pridobila habsburške njemačke zemlje; protestantizam se zadržao samo još u nekim 
koruškim planinskim dolinama. Lako je podlegao i uski pojas habsburške Ugarske sa 
svojim saborom u Bratislavi. Centralna je Ugarska bila turski pašaluk i rapidno propadala 
pod turskom eksploatacijom. Istočne ugarske zemlje bile su vazalna kneževina pod turskim 
vrhovništvom, i ondje se kalvinizam, pod turskom zaštitom, očuvao te će poslije 
Habsburgovcima mrsiti račune. Do otvorenog sukoba došlo je u Češkoj gdje je 
plemstvo, poput nizozemskih staleža, pozvalo kalvinizam i nacionalizam u obranu 
aristokratskih privilegija. Suprotno Nizozemskoj, u Češkoj još nije bilo razvijenog građanskog 
staleža koji će obranu povlastica pretvoriti u borbu za nove slobode. Češko je plemstvo 
zazivalo Husovo ime i glorificiralo češki narod, a zapravo nije ni koraka napravilo 
dalje od odbijanja da plaća poreze. Sukob je 1618. prerastao u rat. Češki je sabor, alarmiran 
carevim presezanjem, odbio da novog Habsburgovca prizna za kralja iako je ranije to bio 
obećao. Umjesto njega, izabrao je njemačkog kneza protestanta koji je, kako su mislili, 
mogao računati na vojnu pomoć Kalvinističke Unije u Njemačkoj, i svoga tasta, 
engleskoga kralja. Činilo se da se Habsburška Monarhija raspada: car nije imao ni 
financijskih sredstava ni ljudstva, a češka konjica došla mu je pred vrata Beča. Ali 
uspjeh Čeha bio je kratka vijeka: plemstvo nije bilo spremno na žrtve radi obrane svojih 
povlastica, pa čak ni svoga opstanka; Jakova I, koji je bio sav obuzet miroljubivom 
diplomacijom, Parlament nije mogao nagovoriti da pošalje vojsku u Češku, i dok je 
Kalvinistička unija našla malo snage za pomoć Češkoj, Katolička je liga pružila snažnu pomoć 
Habsburgovcima. Godine 1620 historijska je Češka uništena u bitki na Bijeloj gori. 
Češku husitsku kulturu zamijenila je kozmopolitska barokna kultura protureformacije. 
Domaće je plemstvo obezvlašćeno i velikim dijelom pobjeglo iz zemlje, dvije trećine 
veleposjeda promijenilo je vlasnike, a pustolovi iz svih evropskih zemalja, prišipetlje 
Habsburgovaca, stvorili su novu, carsku aristokraciju. Češka je kruna pripala u nasljeđe 
habsburškoj lozi, a saboru je »Obnovljenim zemaljskim redom« 1627. oduzeto svako 
pravo osim da sluša zahtjeve Krune za financijskim sredstvima. 

Bitka na Bijeloj gori odredila je karakter Habsburškog Carstva. Prije su Češka i 

Ugarska bile slične, polunezavisne kraljevine; sad je Češka postala »nasljedna zemlja« 
poput njemačkih pokrajina, a Ugarska je ostala sama. Česi su kao narod obespravljeni, a 
država im je pretvorena u administrativnu jedinicu, lako je njemački jezik izjednačen 
sa češkim, Češka nije ponjemčena nego je »poaustrijančena«, to jest postala je 
kozmopolitska ili neodređena. Pobjeda 1620. godine bila je pobjeda apsolutizma, a ne 
centralizacije. Habsburgovci su se bojali da svoje narode združe, pa makar i u po¬ 
dložnosti, a osim toga za centralizaciju svojih zemalja i nisu imali administrativne 
sposobnosti. Snagu koju su skupili da pokore Češku, istrošili su u konačnom pokušaju 
da Njemačku prisile na poslušnost. Stare su se ambicije trgnule iz snova i carske su čete stigle na 
baltičku obalu, ali su habsburški planovi propali zbog intervencije Francuske i Švedske. 
Vestfalskim mirom, kojim je završen tridesetogodišnji rat, pala je presuda da se sa Svetim 
Rimskim Carstvom neće ostvariti ujedinjenje Njemačke. Ta presuda imala je i svoje 
naličje: iako su im razbijene rimsko-carske pretenzije, Habsburgovci nisu osuđeni na 
smrt - ostali su veliki kao vladari svojih dinastičkih zemalja. Evropa je priznala 
austrijsku kuću, ne više na temelju njezine rimsko-carske titule nego na temelju njezine 
vlastite snage. 

Ponovnim osvajanjem Ugarske stavljena je točka na »i« u konstituiranju Habsburške 
Monarhije. Habsburgovce su na akciju potaknuli Turci koji su u svojoj posljednjoj 
erupciji sile 1683. još jednom stigli pod zidine Beča. Kad je taj napad propao, turska 
se plima brzo povukla i habsburške su čete do kraja sedamnaestog stoljeća praktički 
očistile cijelu Ugarsku od Turaka. Habsburgovcima se žurilo iz još jednog razloga. Velepo¬ 
sjednici koji su predstavljali madžarsku naciju nisu nipošto htjeli doživjeti sudbinu 
Češke: čim su se oslobodili Turaka, ustali su protiv Habsburgovaca i 1707. oduzeli im 
kraljevsku krunu. Međutim, njima se nije dogodila replika Bijele gore, jer su sve 
habsburške snage bile angažirane u ratu za španjolsku baštinu te se nisu mogle skrenuti 
na pokoravanje madžarskog plemstva. Godine 1711. sklopljena je nagodba, prva od mnogih, 
između Habsburgovaca i Madžara. Szatmarskim mirom madžarsko se plemstvo na čelu sa 
Sandorom Karolyijem odreklo svoga vođe Rakoczyja i priznalo habsburškog vladara za 
kralja, a ovaj je sa svoje strane priznao ugarski tradicionalni ustav i povlastice. Tako je 
Ugarska sačuvala svoj feudalni svoju samobitnost i povlastice svoga feudalnog 
staleža. Sto je najvažnije, sačuvala je instituciju županije (comitatusa), u Evropi jedinstvene 
autonomne lokalne vlasti. Habsburška je uprava stala na ugarskoj granici; Ugarskom će, 
čak i u razdobljima apsolutizma, upravljati izborna vijeća sitnog plemstva koja nikad neće 
primijeniti nikakve mjere sto im krnje povlastice. Time je bio postavljen model ugarske 



budućnosti: Ugarska će prihvaćati habsburškoga kralja samo dotle dok on podržava 
»slobodu« feudalaca. Sandor Karolyi, tvorac mira u Szatmaru, spasio je svoj stalež i istodobno 
udario temelje veličini svoje loze; dvjesta godina kasnije, jedan njegov potomak objavit će 
kraj Habsburške Monarhije u posljednjem pokušaju da sačuva Veliku Ugarsku. 

Odredbe mira u Szatmaru potvrđene su dvanaest godina kasnije Pragmatičkom 
sankcijom, zakonskom poveljom Habsburške Monarhije. Kako Karlo VI, rimsko-njemački 
car od 1711. godine, nije imao muškog potomka, htio je svoje zemlje spasiti od podjele 
koja je netom bila snašla španjolsko carstvo, a u kojoj je i sam sudjelovao. Temeljnim zakonom, 
to jest Pragmatičkom sankcijom, prenio je pravo nasljeđa na svoju kćer i, što je još važnije, 
odredio nedjeljivost habsburških zemalja. Habsburška je Monarhija prestala biti 
konglomerat zemalja kojima slučajno upravlja isti vladar, i postala je jasno definirana 
carevina. Da bi što bolje osnažio Pragmatičku sankciju, Karlo je od sabora svojih zemalja 
zatražio da mu je potvrde. To mu nije bilo teško u »nasljednim zemljama«, Češkoj i 
njemačkim pokrajinama, gdje su sabori bili izgubili svaku moć, ali je Ugarski sabor zauzvrat 
zatražio novo svečano priznanje ugarskih »prava, sloboda i povlastica, imuniteta, 
prerogativa i uvriježenih običaja«. Tako se u Pragmatičkoj sankciji nagla kontradikcija, 
temeljna kontradikcija Habsburškog carstva. Sankcija je Habsburgovcima bila zakonska 
osnova jedinstva njihova carstva, a Ugarskoj je bila zakonska potvrda njenih privilegija, 
što će reći i njene posebnosti i, prema tome, nejedinstva carstva. 

Pragmatička sankcija nije omogućila Mariji Tereziji da mirno preuzme prijestolje. 
Opstanak Habsburške Monarhije bio je 1740. ponovo ugrožen isto kao i 1618. godine. 
Pruski je kralj zatražio Slesku osvojivši je, poremetio ravnotežu odnosa između 
Nijemaca i nenjemačkih naroda u zemljama Češke krune; habsburškoj kući oduzeta je 
titula rimsko-njemačkog cara koju je dobio bavarski knez izbornik; a francuska vojska je 
provalila u Češku i zauzela Prag. Marija Terezija se poslužila oružjem svojih predaka: 
strpljenjem i upornošću, profesionalnom vojskom i politikom mudrih saveza. Nije zatražila 
podršku od svojih naroda. Njezin jedini poziv na rodoljublje, dramatičnom pojavom u 
Ugarskom saboru 1741, nije bio uspješan. Ugarski su plemići doduše izjavili da su 
spremni ginuti za svoju vladaricu Mariju Tereziju; ali oni njoj neće plaćati poreze. Tako je 
sama njihova izjava o lojalnosti zapravo bila afirmacija da Ugarska zna samo za svoga 
vladara, a ništa je se ne tiče jedinstvo habsburških zemalja. Kriza 1618. godine stvorila 
je u Habsburgovaca uvjerenje da će se njihovi narodi složiti samo protiv dinastije; a kriza 
1740. godine usadila im je uvjerenje da obraćanje narodima neće dinastiji pomoći, nego 
da će ga narodi iskoristiti kako bi izvukli za nju štetne ustupke. Kad je svladala vanjske 

neprijatelje, Marija Terezija posvetila se kovanju jedinstva svoga carstva. 

Karlo VI je ozakonio jedinstvo habsburških zemalja, a Marija Terezija ga je provela 
u djelo. Kad je ona došla na prijestolje, pokrajine su značile sve, a središte ništa; 
»carstvo« se sastojalo tek od Dvora i vojske. Marija Terezija je carstvu dala onaj 
birokratski sustav bez kojeg ono ne hi moglo dalje živjeti kao velesila. Ukinula je Češku 
kancelariju i u Beču uspostavila centralnu upravu; lokalnu upravu nadzirali su 
predstavnici toga središnjeg tijela, neovisno o zemaljskim saborima. Krupnim 
feudalcima ostala je »patrimonijska jurisdikcija« nad njihovim seljaštvom, i to se zadržalo 
sve do 1848. godine. Ona je feudalcu predstavljala više materijalnu nego političku korist, 
pa je, štaviše, vlastelin često uzimao lokalnog carskog funkcionara za svoga pravnog 
zastupnika. Kreishatiponann, okružni kapetan, bio je ugaoni kamen carstva koje je 
stvorila Marija Terezija, funkcionar u sredini između intendanta i prefekta. Kao u 
burbonskoj Francuskoj, pokrajine su ostale, a kao u Napoleonovoj Francuskoj, kapetan je 
vodio novu, umjetno stvorenu jedinicu, okrug. Zemaljska aristokracija izgubila je svaku 
stvarnu vlast; da bi je ponovo stekli, aristokrati će poslije postati pokrajinski patrioti, 
pa čak, kratko vrijeme, i liberali. 

Carski sistem koji je stvorila Marija Terezija bio je strogo carski, dapače 
»austrijski«; nije imao nikakav određeni nacionalni karakter. Međutim, dlanovi 
Dvorske kancelarije u Beču i većina okružnih kapetana bili su Nijemci: stjecali su 
njemačko obrazovanje, a njemački je bio službeni jezik njihove međusobne komuni¬ 
kacije. Ipak, bili bi se začudili kad bi im tko rekao da im je zadaća »germanska«. Ali, 
čim se nacionalni duh probudio, germanizirana je birokracija dala njemačkom na¬ 
cionalizmu pravo da svojata habsburšku baštinu, pa su se i sami habsburgovci morali 
zamisliti nad pitanjem jesu li oni njemačka dinastija. 

Zahvaljujući još jedanput vanjskim neprilikama habsburške kuće, Ugarska je 
izbjegla jaram i reforme Marije Terezije. Ni Marija Terezija nije mogla sebi 
priuštiti nešto slično bitki na Bijeloj gori. Tako je Ugarske sačuvala svoju posebnu 
kancelariju i autonomiju unutrašnje uprave neometanu carskim funkcionarima. No 
Marija Terezija nakanila je da postupnim presezanjem potkopa povlašteni položaj 
Ugarske. Nakon završetka sedmogodišnjeg rata, više nikad nije sazvala Ugarski 
sabor, a nije htjela ni imati poseban ugarski dvor, nego je ugarske velmože 
dovlačila u Beč, u carski dvor, gdje su oni poprimali austrijski, kozmopolitski 
karakter. Ekonomski je Ugarska bila tretirana kao da je austrijska kolonija, na 
merkantilistički način. Kako Ugarska vlastela nisu plaćala nikakav porez, to 

se iz Ugarske novac izvlačio teškim nametima na robu koju je ona uvozila iz drugih 
habsburških zemalja; a da bi se ti prihodi osigurali, Ugarskoj je onemogućeno da to 
robu uvozi iz drugih zemalja ili da je sama proizvodi. Takav je sistem odgovarao 
ugarskoj aristokraciji; ona je osiromašenje vlastite zemlje smatrala niskom 
cijenom za očuvanje svoga povlaštenog položaja. Sa svakim napretkom u 
nasljednim zemljama, Ugarska se sve više izdvajala i politički i društveno. Marija Terezija 
bila je istinski utemeljitelj austrijskog carstva, a zaustavljanjem reforme na granici Ugarske 
postala je i utemeljitelj dualizma. 

Josip II je s negodovanjem gledao na majčinu opreznost i nagodbenjaštvo. 
Čim je ona 1780. umrla, dao se na posao da njezino djelo dovede do logičnog 
zaključka i od svog carstva stvori centraliziranu egalitarnu državu. Odbio je da se okruni 
za ugarskog kralja, da prizna povlastice Ugarskoj i da sazove njen sabor; ukinuo je 
županije i Ugarskoj nametnuo upravu njemačke birokracije. Sto se tiče karaktera svoga 
carstva, Josip II nije se ni najmanje dvoumio: to je imala biti njemačka država. »Ja sam 
car njemačkog Reicha«, rekao je. »Prema tome, sve druge države kojima vladam samo su 
njegove pokrajine.« On je isto tako raskinuo habsburšku vezu s Rimokatoličkom 
crkvom. Mnogi su samostani likvidirani; protestanti i Židovi stekli su sva građanska 
prava; a pošto je Crkvi oduzet povlašteni nametnuta joj je državna kontrola, stroža 
od one kojoj će Napoleon 1801. podvrgnuti Crkvu u Francuskoj. Konačno je svjetovna 
misao mogla oživjeti; u Češkoj se razgorio zapretani žar protestantizma; oslobađanjem 
Židova Josip II potaknuo je stvaranje najvjernijih Austrijanaca, jer se konflikt između 
dinastičkih i nacionalnih interesa nije ticao jedino Židova pa su oni bili bezrezervni 
Austrijanci. 

Za budući karakter habsburških zemalja bit će još presudniji agrarni reformizam Josipa 
II: u njemu je bila klica iz koje se začelo sve što će zatim slijediti, pa i današnji izgled 
istočnog dijela Srednje Evrope. Ukidanje kmetstva bilo je opća tekovina prosvijećenog 
apsolutizma, ali je Josip II bio gotovo jedini koji oslobađanjem kmetova nije oslabio njihovu 
vezu sa zemljom. Kmetstvo u strogom smislu riječi (to jest, sustav u kojem su seljaci 
smatrani pokretnom imovinom vezanom za zemlju) postojalo je samo u Češkoj i 
Ugarskoj, dok su u njemačkim pokrajinama seljaci imali svoja selišta na feudalnom 
posjedu, ali su inače bili slobodni ljudi. Josip II je ukinuo pravo kmetstvo, kao što je to 
učinila i većina njemačkih vladara (osim Pruske gdje će do toga doći tek u Steinovo doba), 
u Njemačkoj, pa i sa Steinovom reformom, kad su seljaci oslobođeni kmetskih odnosa, i 
zemlja je oslobođena od seljaka. Seljacima nije zajamčena sigurnost posjeda, pa su ga 

mogli zadržati samo oni dok su osiromašeni »očišćeni« sa zemlje i postali 
težaci bezemljaši. Josip II je onemogućio to »čišćenje« seljaka (Bauernlegung). Još je 
Marija Terezija bila provela popisivanje cijelog zemljišnog fonda sa strogom podjelom 
na plemićka i seljačka, odnosno, tadašnjim pravnim jezikom, na dominikalna i rustikalna 
zemljišta, a Josip 11 je trajno zabranio svako daljnje stjecanje »rustikalnih« zemljišta 
od strane plemstva i tako je masi »rustikalaca« zajamčio posjed. Glavni mu je motiv 
nedvojbeno bio da spriječi povećanje »dominikalne« zemlje koja je davala manje poreze, a u 
Ugarskoj nikakve, ali svejedno ostaje činjenica da se time očuvalo seljaštvo. Rustikalna je 
zemlja i dalje ostala opterećena tzv. tlakom, radnom rentom, koja se održala sve do 1848. 
godine. Seljak zakupnik »dominikalne« zemlje morat će također dočekati 1848. da bi stekao 
sigurnost posjeda. Ali, odlučni je korak bio učinjen. Seljački je stalež stekao određenu 
sigurnost do koje će drugdje u Evropi doći tek francuskom revolucijom, lako su 
siromašni seljaci i dalje prodavali svoje posjede i napuštali zemlju, osobito nakon 1848, oni 
su ih mogli prodati samo drugim, imućnijim seljacima, a ne vlasteli, bez obzira da li 
sitnoj ili krupnoj; tako se promjena vlasništva zbivala unutar staleža, a ne iz jednog u 
drugi stalež. Stoga, gdje god se habsburška vlast protezala, očuvale su se seoske zajednice 1 , 
a s njima i seljački narodi. 

Politički, Habsburška Monarhija nije promijenila svoj despotski karakter; ali je u 
socijalnom smislu bila bliža revolucionarnoj Francuskoj nego sto je to bila Pruska, pa i 
zapadne njemačke države. Štaviše, kad su se u devetnaestom stoljeću uzdrmali 
temelji tog despotizma, to su francuske političke ideje naišle na spremniji odaziv 
nego u Njemačkoj - jer su u Habsburškoj Monarhiji intelektualne vode, poput 
francuskih radikala, imale svoje korijene u slobodnom seljaštvu. 

Naravno, daleko od toga da je Habsburška Monarhija bila isto što i jakobinska 
Francuska - što je također bila zasluga Josipa II. Koliko god bilo paradoksalno, 
njegov je agrarni sustav koristio i visokoj aristokraciji, staleži koji je Habsburškom 
Carstvu dao njegovu specifičnu aromu. Sigurnost seljačkog zakupa pogodila je sitno 
plemstvo jer je spriječila postupno jačanje plemićkog posjeda. Veleposjednici su, 
međutim, već postojali i još su se uvećali na račun sitnog plemstva. Slično tome, 
svaki je pomak prema novčanoj privredi štetio sitnom plemiću koji bi potratio ono 
malo novca što bi ga primio, dok je veleposjednik aristokrat primao krupne svote i s 
njima se pretvarao u kapitalista. Nije bilo nekog jačeg junkerskog staleža, osim u 

1 To ne vrijedi za Sjevernu Italiju gdje je sva zemlja bila u vlasništvu gospode pa su takozvani seljaci 
zapravo bili poljodjelci zakupnici kao u suvremenoj Engleskoj. To je bez sumnje i glavni razlog 
industrijskog razvoja Sjeverne Italije 

Ugarskoj, a i ondje je to madžarsko sitno plemstvo nakon 1848. krenulo drukčijom 
linijom od pruskih junkera. Tako je Habsburška Monarhija očuvala u snazi dva 
staleža koja su inače drugdje propadala - visoku aristokraciju i seljaštvo koje uživa 
zemlju, pa je Carevina s prvom bila konzervativnija, a s drugim radikalnija od ostalog 
dijela Srednje Evrope. Oba to staleža činila su protutežu urbanom kapitalizmu koji 
je drugdje bio glavna poluga liberalizma devetnaestog stoljeća. Josip 11 bio je nakanio 
da od svoga carstva napravi njemačku državu, a agrarnim reformama spriječio je 
pobjedu one društvene klase i ekonomskog sustava koji su bili stjegonoše njemačkog 
nacionalizma. Seljaci nisu napuštali zemlju u burnom tempu kao u Njemačkoj, a da 
o Engleskoj i ne govorimo, pa je austrijska industrija morala još čekati da dođe do 
jeftine radne snage koju je davalo obezvlašćeno seljaštvo. Zaostala se industrija 
štitila visokim carinama, čime je isključila Austriju iz njemačkog ZoIIvereina. Međutim, 
bilo bi pogrešno smatrati to jedinim razlogom što Habsburgovci nisu mogli držati korak u 
trci za moć. Austrijski industrijski razvoj počivao je na obrtima i iskustvu Češke, a 
Habsburška Monarhija nije raspolagala bogatim rezervama ugljena što su u devetnaestom 
stoljeću bile ključ privredne snage. Ta dva faktora djelovala su simultano pa im je 
nemoguće odrediti pojedinačnu težinu. Isto kao u Francuskoj, spoj tih dviju nestašica - 
ugljena i proletarijata - dao je jedan jedini rezultat, pa su i Francusku i Habsburšku 
Monarhiju, dvije tradicionalne velike evropske site, u devetnaestom stoljeću zasjenili 
dimnjaci Ruhra. 

Djelo Josipa II bilo je izvanredno dostignuće prosvjetiteljske svjedočanstvo snage 
carskog ustrojstva. Josip II pačao se u sve i sva, krupno i sitno, on je bio Konvent u 
jednom čovjeku. U toj isključivosti bila mu je i slabost. Njegova revolucionarna politika 
nije imala oslonca u nekoj revolucionarnoj klasi. Napoleon je došao nakon jedne velike 
revolucije pa se mogao oslanjati na francusko seljaštvo; a Josip II je osudio francusku 
revoluciju, tvrdeći za sebe da je »kralj po profesiji« i time priznao kontradikciju u samoj 
osnovi svoga djela. Svoj cilj mogao je postići samo revolucijom, a ona bi uništila 
dinastiju. Ovako, plemstvo je branilo svoje povlastice, seljaštvo svoje predrasude, te su 
Josipovi posjedi postali niz Vandeja. Najjači otpor, koji je kulminirao ozbiljnim 
nemirima, pružili su mu u Ugarskoj, gdje je poziv na tradicionalna prava dao obrani 
društvenih povlastica lažan ton liberalizma. Pa i u Češkoj je carska aristokracija, koju su 
bili uvezli Habsburgovci, svoje protivljenje društvenim reformama zaogrnula nekakvim 
češkim rodoljubljem, te su po predvorjima Hofburga odvjeci njemačkih, škotskih i 
španjolskih avanturista razmetljivo izmjenjivali ono nekoliko čeških riječi što su ih 

teškom mukom bili naučili od svojih konjušara. Češka je politika devetnaestog stoljeća izvela 
svoju prvu probu. Josip 11 je umro 1790; beskompromisan do kraja, smatrao je svoj 
neuspjeh totalnim. Njegov nasljednik Leopold II nije bio takav rob teorije. Ponovo je 
uveo tlaku koju je Josip 11 bio ukinuo 1789, ali je u svemu ostalom ostavio na snazi 
Josipove agrarne reforme. Leopold je bio voljan da se okruni češkom krunom, ali nije htio 
ukinuti »Obnovljeni zemaljski red« iz 1627. niti obnoviti Češku dvorsku kancelariju. 
U Ugarskoj, međutim, prethodna je pobuna bila realna pa su takvi bili i Leopoldovi ustupci. 
Sazvan je sabor te su s novom pompom priznate posebne ugarske povlastice; osobito su 
autonomnim lokalnim upravama vraćene pune ovlasti, a taj je ustupak bio presudan. Svoje 
obećanje da će sabor sazivati svake treće godine Leopold nije uzeo ozbiljno, a njegov gaje 
nasljednik ignorirao sve do 1825. godine. Ta razdoblja apsolutizma mogla su zaustaviti 
daljnje jačanje -ugarskog separatizma, ali nisu mogla skrenuti razvoj u suprotnom smjeru 
dokle god je lokalna uprava bila izvan dometa carske kontrole. Županije su očuvale 
aristokratsku Ugarsku, štaviše, iako su po zakonu bile dužne da provedu agrarne 
reforme Josipa II, one su obzirnim odnosom prema zemljoposjednicima omogućile 
plemstvu da ostane na zemlji sve do 1848. godine. Još je jedna kriza protekla po već 
poznatom obrascu: i dinastija i povlaštena Ugarska ustuknule su pred borbom do 
istrebljenja. Došlo je do nove nagodbe, opet na račun ugarskog naroda. 

I na širem planu događaji su tekli već ustaljenim redom. Još od vremena Karla V, 
Habsburška Monarhija suočavala se u prvoj polovici svakog stoljeća s vanjskim, a u drugoj 
polovici s unutrašnjim opasnostima. Preranom smrću 1792. Leopold II ostavio je problem 
svoga carstva pritupom, pa i neiskusnom sin u Franji I, posljednjem rimsko-njemačkom 
caru. Te probleme odmah su potisnuli u stranu ratovi s Francuskom koji su započeli 1792. i 
s prekidima potrajali sve do 1814. Reformizam i jakobinstvo postali su istoznačni pojmovi. 
Ratovi su Habsburgovcima donijeli niz katastrofa. Istjerali su ih iz Italije i Rajnske oblasti, 
Beč su dvaput zauzele francuske čete, a 1806. je Napoleon, postavši i sam univerzalni car, 
prisilio Franju da ukine Sveto Rimsko Carstvo. Protiv novih sila Franjo se poslužio 
starim oružjem - strpljenjem i upornošću, profesionalnom vojskom i politikom 
savezništva. Dok su u osamnaestom stoljeću Habsburgovci bili reformska dinastija, sad su 
postali kolovođe konzervativizma, a obrana položaja njihove kuće stopila se s općim 
interesom za stabilnost u Evropi. Tako su se još jednom, i opet nehotice, 
Habsburgovci našli s određenom misijom - da Evropu brane od revolucije, kao što su 
je svojedobno tobože branili od Turaka. Štoviše, na vrhuncu Napoleonove ere osjetio se 
čak i dašak nekadašnje habsburške ambicije: u ratu 1809. Franjo je istupio kao 

osloboditelj Njemačke i vođa njemačkog naroda. Rat se završio katastrofalnim 
porazom, pa je Franjo mogao biti sretan što se ponovo umilio Napoleonu onim sredstvom 
kojim su Flabsburgovci spretno baratali ženidbom. Konačni rat za oslobođenje nije 
dobiven zahvaljujući nekom općenarodnom zanosu, nego zahvaljujući strogo discipliniranoj 
vojsci sastavljenoj od seljaka i mrzovoljnoj suradnji velikih saveznika, što je potrajala 
koliko je trebalo da Napoleona upropasti njegovo vlastito pregnuće. 

Kad se 1814. rat završio, Franjo je već vladao više od dvadeset godina. U ratu je sačuvao 
veličinu svoje dinastije, a čuvanje te veličine bio mu je najviši cilj i u miru. Mrzio je 
promjene, inicijativu odozdo, pa i najmanji znak života u političkim poslovima. Njegovim 
konzervativnim nazorima smetale su ugarske povlastice, one su mu vrijeđale carsko 
dostojanstvo, pa je kanio nastaviti proces slabljenja položaja Ugarske koji je bio zastao pod 
njegovim prethodnicima. Po svemu se činilo da će se s povratkom mira u Evropi 
habsburški vladar opet posvetiti staroj borbi protiv dezintegracije, da će se obnoviti 
spor i regularan proces širenja carske modi na račun tradicionalnih prava i iznimaka. Ali 
s devetnaestim stoljećem povijest Flabsburške Monarhije dobila je jednu novu temu: narodi 
Carevine počeli su gajiti vlastite želje i težnje, a one će se u konačnici pokazati 
nespojivim i među sobom i s održanjem dinastije. Flabsburgovci će i dalje ostati u 
središtu pozornice, ali morat će se ljubazno smiješiti ostalim glumcima, a na kraju će 
im i binski radnici bili dobro došli šaptači. 

II 


NARODI 1 

Jednom zgodom, kad su Franji I govorili o nekom austrijskom rodoljubu, on je 
nestrpljivo odvratio: »A je li on rodoljub za mene?« Tu je car nepotrebno cjepidlačio. 
Austrija je bila carevinska organizacija, a ne zemlja, pa je biti Austrijanac značilo 
nemati nacionalnih osjećanja — nemati narodnosti. Od bitke na Bijeloj gori pa sve do 
Marije Terezije, »Austrija« je bila utjelovljena u feudalnoj aristokraciji, u 
»magnatima«. A oni sebe nisu smatrali Nijemcima (pa ni oni što su to i bili) nego 
Austrijancima, upravo kao što je prusko plemstvo u sebi gledalo samo Pruse. Osobito 
u Češkoj, gdje su bili najveći feudalni posjedi, velikaši nisu imali nikakvih 
osjećaja lokalne pripadnosti, jer su bili čiste habsburške tvorevine iz razdoblja 
tridesetogodišnjeg rata. Čak ni ugarski Estcrhazyji, Karolyji i Andrassyji, nisu 
imali nekih naročitih tradicija; i njihova se moć zasnivala na habsburškim darovnicama 
dobivenim nakon oslobođenja Ugarske od Turaka i gušenja Rakoczijeva ustanka. 
Autohtono plemstvo postojalo je samo u Galiciji i Italiji: svoju veličinu poljski velikaši nisu 
dugovali Habsburgovcima i nikad nisu smetnuli s uma da su Poljaci — iako su to ime 
uskraćivali svojim seljacima; talijanski su aristokrati pak bili kozmopoliti, ali je Italija 
bila njihov svijet. Izuzmemo li Galiciju i Italiju, Austrijsko je Carstvo bilo kao velika 
nakupina Irski, samo što — suprotno irskim veleposjednicima kojima je u svakom slučaju 
Engleska bila matična domovina - austrijska aristokracija nije imala drugog doma 
osim Carskog dvora. 

Austrijsko je plemstvo živjelo u zatvorenom krugu: velikaši su znali samo za svoj 
stalež, brakove su sklapali samo unutar svoga staleža, a govorili su kozmopolitskim 
jezikom Dvora - najprije francuskim i talijanskim, poslije njemačkim. Szćchćnyi, 
»najveći Madžar«, vodio je osobni dnevnik na njemačkom, a čak i u dvadesetom 
stoljeću Mihaly Karolyi, posljednji veliki madžarski aristokrat, govorio je francuski i 
njemački bolje nego madžarski. Taj stalež dao je visoke vojne starješine, di¬ 
plomate i one malobrojne velike državne ministre, dijelio pravdu u svojim feudalnim 
sudovima i do centralizatorskog djela Marije Terezije i Josipa II vodio upravne 
poslove Carevine. Monarhija je aristokraciji omogućila da eksploatira seljaštvo a 

1 Aluzije u ovom poglavlju bit će čitaocu jasnije uvidom u tabele nacionalnog sastava pojedinih pokrajina 
koje su dane u Dodatku 

zauzvrat je aristokracija podržavala monarhiju. Svojim reformističkim djelom 
monarhija je ugrozila pozicije aristokracije: centralizacijom joj je ugrozila neovisnost, 
agrarnom reformom joj je osporila ekonomske povlastice, a razgranatom carskom 
birokracijom, oduzela joj je monopol lokalne uprave. Otuda je u devetnaestom 
stoljeću aristokracija morala od monarhije braniti svoje tradicionalne povlastice koje 
su i same bile tvorevine monarhije. Poput engleskog garnizona u Irskoj, i ti su 
veleposjednici, iako tuđinci duhom a često i podrijetlom, preuzeli nekakva liberalna, 
pa i nacionalistička stajališta. Međutim, nikad nisu zaboravili da su sudbinski vezani 
za monarhiju: iako su igrali na kartu otpora, uvijek bi se vratili Dvoru i uvijek bi 
iznova razočarali svoje ortake, bili oni liberali ili nacionalisti. Uza sve svoje 
povremene fronde, feudalna aristokracija ostala je do kraja tvrda jezgra Habsburške 
Monarhije. 

Od trema kad je Marija Terezija stvorila središnju bečku Kancelariju, niknuo je 
još jedan stalež koji će moći za sebe tvrditi da je u biti »austrijski« - birokracija, oni koji 
su pokretali carevinski aparat. Ni taj stalež nije imao neko jedinstveno nacionalno ni 
klasno podrijetlo. Bilo je među njima i visokih aristokrata i Madžara, pa čak i Ceha, kao na 
primjer Kolovvrat. Većinom su to ipak bili Nijemci iz urbanih zajednica koji su, iako s 
titulama, pripadali, da se poslužimo austrijskim izrazom, »nižem društvu«. 
Birokratima nisu bili na srcu ni lokalpatrioti ni privilegirani aristokrati; ideal im je 
bio uniformno carstvo kojim se upravlja prema načelima prosvjetiteljstva. Poput 
svoga najvišeg uzora, Josipa II, birokrati nisu bili nikakvi nacionalni fanatici, ali ne 
bi ni u snu mogli zamisliti da bi Carevina bila što drugo do njemačka država. 
Njemački je neizbježno bio jezik središnje uprave, pa je logično postao i jezik 
lokalnih uprava čim su one podvrgnute kontroli centra. Osim centralizacije uprave, 
carska je birokracija imala i kulturnu zadaću - da širi prosvjetiteljstvo. Pa i to je 
zapravo bila germanizacija. Kultura i nije imala drugog jezika; što se god stvaralo u 
književnosti, filozofiji, čak i u agronomiji, bilo je samo na njemačkom; učenih 
je ljudi bilo samo na njemačkim sveučilištima; Njemačka je bila jedino vrelo s 
kojeg se mogla crpsti kultura. Upravo je na isti način Macaulay, koji zacijelo nije bio 
čovjek ni natražnjačkog ni nacionalističkog duha, smatrao da Indije treba da podignu 
kulturnu razinu Indije čitanjem Shakespeareovih djela i proučavanjem slavne 
revolucije Vilima Oranskoga. 

Ali kultura nije bila jedini faktor koji je birokraciju činio njemačkom. Birokrati su, 
često po rođenju a redovito po zaposlenju, bili gradski ljudi, a svi su gradovi u 

Habsburškoj Monarhiji imali njemački karakter. Habsburška je Monarhija bila pretežno agrarna, 
a malobrojnim historijskim gradovima što su svojedobno bili ponikli iz sela 
naprasno je prekinut povijesni razvoj: češkom su Pragu to učinili Habsburgovci, a 
ugarskom Budimu Turci. Ostala su mjesta bila trgovačka središta, od kojih su neka 
planski osnovali Habsburgovci, neka pak postupno razvili poduzetni trgovci, a sva su po 
jeziku i kulturi bila njemačka. Praha, Budapest, Zagreb, Bmo, Bratislava bili su isto 
toliko njemački kao Linz ili Innsbruck, do te mjere da su imali i njemačka imena: Prague, Ofen, 
Agram, Brunn, Pressburg. 1 U Pragu je 1815. bilo 50.000 Nijemaca a samo 15.000 
Ceha, i još 1848. pristojan je svijet na ulici govorio samo njemački, a raspitati se za put 
na češkom značilo je izazvati uvredljiv odgovor. 1 u Budimu i Pešti sve do 1848. bilo je 
tek malo više od trećine Madžara; ondje su u dvadesetim godinama prošlog stoljeća 
izlazila dva dnevnika na njemačkom, a nijedan na madžarskom. Gradsko je vijeće 
raspravljalo svoje poslove na njemačkom sve do osamdesetih godina devetnaestog 
stoljeća. Ipak su Prag i Budimpešta bili glavni gradovi naroda koji su doživljavali pun 
nacionalni preporod. Manji su gradovi još dulje zadržali svoj njemački karakter, a neki, 
kao Brno, sve do dvadesetog stoljeća. U tome su jedini izuzeci opet bili Sjeverna 
Italija i Galicija koje su prekasno stečene da bi se razvile po habsburškom modelu. 
U Krakovu i Lavovu najviše je bilo Poljaka, a trgovci nisu bili Nijemci nego Židovi. Italija 
je pak bila kolijevka i trgovine i urbanog života suvremene Evrope; talijanski gradovi nisu 
čekali da ih Nijemci stvore. 

S druge strane, njemački karakter gradova imao je malo ili nikakve veze s etničkom 
pripadnošću. Među gradskim stanovništvom bilo je onih koje su Habsburgovci doveli iz 
Njemačke, ali su mnogi bili doseljenici sa sela. Nijemac - to je bilo staleško ime. 
Označavalo je u biti trgovca - vlasnika dućana, veletrgovca, obrtnika, lihvara. Otuda se 
ime prenijelo na sve koji su se bavili kakvim urbanim zanimanjem - pisce, učitelje, 
namještenike, pravnike. Poduzetni seljački sin, bio Ceh, Rumunj ili Srbin, koji bi se 
doselio u grad, naučio bi njemački zanat i sa svojim bi kolegama govorio njemački; 
njegova bi djeca prezirala očev seljački govor, a njegovi unuci, dokopavši se državne službe, 
ne bi više ni znali da su ikad bili što drugo do Nijemci i građani. Gradovi su bili otoci 
istodobno i njemačke kulture i vjernosti Dvoru. Takvim je građanima bilo glupo mariti 
za pokrajinske slobode, koje su bile isključiva povlastica feudalne gospode. Otuda je 
konflikt između monarhijskog centralizma i pokrajina bio i konflikt između gradskog sred¬ 
njeg staleža i zemljišne aristokracije, koji se logično manifestirao kao konflikt između 

1 To jest Bratislava, koja je nosila i mađarsko ime Pozsony (Požun) 

njemačke prevlasti i nacionalne raznolikosti. Naravno, i njemački srednji stalež je svoj 
sukob s monarhijom. Podržavao je Carevinu, ali je htio da se ona temelji 
na .»liberalnim« načelima, kako se to zvalo u devetnaestom stoljeću. Mrzio je utjecaj 
visoke aristokracije na Dvoru, htio je da mu se glas čuje i u politici kao u upravi, i nije 
mu se sviđalo rastrošno i smušeno financijsko poslovanje Habsburgovaca. No, tim 
zamjerkama nije se osporavao opstanak Carevine; to su bile samo debate o brzini kojom bi 
trebalo ići putem centralizacije i reforme. Inače su njemački birokrati i kapitalisti bili i 
ostali odani caru. 

Međutim, taj stalež bio je samo pays legal Nijemaca pa je u devetnaestom stoljeću 
izgubio korak sa svojim sunarodnjacima. Habsburškom poviješću su u njenom 
posljednjem stoljeću dominirali nacionalni problemi, a od njih se vremenski prvi postavio 
nacionalizam Nijemaca. U početku on nije osporio opstanak dinastije, samo je težio za 
promjenom karaktera Carevine, možda samo da ga razvije. Naime, ako je staro carstvo 
imalo neki nacionalni karakter, onda je on bio njemački. Rimsko-njemačkog cara su 
općenito, iako neslužbeno, zvali »njemačkim carem«, a carstvo je još od petnaestog 
stoljeća bilo poznato kao »Sveto Rimsko Carstvo Njemačke Narodnosti«. Od 1806. do 
1815. nije bilo nikakve Njemačke, a nakon 1815. habsburški su njemački podanici opet 
pripali »Njemačkom Savezu«. Nadalje, izuzmemo li kozmopolitsku kulturu Dvora, u 
cijelom je carstvu vladala njemačka kultura, sveučilišta su bila njemačka, i zato će kasnije 
tvrdnja daje njemački »državni jezik« Austrije biti uvjerljiva. Čak bi i predstavnička vlast, 
klasičan zahtjev liberala, ojačala pozicije Nijemaca, lako su predstavljali samo trećinu 
stanovništva, Nijemci su plaćali dvije trećine neposrednih poreza. Inače je Nijemac 
individualno plaćao ukupnog poreza dvaput vise od Ceha ili Talijana, gotovo pet puta 
više od Poljaka, i sedam puta više od Hrvata ili Srbina. Stoga bi uvođenje cenzusom 
ograničenog izbornog prava, što je bio univerzalni program liberala, zapravo dalo pretežno 
njemački parlament. Zato su se Nijemci našli u dilemi tek kad je iz nacionalizma ponikao 
zahtjev za unitarnom nacionalnom državom. Neki su krenuli ekstre mn om linijom da se radi 
nacionalne Njemačke zbace Habsburgovci, drugi pak jednako ekstremnom linijom 
da se nacionalnoj Njemačkoj pripoje sve habsburške zemlje, pa i Ugarska. Većina je 
ipak pretpostavljala da će se Njemačka ostvariti u granicama Njemačkog Saveza, što 
bi značilo da bi bili uključeni Česi i Slovenci, ali ne i Ugarska. Ta nada propala je 1866; 
austrijski su Nijemci isključeni iz nacionalne Njemačke i tako se u njima rodio 
konflikt lojalnosti. Ali sada se Nijemci nisu mogli tako lako okrenuti protiv Habsburgovaca. U 
Carevini su drugi narodi počeli isticati svoje zahtjeve koji su bili upereni vise protiv 

Nijemaca nego protiv cara. Raspad Habsburškog Carstva mogao je Nijemcima donijeti ono 
što su željeli - pripojenje njemačkoj nacionalnoj ali im je mogao donijeti i teško 
pogoršanje - gubitak povlaštenog položaja u zemljama koje su bile tradicionalno 
njihove. Tako su Nijemci do kraja ostali razapeti dilemom Čemu će se prikloniti: dok s 
jedne strane zacijelo nisu bili bezrezervni »Austrijanci« poput veleposjednika i 
krupnih kapitalista, s druge strane gajili su nadu da bi se Carevina ipak nekako 
mogla pretvoriti u »njihovu«. 

Dakle, feudalna aristokracija i njemački gornji srednji stalež bila su dva stupa na 
kojima je u početku devetnaestog stoljeća počivala Habsburška Monarhija. Smetala je 
ali joj nije prijetila opstanku šira, donekle liberalna i nacionalna njemačka 
svijest. Tu ravnotežu ugrožavale su druge dvije snage koje su zahtijevale 
promjenu karaktera, a katkad i kraj Monarhije: tradicionalni nacionalizam 
madžarskog i hrvatskog, sitnog plemstva i inovacijski nacionalizam seljačkih masa. 
Posebna politička povijest Ugarske proizvela je u Evropi izuzetan a u Habsburškoj 
Monarhiji jedinstven društveni rezultat: održala se sitna vlastela. U Češkoj i njemačkim 
zemljama između visoke aristokracije i seljaštva nije bilo ničega. U Ugarskoj je od deset 
milijuna stanovnika pola milijuna bilo »plemića«. To pola milijuna predstavljalo je 
»madžarski narod«. Ugrin ili Madžar bio je, isto kao i Nijemac, staleški pojam: značio je 
zemljoposjednika oslobođenog zemljišnog poreza, koji je član županijskih skupština i 
koji sudjeluje na izborima za sabor. 1 Posjedi tih plemića bili su svakakvi, od velikih 
gotovo kao u magnata do malih, pa i manjih od mnogih seljačkih. Otprilike trećina toga 
plemstva imala je posjede koji su omogućavali lagodan život i dobit, i te su porodice 
bile stjegonoše »tisućgodišnje Ugarske«. Tim se izrazom prelazilo preko stoljeća i tri 
četvrti turske vlasti, Ugarska predstavljala kao jedinstvena drevna tvorevina i 
pretpostavljalo daje ona utjelovljena u povlasticama zemljoposjednika. U devetnaestom 
stoljeću tradicionalno je rodoljublje preuzelo masku modernog nacionalizma, a 
konzervativna obrana tradicionalnih prava pretvorena je u objavu liberalnih načela. Stvar¬ 
nost je ostala ista: plemstvo se borilo za svoj povlašteni položaj. To sitno plemstvo 
samo je priznavalo habsburškog vladara i ništa više; svaka je njegova povlastica bila 
zapreka nametanju carske vlasti, bilo u upravi ili u zakonodavstvu ili oporezivanju. U 
prošlosti je često doživjelo da ga izda aristokracija koja je, katkad posredujući između 
vladara i sabora a još više služeći Habsburgovcima, stjecala bogatstva i položaje. U 
madžarskoj povijesti devetnaestog stoljeća središnji je događaj bila nagodba između 

1 Tako je Ugarski sabor imao širi elektorat od predreformaskog britanskog Donjeg doma 

aristokracije i sitnog plemstva; ona je bila bitan uvod u nagodbu između Ugarske i 
Habsburgovaca kojom se zastarjeli društveni sustav u Ugarskoj sačuvao sve do 
dvadesetog stoljeća. 

Sitno plemstvo postojalo je i u Hrvatskoj, inače kraljevini ovisnoj o ugarskoj 
kruni. Ni to plemstvo nije imalo nacionalno obilježje, : bolje rečeno, i njegov je 
nacionalizam bio samo obrana klasnih privilegija. Između ugarskog i hrvatskog 
plemstva nije bilo antagonizma. Dapače, Hrvati su očuvanje svojih povlastica dugovali 
svojoj vezi s Ugarskom, jer bi hrvatsko plemstvo, da je ostalo samo, doživjelo sudbinu 
Čeha. Kad je 1790. borba protiv Josipa II bila na vrhuncu, Hrvatski je sabor prenio 
svoje pravo odobrenja poreza na Ugarski sabor kao jače i za otpor sposobnije tijelo, a 
vlast nad hrvatskim županijama povjerilo Ugarskom namjesništvu u Budimu, a ne 
hanu, carskom zastupniku. U devetnaestom stoljeću hrvatsko je plemstvo nastavilo sve 
jače povezivanje s Ugarskom kao sigurnijom linijom. Hrvatski je sabor 1827. godine 
odlučio da se u hrvatske škole uvede obavezno učenje madžarskog jezika, a 1830. je taj 
jezik nametnuo i hrvatskom činovništvu. Tek kad se i njima samima htio nametnuti 
madžarski, umjesto latinskoga, hrvatski su plemići počeli mijenjati političke kurs i 
osjećati konflikt između svojih nacionalnih i klasnih interesa. Madžarski je 
nacionalizam gurnuo hrvatsko plemstvo u naručje Habsburgovaca, ali se inače hrvatsko 
plemstvo razlikovalo od ugarskoga iz još dva razloga. Prvo, Hrvati nisu imali magnata; 
veliki zemljoposjednici u Hrvatskoj bili su madžarski magnati kojima nije bilo stalo do 
hrvatskih prava; stoga se hrvatsko plemstvo i nije smjelo tek tako upustiti u sukob sa 
Carevinom. S drugim razlogom je mogućnost takva sukoba bila još manja. Madžarsko 
sitno plemstvo živjelo je za se, povučeno u svojim županijama; od njih je malo tko 
ulazio u kraljevu službu; oni su manje-više u habsburškome kralju gledali tuđinca, a 
često i neprijatelja. Hrvatska, nasuprot Ugarskoj, nikad nije bila pod turskom vlašću, a 
kao granična krunovina imala je aktivnu ulogu u borbi protiv Turaka. Otuda je hrvatsko 
sitno plemstvo imalo za sobom tradiciju vojne službe, ono je generacijama davalo 
habsburškoj vojsci povelik broj aktivnih oficira. Zato je i bilo privrženo dinastiji, dok se 
madžarsko plemstvo s njom proračunato pogađalo. Osim toga je hrvatsko plemstvo 
bilo mnogo manje okretno od madžarskoga; uostalom, u svakoj zemlji aktivni su oficiri 
ograničeni i nespretni političari. Tim hrvatskim plemićima bilo je suđeno da ih svi 
redom ostave na cjedilu - i njihove madžarske kolege, i njihov kralj, pa na kraju i 
njihov hrvatski narod. 

Upletanje naroda, »masa«, u politički život bio je ne samo u Hrvatskoj nego i u 

cijeloj Carevini prijelomni događaj devetnaestog stoljeća. Zahtjev za demokratizacijom 
nije bio nikakva posebnost Habsburške Monarhije, ali je u njoj bio poseban po tome što 
se očitavao u nacionalnoj formi. Tradicionalni, kako će se nazvati, »historijski« narodi 
bili su faktički staleški redovi: Madžari sitno plemstvo a Nijemci trgovci i obrtnici. Ni 
jedni ni drugi nisu se srodili s pukom iz kojeg su Madžari izvlačili rentu a Nijemci 
profil. A kako nije bilo austrijskog amalgama, to je svako širenje političkog društva 
pojačavalo nacionalnu složenost Carevine. Seljačke su mase objavile svoje postojanje, i 
to je bila prijelomna činjenica i nacionalne i društvene povijesti. Ovom se 
generalizacijom ipak pojednostavnjuje, pa i iskrivljuje stvarni proces. Naime, u prvoj 
fazi, koja je dosegla vrhunac 1848, seljačke mase gotovo se i nisu pokrenule; u 
najboljem slučaju, iz njih su iznikli novi izdanci intelektualnog života. Narodi što su 
se ponovo pojavili na pozornici povijesti 1848. bili su tvorevine pisaca i još su 
postojali samo u mašti; to su bili narodi s više pisaca nego čitalaca. Te pisce rodio je 
agrarni sustav Marije Terezije i Josipa II: to su bili sinovi dobro stojećih seljaka, austrijske 
verzije staleža koji je Francuskoj dao jakobince. Ali dok su u Francuskoj jakobinci dovršili 
nacionalno ujedinjenje, u Srednjoj Evropi su intelektualci razbili jedinstvo Carevine. Kako 
nisu bili ni veleposjednici ni trgovci, nisu mogli postati ni »Austrijanci« ni Nijemci. Neki srednji 
stalež, kao sitno plemstvo, postojao je samo u Ugarskoj, i ondje su intelektualci, makar 
podrijetlom bili Slovenci ili Rumunji, mogli postati »Mađari« kao sitno plemstvo. Drugdje 
su intelektualci morali stvoriti vlastitu narodnost, uspavanu narodnost svojih seljačkih 
očeva. 

Rane nacionalne pokrete začeli su i poveli pisci, uglavnom pjesnici i povjesničari, 
a njihova je politika bila više literarna nego životna. Narodni prvaci zborili su kao da imaju 
podršku svjesnog, organiziranog naroda, a znali su da im je narod još uvijek samo u 
njihovim knjigama. Jedan pionir češkog narodnog pokreta, na sastanku sa svojim 
drugovima piscima u Pragu, rekao je: »Da sad na nas padne strop, bio bi to kraj narodnog 
preporoda.« Živeći u zatvorenom svijetu mašte, te prve vođe vodile su iznova historijske 
bitke koje su bile odlučene već, stoljećima prije toga. Oni nisu znali kad treba popuštati a 
kad se odupirati, napose nisu znali čime se odupirati. Nisu shvaćali daje politika sukob 
snaga, nego su mislili da je ona sukob argumenata. Mobilizirali su prava, a ne pristaše. 
Jakobinci su Pravima čovjeka nadahnuli revolucionarne vojske, a u Habsburškoj 
Monarhiji narodni su prvaci smatrali da su sama prava dostatna, a akumulacija prava daje 
neodoljiva. Mučili su se da dokazu zakonitost svojih prava isto tako ustrajno kao što se Karlo 
VI trudio da mu Evropa prizna Pragmatičku sankciju. Svaki se narod proglasio baštinikom 

nekog od nekadašnjih kraljevstva na čijim se ruševinama bila izgradila Habsburška 
Monarhija, a oni koji nisu mogli otkriti nikakvo kraljevstvo našli su bar pokrajinu. Njemački 
nacionalisti pozivali su se na nasljeđe Svetog Rimskog Carstva Njemačke Narodnosti, Madžari 
su tražili sve »zemlje Krune svetog Stjepana« kao madžarsku nacionalnu državu, Cesi 
su ih popratili zahtjevom za svim »zemljama Krune svetog Vaclava«, Hrvati su zahtijevali 
»Trojednu kraljevinu« kojom je nekada vladao hrvatski kralj. Miješali su se historijski i 
nacionalni zahtjevi, to je bila klasična sljeparija austrijske politike u devetnaestom 
stoljeću. U svakoj je pokrajini većina inzistirala da se od historijske jedinke stvori 
nacionalna jedinka, dok je manjina tražila da se pokrajina prekroji prema nacionalnoj 
podjeli. Tako se u Štajerskoj njemačka većina pozivala protiv tamošnjih Slovenaca na isto 
jedinstvo pokrajine na koje se u Češkoj češka većina pozivala protiv tamošnjih Nijemaca. 

Narodni su prvaci vodili borbu intelektualnim oružjem i za intelektualna dostignuća. 
Osnovali su nacionalne akademije i zahtijevali osnivanje nacionalnih sveučilišta. 
Nijemci su nastojali zadržati svoj monopolni položaj u državnoj službi, drugi su 
nastojali prodrijeti u nju. Nacionalna borba bila je borba za mjesta u birokratskom 
aparatu. Na mase se pozivalo kao na kakav zakulisni duh, na pojačanje čija se pojava i ne 
očekuje. U drugoj polovici devetnaestog stoljeća mase se više neće zadovoljavati tom 
skromnom ulogom. Nakon 1848. gradovi su počeli rasti sve intenzivnijim ritmom. 
Revolucija je ukidanjem tlake raskinula i posljednji legalni lanac koji je seljaka držao za 
zemlju; još dublje od toga, neumoljiva je kiselina revolucionarnih ideja što su prodrle iz 
Francuske izgrizla tradicionalni način života koji je bio jači lanac od tlake. Ruralni život 
nije mogao odoljeti udaru racionalizma. Bujica seljaštva izbila se u gradove i potopila 
njemačke »otoke«; konačno su gradovi poprimili karakter svoje seoske okolice. 
Štaviše, taj porast gradova bio je i uzrok i posljedica industrijalizacije, a klasni sukob 
koji je iz nje potekao i to je dobio nacionalnu boju. Već otprije etablirani kapitalisti i 
stručni majstori bili su Nijemci, a novi, prodorni kapitalisti i nekvalificirani radnici bili 
su Česi i Slovenci. Tako su nacionalni pokreti u svojoj drugoj fazi, iako još ograničeni 
na grad, dobili šire razmjere: raspalile su se masovne strasti koje intelektualni prvaci 
više nisu mogli ni obuzdati ni njima zagospodariti, pa su narodnosti povele borbu za 
blagostanje i vlast, a ne za akademske ideale. 

Na kraju, u dvadesetom stoljeću, nastupila je treća faza koja se još nije bila završila 
kad se Habsburška Monarhija srušila i raspala. Nacionalizam je intelektualan pojam, 
nezamisliv bez pismenosti. Čovjek koji ne zna citati i pisati, govori nekakvim 
»dijalektom« koji će postati »narodni jezik« tek na tiskanoj stranici. Nacionalni je 


23 



pokret niknuo iz seljaštva, ali ga nije mogao obuhvatiti dokle god je ono bilo 
nepismeno, sposobno da sebe opiše samo kao »domaće ljude«. Porastom gradova, naciona¬ 
lizam je potekao natrag prema svom izvoru. Masovna pismenost, proizvod gradova i 
industrijskog sistema, prenijela se na selo i stvorila seljački nacionalizam. U tom su 
nacionalizmu odjeknuli klasni sukobi i tanje: mrzio je veleposjede, ali nije volio ni 
gradski život, pa ni urbani nacionalizam s njegovim bogatijim intelektualnim okusom. 
Profesori su izgurani te su posljednje nacionalne vođe u Habsburškoj Monarhiji bili 
svećenici, neprijatelji ideja francuske revolucije iz kojih su se bili rodili nacionalni 
pokreti. Nacionalisti intelektualci bili su se obratili masama, a mase su odgovorile 
odbacujući intelektualne vrijednosti. 

U ovoj općoj shemi razvoja nacionalnog pokreta kriju se goleme i vremenske i 
prostorne varijacije. Habsburška se Monarhija protezala Evropom od Švicarske do 
Turske a potrajala je stoljećima. Nedvojbeno je najdublja podjela bila između 
vodećih naroda i podređenih naroda: između Madžara, Nijemaca, Poljaka i Talijana s 
jedne, te slavenskih naroda (osim Poljaka) i Rumunja s druge strane, lako ugroženi 
zajedničkom opasnošću, ni vodeći narodi nisu bili složni: Talijani su se htjeli 
osloboditi Nijemaca, a »madžarizacija« nije štedjela Nijemce u Ugarskoj. Podređenim 
narodima nije ni zajednički jaram dao zajednički karakter, Česi, sa svojim razvijenim 
intelektualnim životom i kapitalističkom industrijom u ekspanziji, stekli su buržoaski 
karakter, dok su Hrvati, po svom sitnom plemstvu i po niti historijskog kontinuiteta, 
zadržali određen aristokratski duh; i jedni i drugi razlikovali su se od »seljačkih 
naroda«. S druge strane, narodi u kojima je potrajala nekakva protestantska tradicija - 
Česi i Madžari - imali su samostalniji duh od katoličkih naroda, Hrvata i Slovenaca, 
kojima su Habsburgovci još bili crkvom sankcionirana vlast; i protestantski i katolički 
narodi u Habsburškoj Monarhiji osjećali su se na svome više nego pravoslavni narodi, Srbi 
i Rumunji, kojima je Carevina u najboljem slučaju mogla značiti nešto korisno ali tuđe. 

Dinastija se ipak još uzdizala iznad nacionalnih i svađa, pa su sukobljeni narodi 
nastojali da je pridobiju, a ne da je zbace. Samo su Talijani još od početka devetnaestog i 
Srbi od početka dvadesetog stoljeća tražili da se posve oslobode Habsburgovaca, pa se 
Carevina od prvih uzdrmala iz temelja, a na drugima razbila u komade. Svim ostalim 
narodima Habsburgovci su mogli manevrirati. U prvoj polovici devetnaestog stoljeća činilo 
se da dinastiju ugrožavaju dvije velike historijske nacije, Nijemci i Madžari; da bi se 
obranila, ona se vratila politici Josipa 11 i obratila podređenim narodima. To je i bila srž zbivanja 
1848, prekretnice u sudbini Habsburgovaca. Jer, dinastija nije mogla pobjeći od vlastite 

historijske baštine, nije se mogla odredi nazora protureformacije niti se udružiti sa 
seljaštvom protiv njegovih gospodara. Dinastička vlast i madžarske i njemačke povlastice 
bile su, svaka na svoj negacija demokracije, te se protiv Madžara i Nijemaca 
Habsburgovci nisu usudili posegnuti za demokracijom iz straha da će im se ona vratiti kao 
bumerang. Suočeni s opasnošću od podređenih naroda, stari su protivnici izgladili svoje 
sporove, i to je bila nagodba 1867. godine. Toj nagodbi dinastija nije uspjela izbjeći, tako su 
se i ona i Nijemci i Madžari spleli u zajedničku propast. 

III 


STARI APSOLUTIZAM: METTERNICHOVA 
AUSTRIJA 1809-1835 

Zemlje habsburške kuće konačno su dobile ime 1804. godine - postale su »Austrijsko 
Carstvo«. Ali tom krštenju prijetilo je da bude samrtničko. Godine 1805. je habsburški san o 
univerzalnoj monarhiji ispustio svoj posljednji šapat s ambicijom Franje II da staru Evropu 
obrani od Napoleona. Austerlitz je razbio san, zatro i posljednje tragove Svetog 
Rimskog Carstva, a Franju sveo, u najboljem slučaju, na drugorazrednog cara. Bilo kako 
bilo, Austrija je otud isplivala kao samostalna država i nastojala voditi samostalnu 
politiku. Plod toga bio je rat 1809. godine kojim je Austrija mislila nadi novu pobudu za 
akciju time što će biti na čelu borbe za oslobođenje Njemačke. Taj rat umalo da nije 
uništio Austrijsko Carstvo. Napoleon je pozvao Ugarsku na ustanak i čak pravio planove 
o nekoj nezavisnoj češkoj kraljevini. Austriju nije spasila ni vojna snaga ni neka odanost 
njezinih naroda, nego nepovjerljivost između njezinih carskih susjeda: ruski car 
Aleksandar i Napoleon nisu se mogli složiti oko uvjeta podjele pa su se zadovoljili 
teritorijalnim promjenama - Aleksandar je uzeo istočnu Galiciju a Napoleon je od nekoliko 
južnoslavenskih zemalja stvorio francusku provinciju Iliriju. Događaji 1809. godine zacrtali su 
put austrijskoj politici u idućih četrdeset godina, a moglo bi se reci i cijelog stoljeća 
koliko će još Carevina živjeti. Austrija je postala evropska potreba. Grublje rečeno, velesile 
su se složile da će preostali fragmenti habsburške težnje za univerzalnom monarhijom biti 
bezopasniji u habsburškim rukama nego u rukama nekog novog pretendenta na svjetsko 
carstvo. Narav Austrijskog Carstva bjelodano se pokazala u oprečnosti između Austrije i 
Pruske. Nakon Napoleonova poraza, obje su države opet stupile u red velesila, ali je taj 
rang Pruska stekla oštrim reformama a Austrija elastičnom diplomacijom i domišljatim 
paktovima. 

Oličenje te Austrije bio je Mettemich, koji je 1809. godine postao ministar vanjskih 
poslova te je trideset i devet godina pred Evropom predstavljao Austriju. I njemu i Evropi 
Austrija je bila diplomatski pojam. Metternich je bio Nijemac iz Porajnja, sa 
zapadnoevropskim odgojem i nazorima, zakašnjeli racionalist prosvjetiteljstva, što je 
uživao u građenju apstraktnih političkih sustava i bio uvjeren u svoju nepogrešivost. 
Svojom diplomatskom vještinom proveo je Austriju kroz opasno razdoblje od 1809. do 
1814. godine, a zatim je od nje učinio središte evropskog poretka koji je nastao nakon 

Napoleonove propasti: simbol njegova uspjeha bio je Bečki kongres. Jer, ako je Austrija 
bila evropska potreba, Evropa je bila austrijska potreba. Austrija nije mogla voditi 
izolacionističku, pa čak ni samostalnu politiku; morala je stalno opravdavati svoje 
postojanje, ispunjavati neku misiju, graditi sustave saveza. Metternichova vanjska 
politika rodila se iz teških kušnji usred kojih je bio preuzeo dužnost: zato se strašio 
akcije, stalno nastojao odgađati odluke i težio samo za mirovanjem. 1 Evropa je, u generaciji 
nakon Napoleona, bila željna mirovanja pa se Mettemich uklapao u takvo evropsko 
raspoloženje. Na njegovu nesreću, nadživio je to rata situ generaciju i doživio Evropu 
koja traži pozitivnije ideale. 

Poput ostalih evropskih državnika iz 1815, i Metternich je pretpostavljao da će 
svaka nova opasnost za evropski poredak opet doći iz Francuske, pa mu je vanjska 
politika bila zamišljena da egzorcira Napoleonovu sablast. Napoleonovo se carstvo 
temeljilo na francuskoj prevlasti u Italiji i zapadnoj Njemačkoj, a sad su se one obje 
našle pod austrijskim okriljem. Franjo II nije ponovo preuzeo titulu rimsko-njemačkog 
cara i to će odricanje poslije dobiti određenu simboličnu važnost. Ta promjena se 
1815. činila više nominalnom nego stvarnom. Drevna je titula bila patvorina koju su i 
sami Habsburgovci smatrali takvom. Njemački Savez, stvoren 1815, predstavljao je 
čvršću uniju od oronulog carstva, a Austrija je, kao država predsjedateljica, još vodila 
glavnu riječ u njemačkoj politici. Austrija se 1815. nije odrekla vodstva u Njemačkoj, 
dapače, učinila je obratno: afirmirala je svoj njemački karakter, pa iako je prihvatila Prusku 
kao po snazi drugu državu Njemačkog Saveza, to je bilo partnerstvo u kojem je Pruska 
obavljala posao, a Austrija uživala počasti. I Austrija i Pruska bile su preveć oslabljene 
Napoleonovim ratovima da bi se upuštale u međusobno suparništvo; zajednički strah 
od Napoleona bio ih je zbližio, a zajednički strah od Francuske, i još više od francuskih 
ideja, držao ih je zajedno još cijelu jednu generaciju nakon Leipziga i Waterlooa. 
Teoretski su Austrija i Pruska trebale zajednički braniti Njemačku, a praktički je 
Austrija glavnu zadaću prepustila Pruskoj da bi poslije, ali prekasno, uvidjela da ju je to 
lukavost skupo koštala. 

Osebujna je austrijski a misija, chef d'oeuvre Metternichove politike, bila 
sigurnost Italije. Ta zadaća potekla je iz pukog slučaja - iz šablonskog poteza diplo¬ 
macije osamnaestog stoljeća kojim je 1797. Austrija kao nadoknadu za Nizozemsku 
dobila Veneciju. Onda je Veneciju i Lombardiju (austrijski posjed još od rata za 
španjolsku baštinu) Austrija bila izgubila u ratu s Napoleonom, koji je od njih stvorio 
Kraljevinu Italiju; oba područja su 1814. vraćena Habsburškom Carstvu te su 

proglašena Kraljevinom Lombardija-Venecija, što je značilo da više nisu neke 
periferne provincije nego bitan sastavni dio Austrije. Pitanje Italije bilo je u središtu 
austrijske vanjske politike vise od četrdeset godina - pa će zbog njega 1866. Austrija 
izgubiti rat s Pruskom. »Misija« u Italiji trebala je Austriji kao opravdanje u očima 
Evrope. Čak su i brige što ih je donosila imale svojih prednosti, jer su svraćale pažnju 
Evrope na Austriju - kao što će zbog neke zanimljive bolesti biti u centru pažnje čovjek 
koji je inače po svemu beznačajan. Talijansko pitanje olakšalo je Austriji situaciju u više 
diplomatskih kriza: Italiju je Engleska htjela sačuvati od Francuske, a Rusija od Engleske, i 
zato su bile s Austrijom popustljivije na drugim mjestima. Austrija je imala i dubljih razloga 
da se uporno drži Italije. Lombardija-Venecija bila je posljednja spona s idejom o 
univerzalnom carstvu. Ona je od Austrije činila sredozemnu silu i dio Zapadne Evrope, i 
Habsburgovcima omogućavala da ne budu samo još jedni njemački vladari. Bilo je još 
dubljih motiva za austrijsku prisutnost u Italiji. 

Naime, upravo je u Italiji »austrijska ideja« bila osobito u pitanju. Habsburško se 
Carstvo temeljilo na tradiciji, na dinastičkim pravima i na međunarodnim ugovorima; za 
njega je bilo bitno načelo »zakonitosti vlasti« A nacionalno načelo, koje je Napoleon 
proklamirao u Italiji, poricalo je načelo zakonitosti i ugrožavalo temelje habsburškog 
opstanka. S drugim protivnicima Habsburgovci su se mogli nagoditi; mogli su se 
pogađati i s njemačkim nacionalizmom, kako su to pola stoljeća pokazivali projekti o 
Velikoj Njemačkoj; samo je talijanski nacionalizam bio nepomirljiv. Talijanski radikali 
nisu tražili ustupke od Habsburgovaca, nisu nastojali »pridobiti« dinastiju, ili steći neki 
poseban položaj u Carevini, nisu čak težili ni za historijskom afirmacijom pozivom na 
»lombardijsku željeznu krunu«. Iako je talijanski pokret bio malen i materijalno slab, 
njegova ideja vodilja bila je Habsburškoj Monarhiji totalno subverzivna i zato su 
Metternich i njegov sustav stalno ratovali s njim. Veći je dio austrijske vojske bio 
koncentriran u Sjevernoj Italiji, glavna tema Metternichove diplomacije bila je Italija, a 
događaji u Italiji bit će presudni za sudbinu cijele Care-vine i 1848. i 1859. godine. Zbog 
Radetzkyjevih pobjeda propale su revolucije 1848, a Magenta i Solferino srušili su 
apsolutizam 1859. godine. Poput sukoba sa Srbijom u idućem stoljeću, sukob između 
Habsburškog Carstva i talijanskog nacionalizma simbolizirao je sraz između dva 
svijeta. 

Metternich je u svojoj vanjskoj politici polazio od pretpostavke da je od 
primarnog značenja situacija u Zapadnoj Evropi, smatrao je da glavna opasnost 
bečkom dvoru prijeti od francuske agresije, to da mu je glavni problem sigurnost 

Njemačke i Italije. Pretpostavka je bila pogrešna: Francuska je bila prešla svoj zenit i više 
nikad neće zaželjeti da zagospodari Evropom. Opasnost opstanku Austrije, koja će je 
konačno i uništiti, prijetila je iz Rusije, a ne iz Francuske, te je najteži austrijski 
problem bilo istočno pitanje. U osamnaestom je stoljeću istočno pitanje bilo samo 
natjecanje između Rusije i Austrije oko prisvajanja turskih teritorija. Takvo rješenje više 
nije bilo moguće. Sa svojom posljednjom tečevinom Rusija je 1812. izbila na Dunav, a s 
nekom novom zacijelo bi prešla preko njega. Dunav je pak Austriji bio jedina ekonomska 
veza s vanjskim svijetom u doba prije željeznice, i ostat će joj najvažnija veza i nakon toga; 
kad bi dopustila Rusiji da uzme ušće Dunava, Austrija bi prestala biti samostalna sila. 
Daljnja je podjela bila isključena i to je u istočnom pitanju od 1812. do 1914. bila 
dominantna činjenica koju su austrijski diplomati tek s vremenom shvatili, a ruski 
nikada. I Turska je bila postala evropska potreba; Austrija i Turska, obje ovisne više o 
načelu zakonitosti vlasti nego 0 vlastitoj snazi, bile su povezane zajedničkom 
sudbinom. Gentz, publicist koji je Metternichu davao ideje, pisao je 1815: »Kraj turske 
monarhije mogla bi austrijska monarhija nadživjeti samo kratko vrijeme.« 

To što je očuvao mir između Rusije i Austrije a da je istodobno spriječio svako 
daljnje širenje Rusije na Balkanu, bilo je najveće dostignuće Metternichove diplomacije, 
to veće Što ga je on cijenio manje od svoje borbe protiv »revolucije«. Ipak, to dvoje išlo je 
skupa, i možda je Metternich znao što radi kad je preuveličavao opasnost od Francuske i 
radikalnog nacionalizma. Jer, to je bilo sredstvo kojim se Rusiji pozornost skrenula s Duna¬ 
va i Carigrada. Monarhijska solidarnost i stvar konzervatizma odmamile su najprije 
Aleksandra I, a zatim i Nikolu I, od dobitaka za koje se Rusija, nakon pobjede nad 
Napoleonom, činila dovoljno jaka da ih sebi osigura. Nakon 1815. je Aleksandar, 
pristupačniji općim idejama, pa i liberalniji, pretpostavljao da mu je Otomansko Carstvo 
praktički u rukama. Na njegove obaveze u Evropi vratili su ga ustanci u Italiji 1821; a 
Kongres u Veroni 1822, sazvan radi razmatranja grčkog pitanja, poslužio je umjesto toga 
za odluku o intervenciji protiv liberala u Španjolskoj. Aleksandru je pozornost skrenuta s 
Istoka, a to je Metternichu bilo vrijedno spora što će iz toga izbiti s Engleskom. Trik je 
nakon 1825. valjalo ponoviti s Nikolom I, koji je bio nepopustljiviji, pa i konzervativniji od 
svoga brata. Nikola je zapravo iznevjerio stvar konzervatizma to je 1829. ruska vojska prešla 
Dunav i krenula na Carigrad. To je bila najteža kriza u Mettcmichovoj diplomaciji. Metternich je 
bio ponukan planirati anglo-austrijski savez protiv Rusije, pa i razmatrati eventualnost rata na 
Balkanu kakav će i izbiti 1878. godine. Njegov sustav spasile su revolucije 1830. u Francuskoj i 
Italiji, napose ustanak u Poljskoj. Time kao da se opravdao Metternichov konzervativni strah 

i još jače istaknula pogrešnost Nikolinih ambicija. Osim toga, pokazalo se da je osvajanje 
Turske zadaća koja nadilazi ruske snage i diplomatsku vještinu; čak su i ruski državnici 
zaključili da Turska za sada predstavlja potrebu. Tako se 1833. Nikola 1 sastao s 
Metternichom u Mnichovom Hradištu dolazeći mu »kao učenik učitelju«. 
Konzervativni savez Rusije i Austrije obnovljen je na dvostrukoj osnovi: odupirati se 
revoluciji u Evropi i ne pačati se u Tursku. 

Dogovorom u Mnichovom Hradištu zajamčena je Austriji sigurnost, što je istodobno 
bit i cilj kojem je Metternich dotle težio dvadeset godina i osnova njegove daljnje 
Rusija i Austrija su se dogovorile da će voditi negativnu politiku na Balkanu; 
daljnji opstanak Austrije bila je jedina cijena tog ruskog ustupka. Nema sumnje daje u 
tome ruski car bio potaknut ne samo svojim monarhističkim uvjerenjem nego i općim 
otporom na koji bi naišlo daljnje rusko napredovanje na Balkanu; svejedno, uvjerenje je bilo 
istinsko i to je pobjeda Metternichove diplomatske vještine. Na konzervativnom 
prijateljstvu Austrije i Rusije temeljila se Metternichova politika i Metternichova 
Austrija. Toj konzervativnoj alijansi spremno se pridružila Pruska. Bura u Francuskoj 
je stišana, a Engleska se mogla producirati liberalnim načelima bez opasnosti za 
poredak u Evropi. Ali u Metternichovu uspjehu krila se slabost Austrije, jer se ona nije 
očuvala zahvaljujući svojoj snazi nego zato što je to drugima odgovaralo. Velesila 
postaje evropska potreba samo kad je na zalasku; tko je zbilja velik, ne mora 
opravdavati svoje postojanje. 

S Josipom II habsburška je kreativnost bila bljesnula posljednji put. Franjo I, koga 
je u mladosti šikanirao stric; Josip a u zrelosti zet Napoleon, izrodio se u tvrdoglava 
negatora. Ničim se nije isticao osim ustrajnim otporom vanjskim neprijateljima i 
unutrašnjim promjenama. Onako osrednjeg karaktera i inteligencije, on je mogao biti 
kakav-takav ruski car, vladar klimavog carstva gdje poslovi manje-vise teku bez ravnanja 
odozgo. Ali Austrija nije bila Rusija: to je bila centralizirana država, s najrazvijenijim 
i najglomaznijim birokratskim aparatom u Evropi. Zahvaljujući Mariji Tereziji i Josipu II, 
austrijski je car mogao zbilja vladati i svoju volju nametati širom Carevine. Ali Franjo 
nije imao volje i s njim birokracija nije imala ni vodstva ni politike. Mane takva sistema 
morale su tadašnjeg promatrača, koji je tek upoznavao birokratsku vlast, zapanjiti gore 
nego nas danas. Austrijsko je činovništvo bilo prilično pošteno, nadasve marljivo i općenito 
visoko moralno; vjerojatno je više koristilo nego štetilo. Bilo je također sporo, 
proizvodilo je brda papira, u stvaranju novih birokratskih mjesta vidjelo svoj glavni cilj, 
i zaboravljalo da ima posla s ljudskim bićem. Te su značajke danas dobro poznate 

građaninu svake civilizirane države. Ipak, možda je austrijskoj birokraciji političko 
usmjerenje manjkalo vise nego što je obično; a kako je austrijsko činovništvo u većini 
bilo sposobno i oštroumno, to je taj nedostatak još vise upadao u oči. Opće je mišljenje 
Hartig, jedan od najbliskijih Metternichovih suradnika, ovako formulirao: »Mjesto 
vlasti preuzela je administracija.« 

Postojali su organi ali Franjo se nije dao nagovoriti da se njima koristi. Ukinuo 
je, obnovio, pa opet ukinuo Državno vijeće, koje je Mariji Tereziji smišljalo reforme. 
Umjesto njega, stvorio je Ministarsku konferenciju, ali je nije sazivao. Neki su birokrati 
i dalje provodili akte Josipa II, a neki su svojom jedinom dužnošću 
smatrali otpor »jakobinstvu«. Neki su nastavljali potkopavati povlastice pokrajina i 
aristokracije, što ga je bila započela Marija Terezija, a neki su u pokrajinama i plemstvu 
gledali bastione Carevine. Neki su jednako mislili, kao svojedobno Josip II, da se Carevina 
mora oslanjati na racionalističku filozofiju, drugi bi najradije htjeli imati policijske 
usluge Rimokatoličke crkve. Birokracija je najveći žar ulagala u borbu protiv »opasnih 
ideja«. Carstvo Franje I bilo je klasičan primjer policijske države. Štampa je bila 
režimska i beživotna, pošta se cenzurirala, pa i pisma carske obitelji, iz jedne pokrajine u 
drugu ili iz grada u solo nije se smjelo ići bez putnice. No, cenzura je, kao uostalom i 
cijeli sustav, predstavljala vise neugodnost nego tiraniju. Iako su strane knjige i novine 
bile zabranjene, obrazovani krugovi znali su sin se događa u svijetu, to je, još mnogo 
prije 1848, postojao jasan radikalan program - ne na papiru nego u ljudskim glavama. 

Birokratski aparat bio je najuspješniji u području gdje je najmanje imao dodira sa 
suvremenim tokovima. Austrija je bile posljednji živi primjer planske merkantilističke 
privrede i to se više nego u ičemu drugome odupirala liberalizmu. Ugarska, sa svojim 
posebnim carinskim i poreznim sustavom, nije bila obuhvaćena tim gospodarstvom, pa 
je ostala gotovo isključivo agrarna zemlja sve do poslije 1848. godine. U ostalim 
dijelovima Carevine industrijski se razvoj i dalje poticao odozgo. Prije svoje smrti, stara 
je Austrija ostavila Srednjoj Evropi u nasljeđe dva dobra koja laissez faire ne bi 
nipošto mogao stvoriti: austrijski željeznički sustav i tršćansku luku. U razvoju 
željeznica Austrija je bila ispred Pruske, a s linijom preko Semmeringa prva je u Evropi 
započela gradnju planinske pruge. Tršćanska luka, nezamisliv projekt prije ere željeznice, 
izgrađena je promišljeno, na carsku inicijativu, kako bi Srednja Evropa dobila izlaz na 
Sredozemlje i tako prestala ovisiti o Dunavu. Pa i Lombardiji-Veneciji austrijski je vlast 
donijela ekonomske koristi. Ondje su porezi i vojna obveza bili lakši nego pod 
Napoleonom, pa i poslije, u nacionalnoj Italiji, a osim toga su austrijski činovnici bili 

pošteni - što je Talijanima bilo nešto neviđeno. Međutim, na političkoj vagi to ostvarenja 
nisu ništa značila. Austrijska je vlast često koristila seljačkim masama, ali su one bile 
tupe, a vrijeđala je liberalne osjećaje obrazovanog srednjeg staleža, što je bilo presudno za 
tadašnju političku atmosferu. 

U birokraciji je bilo mnogo onih koji su željeli pridobiti naklonost širih slojeva, ali 
bez slabljenja svoga sistema; od takvih reformista Metternich je bio najplodniji ali ne i 
najenergičniji. Godine 1821. dodijeljena mu je titula kancelara kao nagrada za diplomatske 
uspjehe. Tim položajem stekao je određeno pravo da djeluje kao carev prvi savjetnik. Osim 
toga, bio je bistar, površno talentiran i s velikim svjetskim iskustvom; sam nije bio sposoban da 
razradi neki sistem opće politike, ali je za asistenta imao Gentza, najsposobnijeg mislioca onog 
doba. Franji se, međutim, nikakva promjena nije sviđala, predlagao je Metternich ili tko 
drugi, i tako se od svih Mettemichovih projekata ni jedan nije ostvario. U Mettemicha nije bilo 
one dinamičnosti potrebne da se ideja pretoči u djelo, što je obilježje velikog državnika; a da 
je njome i raspolagao, prilike su u Flabsburškoj Monarhiji bile takve da bi sam sebe otjerao 
iz javnog života. Bio je akademski političar i u njegovim inače intelektualno oštroumnim 
zamislima mogu se naći sve smicalice kojima će kasnije akademici htjeti riješiti, to jest 
zaobići, »austrijski problem«. A problem je u biti bio jednostavan: Flabsburška Monarhija 
i nacionalizam bili su protuslovni i pravoga mira između njih nije moglo biti. 

To je Metternich vidio jasnije nego mnogi njegovi nasljednici, zacijelo jasnije od 
dobronamjernih teoretičara s početka dvadesetog stoljeća koji su neuspjeh Flabsburške 
Monarhije pripisivali nekoj imaginarnoj »propuštenoj moguenosti«. 1 on je ispitao sva 
moguća sredstva i u svima se razočarao. Pokušao je represijom i svoje ime zauvijek vezao 
sa strahotama Spielberga. Ta je represija bila mlitava. Drukčija i nije mogla biti jer bi 
inače Monarhija izgubila onaj civilizirani karakter koji joj je bio uistinu svojstven. 
Metternich je pribjegao i metodi »austrijske misije« - ekonomskom poboljšanju zbog 
kojeg će mase biti zahvalne habsburškoj vlasti. Misija je bila iskrena, a rezultat 
katastrofalan: sa sve većim blagostanjem pogoršavao se nacionalni problem, najprije s 
Nijemcima a zatim i s ostalim narodima. Da bi ekonom s ki program imao efekte, morao je biti 
privlačan masama, a ne nuditi prosperitet buržoaziji; znači da bi Flabsburgovci morali bili 
komunisti, za što su Metternicha i optuživali 1846. u Galiciji, i Bacha nakon 1848. 
godine. Možda je upravo na to mislio Metternich kad je rekao kako bi volio da se rodio sto 
godina kasnije. Kako su stvari stajale, bio je prisiljen na ustavne ustupke, bolje rečeno 
na varke, kojima bi eventualno s mi rio nezadovoljstvo a da ne okrnji carske ovlasti. 
Riječima njegova biografa, to je bilo kao da gladna čovjeka nudiš slikama mrtve prirode. 

Istom će cilju poslije težiti i Franjo Josip, pa u Metternichovim sugestijama možemo 
naći naznake svih ustavnih promjena u Austriji u drugoj polovici devetnaestog stoljeća. 
Sastav, pa i sam naziv središnjeg parlamenta, sastav pokrajinskih sabora, odnosi 
između parlamenta i sabori, sve je to bilo najprije zacrtano u Metternichovim uzaludnim 
memorandumima što su ležali zanemareni u nekoj ladici careva pisaćeg stola. Od svih onih 
koji su se ikad posvetili »austrijskom problemu«, Mettemich je bio najsposobniji, a njegovi su 
praktični rezultati bili najslabiji. On je najbolje shvatio Habsburšku Monarhiju, pa se najbrže i 
razočarao u njoj. 

Austrija je bolovala od sustava centralizirane vlasti koji nema usmjerenja. Mettemich 
je predložio dva različita dapače protuslovna lijeka: ili dati centraliziranom sustavu 
usmjerenje, ili ga donekle decentralizirati. Kako je imao prilike da prati uspješno 
funkcioniranje centraliziranog sastava u Napoleonovu carstvu, Metternich je u svim 
svojim nacrtima nastojao riješiti to tajnu Napoleonova uspjeha. A tajna je bila 
jednostavna: imati genijalna čovjeka za cara. Samo, takva se tajna nije mogla povjeriti 
Franji niti ju je Metternich mogao priznati; stoga je valjalo naći tobožnje rješenje u 
Napoleonovu Državnom vijeću koje je navodno odredilo opća načela carske vlasti. 
Metternich je više od dvadeset godina uporno nagovarao Franju da osnuje Reichsrat, to 
jest Carevinsko vijeće. Objašnjavao je kako se s Carevinskim vijećem carske ovlasti neće 
krnjiti nego formalizirati, jer će Vijeće biti »izraz vladarove zakonodavne vlasti«. Svoju 
pravu nakanu otkrio je kad je rekao da bi Carevinsko vijeće »obuzdalo vladareve 
eventualne impulzivne ispade«. Franji je bilo draže da ga nema tko obuzdati, pa je 
odbacio takav nacrt; uostalom, nema čovjeka koji će se bez prisile odreci vlasti. Ipak je 
time ime Reichsrata stavljeno u promet pa će se pod tim imenom austrijski parlament i 
sastajati sve do 1918. go-dine. Metternich je dosta razbijao sebi glavu i nad problemom 
sastava svoga zamišljenog vijeća. Shvaćao je da ono neće poboljšati birokratski sustav 
ako bude sastavljeno samo od birokrata, pa je predlagao da se u nj ulije svježe krvi. Od 
to krvi neka bi ipak bila samo stara: umirovljeni birokrati koji će kritizirati svoje 
nasljednike. Neka bi bila carska: nadvojvode će pridonijeti svoju razboritost, samo što 
je taj prijedlog bio napose odbojan Franji, kojem su od svih rođaka bili simpatični samo 
oni slaboumni. Prava je inovacija u Metternichovu planu bila da pokrajinski sabori šalju 
svoje predstavnike u Carsko vijeće, koje bi tako postalo, iako strogo savjetodavno tijelo, 
neka vrsta Skupštine staleža Habsburškoga Carstva. I te će se Metternichova ideja 
ostvariti tek nakon njegove smrti: Carevinsko vijeće će od 1861. do 1873. birati sabori, a 
zatim do 1907. po klasnom sustavu »staleži«. 

Ali do stvaranja austrijskog parlamenta došlo bi i bez tih odjeka Metternichova 
nacrta. Dublja je važnost utjecaja Metternichove ideje u drugom dijelu njegovih 
prijedloga - u obnovi pokrajinske autonomije. U srži konzervatizma što ga je 
Metternich naučio od Gentza, bilo je respektiranje pokrajina, i to romantično antija- 
kobinstvo propalim je pokrajinama vratilo život koji će i dovesti do kasnijeg meteža. 
Monarhija i konzervatizam nisu bili historijski saveznici, ponajmanje u Habsburškom 
Carstvu. Habsburški vladari uništavali su povijesne institucije još od bitke na Bijeloj 
gori, a Josip II je postojećoj Carevini dao nekakvo jakobinsko obilježje. Tradicionalne 
su institucije preživjele u onim zemljama gdje je monarhija morala popustiti, u 
Engleskoj i Nizozemskoj, ali ne ondje gdje se monarhija nametnula. Silna oluja 
francuske revolucije prisilno je združila stare neprijatelje: aristokracije koje su sa 
svojim kraljevima neprestano ratovale, odjednom su min postale groteskno vjerne, a 
kraljevi su se raznježili nad tradicijama koje su oduvijek iz petnih žila nastojali zatrti. U 
Francuskoj je Karlo X izgubio prijestolje u pokušaju da Crkvi i plemstvu vrati povlastice 
koje su im bili oduzeli njegovi prethodnici; u Pruskoj je Fridrik Vilim IV htio oživiti 
pokrajinski patriotizam koji je bio slaba strana Pruske; pa i u Engleskoj su Pittovi 
epigoni branili neka zla koja je Pitt želio ukloniti. Posvuda je monarhija tretirana više 
kao sentiment nego kao sila, a kraljevi se kamuflirali »historijskim« ruhom ne bi li se 
spasili od jakobinstva, te su skupljali tradicije kao geolozi fosile i nastojali te okamine 
prikazati kao žive. 

Tim povijesnim fosilima manje su se zanosili oni koji su odrasli medu njima, nego stranci 
i, konvertiti, koji su simulirali poštovanje prema njima tuđim tradicijama. Respekt 
prema historijskim austrijskim pokrajinama i njihovim saborima izumjeli su čovjek iz 
Porajnja Metternich i Prus Gentz. A sabori zapravo nisu imali ni moć ni važnosti: to su bili 
paradni skupovi umjetnog habsburškog plemstva što svečano »razmatraju« - bez ovlasti da 
odbiju - zakone i porezne prijedloge koje bi prednjih iznijeli. Metternich nije predlagao 
da se saborima dadu kakve ovlasti ili da im se reprezentativnost proširi, nego je samo želio 
da se to historijske šarade igraju šire i češće. Stoga su se sabori sazivali redovitije i 
obnovljeni su u pokrajinama gdje su bili zapušteni, ali su ostali samo dekor. Ipak je to 
političko antikvarstvo ostavilo dubok trag u austrijskoj povijesti. Umiruće pokrajine 
postale su hoće u koje se točilo mlado vino nacionalizama. Metternich je mislio da će 
oživljavanjem pokrajina pripremiti nekakav »historijski« federalizam koji će ojačati Carevinu, a 
zapravo su pokrajine postale bojišta nacionalnih težnji i odlučna zapreka suradnji medu na¬ 
rodima. Fabriciranje tradicija bit će propast Austrije, a osnivač toga zanata bio je 

Mettemich. 

Njegov pustolovni, spekulativni duh ,racionalno uvjeren u konzervativizam iako bez 
izvorne podloge, naveo je Metternicha da eksperimentira po jednoj drugoj liniji, suprotnoj 
njegovoj tendenciji oživljavanja pokrajina, iako potekloj iz nje. Prekopavajući po 
pokrajinskom antikvitetu, došao je do neočekivana otkrića da mnogima od njih karakter 
nije izvorno njemački. Tako će njihova historijska restauracija koristiti još nečemu - 
slabljenju opasnosti od njemačkog nacionalizma, Metternich je zato podupirao češki 
književni preporod s njegovim jakim povijesnim naglaskom; to se moglo uskladiti s 
historijskim jedinstvom Češke. Stoje čudnije, dobrohotno je gledao na nehistorijski pokret 
za stvaranje jedinstvenog južnoslavenskog jezika, intelektualne koncepcije koja se začela u 
Napoleonovoj Iliriji i koja je implicitno bila isto tako revolucionarna kao i ideja o 
nacionalnoj Italiji. Glavna mu je privlačnost »ilirizma« bila u tome što je davao oružje u 
borbi protiv madžarskih zahtjeva, oružje kojega Habsburgovci nikada nisu imali previše. 
Nema sumnje da je Metternich, kao zapadni Nijemac koji pojma nije imao o slavenskim 
poslovima, mislio da se ilirski jezik mote povezati s hrvatskom poviješću, kao što se 
češki preporod poklapao s historijskom češkom. Kako bilo da bilo, tim literarnim djelat¬ 
nostima nije bio namijenjen nikakav praktičan cilj; to je bio »kulturni nacionalizam«, 
nadomjestak za slobodu inače vrlo omiljen apsolutističkim vladarima. Svejedno, 
podrškom ilirizmu i potporom pjesniku Gaju koji ga je popularizirao, Metternich je 
nesvjesno štetio propalim historijskim pokrajinama, a išao na ruku nacionalnoj 
rekonstrukciji. Praktički je Metternich, i ne znajući što radi, predlagao podjelu 
Carevine po nacionalnom kriteriju. Jedna od njegovih neostvarenih reformi bila je i 
prijedlog da se centralizirana Kancelarija podijeli na četiri sektora: za Austriju, Italiju, 
Iliriju i Češko-Moravsko-Galiciju. Od tih su prva tri predstavljala nacionalne grupacije, 
jer se pod »Austrijom« podrazumijevaju njemačke zemlje, a i četvrti bi imao 
nacionalni karakter jer je po ilirskoj analogiji spajao Čehe i Poljake u »Zapadne 
Slavene«. Tako bi već s postojećim kancelarijama Ugarske i Transilvanije bilo šest 
nacionalnih jedinica od kojih bi se svaka služila vlastitim jezikom. S jedinim 
izuzećem Galicije, Metternich je tim svojim osnovama anticipirao sve buduće planove o 
rekonstrukciji Habsburške Monarhije; poput svih budućih planova, i njegov je bio 
uzaludan jer nije nikad primijenjen u praksi. Sudbinu Srednje Evrope krojit ne samo u 
Metternichovo doba nego i poslije, sukobi klasa i institucija, a ne pametne ideje. 

Razlika između nacrta na papiru i realne politike, između simuliranog 
konzervativizma i onoga nepatvorenog, pokazala se u Ugarskoj, jedinoj pokrajini sa živom 

poviješću. Franjo je na Ugarsku gledao s tradicionalnim habsburškim nepovjerenjem. Koliko 
god ne trpio svoga strica Josipa II, još je manje trpio otpor Ugarske tom istom Josipu II, 
pa je i on nakanio da je liši njezinih povlastica. To nije mogao dok su trajali ratovi s 
Francuskom, jer je valjalo sazivati sabor kako bi se osigurala dodjela ljudstva i 
financijskih sredstava; a 1809. je Franjo morao istupiti kao ugarski patriot kako hi parirao Napo- 
leonovu pozivu Ugarskoj na ustanak. Onda je 1811. godine htio izjednačiti ugarsku i 
carsku valutu deprecijacijom ugarske na razinu bečke, a kad mu je sabor odbio zahtjev, on ga 
je u bijesu raspustio, odlučan da ga više nikada ne sazove. Time je opet prekršena ustavna 
odredba o sazivanju sabora svake tri godine. Međutim, suprotno Josipu II, Franjo nije 
ukinuo i autonomiju županijskih uprava. Da bi se Ugarskom vladalo preko njemačke 
građanske birokracije, bio je nužan reformatorski elan, a od toga je Franjo zazirao. 
Slijedila je pat pozicija. Županije su izigravale naredbe Ugarske kancelarije u Beču 
i odbijale da oporezuju i novače bez saborske odluke, ometale su u poslu 
kraljevske povjerenike koje su od vremena do vremena slali da prikupe novčana 
sredstva i novače ljudstvo za vojsku, a 1823. - kulminacijom otpora - županija Bacs je 
otpustila sve svoje činovnike kako bi povjerenicima onemogućila rad. Takav sukob 
s »historijskim« elementom Metternich je oduvijek smatrao štetnim pa je, 
prepotentno siguran u svoju diplomatsku vještinu, uvjerio Franju da će s Ugarskim 
saborom on znati izaći na kraj. Sabor je sazvan 1825, što je bila pobjeda madžarskog 
separatizma nad habsburškim centralizmom. 

Metternich je računao da će se madžarsko plemstvo zadovoljiti saborom koji će biti 
kopija ostalih umjetnih sabora, historijska farsa s njim, Metternichom, u glavnoj ulozi. U 
Ugarskoj su pristaše carske stvari bili Nijemci, gradski trgovci i obrtnici koje je 
svojedobno ondje smišljeno bila dovela monarhija. Njih je Metternich mogao 
pridobiti kakvim programom fiskalne i izborne reforme, to jest da plemstvu ukine 
oslobađanje od poreza a gradovima poveća predstavništva. Ali, kako bi to bio »libe¬ 
ralizam«, pa i stupanje u savez s njemačkim nacionalizmom, to je Metternichu 
bilo draže podržati historijsku Ugarsku, kao što je podržao historijsku Češku. I 
madžarska visoka aristokracija shvatila je opasnost od liberalizma i nacionalizma, ali 
nije potražila habsburšku zaštitu, nego se osigurala tako što je stala na čelo nacionalnog 
pokreta kako bi pridobila i sitno plemstvo i njemačko gradsko stanovništvo. Pionir te 
promjene bio je Szćchenyi, feudalac veleposjednik, koji je shvatio tajnu vigovskog 
uspjeha u Engleskoj; gestom kojom su stvoreni temelji suvremene Ugarske, dao je 
jednogodišnji prihod od svojih imanja za osnivanje madžarske Akademije znanosti. 

Feudalna aristokracija postala je rodoljubiva, a istodobno je rodoljublje dobilo 
nacionalnu boju. Prvi zahtjevi da se latinski zamijeni »nacionalnim«, madžarskim 
jezikom postavljeni su već 1825, a oglasili su se još upornije na saboru 1830. godine. 
Dotle se Ugarska razlikovala od ostatka Carevine samo po svojim zastarjelim 
povlasticama a odsad će istupati kao posebna nacionalna država. 

Ugarski sabori 1825. i 1830. godine pokazali su da Mettemich nije baš tako spretan kako 
misli, i oslabili su njegov utjecaj kod cara. Metternichov položaj poljuljao je i sve veći 
kaos u austrijskim financijama. Bio je angažiran da očuva mir, međutim se 1829. godine 
našao pred mogućnošću rata s Rusijom, a 1830. zbog uzbune izazvane srpanjskom 
revolucijom u Francuskoj morao je izvršiti mobilizaciju; to su bile skupocjene mjere. Fi¬ 
nancijsku situaciju uspješno je sredio Metternichov suparnik Kolowrat, Češki aristokrat 
koji je bio pozvan u vladu 1826. godine. U Kolowrata nije bilo ni zrnca Metternichova 
ambicioznog konzervativizma; on je bio birokrat u tradiciji Josipa II, koji pokrajinama 
nije vjerovao a tradicionalizam je prezirao. Glavna mu je motivacija bila osobna - nije 
volio »tuđinca« Metternicha i njegovo rasipanje austrijskih snaga na nekakve evropske 
projekte. Istupajući kao oponent Metternichu, čas je preuzimao ulogu liberala a čas češkog 
rodoljuba. Kako je raspolagao ogromnim bogatstvom, stalno je prijetio ostavkom da bi 
postigao što je htio, dok je Mettemich, prikovan za svoj položaj iz materijalnih razloga, 
bio nemoćan protiv njega. Kolowrat je 1831. uravnotežio austrijski budžet, što je bio 
jedinstven događaj za Franjine vladavine, i tako je sebi osigurao carevu naklonost. Inače, 
Franjo nije imao osobnih simpatija prema Kolowratu a dobro se slagao s Mettemichom, ali mu je 
Kolowrat omogućio da se ne obazire na Mettemichove kritike sistema uprave. Unutrašnji 
poslovi, napose postavljanje funkcionera, prešli su u Kolowratovu nadležnost, a Mettemich 
se morao ograničiti na vođenje vanjske politike. 

Mettemich je 1832. godine još jednom iskušao svoju diplomatsku vještinu u Ugarskoj. 
Shvaćajući da sabor ne može zadovoljiti nekakvim dekorativnim funkcijama, htio ga je 
pozabaviti programom praktične reforme kojom bi se sredila zbrka u ugarskom pravnom 
'sistemu. Madžarsko plemstvo, s iskustvom što gaje generacijama skupljalo na županijskim 
skupštinama, znalo je prozreti prave političke ciljeve pa se oduprlo tom programu reforme 

1 Ovaj nalog ilustrira nedosljednost Franjina konzervatizma. Crkvene reforme Josipa II bile 
su »prosvijećene« i sloga Franji mrske. S druge strane, one su postojale i on se nije mogao da 
ih mijenja. Dok je tadašnja teorija konzervatizma pretpostavljala savez Prijestolja i Oltara, 
habsburška je tradicija nalagala strogu kontrolu nad Crkvom. Slijedom toga, Franjo je proveo 
cijelu svoju vladavinu u nakani da anulira djelo Josipa II, a ništa nije učinio da to i ostvari, 
upravo kao je Metternichu obećavao da će provesti njegove reforme a nacrte je držao u 
ladici. Posljednja potvrda te nedosljednosti bio je nalog sinu da izvrši zadaće za koje je 
njemu manjkalo odlučnosti, iako je znao da je Ferdinand preglup čak i ma rutinske poslove. 

odozgo. Samo je naporom magnata spriječena otvorena pobuna Donjeg doma protiv 
kraljeve vlasti, a od reforme nije bilo ništa. Taj neuspjeh Mettemich je nadoknadio 
uspjehom na vanjskom planu - sporazumom s Rusijom 1833. godine. Ugled mu je kod 
Franje opet porastao pa mu je početkom 1835. car obećao da će osnovati Carevinsko vijeće 
za koje se Metternich tako često zalagao. Ali ni to se obećanje nije ispunilo jer je u veljači 
1835. Franjo umro. Na samrti je potpisao dvije političke oporuke sinu koje je Metternich 
bio sastavio već poodavno. Prvom je Ferdinanda zadužio da Crkvu oslobodi kontrole koju 
joj je Josip 11 bio nametnuo, 1 a drugom mu naredio da ničim ne mijenja temelje države, da se 
u svim unutrašnjim poslovima konzultira s nadvojvodom Ludvvigom (Franjinim mlađim 
bratom), te da se, nadasve, osloni na Metternicha, »mog najvjernijeg slugu i prijatelja«. 
Kolowrata nije ni spomenuo. Činilo se da se Metternich konačno oslobodio svoga 
suparnika pa da sad može provesti program konstruktivnog konzervatizma koji je odavno bio 
zagovarao. Vrativši se u Kancelariju, obavijestio je o Franjinoj smrti svoga liječnika ovim 
riječima: »Ferdinand je car«. A liječnik, da li glupan ili ulizica, odvratio je: »A vi ste Richelieu.« 

IV 


PREDOŽUJSKO RAZDOBLJE 

Smrću Franje I počeo je »predožujski« interregnum, neobično razdoblje 
neizvjesnosti za koje je svak znao da će završiti »potopom«. Novi car Ferdinand bio je 
kreten, epileptičar i rahitičar; sav svoj značaj demonstrirao je svojom jedinom logičnom 
primjedbom: »Ja sam car i hoću nudle!« Metternich je znao kakva do zla snaći Carevinu 
bez cara, a ipak je učvrstio Franju u odluci da ne promijeni nasljednika. Pogodne 
alternative nije bilo: Franjin mladi sin, Franjo Karlo, nije bio slabouman kao Ferdinand, 
ali je bio gotovo isto tako nepodoban za vladara, a osim toga, obrazlagao je Metternich, 
mijenjati nasljednika značilo bi kršiti načelo nasljedne monarhije. Ali je Metternichov 
pravi motiv bio praktičnije naravi, prava diplomatska podvala: sa carem koji nije 
sposoban da vlada, Metternich bi bio pravi vladar Flabsburške Monarhije i napokon hi 
proveo svoj program konzervativne reforme. Ali, kako nije imao samopouzdanje jednog 
Richelieua ili Bismarcka, i sad se morao zakloniti za nekim nadvojvodom; računao je da 
će mu najsigurniji hiti nadvojvoda Ludwig, najbeznačajniji od Franjine braće. 
Flabsburška je kuća imala dva sposobna člana: nadvojvodu Karla, velikog vojnog 
organizatora, i nadvojvodu Johanna, osvjedočenog liberala, ali su obojica bili reformisti 
i Melternichovi kritičari te stoga isključeni iz vlasti. 

Imenovanje Ludwiga bio je potez diplomata, a ne državnika, jer, ako je zbilja htio reformirati 
Monarhiju, Mettemichu je bila potrebna pomoć jaka i odlučna čovjeka, a ne obične nule. Ali 
Metternich nije shvaćao stvarnost političke situacije: on je zbilja mislio daje sva mana u carevoj 
ličnosti i nije htio uzeti u obzir ni balast birokratskog aparata ni nepovjerenje rođenih 
Austrijanaca prema njegovim domišljatim »tuđinskim« planovima. Upravo zahvaljujući 
Mettemichovoj lukavoj igri Kolowrat je postao vođa patriotskog austrijskog otpora u dvorskim 
krugovima. Isprva se Kolovvrat nije obazirao na to što je bio zaobiđen. Sukob je izbio 1836. 
godine. Metternich je odmah bio shvatio da je položaj Austrije u Njemačkoj ugrožen 
Carinskom unijom koju je 1834. organizirala Pruska, pa je kanio mijenjati austrijske tarife kako 
bi Austriji omogućio ulazak u Uniju. Za početak je 1836. predložio sniženje carine na šećer, 
što je bio udarac veleposjednicima koji su već bili otkrili korist od šećerne repe. Kolowrat je 
prosvjedovao, povukao se na svoje češko imanje i zaprijetio ostavkom. Time se Mettemichu 
ukazala očekivana prilika pa je Ludwigu predložio stvaranje Carevinskog vijeća, ili 
pseudoparlamenta, i Ministarske konferencije, ili pseudovlade - ustavnih tijela a bez 

reprezentativnog karaktera, stoje najljepši san konzervativaca - kojima bi predsjedavao on, 
Metternich. Ludwig je pristao, sav sretan da na njemu nema odgovornosti. 

Samo, to su bile prazne zamisli, bez ikakve jače podrške ni neke klase ni neke stranke, 
tvorevine jedne dvorske makinacije koje se lako ruše drugom makinacijom. Sa zasluženom 
simbolikom, Metternichov poraz inicirao je nadvojvoda Johann, liberalni Habsburgovac. 
Johann je za napoleonskih ratova tražio da Austrija stane na čelo njemačkog nacionalnog 
otpora, a potpomagao je tirolski ustanak protiv bavarske vlasti koju je bio nametnuo 
Napoleon; takvom djelatnošću ugrozio je Mettemichovu politiku taktiziranja i izazvao Franjinu 
osudu. Stoga je Johann, koji je svoj liberalizam okrunio ženidbom s nekom poštarevom kćeri, 
otjeran s Dvora, a vratit će mu se tek generaciju kasnije. Kako je u Mettcrnichu gledao sumo 
reakcionara i prijatelja mračnjačke Crkve, on je u Metternichovoj varci vidio pobjedu njegove 
reakcionarne politike. Vrativši se na Dvor nakon dvadeset pet godina, upozorio je Ludwiga na 
katastrofalne posljedice primjene Metternichovih planova; nagovoren od aristokrata koji 
su strahovali za svoje profile od šećerne repe, hvalio je Kolowrata kao spretnog fi¬ 
nancijera i čovjeka liberalna duha. Metternich nije imao nikoga za sobom; jedino mu je 
oruđe bila argumentacija, ali ni nakon tri i pol sata rasprave nije uspio pokolebati Johannov 
otpor. Izmučeni i smeteni Ludwig povukao je svoj pristanak, bacio u koš Carevinsko 
vijeće i odlučio da će sam predsjedati Ministarskom konferencijom, koja je opet bila 
puka formalnost kao i za Franjine vladavine. Kolovvrat se slavodobitno vratio za svoj 
birokratski stol. 

Mettemichova diplomacija, uspješna u negaciji, zatajila je na konstruktivnosti. Ništa se 
nije promijenilo, odnosno promijenilo se nagore. Carske su ovlasti prenesene na 
Namjesništvo, na »pretkonferenciju«, s Ludwigom, Mettemichom i Kolowratom, koja je 
odlučivala koje će poslove povjeravati ministrima. Ta pretkonferencija je nanovo obavljala 
posao ministara, kao što je i Franjo radio, samo sada s još većom sporošću. Kolowrat i 
Metternich su se mrzili, a Ludwig je opet mrzio svaki posao; zastoj je bio potpun. Ne samo 
što je uprava preuzela mjesto državne vlasti, nego ni uprava nije funkcionirala. 

Metternich nije uspio reformirati središnju vlast, a njegovi napori da oživi 
pokrajinsku svijest urodili su u »predožujskom razdoblju« boljim rezultatima, ali ne 
onima koje je on htio. Čudno ali su se i Metternich i Kolowrat natjecali oko naklonosti 
pokrajina, naročito Češke: Kolowrat, iako je bio »josipovski« centralist, nije volio 
Nijemce te se predstavljao kao Češki rodoljub, a Metternich, iako Nijemac, nije volio 
centralizam. U pokrajinama su obnovljeni tradicionalni ceremonijali: Ferdinand je 
okrunjen za ugarskoga kralja još 1830, za očeva života, i sad je 1836. primio Češku 

krunu, a 1838. željeznu krunu Lombardije - što je bila tričava komedija s nekom austrijskom 
Italijom. Mettemich je htio uvesti jednu novu pseudohistorijsku besmislicu - da se 
Ferdinand okruni za cara Austrije u prisutnosti delegacija svih pokrajinskih sabora, ali 
je takvo fabriciranje tradicije bilo i odveć afektrano, čak i za predožujsku Austriju. 

Međutim, budila se pokrajinska svijest, pa i u njemačkim pokrajinama. Sabori su bili 
jedina sredstva preko kojih se moglo oglasiti opće nezadovoljstvo zbog truleža i letargije 
središnje vlasti; oni su postali organi liberalizma, upravo kao što su francuske 
skupštine, asambleje zakonito povlaštene klase, stekle lažnu auru liberalizma uoči velike 
revolucije. Član Tirolskog sabora Andrian je 1840. objavio knjigu Austrija i njezina bu¬ 
dućnost koja je odražavala i poticala mišljenje obrazovanog administrativnog sloja; u njoj je 
autor obrazlagao da Carevina nije ništa a pokrajine su sve. Čak je i Sabor Donje Austrije, 
koji je zasjedao u Beču i bio sastavljen uglavnom od birokrata iz središnje vlasti, istaknuo 
pokrajinska prava u znak prosvjeda protiv mrtve ruke pretkonferencije. A to je bilo apsurdno. 
Pokrajinska su prava mogla biti naoko privlačna feudalnom plemstvu koje se nadalo da bi 
tako moglo upravljati svojim zemljama bez miješanja Beča. Ali za njemačku birokraciju 
da ističe pokrajinska prava, značilo je samoubojstvo, jer je to bio napad na organizaciju 
koja je njemačku kulturu, pa tako i zaposlenje za njemačke funkcionare, pronosila do 
najdaljih granica Carevine. Govoriti o pokrajinskim pravima u Pragu, Ljubljani, pa čak i u 
Innsbrucku, imalo je smisla, ali je bilo kontradiktorno pozivati se na njih u Beču. 
Njemačkoj je birokraciji zacijelo bila potrebna šira podrška, ali je to podršku mogla 
naći u njemačkoj građanskoj klasi, a ne u nezadovoljnom pokrajinskom plemstvu; u stvari, 
pokrajinski će entuzijasti iz Sabora Donje Austrije dvadeset godina kasnije postati 
kolovođe liberalnog centralizma. 

Buđenje sabora imalo je veće značenje ondje gdje se moglo povezati s nacionalnim 
osjećajima. Češki sabor, u kojem su sjedili sami veleposjednici, izigravao je Češko 
rodoljublje. Tako je 1840. postavio zahtjev da prijedloge koji mu se podnesu može i odbiti a 
ne samo »razmotriti«, a 1846. zatražio je da mu se vrate sva prava što ih je imao prije 
bitke na Bijeloj gori i Obnovijenog zemaljskog reda iz 1627. godine. Tako su potomci 
tuđinaca koje je habsburški apsolutizam bio doveo u Češku tražili prava onih istih Čeha 
čija su mjesta njihovi preci zauzeli; na isti način su se engleski vlasnici irske zemlje u 
osamnaestom stoljeću postavili kao pobornici irske nezavisnosti. Ti češki aristokrati nisu 
imali ni pojma o češkom nacionalizmu. Zavidni na povlasticama svojih mađarskih rođaka, 
računali su da bi i oni mogli, nekim »historijskim hokus-pokusom, izmaknuti 
carskom funkcioneru i carskom porezniku. Ugarski primjer pokrenuo je i nacionalnu 


41 



inteligenciju. Nemajući drugih saveznika, ona se udružila s veleposjednicima iz sabora. 
Palacky; prva ličnost češkog preporoda, bio je odrastao u Ugarskoj te je mislio da bi i 
češko plemstvo, poput madžarskoga, moglo steći nacionalni karakter; osim toga, Palacky se 
u Ugarskoj bio naučio dubokom poštovanju titula i nepovjerljivosti, što inače nije 
svojstveno Česima. Pa i carska je vlada, iako je odbila »ustavne« zahtjeve Češkog 
sabora, bila spremna da protiv Ugarske igra na češku kartu: iskoristila je češku farsu da bi 
ismijala Ugarsku. Ipak, u ozbiljnijem smislu, vlada je već razmišljala o Slavenima kao 
mogućim saveznicima, više protiv Madžara nego protiv Nijemaca. To je bila nit što se u 
habsburškoj politici vukla još od Leopolda II, koji je opasnost od srpskog ustanka 
iskoristio da bi Ugarsku primorao na nagodbu i koji je, poslušavši predavanje 
Dobrovskoga, pionira češkog preporoda, o slozi slavenskih naroda, 1791. osnovao katedru 
češkog jezika na Praškom sveučilištu. Tako je sada, u četrdesetim godinama 
devetnaestog stoljeća, češko plemstvo, sa svojim njemačkim imenima i kozmopolitskim 
odgojem, potaknuto da piše brošure o češkoj kulturi, pa čak i da brani zahtjeve Slovaka 
u Ugarskoj. 

Veliki događaj predožujskog razdoblja bila je pobjeda beskompromisnog madžarskog 
nacionalizma u Ugarskoj, odnosno, s aspekta Kossutha nad Szećhćnyjem. Naime, da 
bi naveo plemstvo da se odrekne svog izuzeća od poreza, Szćchćnyi je propagirao 
nacionalni duh; simbol njegove politike bio je most na Dunavu što je spajao Budim i Peštu, 
sagrađen od poreza s plemićkih posjeda. Szćchćnyi je zacijelo želio da Ugarska postane 
suvremena nacionalna država, ali da to postigne prirodnim razvojem i bez rata sa carskom 
vladom. Za sirovo sitno plemstvo, začahureno u svojim županijama, nije imao mnogo 
razumijevanja; ideal mu je bio vigovski, savez visoke aristokracije i gradske buržoazije 
protiv glupog torijevskog seoskog plemstva. Metternichov ugarski program u 
predožujskom razdoblju — upravnu i privrednu reformu u korist gradova — inspirirao 
je Szechenyi. Predsjedatelji županijskih skupština postali bi državni funkcionari, u 
saboru bi gradovi dobili jednako predstavništvo kao županije, srušio bi se ugarski 
carinski zid, a Ugarska bi se uključila u austrijski željeznički sistem. Te reforme 
uništile bi sitno plemstvo, a da bi se provele, bila im je potrebna jaka, samosvjesna 
buržoazija. Tome je smetala stvarnost. Plemstvo je, sa članovima obitelji, raspolagalo sa 
600 000 duša. a gradovi — od kojih su mnogi bili tek veća Bela — imali su ukupno 575 
000 stanovnika. Szechenyjev i Metternichov program bio je pametan, ali nestvaran. 

Unatoč tome, program bi se mogao postupno i probili da se nije pojavio Kossuth, spasitelj 
sitnog plemstva. Lajos Kossuth je aktivno političke djelovao samo deset godina, ali je u 

Srednjoj Evropi ostavio dublji trag nego ijedna druga ličnost, lako rodom iz sitnog 
plemstva, Kossuth nije imao zemlje nego se bavio novinarstvom pa zbog ekstremističkih 
stajališta nije imao što izgubiti. Bio je »konvertirani« Madžar slovačkog podrijetla, od 
majke Slovakinje koja nikad nije naučila madžarski; sa slavenskom krvi naslijedio je 
samosvijest mace tuđu madžarskoj opreznosti i smislu za stvarnost. Kao Slaven bez 
zemlje, želio je da ga madžarska gospoda prihvate za svoga, a majstorski mu je potez bio 
u isticanju da razdjelnica nije u zemljo vlasništvu nego u madžarskom nacionalizmu. 1 on je 
proučio politiku zapadnoevropskih zemalja, dapače, odande je donio naziv »gentry« za neuko 
sitno plemstvo - i sebe. Dok se Szechenyi učio na vigovštini, Kossuth se učio na 
nacionalizmu, te je pridobio seosko plemstvo uvjeravajući ga da je u njemu, a ne u 
gradovima, duša madžarskog naroda. Zaostali seoski vlastelin, koji je mrzio sve što je 
tuđe i živio u svijetu snova o srednjovjekovnim pravima, s ushićenjem je doznao da su 
njegove i najgore predrasude hvale vrijedne i da je on sačuvao Ugarsku. Seoska vlastela, u 
neprekidnoj borbi protiv vodstva visoke aristokracije, sad je mogla to visoku aristokraciju 
prisiliti da je slijedi. Kossut je sav svoj sjajni govornički i literarni talent posvetio jednom 
cilju - da raspiri nacionalni zanos; uvjeren u svoje sposobnosti, nije uzmicao ni pred 
snagom historijske tradicije ni pred zaprekom materijalnih svaki je ustupak drugih 
uzimao kao znak njihove slabosti, a svoje suparnike tukao je postavljajući sve radikalnije 
zahtjeve. Njegova je novinarska djelatnost igrala vodeću ulogu u Ugarskoj za četrdesetih 
godina.,a 1847. Kossuth je izabran u sabor iako nije bio zemljovlasnik. To je bila prva 
simbolizacija madžarske evolucije iz klase u naciju. Kossuth je postao popularni heroj 
Madžara, a s vremenom i radikalizma diljem Europe, iako nije imao ničeg zajedničkog s 
ozbiljnim, svjesnim radikalizmom svojih suvremenika; prije bi se moglo reći da je bio 
prvi diktator koji se domogao vlasti prostituiranjem idealizma u službi nacionalističke 
strasti. 

Kossuth je ostvario svoj uspjeh s pomoću jednostavne dogme da je Ugarska 
nacionalna država Madžara. Tim se oruđem Kossuth poslužio i na ekonomskom planu to je 
na Metternichovu kritiku ugarske carinske barijere parirao zalaganjem za »nacionalnu 
privredu«: teoriju koju je List nudio njemačkoj buržoaziji iskoristio je da bi ugarske 
Nijemce odbio od carske vlasti i privukao na svoju stranu. Ali Nijemci su Madžarima bili 
najmanji problem; to je inače bilo gradsko stanovništvo koje, osim Sasa u Transilvaniji, 
nije imalo podloge na selu. Međutim, u Ugarskoj je bilo golemih područja bez ikakve 
madžarske populacije, osim odsutne vlastele, pa su Madžari u državi koju su svojatali 
bili u manjini. To će i biti ključno pitanje madžarske politike u idućih sto godina: Madžari 

su krenuli jednim pseudoliberalnim kursom a mogli su ga provesti samo neliberalnim 
metodama. Svoj nacionalni položaj mogli su održati samo stvaranjem umjetne prevlasti u 
svim sferama javnog života i sprečavanjem kulturnog buđenja ostalih naroda Ugarske. Ta 
politika prvobitno nije bila svjesno smišljena; nikla je iz neizbježnog napuštanja latinštine. 
Kossuth je od nje stvorio oruđe nacionalne prevlasti. Godine 1840. madžarski je proglašen 
jedinim službenim jezikom, a na saboru 1844. Kossuth je odnio potpunu pobjedu: Latinski je 
posve ukinut a madžarski uveden kao isključivi jezik pravnog sustava, cjelokupne državne 
uprave što je najvažnije, javnog školstva. Zakon o jeziku 1844. bio je potez koji je sitnom 
plemstvu donio dvojaku korist: zakitio ga je od nametanja carskih činovnika, koji su govorili 
njemački, i zapriječio put inteligenciji ponikloj iz seljačkih narodnosti. Ugarska nije mogla ostati 
zauvijek ekonomski izolirana od svijeta, a čim bi se to izolacija srušila, propao bi mali posjed. 
Kossuth je malim posjednicima dao novo sredstvo za život - monopol na državnu službu. 

Kossuthova doktrina nije se ograničavala na »užu Ugarsku«; nacionalna Ugarska 
proglasila se baštinicom svetog Stjepana, kao što su francuski revolucionari bili 
baštinici Luja Svetoga, i tražila sve »zemlje Krune svetog Stjepana«. Tim zahtjevom 
ugrožena je autonomija Transilvanije i Hrvatske. Transilvanija je bila lakša žrtva. U 
njezinu saboru, abnormalno zamršenoj feudalnoj tvorevini, bili su podjednako zastupljeni 
Madžari, Sikuli (Szekelyi) i saski Nijemci; Rumunji, većinski narod, nisu imali nikakvih 
izbornih prava. Samo su Šasi pokušali sačuvati samostalan položaj, ali je i njih 
zastrašila Kossuthova demagoška kampanja, a klasni ponos nije im dopuštao da se 
okrenu obespravljenoj rumunjskoj većini; tako je do 1848. madžarsko ludilo zagospodarilo 
Transilvanijom. 

S Hrvatskom je išlo teže. Tu je bio sabor star koliko i ugarski, s vlastitim feudalno- 
pravnim procedurama i s nekom nebuloznom tradicijom hrvatske krune. Stoga je 
ugarski zakon o jeziku 1844. izuzeo Hrvate i dopustio da se hrvatski predstavnici u 
Ugarskom saboru služe latinskim još šest godina, nakon kojeg roka morat će i oni 
prihvatiti madžarski. Hrvatsko se plemstvo oduvijek solidariziralo s Ugarskom u borbi 
protiv habsburških pretenzija pa ga je nova madžarska politika zaprepastila. Ustalo je da 
od Madžara obrani ne hrvatski nego latinski jezik. Uopće nije shvaćalo nacionalno 
pitanje i nije imalo pojma o »ilirskom« preporodu koji je Hrvatima bio jedini 
spasonosni put. Hrvatski plemići koji su se opirali zahtjevu Madžara, zapravo su 
upoznali Gaja, pionira ilirizma, tek 1833. u Bratislavi gdje je zasjedao Ugarski sabor, 
dok prije toga, u Zagrebu, uopće nisu znali za njega, a ni on za njih. Ipak se hrvatski jezik 
čuo u Hrvatskom saboru još prije kraja tridesetih godina, a 1847 je taj sabor, u svojoj 

posljednjoj odluci na latinskom, proglasio »hrvatsko-slavonski« nacionalnim jezikom. 
Tako je izbio direktan sukob između Kossuthove Ugarske i nacionalne Hrvatske. 

Carska je vlada bila nemoćni promatrač Kossuthovih pobjeda. Metternich je svojom 
uobičajenom oštrinom poimanja još prije bio prozreo opasnost od Kossuthove djelatnosti, 
te je bio posegao za jedinim sredstvima poznatim političaru racionalistu iz osamnaestog 
stoljeća - argumentaciji, tamnici i mitu. Sve je to primijenjeno mlako kao i sve ostalo u 
Carevini, neefikasno. Carska je vlada bila objavila da će odlučno štititi kulturna prava 
narodnosti u Ugarskoj, a suočivši se s buntovnim saborom 1844, izgubila je hrabrost i 
složila se sa zakonom o madžarskom jeziku, zadovoljavajući se mrzovoljnim 
madžarskim ustupkom da se korespondencija s carskim vlastima vodi na njemačkom 
jeziku. To je bio jedini ustupak carstvu koje je postojalo već trista godina i koje je 
Ugarsku oslobodilo od Turaka. Ipak, Metternich je znao daje staleški liberalizam, pa i 
u Ugarskoj, pokret veleposjednika, a habsburški političari nisu bili zaboravili oruđe Josipa 
II - obraćanje seljaštvu. Ali, kako su i sami bili veleposjednici i konzervativci, ustručavali 
su se da posegnu za njim. Tek će im ga silom tutnuti u ruke događaji u Galiciji. Poljski rodoljubi 
- veleposjednici i intelektualci - digli su se 1846. na ustanak, u preuranjenoj epizodi 
revolucija 1848. godine. Austrijske vlasti, uspaničene revolucijom koju su odavno 
predviđale, ne raspolažući odgovarajućim regularnim snagama, pozvale su seljaštvo da se 
digne protiv svoje gospode. Iz toga se izrodila žakerija. Postiđeni tim otkrićem uskoklasne 
naravi svoga nacionalizma. Poljaci će poslije tvrditi da su ti seljaci bili »Ruteni«, to jest 
Malorusi, a zapravo su i nacionalni ustanak i seljačka buna izbili u čisto poljskim područjima, 
s poljskim ali nacionalno nesvjesnim seljaštvom. Tako je ustanak u Galiciji ugušen uz 
pomoć kosa i vila, a to je potreslo agrarnu strukturu Austrijske Monarhijr. Za vrijeme bune 
carske su vlasti morale obećati ukidanje tlake, radne rente, a poslije bune više se nisu usudile 
da je nametnu. Tako su se ispod aristokratskih frondi u saborima i Kossuthova nacionalnog 
fanatizma budile seljačke mase; pridobit će ih onaj tko će im se moći predstaviti kao osloboditelj 
od tlake. Izvršene su sve pripreme za 1848. 

Okosnica budućnosti pripremala se i na međunarodnom planu. Ruska podrška bila 
je jedina garancija u koju je Metternich uistinu vjerovao; poput mnogih prije i poslije njega, 
skepticizam mu je prestajao na granici s Rusijom. Novu krizu na Istoku od 1839. do 
1841. austro-ruski je sporazum od 1833. izdržao bez ikakvih problema. Dapače, takva 
istočna kriza bila je Metternichu kao naručena, jer je sada faktor destabilizacije bila 
Francuska a ne Rusija, a u središtu oluje našla se Rajna isto toliko koliko i Levant. To je 
bila potvrda njegove teorije da će kriza na Istoku otvoriti vrata revoluciji u Evropi; i da 

nije bilo posredne revolucionarne opasnosti iz Francuske, car Nikola se zacijelo ne bi držao 
tako besprijekorno konzervativnog kursa i lojalno surađivao s Austrijom i Engleskom na 
očuvanju integriteta Otomanskog Carstva. Svejedno, Nikoli nije promakla očita slabost 
Turske, dok mu je uspomena na slabost Rusije 1829. ubrzo blijedjela. Četrdesetih godina 
Rusija se sve vrijeme i sve otvorenije udaljavala od politike statusa quo na Istoku i 
vraćala na planove o diobi koji 1829. umalo da nisu izazvali razdor između Austrije i 
Rusije. Zato je Metternich morao potražiti druge saveznike. Na Prusku, ravnodušnu 
prema istočnom pitanju, nije mogao računati, a Engleska se, što iz liberalističkih uvjere¬ 
nja što zbog osnovane sumnje u snagu Austrije, držala po strani. Ostala je Francuska pa 
se Metternich, u posljednjim godinama svoje vlasti, ponadao da bi se s francuskim 
konzervativnim elementima mogao sporazumjeti o očuvanju statusa quoa prvo u Italiji 
a zatim i na Istoku. Promašena francusko-austrijska suradnja, koja će se za krimskog rata 
pokazati poraznom za Austriju, bila je, prvobitno Metternichova kombinacija. Ali takav 
savez nije mogao funkcionirati bez stabilne konzervativne vlasti u Francuskoj, a nju će tek 
poslije stvoriti Napoleon III, dok Guizot 1847. nije bio tome dorastao. 

Prema tome, sumnja u stabilnost Francuske natjerala je Metternicha da se vrati na 
makar i neugodnu ovisnost o Rusiji. Već trideset godina Rusija je obećavala pomoć protiv 
»revolucije«, a 1847. je opasnost od revolucije bila tako bjelodana da je Metternich 
više nije morao preuveličavati. Ustanak u Galiciji bio je samo prvi šum poljske oluje, 
a u Lombardiji je pobuna bila otvorena to se austrijska vojska morala držati kasarni iz 
straha od napada na ulici. Ugarska se, pod Kossuthovim vodstvom, bila otela kontroli 
Beča, pa čak i u samom Beču liberalna su se društva sastajala pred očima policije. Opasnost 
od revolucije bila je univerzalna i upravo s tog razloga Rusija neće reagirati na nju. Dva 
ruska cara, Aleksandar i Nikola, bila su prihvatila tezu da je Austrija evropska potreba, 
ali su to potrebu shvatili kao pomoć a ne teret. Ako bi Rusija intervenirala protiv 
revolucije, izazvala bi protiv sebe sva četiri »vodeća naroda« - Poljake, Madžare, 
Nijemce i Talijane; a iza njih lebdjela je sjenka novog Napoleona. Dakle, za Rusiju je 
spašavati Metternicha značilo zazivati novu 1812. godinu. Zato se Rusija odrekla 
savezništva sa silom koja je bila za status quo, te se povukla iz sfere evropske politike 
žrtvujući načela kako bi dobila na vremenu, upravo kao što će učiniti 1939. godine. Taj 
potez donio je Rusiji korist a Metternichu propast. On, koji nikad nije djelovao sam, 
sada se na g ao suočen s revolucijom, bez vanjskih saveznika i bez podrške kod kuće. 
Njegovi suparnici na Dvoru, pa i članovi carske porodice, svaljivali su svu krivicu na 
njega i stvarali uvjerenje da će se njegovim padom sve srediti. Međutim, Metternich 

je svojim padom povukao za sobom i staru Austriju; stvorilo se austrijsko pitanje, a ni sto 
godina evropskih sukoba neće Srednjoj Evropi vratiti stabilnost koja je izgubljena 13. 
ožujka 1848. godine. 


47 



V 


PROVALA RADIKALIZMA: REVOLUCIJE 1848. 

Godine 1848. teorija o pravima čovjeka probila se u Habsburško Carstvo. Osporena 
je dinastička ideja, a čim je to jednom učinjeno, dinastija više nikada neće moći vratiti 
svoju nekadašnju podsvjesnu sigurnost. »Austrijska ideja« postala je ideja kao svaka 
druga, što traži intelektualno uporište, a dinastija nije preživjela zbog svoje snage nego 
zahvaljujući manipuliranju snagama antagonističkih naroda i klasa. Godina 1848. označila 
je prijelaz iz jednog nesvjesnog načina života u svjesnu potragu za drugim, a unatoč tome 
što je pobijedila habsburška vojska, intelekt je ostao presudni faktoru austrijskoj politici. 

Revolucija je izbila u carstvu pretežno ruralnoga karaktera i njezina jedina 
neodoljiva snaga bila je odlučnost seljaštva da se oslobodi tlake i drugih feudalnih daća. 
Između to elementarne pobune i radikalnog programa urbane inteligencije nije bilo neke 
naročite veze, ali ni oštre podjele. I seljaci su bili ljudi, unatoč madžarskim 
poslovicama što tvrde suprotno; u svakom slučaju, bili su svjesni nacionalnih meda koje 
su ih dijelile od njihovih gospodara, pogotovo ako su još bile pojačane vjerskim 
razlikama, i stoga su u prvim danima revolucije prihvatili vodstvo radikala. Otuda naoko 
zrela narav nacionalnih programa u kojima se osjećaju politički zahtjevi dvadesetog 
stoljeća. Začudo, ustanak seljaštva protiv tlake revolucionirao je i njegove gospodare, ili je 
bar pokolebao njihovu odanost carskoj vlasti. Madžarsko sitno plemstvo, uvidjevši da 
mu je sam opstanak ugrožen, pretvorilo se u pravu revolucionarnu klasu, što je revoluciji 
u Ugarskoj, a potom i madžarskoj povijesti dalo njezin jedinstveni karakter. Čak se i feu¬ 
dalna aristokracija pokolebala u svojoj vjernosti Dvoru čim se srušio prešutni dogovor 
između nje i Habsburgovaca: car nije obuzdao seljaštvo pa su magnati morali potražiti 
druge saveznike. Njihova je fronda postala, ako ne opasnija, a ono u svakom slučaju 
ustrajnija: najprije je bila zagriženo reakcionarna a zatim se okušala u nacionalizmu. 

Seljačko je nezadovoljstvo bilo opće ali nesvjesno; da bi planulo, bila je potrebna iskra 
iz grada. Revolucija 1848. izbila je gdje god je bilo grada s više od 100 000 stanovnika. 
Tako su u austrijskoj Italiji dvije ozbiljne revolucije bile u Milanu i Veneciji. Sjeverno 
od Alpa bila su samo tri takva austrijska grada: Beč, Pešta i Prag. Od njih je samo Beč, s 
više od 400 000 stanovnika, bio grad suvremenih razmjera i suvremena karaktera. Sta¬ 
novništvo mu se od 1815. bilo gotovo udvostručilo, uglavnom doseljenicima sa sela, a 
to sirova i siromašna masa nije imala odgovarajuće zaposlenje u industriji. Suprotno 

općem uvjerenju, revolucije 1848. nije izazvala industrijska revolucija nego to što je nije 
bilo. Gradovi su rasli brže od industrije koja je davala zaposlenje i potrošna dobra, pa je 
zbog toga u njima padao životni standard. Kako će to pokazati kasnija povijest devet¬ 
naestog stoljeća, industrijski je razvoj bio lijek, a ne razlog društvenog nezadovoljstva; 
Beč neće nikada biti tako revolucionaran kao onda kad je bio najmanje industrijaliziran. 
U Beču je postojao »proletarijat« radnika bez zemlje, ali još nije bilo kapitalista koji će 
ih zaposliti; to je bio obrazac 1848. Proletarijat je dao revolucionarnu armiju kompaktniju 
od globalnog seljaštva, a ni on nije imao svojih voda — jasan znak ekonomske i političke 
zaostalosti — pa ih je našao u studentima. I u tome je Beč bio jedinstven jer je u Austrijskom 
Carstvu samo on imao punopravno sveučilište. Studenti su bili komandni kadar 
revolucionarne vojske, ali za ulogu odgovornih vođa nisu imali zrelosti, a zacijelo je nisu 
našli ni kod svojih profesora. Osim toga, s izuzetkom medicinara, svi su bili potencijalni 
birokrati i kad-tad ih je životna stvarnost privukla sebi. 

Ni Prag ni Budimpešta nisu bili tako revolucionarni kao Beč. Prema Beču bili su mali, 
Prag je imao tek malo više a Budimpešta malo manje od 100 000 stanovnika. Oba su 
zaostajala za suvremenim tempom rasta - godine 1815. imala su vise od 60 000 
stanovnika. Stoga su u njima još prevladavali starosjedioci, a to su bili Nijemci - u 
Budimpešti dvije trećine populacije, a gotovo isto toliko u Pragu. S druge strane, u 
Budimpešti su studenti bili uglavnom Madžari, dok su u Pragu češki studenti bili manjina što 
se mukotrpno probija. Madžarsku revoluciju prisvojilo je madžarsko sitno plemstvo i u 
njoj su studenti igrali podređenu ulogu, dok je u Pragu revolucija ostala u rukama 
studenata nemajući istinske snage, doživjela prvi poraz revolucionarne 1848. godine. 
Zapravo je Prag, unatoč svom razmjeru, ostao na razini gradića od nekoliko tisuća stanovnika 
po kojima su nazvani programi iz 1848. U takvim su mjestima prosvijećeni češki učitelj, 
srpski pravoslavni svećenik i slovački luteranski pastor iz ničega kreirali nacije. Tako se 
1848. u Liptovskom Mikulašu 10. svibnja pojavila u varljivoj zrelosti slovačka nacija, u 
Sremskim Karlovcima 13. svibnja srpska nacija, a u Blaju 15. svibnja rumunjska 
nacija. 

Revolucije u Austriji, kao i u Njemačkoj, potpalila je pariška revolucija od 24. veljače; ona 
je inteligenciji bila primjer za ugled. U Budimpešti je skupina radikalno nastrojenih 
studenata, neometana saborom koji se tada još sastajao u Bratislavi, s revolucionarnim 
programom zagospodarila ulicama već potkraj veljače: tražili su demokratski ustav s općom 
izbornim pravom, ukidanje tlake bez odštete i ravnopravnost svih narodnosti. Taj program jest 
uzgredno pogađao dinastiju, ali je mnogo direktnije pogađao sitno plemstvo - napadom na 

tlaku ekonomski a napadom na izborni cenzus politički; upravo je program takve vrste u 
drugim zemljama natjerao liberale posjednike da prijeđu na stranu »reda«. A Kossuth je, jedini u 
Evropi, nagovorio svoje pristaše da radikale nadbiju umjesto da od njih trak spas u 
okrilju dinastije; demokratsku uzbunu protiv plemstva ušutkao je dižući nacionalnu 
uzbunu i protiv Habsburgovaca i protiv ostalih narodnosti. Ako plemstvo ne preuzme 
vodstvo, radikalna će inteligencija privući seljaštvo na svoju stranu - tim argumentom 
Kossuth je pridobio saboru Bratislavi da izglasa »ožujske zakone«. 

Ožujski zakoni, kojima je stvorena suvremena Ugarska, imali su trojak karakter: 
ustavni, liberalni i nacionalni. Najdublji cilj bio im je očuvanje sitnog plemstva, a taj je 
skriveni cilj i najuspješnije ostvaren. Pragmatička sankcija zamijenjena je personalnom 
unijom; Ugarska kancelarija u Beču je ukinuta; u Budimpešti će biti palatin, ili potkralj, sa 
svim prerogativima kralja-cara, neovisan o Beču; pri Carskom dvoru bit će ugarski 
ministar u svojstvu nekog visokog komesara; Ugarska će imati vlastitu vojsku, financije i 
vanjsku politiku. Ukratko, Ugarska je dobila status dominiona. Umjesto feudalnog sabora u 
Bratislavi, u Budimpešti će biti parlament izabran na izborima s jednakim ali 
ograničenim pravom glasa, i s ustavnom vladom koja će mu biti odgovorna; aristokraciji 
je oduzeto izuzeće od poreza, a gradovi su dobili zastupstvo u parlamentu. Određeno je da 
bitna kvalifikacija za pasivno izborno pravo bude madžarski jezik, a da madžarska 
nacionalna država ima da obuhvati sve »zemlje Krune svetog Stjepana«. Transilvanija i 
Hrvatska pripojene su jedinstvenoj ugarskoj državi, a njihovi sabori i namjesništva su 
ukinuti. Tim fantastičnim uspjesima nacionalnog oslobođenja i hegemonije zabašurena 
su dva bitna odstupanja od zahtjeva radikala: tlaka jest ukinuta, ali će odštetu za nju 
platiti država, a s izbornim cenzusom će županijske skupštine i uprava ostati u rukama 
sitnog plemstva. Aristokraciji bez zemlje zajamčena su prava samo doživotno, što je još 
uvećalo pobjedu sitnog plemstva, jezgre »historijske Ugarske«. 

Kako to često biva, događaji u Ugarskoj potaknuli su slična zbivanja u Češkoj. Praška 
radikalna inteligencija je 11. ožujka također formulirala svoj program, a Češki sabor, 
nemajući ni Kossutha ni sitno plemstvo, ostao je po strani i nije ni pokušao rivalizirati. Na 
sastanku 11. ožujka u koncertnoj dvorani jedne kavane bilo je i Čeha i Nijemaca, ali nikoga 
s nekim političkim iskustvom. Najprije su postavljeni zahtjevi za uobičajene liberalne 
»slobode« - slobodu zbora i dogovora, ukidanje cenzure i tome slično. U posljednji čas je jedan 
češki intelektualac, Brauner, sa svoje bolesničke postelje dometnuo druge, za češke 
prilike relevantnije zahtjeve: ukidanje tlake, ravnopravnost češkog i njemačkog jezika u 
školstvu i upravi, te za Češku, Moravsku i Slesku - »zemlje Krune svetog Vaclava« - 

zajedničku središnju kancelariju i parlament za opće poslove koji će zasjedati 
naizmjence u Pragu i Brnu. Tako je slučaj htio da jedan bolesnik impulzivno pokrene 
nacionalno pitanje Češke i identificira ga s historijskim pravima. Te dvije teme snažno će 
utjecati na sudbinu Čeha, pa prema tome i cijele Srednje Evrope, od te večeri 11. ožujka 
1848. sve do konačnog rješenja izgona Nijemaca iz svih historijskih zemalja svetog 
Vaclava. 

Posljednja je, i dotle najozbiljnija, bila revolucija u Beču. Tu je bila preostala vlast 
dinastije i to je revolucija bila borba za vlast, a ne rasulo. Bečko političko društvo, sa 
svojim kozmopolitizmom i iskustvom u problemima vlasti, bilo je prezrelo da bi 
slijedilo nekakav sirov radikalni program. Kako to pokazuju francuski ustavi i Druge i 
Treće Republike, u zrelim narodima revolucija nastoji izbjeći revolucionarna rješenja; a 
Beč je bio na pola puta do zrelosti. Carska se vlada pokušala cjenkati i manevrirati s 
revolucijom, kao sto se cjenkala i manevrirala s tolikim drugim neprijateljima. 
Metternich je svojim posljednjim državničkim aktom 12. ožujka predložio da se pozovu 
delegacije pokrajinskih sabora u nekakve Skupštine staleža, što bi bio pokušaj da se 
plemstvo okupi u obranu svojih i carevih privilegija. A takav je program bio zastario: 
plemstvo nije imalo snage da se odupre revoluciji, a osim toga je gledajući gdje se ruši 
sustav rabote za to krivilo carsku vlast. Stoga je Metternich, umjesto da se nađe na čelu 
plemstva, odbačen kao balast upravo zato da hi se pridobilo plemstvo, a s njim i bogata 
građanska klasa. Na čelu tog »carskog i kraljevskog« prevrata bila je nadvojvotkinja 
Sofija, žena careva brata Franje Karla i majka Franje Josipa; za njom su stajali svi oni 
kojima je Metternich bio trn u oku, a naročito jedna zatucana, ultramontanska skupina za 
koju je Metternich bio i previše prosvijećeno i reformatorski orijentiran. Kao sredstvo 
pritiska na Metternicha trebalo je da posluži Sabor Donje Austrije na koji se on inače 
oslanjao. 

Bečka revolucija od 13. ožujka začela se kao dvorska urota; ubrzo se pokazalo kakva 
je ludost pozivati mase da sudjeluju u dvorskim spletkama. Bečka je javnost već bila 
uzbuđena ugarskim radikalnim vrenjem u svega šezdesetak kilometara udaljenoj Bratislavi, a 
3. ožujka je sam Kossuth otvoreno došao u Beč da raspali mase. Sabor Donje Austrije sastao se 
13. ožujka i, prema planu, zatražio Mettemichovu ostavku. Ali, izvan svakog plana, taj zahtjev 
preuzela je ulica pa je izbila prava revolucija. Ulične borbe izbjegnute su samo zato što se 
vlada smrtno prestrašila; da se pokušala oduprijeti, bila bi uništena središnja struktura 
Habsburške Monarhije. Metternich je podnio ostavku i s njim je pala i Stara Austrija. U Beču 
je vlast iz ruku postojećih organa preuzeo studentski odbor koji je i sam bio jedina zaštita od 

»ekscesa« proletarijata. Onda je Mettemichovu sustavu zadan i posljednji udarac. 
Lombardija, vijestima o Mettemichovu padu uvjerena daje uspjeh revolucije konačan, digla se na 
ustanak i pozvala u pomoć sardinskoga kralja; to je pak sa svoje strane potaknulo ustanak u 
Veneciji i proglašenje Venecijanske Republike. Došao je kraj austrijskoj misiji u Italiji i carska 
je vojska napadnuta čak i u njezinu koncentracijskom centru. 

Metternichovim padom iscrpao se program »carskog« prevrata. Stvorena je funkcija 
odgovornog ministra predsjednika - iako nije rečeno kome će biti odgovoran - i 
dodijeljena Kolowratu, koji je konačno, makar i na nekoliko dana, preuzeo Metternichovo 
mjesto. Za novog ministra vanjskih poslova postavljenje jednostavno Ficquelmont koga 
je Metternich već odavno bio odredio za svoga nasljednika. Onda je 15. ožujka objav¬ 
ljeno da će se za neko neodređeno vrijeme sazvati skupština staleža »s povećanim 
predstavništvom srednjeg staleža«, a zatim je od 10. do 17. travnja u Beču zasjedao 
neki »Središnji odbor staleža«. Ta pusta vrdanja nisu mogla smiriti uzburkani Beč gdje je 
svakog dana bilo novih nereda i novih zahtjeva, praćenih novim žrtvovanjem pojedinih 
ličnosti i novim ustupcima. Nakon nekoliko dana Kolovvrat je nestao sa scene, a 
Ficquelmont se održao do 5. svibnja, kad ga je s funkcije otjerala studentska 
demonstracija; do kraja svibnja je sva odgovornost počivala na Pillersdorfu, postarijem 
birokratu koji je u predožujskom razdoblju nezaslužno stekao glas liberala. Nemajući 
nikakve političke linije, carska je kuća samo nastojala da se nekako održi; kao u 
nekadašnjoj krizi u povodu napoleonskih ratova, ili u posljednjoj krizi 1918, bila je 
spremna priznati bilo koga i bilo što, samo da zauzvrat i ona bude priznata. Na novi ustanak 
25. travnja donosi se parlamentarni ustav za cijelu Carevinu, na brzinu zacrtan po 
belgijskom modelu. To nije zadovoljilo bake radikale koji su htjeli svoj ustav. Nakon 
novih demonstracija od 15. svibnja povučen je ustav od 25. travnja i obećano da će se 
raspisati izbori, s općim izbornim pravom, za ustavotvornu skupštinu. Dva dana kasnije, 
17. svibnja, Dvor je pobjegao iz Beča u Innsbruck. Tim raskidom s revolucijom umjereni 
su liberali gurnuti u naručje radikala i 26. svibnja je revolucija u Beču postigla svoj najveći 
uspjeh: formiranje Odbor javnog spasa, djelomice da bi usmjeravao revoluciju, ali još 
više da bi nadzirao djelatnost preostalih ministara. 

I bečkim Nijemcima i ostalim vodećim narodima Dvor je nekritično popuštao. 
Radetzky, vrhovni zapovjednik u Italiji, dobio je nalog da ne pruži otpor ustanku, a zatim ni 
prodoru sardinskih trupa koji je uslijedio; u Lombardiju je upućen jedan ministar da 
ondje uspostavi autonomiju, a kad je stvar propala, austrijska je vlada sredinom svibnja 
ponudila Sardiniji da joj prepusti Lombardiju a Veneciji da zajamči autonomiju. Talijani su i 

to ponudu odbili: tražili su da se Austrija odrekne svih svojih talijanskih teritorija, a 
Engleska, kojoj se Austrija obratila, nije htjela posredovati ako se u ponudu o samostalnosti ne 
uključi i Venecija, ili bar dio nje. Habsburška vlast u Italiji nije se mogla spasiti 
pregovorima pa se Radetzky, ne obazirući se na naloge pripremio da to učini silom, a 
carska vlada, ne obazirući se na njegovu neposlušnost, poslala mu je pojačanje i to je bilo 
sve što je praktički poduzela. Slaganje s Racletzkyjem nije ostalo samo na vladi: 
talijanske pretenzije na Trst i dio Tirola raspalile su austrijski patriotizam čak i medu 
ekstremnim radikalima, to su revolucionarni studenti napuštali barikade što su ih bili 
podigli protiv carskih snaga da bi se prijavili u carsku vojsku u Italiji. 

Takve konfrontacije nije bilo između bečkih radikala i Ugarske. Ugarski palatin 
nadvojvoda Stjepan kapitulirao je pred revolucijom ne čekajući odobrenje kralja i 
cara, i svoju vlast predao odgovornoj vladi kojoj je na čelu bio magnat radikal 
Batthyliny; Kossuth je postao ministar financija i kreator politike. Dvor je 
nezadovoljno gunđao, ali se s tim pomirio, pa je Ferdinand 11. travnja ustavno potvrdio 
»ožujske zakone«. Tako je revolucija u Ugarskoj stekla legitimitet: Habsburško je 
Carstvo podijeljeno na dva dijela, te je Ugarska, dotle habsburška pokrajina, iako 
privilegirana, sad postala posebna država. Nema dvojbe da je Dvor kanio poslije povući 
to svoje ustupke. Čak su i mnogi madžarski političari smatrali da se s tom pobjedom otišlo 
predaleko. Deak, liberal iz sitnog plemstva, ovako je objasnio svoju podršku Kossuthovu 
programu: »S pijanim se čovjekom ne može rezonirati, a sabor je sad pijan«. Zato se Deak 
tog ljeta 1848. i povukao iz politi6kog života, uvjeren da Kossuthov ekstremizam vodi 
Ugarsku u propast i da mora doći do nagodbe s Habsburgovcima. Ipak, kad je nagodbi došlo 
vrijeme, ona se morala dogovoriti na bazi ožujskih zakona, a ne Pragmatičke sankcije. U 
ulozi onoga koji pravi ustupke pojavila se Ugarska, a ne dinastija. Odnosi su se mogli 
modificirati, ali nakon 11. travnja 1848. postojanje države Ugarske više se nije moglo 
osporiti. 

U svim tim ustupcima, koliko god oni bili nekritični, bilo je nekog sistema: izuzme li se iskra 
njemačkog pokrajinskog patriotizma zbog Tirola, i Dvor i bečki revolucionari su jednako 
prihvaćali preoblikovanje Habsburškog Carstva u skladu sa željama »vodećih naroda«. Bečki 
liberali, međutim, gledali su u Carevini njemačku državu koja će imati glavnu riječ u novoj, 
liberalnoj Njemačkoj, pa su podjednako energično tražili i izbore za općenjemački parlament u 
Frankfurtu kao i za ustavotvornu skupštinu u Austriji. Propali ustav od 25. travnja, u kojem su 
se pokrajine spominjale samo kao neki organi koji će pred središnju vladu iznositi lokalne 
tegobe, bio je u grubim crtama izraz tog njemačkog stajališta. Ono se još snažnije manifestiralo u 

prijedlozima »Središnjeg odbora staleža« što je zasjedao od 10. do 17. travnja radi pripreme 
sazivanja Skupštine staleža do kojeg nikad i nije došao. U tom su odboru bili samo 
predstavnici sabora njemačkih pokrajina - bečki visoki funkcioneri i prosvijećeni njemački 
aristokrati koji su predvodili agitaciju protiv Mettemicha, ukratko, najumjereniji i najiskusniji 
austrijski Nijemci svog doba. Ti Nijemci priznavali su zahtjeve ostalih historijskih naroda: 
predlagali su da Ugarska bude ujedinjena sa Carevinom samo personalnom unijom, da se 
Lombardija-Venecija ustupi talijanskoj nacionalnoj državi, i da se Galiciji dale autonomija u 
očekivanju restauracije Poljske. Ostatak Carevine imao bi biti unitarna njemačka država i članica 
Njemačkog Saveza, koju će ujedinjavati njemačka kultura. Takav program polazio je od 
pretpostavke o sumraku dinastije, pa ga se njemačka visoka birokracija odrekla čim se dinastija 
oporavila. No, on je otkrio gledište zajedničko svim Nijemcima u Monarhiji: propadne li dina¬ 
stija, oni neće ući u federaciju s nehistorijskim narodima nego će prihvatiti velikonjemački 
nacionalizam. Tu je između pojedinih struja austrijskih Nijemaca jedina razlika bila u izboru 
trenutka: dok su se radikali okrenuli protiv dinastije već 1848. većina je Nijemaca vjerovala da 
u njoj još ima vitalnosti. 

Njemački i madžarski radikalizam savršeno su se slagali. Kossuth je precjenjivao 
snagu Madžara, ali je i on shvaćao da se Madžari mogu uspješno oduprijeti samo u 
sprezi s njemačkim nacionalizmom, pa je Nijemcima ponudio patronat i savezništvo. U 
općenjemački parlament u Frankfurtu upućena su dva madžarska predstavnika koji su 
od Nijemaca zatražili da ne pristanu na stvaranje slavenskih država u Austrijskom Car¬ 
stvu, i Njemačkoj zajamčili pomoć Ugarske u očuvanju integriteta Njemačkog Saveza od češkog 
i slovenskog separatizma. U svojoj taštini i samouvjerenosti, Kossuth i madžarski radikali 
mislili su da se velikonjemački nacionalizam može usmjeriti protiv dinastije i slavenskih 
naroda, a da će na ugarskoj granici stati. Kossuth bi također rado bio podupro zahtjeve 
Talijana i Poljaka, ali su ga prilike silile da bude diplomatski oprezan. Čak je i on bio 
toliko pametan da ne izaziva rusku intervenciju, pa u početku nije ni spominjao Galiciju. 
Osim toga, nacionalna je Ugarska srljala ravno u rat sa Hrvatima, te se nadala da će carsku 
vladu zavaditi s njima. Ratu u Italiji pružila je preko volje podršku »s tim da austrijska 
vlada pomogne da se pokori Hrvatska i da na kraju rata udovolji svim opravdanim nacionalnim 
zahtjevima Talijana«. Praktički se carskoj vlasti dopuštalo da opstane samo ako se 
pretvori u instrument vodećih naroda. 

A to dinastiji nije bilo u programu. U prvim tjednima propasti popuštala je 
Nijemcima i Madžarima u svemu, ali je, kontradiktorno, popuštala i Česima i Hrvatima. 
U početku u tim ustupcima nije bilo nikakve logike, bili su proizvod puke slabosti, a onda 

je, početkom svibnja, Dvor shvatio daje slučajno naišao na novo diplomatsko oruđe, a bijeg u 
Innsbruck mu je oslobodio ruke. Innsbruck kao centar pokrajinske, a ne nacionalne 
svijesti bio je neutralan teren odakle će Dvor moći lavirati između vodećih i podređenih 
naroda. Dvor je još u ožujku bio Hrvatskoj zajamčio položaj posve suprotan duhu ugarskih 
»ožujskih zakona«. Ugarska je bila objavila aboliciju Hrvatske, na što je Hrvatski sabor reagirao 
raskidom veze s Ugarskom. A kralj i car je potvrdio obje odluke. Štaviše, prije nego što će 
Hrvatsku prepustiti vlasti Budimpešte, car je za bana Hrvatske postavio hrvatskog 
rodoljuba Jelačića. Tek nakon tromjesečnih prosvjeda ugarske vlade Jelačić je 10. lipnja 
smijenjen, ali je i dalje uživao carevu potajnu suglasnost. A kad je 4. rujna vraćen na položaj, 
u što se nije sumnjalo, to je značilo otvorenu objavu rata Ugarskoj. Jelačić je bio 
zemljoposjednik i carski oficir koji se u hrvatskom sitnom plemstvu isticao samo 
sposobnošću i snažnom ličnošću. Osobno je bio vine naklonjen nekom konzervativnom 
programu lojalnosti dinastiji i očuvanja hrvatskih »historijskih« prava, ali u vihoru 1848. nije 
odbijao ničiju suradnju pa je prihvatio i program jedinstvene južnoslavenske nacionalne države 
u okviru Habsburškog Carstva. Suradnja Gaja, predstavnika ilirizma, i Jelačića, habsburškog 
generala, bila je neobična sprega. Sitno plemstvo Hrvatskog sabora objavilo je: »Mi i Srbi smo 
jedan narod«, a Jelačić je Srbe spominjao kao »našu braću po plemenu i krvi«, i pozdravio 
srpski nacionalni ustanak kojim je 13. svibnja u Sremskim Karlovcima proglašeno otcijepljenje 
Srpske Vojvodine. Zapravo se Jelačić ponašao baš kao i njemačka buržoazija: lišen carske 
milosti, bio je južnoslavenski nacionalist, a čim ju je ponovo stekao, odrekao se nacionalnog 
načela i vratio se na »historijska« prava. 

Što se tiče Transilvanije, to se Dvor, koliko god nerado, morao pomiriti s pobjedom 
Madžara. Na rumunjskom nacionalnom zboru u Blaju 15. svibnja zatraženo je da se pitanje 
unije s Ugarskom razmotri tek kad Rumunji dobiju svoje predstavništvo u Saboru. 
Zahtjev je zanemaren, a Sabor, sastavljen po starom izbornom redu, sastao se 30. svibnja u Cluju 
i izglasao svoje raspuštanje. Rumunjskoj delegaciji što je bila došla Dvoru u Innsbruck 
predočen je taj akt o uniji, i rečeno joj je da mora pregovarati s ugarskom vladom. 

Kontradiktornost carske politike dosegla je vrhunac u Češkoj. Slomom vlasti u Beču, prva 
češka peticija od 11. ožujka postala je apsurdno umjerena; praška inteligencija više se 
nije zadovoljavala upravnom autonomijom Češke i individualnim »slobodama«. 1 ona je 
htjela svoje ožujske zakone. Na drugom sastanku u Pragu, 29. ožujka, okupili su se sami Česi: 
po ugledu na Madžare, zatražili su ujedinjenje i nezavisnost »zemalja svetog Vaclava«- 
Češke, Moravske i Šleske - s jedinstvenim parlamentom i njemu odgovornom vladom. Formalno 
je analogija s Ugarskom bila potpuna, ali je u stvarnosti razlika bila duboka. Dok se u 

Ugarskoj revolucionirala jedna historijska tvorevina, u Češkoj se šaka ljudi pozivala na 
tradiciju koja je bila propala još 1620. godine. Dok je Ugarska preko županijskih 
skupština sačuvala vlast nad lokalnom upravom. Češkom su vladali carski namjesnici još od 
vremena Marije Terezije i bila je integralni dio unitarne države koju su stvorili Marija 
Terezija i Josip II. Toga su bili svjesni i sami Česi jer, dok Ugarska nije prihvaćala 
ništa više od personalne unije, oni su bili spremni prihvatiti Skupštine staleža kao or¬ 
gan za vođenje zajedničkih poslova Austrijske Carevine čim dobiju svoje samostalno 
ministarstvo. 

Između Ugarske i Češke postojala je još jedna, presudna razlika. U Ugarskoj 
Madžari su bili manjina u sveukupnoj populaciji, ali je sve imućno i obrazovano 
stanovništvo bilo madžarsko, osim njemačke buržoazije koja se, međutim, rapidno 
»madžarizirala«. Madžarska nacionalna država ostvarena je na cijelom području 
»zemalja svetog Stjepana«, na štetu Hrvata, Slovaka, Srba i Rumunja; od svih su Hrvati 
bili daleko, na periferiji države, a ostali su bili politički obespravljeni. U Češkoj, 
naprotiv, Česi jesu bili u većini ali su se tek budili iz kulturne letergije 
konfrontirajući se s Nijemcima, svjesnim historijskim narodom; kao da im nije bilo dosta 
toga kulturnog konflikta u samoj Češkoj, praški su Česi tražili još i Moravsku. Sleska je 
bila pretežno njemačka, dok su u Moravskoj Česi bili u većini, ali nisu imali nikakvo 
kulturno središte i stoga su bili prepušteni političkom vodstvu Nijemaca. Slesku i Moravsku 
Česi su mogli podvrgnuti Pragu samo silom, a njome nisu raspolagali. I dok su Madžari izborili 
zemlje svetog Stjepana suprotstavljajući se carskoj volji vlastitim snagama, dotle su Česi 
predlagali da carske snage za njih osvoje zemlje svetog Vaclava. Takav zahtjev bio je zbilja 
pre-više za carsku vladu, čak i u trenu njezine najveće slabosti. Carskim odgovorom od 8. 
travnja zajamčena je ravnopravnost češkog i njemačkog kao službenog jezika i obećano 
stvaranje odgovorne vlade u Pragu; što se tiče sjedinjenja Češke, Šleske i Moravske, o tome 
bi eventualno raspravljao budući carski parlament. 

No, Česima su njihovi Nijemci bili tek manji problem. Česi su inače živjeli u sjeni sablasti 
njemačkog nacionalizma i od svih slavenskih naroda Carevine jedino su oni imali samo jedne 
antagoniste - Nijemce. A na povijesnu baštinu poziva se i nacionalna Njemačka - na baštinu 
Svetog Rimskog Carstva koje je obuhvaćalo i Češku - i svaki je njemački nacionalist uzimao 
kao zdravo za gotovo da će Češka biti sastavni dio nove njemačke nacionalne države. 
U frankfurtskom pretparlamentu bila su samo dva Austrijanca, ali je odbor pedesetorice, što 
ga je pretparlament stvorio da bi pripremio općenjemačku ustavotvornu skupštinu, želio 
povećati broj austrijskih predstavnika. Jedan od šestorice istaknutih Austrijanaca, koje je 

odbor pozvao, bio je Palacky, koji je u pismu od 11. travnja, kojim je odbio poziv, prvi 
objavio zahtjev Čeha da budu priznati kao nacija. Veliki je dio tog pisma bio posvećen 
»historijskom« nadmudrivanju, ništa manje besmislenom od »historijskih« argumenata 
Nijemaca, ali je u svemu najhitnija bila konstatacija: »Ja sam Čeh, slavenskoga roda«. Zato i 
Palacky i nije mogao sudjelovati u poslovima nacionalne Njemačke. Ali Palacky nije tražio 
samostalnu Češku nacionalnu državu, a nije prihvaćao ni ideju o ruskoj univerzalnoj monarhiji o 
kojoj su već snivali neki panslavenski mistici. Našao je treće rješenje - ni rusko ni njemačko: da 
se Austrijsko Carstvo pretvori u višenacionalnu federaciju u kojoj će sve narodnosti živjeti slo¬ 
bodno i pod okriljem habsburške vlasti. To je bio program austroslavizma, i od trena kad 
gaje Palacky pokrenuo, postao je presudno pitanje habsburške, pa čak i evropske sudbine. 
Osigurati Srednju Evropu i od Rusa i od Nijemaca bila je posljednja, i najmanje autentična, 
habsburška »misija«. 

Austroslavizam je bio program bojazni što ga je smislio čovjek koji je svim srcem služio 
svom narodu, ali nije imao povjerenja u njegovu snagu: tražio je od dinastija da slavenskim 
narodima dade slobodu koju sami ne mogu izvojevati jer su preslabi. Palacky se toliko čuvao 
da se ničim ne zamjeri Nijemcima da je 8. svibnja odbio da preuzme carsko ministarstvo 
prosvjete, jer da bi se njegovo postavljanje »protumačilo kao izjašnjavanje u korist Slavena«. S 
druge strane, dinastija bi bila prihvatila savez sa Slavenima samo kad hi joj oni mogli ponuditi 
snagu; car nije bio nikakav dobronamjeran profesor koji će se posvetiti nekakvoj idealističkoj 
»misiji«. A kad bi Slaveni raspolagali snagom, onda ne bi podržali dinastiju nego bi zahtijevali 
slobodu. U tome i jest bila slabost austroslavizma - što bi dinastija prihvatila savezništvo sa 
Slavenima tek onda kad ono njima više i ne bi trebalo. 

Od početka do kraja četrdeset osme, dinastija nije ni na tren ozbiljno shvatila ideju o 
suradnji s podređenim narodima; njoj su oni odgovarali samo kao element kojima će 
izigrati Madžare i Nijemce, i bilo joj je svejedno što će na koncu biti s njima. Kako se širio jaz 
između Dvora i Beča, tako je Dvor bio popustljiviji prema Česima. Na formiranje 
Odbora javnog spasa u Beču, namjesnik Češke Leo Thun je 29. svibnja reagirao odbijanjem da 
prima naloge od bake vlasti i stvaranjem u Pragu neke privremene vlade od čeških i njemačkih 
umjerenjaka. Bečka je vlada osudila taj separatizam, a Dvor u Innsbrucku primio je češku 
delegaciju i složio se s prijedlogom da se prije otvaranja carsko konstituante sastane Češki 
sabor. A da se taj sabor sastao, Češka bi odbila da pošalje svoje zastupnike u bečki parlament 
to bi s njim pregovarala na ravnoj nozi, po madžarskom uzoru. 

Što je najčudnije, nade Čeha upropastilo je ono što je izvorno bilo djelo austroslavizma - 
Sveslavenski kongres u Pragu. Palacky i njegovi drugovi htjeli su organizirati protutežu 

općenjemačkom parlamentu u Frankfurtu, a osim toga su se morali dogovoriti što praktički 
poduzeti da bi se spasilo Austrijsko Carstvo. Osim Čeha, jedini austrijski Slaveni izravno 
ugroženi od Nijemaca bili su Slovenci kod kojih se nacionalna svijest tek jedva budila. Na 
primjer, slovenski zastupnici u Koruškom i Štajerskom saboru su 1848. zajedno s Nijemci¬ 
ma glasali za očuvanje tih pokrajina kao historijskih jedinki, a protiv programa 
nacionalne rekonstrukcije kojim bi se oslobodili Nijemaca i sjedinili sa Slovencima Kranjske. 
Sveslavenskom kongresu bila je potrebna šira baza. Uz to se Česi, iako željni da izbjegnu sukob s 
Madžarima, nisu mogli odreći Slovaka čiji su malobrojni kulturni prvaci bili našli utočište u 
Pragu; a čim su prihvaćeni Slovaci, za njima su došli Flrvati. Kao austrijski Slaveni, došli su i 
galicijski Poljaci, iako su imali nazore vodećeg naroda; zapravo su galicijski Poljaci došli na 
Kongres prvenstveno zato da se ne bi što odlučilo u korist Malorusa, Poljacima 
podređene narodnosti u istočnoj Galiciji. Inače, od Nijemaca nisu bili ugnjetavani 
Poljaci Austrijskog Carstva, nego oni u Poznanjskoj oblasti, ali njih pozvati značilo bi 
kršiti načelo austroslavizma, ishodište Palackyjeve ideje. Na kraju je donesena kompromisna 
odluka da se Kongres ograniči na austrijske Slavene, ali da kao goste primi i druge Slavene. 
Između tih gostiju najneobičnija ličnost bio je Bakunjin, jedini i samozvani predstavnik najveće 
grane slavenskog roda. Na kraju su Poljaci ipak izigrali kompromis: naime, Kongres se podijelio 
na nacionalne smjese — poljsko-malorusku, čeho-slovačku i južnoslavensku — gdje je svaka 
odlučivala o svome članstvu, to je poljska skupina odmah prihvatila pruske Poljake. 

Tako je Sveslavenski kongres, koji se sastao 2. lipnja, bio mješavina austroslavizma i 
slavenskih nacionalizama premazana nekom maglovitom slavenskom soli - darnošću. Proizveo je 
dva proturječna programa: revolucionarni manifest narodima Evrope i konzervativnu adresu 
habsburškom caru. Manifest, uglavnom djelo Poljaka, usredotočio je svoj atak na podjelu 
Poljske, to od Nijemaca, Madžara i Turaka zatražio da bolje postupaju sa svojim 
slavenskim podanicima - Poljaci su bili lojalni svojoj subraći vodećim narodima. U 
adresi caru potanko su obrazloženi zahtjevi slavenskih pokrajina i naroda Flabsburške 
Monarhije, napose je istaknuto protivljenje bilo kakvoj uniji s Njemačkom; nacionalna 
ravnopravnost pod Flabsburgovcima odnosila bi se i na ugarske Maloruse - što je za Poljake 
bio nezgodan zahtjev. Kongres je kanio trasirati daljnju suradnju između austrijskih Slavena, 
ali mu je rad prekinuo ustanak koji je izbio u Pragu 12. lipnja. 

Duhovskim ustankom u Pragu nastala je prekretnica u revolucijama 1848. pa otuda i 
u sudbini Srednje Evrope. Sam ustanak bio je besciljan i nebitan. Možda se s 
Kongresom pojačalo političko vrenje u Pragu, a nema sumnje da su praški radikali, i češki i 
njemački, bili željni da ponove uspjeh bečke revolucije. Svejedno, demonstracije radikala 12. 

lipnja nisu se ničim razlikovale od pet-šest takvih ranijih nereda. Razlika je bila u reak¬ 
ciji Windischgratza, carskog generala u Pragu, kome je u ožujku bila propala prilika da 
diktira Beču pa je sad prihvatio izazov praških ulica. Ulični okršaji u Pragu bili su prva 
ozbiljna bitka s revolucijom i u toj bitci je revolucija potučena. To je bio poraz radikala, ne 
samo čeških nego i svih onih koji su mislili da se stari poredak raspao i da se Evropa može 
obnoviti prema radikalskim idejama. Windischgratzova je pobjeda zacijelo upropastila i 
program Češke autonomije: izbori za sabor su odgođeni i delegacija koja je bila u 
Innsbrucku na povratku je doznala da joj je put bio uzaludan. Unatoč tome, Česi 
umjerenjaci, koji su bili u pozdravili su poraz praških radikala. 1 dalje su 
polagali nade u austroslavizam, pogotovo kad je češki radikalizam pokazao koliko je 
slab; ali sad su se za svoj program morali boriti u središnjem parlamentu u Beču, 
umjesto u Pragu. Stoga su češki prvaci željeli sudjelovati u konstituanti koju su prije 
kanili bojkotirati, a u svom strahu od Frankfurta i njemačkog nacionalizma pristajali su uz 
centraliziranu austrijsku državu koja je većim dijelom bila njemačka tvorevina. 

Windischgratzovu pobjedu, s kojom su se Česi pomirili, Nijemci su otvoreno pozdravili. 
Frankfurtski je parlament već bio ozlovoljen odbijanjem većine izbornih tijela iz Češke da 
izaberu svoje zastupnike za Frankfurt; praški ustanak izazvao je strah od »krvoprolića« u 
Češkoj, pa je razmatrao ne bi li trebalo uputiti pruske ili saske trupe da pomognu u gušenju 
ustanka. Giskra, kasniji gradonačelnik Brna i liberalan austrijski mini-star, odao je 
priznanje Windischgratzu i dodao: »kao moravski Nijemac, tražim da se češki pokret posve 
uguši i uništi za sva vremena«. Tako su i Nijemci mislili da carske snage obavljaju njihov 
posao, pa su jednako pozdravili i zasjedanje ustavotvorne skupštine. Zapravo se konstituanti nije 
radovao jedino Windischgratz, pobjednik Praga, to je u parlamentu što se sastaje pod 
njegovom zaštitom od sama početka bilo neke skrivene dvoličnosti, lako je u Pragu 
porazila radikale, dinastija nije imala dovoljno snage da prašku pobjedu ponovi i drugdje. 
Otuda je i došlo do jedine epizode liberalizma u habsburškoj povijesti, epizode što je 
potrajala od srpnja 1848. do ožujka 1849. 

VI 


EPIZODA LIBERALIZMA: USTAVOTVOR¬ 
NA SKUPŠTINA, SRPANJ 1848 — OŽUJAK 1849 

Ustavotvorna skupština koja se sastala u Beču u sipnju 1848. bila je jedini punopravni 
Reichstag, ili carevinski parlament, u povijesti Austrijskog Carstva. Predstavljala je dvostrani 
ustupak: liberali su priznali Carevinu i dinastiju, a dinastija je priznala liberalizam Nagodba je 
bila plod slabosti i straha, a ne, uvjerenja. Česi su se bojali njemačkog nacionalizma, umjereni 
Nijemci bojali su se da će njemački radikalizam raskomadati Carevinu ili da će njome 
zagospodariti Slaveni, a sva se liberalna buržoazija bojala neodređenih socijalnih težnji »prole¬ 
tarijata«. Dinastiji je pak bila potrebna podrška, kako protiv Ugarske tako i za rat u Italiji. 

Zasjedanje Ustavotvorne skupštine omogućilo je dinastiji da premosti jaz između sebe i 
Beča. Nadvojvoda Johann došao je u Beč da otvori zasjedanje skupštine, a kad je u kolovozu 
izabran za namjesnika Njemačke, na njegovo se mjesto u Beč vratio car sa svojom porodicom. 
Postavljena je energičnija ali podjednako liberalna vlada. Njezin stvarni šef, ministar vanjskih po¬ 
slova Wessenberg, iako je pripadao Metternichovoj školi (sudjelovao je s Metternichom 
na Bečkom kongresu 1814), bio je čovjek liberalna duha i oduvijek se zauzimao za »zapadnu« 
orijentaciju austrijske vanjske politike; želio je da se Austrija osloni na Englesku, umjesto na 
Rusiju, pa je 1834. bio otpušten iz diplomatske službe upravo zato što je u belgijskom pitanju i 
pretijesno surađivao s Engleskom. Sad se nadao da će dobiti podršku Engleske za liberalno 
rješavanje talijanskog pitanja, a onda bi Habsburgovci, ne više ovisni o Rusiji, mogli 
slijediti liberalni kurs i u Ugarskoj i Galiciji. Najjača ličnost nove vlade bio je 
Alexander Bach, najsposobniji medu bečkim radikalima u predožujskom razdoblju. 
Bacha je u radikale odveo revolt zbog predožujske nesposobnosti, a zapravo mu je ideal 
bio jedinstveno austrijsko carstvo kojim će se upravljati po suvremenim načelima. Iako 
Nijemac i radikal, nije bio njemački nacionalist nego austrijski rodoljub. Kao poklonik 
jednoobraznosti i snage, mogao se usporediti s jakobinskim diktatorima koji su stvorili 
modernu Francusku, samo što se taj austrijski jakobinac, nemajući za sobom rezolutnu 
buržoaziju, morao oslanjati na habsburšku dinastiju. Osim toga, habsburška vojska nije 
doživjela sudbinu francuskih trupa ancien regimen. Radetzkyjeva vojska u Italiji nije se 
raspala, nego je dapače 25. srpnja porazila Talijane kod Custozze i do početka kolovoza 
vratila cijelu Lombardiju. Ali, kako je austrijska vlada bila neslužbeno obećala 
Engleskoj i Francuskoj da će talijansko pitanje rješavati na međunarodnoj konferenciji, 

bilo je još nekih izgleda da bi Lombardija-Venecija mogla dobiti samoupravu, pa se i 
ta komponenta uklapala u epizodu liberalizma. 

Ustavotvorna skupština predstavljala je samo užu Austriju. Lombardija je bila pod 
vojnom upravom, Venecija je još bila republika, kao ustupak »sestrinskoj Republici 
Francuskoj«, a Ugarska je ožujskim zakonima bila stekla samostalnost. Kao svugdje u 
Evropi, s općim izbornim pravom su radikali došli u manjinu. Beč i njemački gradovi 
izabrali su radikale, ali su njihov primjer slijedili samo još »Poljaci u salonskim 
kaputima«, to jest iz krupne i srednje buržoazije. Njemački ruralni okruži, nepovjerljivi 
prema gradskoj inteligenciji, izabrali su seljačke predstavnike. Češki seljaci, međutim, 
dali su povjerenje svojim intelektualcima, a Malorusi svojim unijatskim svećenicima, 
zbog čega je došlo do paradoksa da najkompaktnija seoska područja nemaju seljačkih 
zastupnika. Tako je u Gornjoj Austriji od 16 zastupnika bilo 13 iz seljaštva, dok je u 
Češkoj i Moravskoj takvih bilo samo 16 od ukupno 168 zastupnika. Jedan od malobrojnih 
Nijemaca koji su premostili jaz između grada i sela bio je Hans Kudlich, student radikal, ali 
seljački sin: on je i postavio agrarno pitanje koje će biti glavna tema Ustavotvorne skupštine sve 
do donošenja zakona o emancipaciji seljaštva 7.rujna. 

Taj zakon, najveći domet revolucije 1848, dovršio je djelo Josipa II. Njime su 
veleposjednicima oduzeta, bez ikakve odštete, nasljedna prava jurisdikcije i uprave, ukinuta 
je tlaka (radna renta), dijelom na trošak države a dijelom na trošak uživaoca ', i seljaku 
uživaocu »dominikalne« zemlje zajamčena je sigurnost zakupa. Zakon od 7. rujna odredio je 
karakter Habsburške Monarhije do kraja njezina postojanja. Čim je ukinuta tlaka, vele¬ 
posjednicima više nije bilo u interesu da za zemlju drži vezanu veću seljačku populaciju: 
siromašniji seljaci prodali su svoje zakupe bogatijima i otišli u gradove. Kapitalizam u razvoju 
dobio je na raspolaganje radnu snagu; istodobno su ti doseljenici asimilirali gradske starosjedioce 
Nijemce i gradovima dali nacionalni karakter njihove seoske okolice. Staviše, s 
emancipacijom je prestala klasna borba između aristokracije i seljaštva, a nacionalno 
osviješteno seljaštvo podijelilo se. Ilustracija toga je sam Kudlich: kad je prošao njegov 
povijesni trenutak, postao je običan njemački radikal, a 1872, kada se vratio iz izgnanstva u 
Sjedinjenim Državama, zagovarao je u Sleskoj nacionalno jedinstvo Nijemaca radi obrane od 
presezanja Čeha. Riječima Eisenmanna: »Međunacionalna borba prestala je biti dvoboj 

1 U sličnom ugarskom zakonu donesenom u ožujku, svu odštetu morala je isplatiti država. U Galiciji je 
namjesnik, da bi seljake Poljake pridobio a odbio ih od njihovih gospodara, još prije bio obećao ukidanje tlake 
na držani trošak. Kad je kasnije Galicija dobila autonomiju, poljski veleposjednici u čijim je rukama bila vlast 
usprotivili su se da plaćaju odštetu sami sebi, pa je račun morala namiriti Carevina i tako su njemački i 
češki seljaci platili emancipaciju galicijskih seljaka. 

povlaštenih ličnosti i postala je rat masa«. Klasna je borba još produbila nacionalne sukobe: 
gradski su poslodavci bili uglavnom Nijemci, a radnici su bili češki, slovenski i poljski 
doseljenici. 

Siromašni je seljak bio prisiljen da ode u grad, a bogati je profitirao - kupio je 
siromahovu zemlju i još stekao sigurnost zakupa na gospodarevoj zemlji. Time se 
konzervativni svjetonazor seljačkih stranaka još pojačao; s druge strane, kako su bogati 
seljaci bili u stanju da školuju svoju djecu, to je u seljačkim strankama sve više jačao 
nacionalizam. Smatrajući se upropaštenom, visoka je aristokracija osudila zakon o 
emancipaciji i carsku vladu koja ga je primijenila kao »komunističke«. A istina je bila 
suprotna. Oslobođeni neefikasne tlake, veleposjedi su mogli hiti racionalnije korišteni. 
Plug s parnom vučom u Ugarskoj, izrazita značajka kraja devetnaestog stoljeća, bio je 
rezultat emancipacije seljaštva. Nadalje, s paušalnim iznosom odštete, magnat je 
mogao postati kapitalistički poduzetnik. Prema Denisu, češki su magnati 1880. imali 500 
do 800 pivovara, 80 do 120 šećerana i 300 do 400 pecara. Madžarski magnati također su 
imali pilane, tvornice papira, ugljenokope, hotele i toplice, sve od kompenzacija za tlaku. 
U dvadesetom stoljeću su u Habsburškoj Monarhiji veleposjedi dominirali više nego 
ikada, što je također bio rezultat emancipacije seljaštva 1848. godine. Uistinu su upro¬ 
pašteni sitni plemići: bez tlake nisu mogli voditi svoje posjede, a odšteta je bila 
premala da bi s njom postati kapitalisti. Inače je taj stala izvan Ugarske bio od dru¬ 
gorazredne važnosti, ali je u Ugarskoj njegova propast imala duboke političke posljedice. 

I carska je vlast profitirala od emancipacije seljaštva. Ukidanjem nasljednog prava 
jurisdikcije, lokalna je uprava potpala pod potpunu kontrolu carskih funkcionera i 
tako postala posve ovisna o Beču. kako su emancipaciju provodili carski 
funkcioneri, seljaštvo ju je prihvaćalo kao carsku milost, a ne akt Ustavotvorne 
skupštine. Do rujna 1848. seljaštvo je diljem Carevine bilo prožeto borbenim 
revolucionarnim duhom, a čim je došla emancipacija, izgubilo je interes za politiku i rav¬ 
nodušno je gledalo kako pobjeđuje apsolutizam. Bach je od sama početka očekivao 
takav ishod, pa je bio pristao na Kudlichove prijedloge tražeći samo da cijenu 
emancipacije dijele zakupac i država. Inače, carski ministri nisu razmišljali tako 
dalekosežno, nego kako preživjeti od danas do sutra; ti ljudi bili su rastrzani 
problemom kako da usred revolucije drže u pogonu rasklimanu mašineriju Carevine, a 
najneposrednija briga bile su im financije. 

Financije su i otvorile put za raskid s Ugarskom i presudne posljedice toga. 
»Ožujskim zakonima« Kossuth je u potpunosti ostvario svoj program: jedina veza 

Ugarske s ostatkom Carevine bila je personalna unija. To razaranje jedinstva Carevine ne 
samo što je sablaznilo svakog Austrijanca, pa i radikala kao što je bio Bach, nego je 
odjednom cijeli teret nacionalnog duga svalilo na leda preostale Austrije. Umjereni 
Madžari, kao Deak, koji su shvaćali da je Ugarskoj nužna veza s ostalim habsburškim 
zemljama, bili su spremni na nagodbu u tom kritičnom pitanju financija, ali ih je 
Kossuth svojom šovinističkom retorikom ušutkao i potisnuo iz javnog života. Tako se 
činilo da je Kossuth izoliran, u zavadi kako s liberalnom austrijskom vladom tako i s 
madžarskim liberalima. To je dvorski krug oko nadvojvotkinje Sofije ohrabrilo na akciju 
protiv njega, pa je 4. rujna mimo znanja austrijskih ministara Jelačić vraćen na položaj 
hrvatskog bana. Već 11. rujna Jelačić je prešao Dravu i započeo invaziju Ugarske. Tom 
savezu dinastije i Hrvata Kossuth je pokušao parirati savezom Madžara i Nijemaca, pa se 
obratio bečkom parlamentu da posreduje između Ugarske i dinastije. Poput svih svojih 
suvremenika radikala, nije shvaćao karakter Austrije nego je mislio da je bečka 
Ustavotvorna skupština nekakav njemački parlament s nacionalističkim nazorima. 

Skupština je od 17. do 19. rujna raspravljala hoće li primiti ugarsku delegaciju; to je 
bila u povijesti prva javna rasprava o »austrijskom pitanju« i na njoj su formulirane 
teme njegova budućeg razvoja. Radikalni Nijemci, koji su željeli da nasljedne 
zemlje postanu integralan dio nacionalne Njemačke, prihvatili su Kossuthov program 
personalne unije, što su učinili i »Poljaci u salonskim kaputima« u težnji za sličnom 
samostalnošću Galicije. Nijemci umjerenjaci željeli su pripasti Njemačkoj, ali su također htjeli 
očuvati jedinstvenu Carevinu po kojoj je Austrijanac značio nešto više od Bavarca ili Sasa; 
odnosno, htjeli su u Austriji uživati sve prednosti što su Nijemci, a u Njemačkoj sve prednosti 
što su Austrijanci. Slagali su se s Bachovim argumentom da su se ustavni privilegiji Ugarske 
mogli trpjeti dokle god se u ostatku Carevine vladalo apsolutistički, ali da sad Ugarska mora 
prihvatiti carski parlament uz ostale zajedničke institucije financija, vojske i vanjske politike. 
Česi su odbijali takvo centralističko stajalište: htjeli su federalizam i nadali se da će u Pragu imati 
parlament ravan onome u Budimpešti. Ali ni s Kossuthom se nisu mogli slagati, jer bi to značilo 
priznati madžarsku nacionalnu državu i tako okrenuti leđa ostalim Slavenima, Srbima i Hrvatima, 
a u prvom redu svojoj rođenoj braći Slovacima. Osim toga, koliko im se god ne sviđala bečka 
centralistička vlast, još su se više bojali njemačkog nacionalizma iz Frankfurta. 1 tako, 
podržali su liniju jake Carevine u nadi da će joj prisilu ublažiti kad su oni u pitanju. 
Protuugarsku većinu pojačali su još Slovenci, koji su također strahovali od nacionalne 
dominacije Nijemaca, i Malorusi koji su time posredno glasali i protiv poljske prevlasti u 
Ideje austroslavizma i Velike Austrije udružile su se u borbi protiv zahtjeva vodećih 

naroda. 

Habsburško je Carstvo dobilo parlamentarnu većinu; još mu je valjalo dobiti rat. U 
pomoć Jelačiću upućene su carske trupe, a to je u Beču izazvalo ustanak 6. listopada, 
najradikalniju revoluciju u godini revolucija. Listopadska revolucija htjela je uništiti Austrijsko 
Carstvo i zamijeniti ga nacionalnom Njemačkom i nacionalnom Ugarskom; cilj joj je praktički 
bio da Beč svede na rang provincijskoga grada. Takav program nije mogao privući liberalnu 
buržoaziju koja je bila svjesna blagodati statusa građana velike carske prijestolnice; dapače., 
bio joj je još odbojniji zbog podrške koju su mu pružile bečke mase dajući time oduška svom 
socijalnom nezadovoljstvu. Ali, bez pomoći nacionalne Njemačke ili nacionalne Ugarske, 
za koje se i borila, listopadska je revolucija bila osuđena na propast. Nacionalna Nje¬ 
mačka nije imala čime pomoći. Frankfurtski parlament, i sam nasmrt uplašen radikalizmom, 
već se sklanjao pod okrilje pruskih trupa; jedina je njegova podrška bila rezolucija od 
27. listopada da se njemačke i nenjemačke zemlje mogu združiti samo personalnom 
unijom, što je bio program koji su upravo toga trena rešetali i derali s bečkim 
barikadama. Nacionalna Ugarska iskoristila je predah da formira Odbor javnog spasa na 
čelu s Kossuthom. Ugarska je vojska oprezno krenula prema Beču a onda se bojažljivo 
povukla. 

Čim je izbila revolucija, Dvor je pobjegao u Olomouc u Moravskoj, kamo je za njim 
došla i većina članova Ustavotvorne skupštine. U Beču je ostala šaka zastupnika — 
Nijemaca radikala i »Poljaka u salonskim kaputima«. Dvor je ipak ostao u kontaktu s 
objema stranama, kao osiguranje u slučaju pobjede radikala. Vlada je potvrdila 
imenovanje Messenhauera, koji je rukovodio obranom Beča, a u službenom Wiener 
Zeitungu su jedan uz drugi objavljena oba proglasa, i Messenhauera i carskog vrhovnog 
zapovjednika Windischgratza. Ministar financija Kraus ostao je s krnjim parlamentom u 
Beču te je na državni trošak uputio dva emisara Kossuthu da traže pomoć. Ta mjera 
opreza bila je suvišna, jer je Beč ostao osamljen. Predlagač zakona o emancipaciji se¬ 
ljaštva Kudlich pokušao je da na račun svoje slave podigne na ustanak seljaštvo Donje i 
Gornje Austrije, ali bez uspjeha. Windischgratzove i Jelačićeve trope svladale su Beč i 
porazile evropski radikalni program. Nakon pobjede, prvi je akt vlade bio da odbaci 
frankfurtsku rezoluciju od 27. listopada i da postavi Windischgratza za zapovjednika 
pohoda na Ugarsku. Istodobno se vlada odrekla svake ozbiljne nakane da ustupcima u 
Italiji zadobije podršku Engleske, i pripremila se da ondje nastavi rat. Tako su porazom 
listopadske revolucije propala tri nacionalna pokreta — u Njemačkoj, Ugarskoj i Italiji. 

Za politiku jake Carevine bili su potrebni jaki ministri i jak car. Na mjesto ostarjelog 

Wessenberga, 21. studenog doveden je Felix Schwarzenberg, Windischgratzov šurjak i 
Radctzkyjev savjetnik, a 2. prosinca je Ferdinand abdicirao u korist svoga nećaka Franje 
Josipa. Ferdinand je nestao s pozornice povijesti da bi se tek 1866. povodom pruskog 
zauzeća Praga, načas javio s ovakvim komentarom »Tako raditi mogao bih čak i ja«. Novi 
predsjednik vlade Schwarzenberg bio je nasilan čovjek: nasilan u privatnom životu i 
nasilan u politici. Živio je u uvjerenju - koje je često svojstveno nemaštovitim ljudima 
- da je u sili sve, a u idejama ništa. Služio je s Radetzkym u Italiji 1848. to je, dajući 
preveliku važnost tom ratu, gledao u austrijsku vojsku s povjerenjem inače 
neuobičajenim za austrijskog državnika; bio je zapravo jedan od prvih žrtava one velike 
talijanske iluzije što je u evropsku politiku sto godina unosila notu farsno laka predaha. 
Iako je i sam pripadao jednoj od najeminentnijih loza, Schwarzenberg nije poštovao ni 
tradiciju ni aristokraciju, pa je plan o nasljednom Gornjem domu osudio primjedbom da u 
Austriji nema dvanaest plemića podobnih da u njemu sjede. Sam nije imao ideja, ali ih 
je znao spremno preuzeti od drugih, bar u bitnim crtama, a izabrao je i sposobne kolege 
ne obazirući se na njihovu prošlost. Grof Stadion, koji je postao ministar unutrašnjih 
poslova, bio je aristokrat, lojalan čovjek ali i nepokolebljiv liberal koji je s uspjehom bio 
iskušao svoju liberalnu politiku kao namjesnik Galicije; Bach, ministar pravosuđa, bio 
je odvjetnik i neplemić što je stajao na radikalnoj strani barikada čak do 26. svibnja; barun 
Bruck, ministar trgovine, bio je njemački trgovac iz Porajnja, koji je položio temelje 
važnosti Trsta i začeo viziju Mitteleurope, ekonomske unije cijele Srednje Evrope pod 
austro-njemačkim vodstvom. Te ljude, tako različite podrijetlom i nazorima, spajalo je 
to što im je moć bila u prvom planu. Taj isti ton dao je Schwarzenberg vanjskoj politici. 
Mettemich se oslanjao na Rusiju, a Wessenberg na Englesku; u oba slučaja, to su bila 
savezništva zasnovana na načelima - s Rusijom po konzervativnoj, s Engleskom po 
liberalnoj liniji. Schvvarzenbcrg je naumio izbjeći tim moralnim alternativama 
suradnjom s Louisom Napoleonom, pustolovom i također čovjekom bez principa, koji je 
upravo bio postao predsjednik Francuske Republike. Schwarzenberg se nimalo nije 
žacao sprege Flabsburg-Bonaparte. Njegova je vlada bila vlada jakobinaca, a njihov je 
cilj bio da od Franje Josipa, habsburškog baštinika, naprave Napoleona, sina revolucije. 

Car kojem je bila određena ta čudna uloga bio je mladić od osamnaest godina, 
savjestan ali bez životnog iskustva. 1 on je poput Schwarzenbcrga zazirao od ideja; dok 
je Schwarzcnberg bio prelukav da bi imao principa, Franjo Josip je bio preograničen da 
bi ih shvatio. Bio je tako obuzet dinastičkom idejom da za druge u njemu nije bilo 
mjesta. Kao nadvojvoda bio je samo Franjo, a dodatno mu je ime evociralo Josipa II, 

»narodnog cara«. Ali, osim imena, u Franje Josipa nije bilo ničega od Josipa II; njemu 
je dinastička ideja značila održavanje vlasti dinastije i ništa drugo. Mogao je, kao 
Franjo I, biti marljiv birokrat: imao je Sitzfleischa, kako Nijemci kažu. Stalno se iznova 
čudio kako to da ne može svoju Carevinu držati u pogonu jednostavno sjedeći za radnim 
stolom i potpisujući dokumente osam sati dnevno. Ipak, iako kruta duha, u politici je bio 
donekle elastičan. Cijeli mu je život bio opterećen iskustvom iz 1848, kad se činilo da se 
Carevina ruši iz temelja; ta uspomena davala je njegovim postupcima neku hitnost i 
nestrpljivost inače tuđu njegovoj naravi. Schwarzenberga je vodila politička teorija da se 
vladanje temelji na snazi, a ne na idejama, a Franjo Josip je sa skepsom gledao na to 
kao i na svaku drugu teoriju, i s tim skepticizmom je proveo, ili tolerirao, sistemske 
promjene koje su više no jednom izmijenile ideološku osnovu njegovog carstva. Samo je u 
dvije stvari bio nepokolebljivo odlučan: da održi snagu svoje vojske i da afirmira ugled 
Monarhije u svijetu. Dugotrajno i gorko iskustvo naučilo gaje da te ciljeve može postići 
samo ustupcima unutrašnjim poslovima; iskustvo ga nikad nije naučilo da su to pogrešni 
ciljevi, ili da narode treba pridobiti za Carevinu a ne nagovarati ih da je trpe. Od svojih 
predaka, a napose od Josipa II, naslijedio je bogat kapital dobre volje, a utrošio ga je u 
očuvanje moći dinastije i tako ostavio Carevinu, u duhu njezinih naroda, bez svoga smisla. 
Franjo Josip nije volio ideje, a dinastičko pravo je samo po sebi ideja, i još k tome arhaična. 
Revolucije 1848. prekinule su prirodni, »automatski« tok austrijske povijesti, a Franjo 
Josip, »posljednji monarh starog poretka«, bio je reanimirana institucija, »umjetna« kao bilo 
koja druga. Nemajući vjere u svoje narode, nije osjećao nikakve odgovornosti prema 
njima, pa je ustupke činio iz straha, a ne iz uvjerenja. Slijedom toga, postao je glavni 
uzročnik raspada Habsburške Monarhije. 

Vladavina je Franje Josipa začudo počela s Ustavotvornom skupštinom koja je pukim 
slučajem još postojala; dok Ugarska ne bude pokorena, valjalo je sačuvati podršku 
umjerenih Čeha i Nijemaca nezatrovanih praškim lipanjskim ustankom ni bečkom 
listopadskom revolucijom. Ustavotvorna skupština, koja nije imala riječi u vlasti, 
premještena je u Kromeriž u Moravskoj da ondje nastavi svoje ustavotvorne trudove. I 
Česi i Nijemci bili su odbacili svoja radikalna krila: Česi su bili Austroslaveni a Nijemci 
lojalni Austrijanci. Pitanje treba li Carevina opstati riješili su događaji, pa je Ustavotvorna 
skupština morala samo razmotriti kako složiti cara s individualnim i nacionalnim 
slobodama. Uz to, nakon listopadskih događaja, dinastija je učvrstila svoj status samostalne 
snage, pa je nisu mogli »prisvojiti« ni Česi ni Nijemci i stoga su obje strane bile primorane na 
dogovor i nagodbu. Stajališta su im se i dalje duboko razlikovala: Nijemci su htjeli sačuvati 

centraliziranu državu koju su stvorili Marija Terezija i Josip II, dok su Česi željeli vratiti 
pokrajinska prava Češke. S druge strane, Nijemci su bili spremni da centralnoj vlasti, koja je 
tako očito bila opet u rukama dinastije, nametnu ograničenja, dok su Česi bili spremni da 
podupru centralnu vlast koja ih štiti od frankfurtske ideje o njemačkoj nacionalnoj državi. 
Česi su žrtvovali svoje federalističke ideje i pristali na unitarnu državu, a Nijemci su 
pristali na poširoku pokrajinsku autonomiju. 

Palacky bi, s rijetkim intelektualnim poštenjem, najradije bio skrojio nove pokrajine 
prema nacionalnom sastavu, ali to su odbili ostali Česi koji se nisu htjeli odreći 
»historijske« Češke, unatoč njezinoj njemačkoj manjini; a Nijemci, dok su se s jedne 
strane pozivali na svoja nacionalna prava u Češkoj, nisu se htjeli odreći slovenskih 
područja Koruške i Štajerske. Uz to su Nijemci, u brizi za centraliziranu državu, htjeli 
spriječiti svaku identifikaciju pokrajina s narodima. I tako su se i u Kromeržu ijedni i drugi, 
Česi radi Češke a Nijemci radi Carevine, usprotivili preobrazbi Austrije u savez 
nacionalnih zajednica. U toj oporbi, iako ni u čemu drugome, slagat će se sve do 
propasti Habsburškog Carstva. Ustavom iz Kromeriža učinjen je ustupak nacionalnim 
manjinama u pokrajinama: predviđeni su pokrajini podređeni »okruži« s lokalnim saborima 
i lokalnom autonomijom. Naime, ti ljudi u Kromerižu pretpostavljeni su da će nacionalne 
težnje biti zadovoljene školama i lokalnom upravom na narodnom jeziku; nisu bili kadri da 
zamisle narod koji bi želio sam upravljati svojom sudbinom. Poput njemačke 
Ustavotvorne skupštine u Frankfurtu, nisu shvaćali središnje pitanje politike -pitanje 
vlasti; polazili su od pretpostavke da vlast ostaje u rukama dinastije, kako je i bilo. Stoga 
ustav iz Kromeriža nije uopće pokušao riješiti problem kako različite narode složiti da 
stvore zajedničku vlast, nego se isključivo pozabavio problemom kako će različiti 
narodi živjeti u miru pod habsburškom vlašću. U biti, njime se priznalo da bez dinastije 
Carevina ne može opstati, pa su se tako unaprijed osudili svi kasniji planovi da se 
Habsburška Monarhija zamijeni nekom »podunavskom konfederacijom«. Suradnje 
među narodima neće biti osim pod habsburškom komandom. 

Ipak, sam pristanak da žive u miru pod Habsburgovcima bio je uspjeh bez premca u 
povijesti Habsburške Monarhije. Ta jedinstvena činjenica navest će poslije istraživače da 
precijene značenje ustava iz Kromeriža. Da bi našli rješenje, Česi i Nijemci morali su 
surađivati, ali je uspjeh tog rješenja ovisio o njihovoj daljnjoj suradnji. A to suradnje teško da 
će biti čim opet oživi isključenje da se »prisvoji dinastija«. Nakon godinu-dvije će Mayer, autor 
nacrta ustava iz Kromeriža, postati Bachu pouzdanik koji će mu zdušno pomoći da 
Carevini nametne kruti kalup centralističkog apsolutizma zasnovanog na njemačkoj 

prevlasti, a Lasser, u Kromcrižu Mayerova desna ruka, surađivat će sa Schmerlingom na 
održavanju to njemačke centralizacije s pomoću tankog plašta nekog pseudoparlamenta 
njemačkog karaktera, i bit će glavni tvorac sustava »izborne geometrije« kojim su Nijemci 
sebi osigurali umjetnu većinu u austrijskom parlamentu. Česi će morati dulje čekati na 
svoju priliku da »prisvoje« dinastiju. Međutim, protiv svojih njemačkih kolega iz 
Kromeriža nastojat će pridobiti »feudalno« plemstvo Češke; a 1879. će se Rieger, 
Palackyjev zet i glavni češki predstavnik u Kromerižu, udružiti sa carskom vladom da 
bi srušio hegemoniju njemačkih liberala. Nadalje, čak je i takav privremeni sporazum u 
Kromerižu bio postignut zahvaljujući porazu Čeških i njemačkih radikala u borbi s 
habsburškom vojskom, a prije ili kasnije taj je radikalizam morao ponovo oživjeti. Ustav 
iz Kromeriža ne samo što nije bio nikakav sporazum između naroda Austrijskog 
Carstva, nego je bio djelo zastupnika bez tijesne veze sa svojim narodima, promišljenih 
i obrazovanih ljudi koji su htjeli osigurali svoju birokratsku ili akademsku budućnost, 
pretpostavljajući da će time zadovoljiti nacionalne težnje masa. 

U isti mah dok je skupština u Kromerižu vodila ustavne rasprave, nacionalizam je 
pokazivao svoju pravu snagu u Ugarskoj gdje su se Srbi, Slovenci i Rumunji s jedne, a 
Madžari s druge strane, međusobno klali u najžešćem etničkom ratu suvremenog doba. 
Skupština u Kromerižu se bila složila da je jako Austrijsko Carstvo nužnost; ali, da hi 
se to moglo ostvariti, trebalo je riješiti pitanje Ugarske, a Kromeriž je odvraćao pogled 
od Ugarske. Samo je Palacky predložio, i to mlako, da se Ugarska podijeli na 
nacionalne jedinke. Česi su ustuknuli pred tim prijedlogom koji je podrazumijevao i pod¬ 
jelu »historijske« Češke, ali nisu htjeli podržati ni madžarske zahtjeve jer bi to 
značilo ostaviti na cjedilu Slovake. Nijemci nisu htjeli da se radi podređenih slavenskih 
naroda protive bratskom vodećem narodu, ali nisu htjeli ni podržati zahtjeve koji su 
ugrožavali širu Austriju. Dakle, i Česi i Nijemci morali su se praviti da ugarskoga 
pitanja i nema, pa su tako utrli put dinastiji da se s Ugarskom nagodi mimo njih. Zbog 
šutnje o Ugarskoj, skupština u Kromerižu nije bila korisna ni Schwarzenbergovoj vladi 
kojoj je bilo stalo do pomoći protiv Ugarske, a ne do nekog uzornog liberalnog ustava. 
Schwarzenberg i njegove kolege bili su sad spremni za akciju protiv Ugarske, a kao 
uvodna demonstracija carske moći skupština u Kromerižu 4. ožujka 1849. raspuštena 
je a da nacrt ustava i nije završila. 

Ipak su Schwarzenberg, Stadion i Bach htjeli pokazati da su i oni svojevrsni 
revolucionari, lako ih je na vlast doveo Windischgratz, nisu se slagali s nazorima toga 
generala, pa ni njegovih aristokratskih kolega. Ti »starokonzervativci« - Metternichovi 

učenici pojačani madžarskim magnatima koji su se bili razišli s Kossuthom - htjeli su 
samo uništiti tekovine 1848. i obnoviti Ugarski sabor kakav je bio prije ožujskih zakona; 
to je bila politika savezništva cara i plemstva, jalova već u Metternichovo doba, a još 
jalovija nakon agrarne revolucije. Schwarzenberg i njegove kolege nisu se kanili vratiti 
na predožujsko razdoblje, jer im je ono svojom zbrkom i slabošću bilo jednako mrsko 
kao i liberalizam koji mu je slijedio. U ožujku 1849. Windischgratz nije vise imao 
političkog utjecaja i prosvjedi su mu bili uzaludni. Stadion je na brzinu sastavio nacrt 
ustava kao protuudarac djelu Kromerikt. U tom se ustavu cijela Carevina, zajedno s 
Ugarskom i Lombardijom-Venecijom, tretirala kao unitarna centralistička država. 
Predviđen je jedinstven državni parlament, biran neposrednim izborima, s 
odgovornom vladom na čelu s predsjednikom; Ugarska je podijeljena na nove pokrajine 

prema nacionalnom sastavu, a one će, kao i sve ostale pokrajine, biti obična administrativna 
područja. Stadionov ustav »riješio« je austrijsko pitanje tako što ga je ukinuo; polazio je 
od pretpostavke da je taj konglomerat zemalja s vrlo raznolikim tradicijama i s narodima na 
različitim stupnjevima razvoja isto tako bez partikularnih tradicija a nacionalno jedinstven kao 
Napoleonova Francuska. Ponovljeno je nastojanje Josipa II ali pod mnogo nepovoljnijim 
okolnostima: moglo je uspjeti samo kad bi se Schwarzenberg i njegovi ministri i dalje 
držali svoga početnog jakobinstva. 

Stadionov ustav oktroiranje 4. ožujka 1849, na dan kad je raspuštena skupština u Kromerižu. 
Objavljeno je da će stupiti na snagu elan prestane »privremeno izvanredno stanje«. Dotle je 
kabinet bio odgovoran samo nepostojećem parlamentu i neiskusnom mladom caru. Taj 
kabinet vladat do diktatorski, ponovo osvajajući Ugarsku i Italiju za habsburšku kuću i 
donoseći, pod firmom »privremenih naredaba«, zakone koji će imati revolucionarne 
posljedice. Zbačena je maska liberalizma i počeo je apsolutizam novog tipa. 

VII 


NEOAPSOLUTIZAM:SCHWARZENBER- 
GOV I BACHOV SUSTAV, 1849-59 

Raspuštanje skupštine u Kromerižu označilo jc početak otvorenog napada na vodeće 
narode. Prestao je svaki razgovor o nekom popuštanju u Italiji, dapače, Sardinija jc 
isprovocirana da obnovi ratne akcije, pa jc Radetzky 26. ožujka odnio odsudnu pobjedu 
kod Nova-re, a zatim jc bez žurbe, u srpnju, likvidirana Venecijanska Republika. Raskinuta 
je i krhka spona s nacionalnom Njemačkom: 5. travnja je austrijskim zastupnicima 
naređeno da napuste frankfurtski parlament. Ugarska je ipak predstavljala težu zadaću. 
Kossuth se bio fantastično oporavio od onih crnih dana u rujnu 1848, kada se činilo da se 
Velika Ugarska raspada - s ustankom Slovaka na sjeveru, Srba u Vojvodini, otporom 
Rumunja i Nijemaca u Transilvaniji, te prelaskom Hrvata preko Drava. Od Kossutha su 
da popusti čak i njegovi sljedbenici radikali, ali se on nije pokolebao. Umjesto da 
pokuša smiriti narodnosti Ugarske, raspirio je mađarsku euforiju radujući se zapravo 
etničkim sukobima kao prilici da istrijebi nemadžarske narodnosti. Sam jc spriječio 
svaku nagodbu koju su narodnostima nudili ostali ministri, a probuđenim narodima 
dobacio jc uvrede koje će ih peći i nakon sto godina. Srbima jc poručio da će »između 
nas presuditi sabijao i kovao plan da ih »iskorijeni«, za Hrvatsku jc rekao da mu »nije 
dovoljna ni za jedan ručak, a Rumunje je nazvao »dušom urote protiv Ugarske«. 

Raspirivanje nacionalostičke strasti bilo jc efikasno. U madžarske vojnike usađeno 
je uvjerenje da svoju, državu mogu spasiti samo klanjem svakog građanina koji ne 
govori njihovim jezikom. Jelačić je odbijen, pokoreni su Slovaci i veći dio Vojvodine, 
dok su Rumunji bez uspjeha pokušavali dobiti pomoć ruskih trupa, koje su bile započele 
okupaciju dunavskih kneževina čim su izbile revolucije. Slijedili su još veći uspjesi. U 
zimu 1848. Windischgratz je ušao u Ugarsku i zauzeo Peštu, ali su ga onda poljski 
generali, koji su vodili mađarsku vojsku, manevarski nadmudrili i u travnju 1849. prisilili 
na povlačenje. U času kad su Habsburgovci raskidali s nacionalnom Italijom i 
nacionalnom Njemačkom, nacionalna Ugarska raskidala je sa Habsburgovcima: 14. 
travnja u Debrecinu je ugarski parlament, prilično,okrnjen zbog odlaska umjerenjaka, 
svrgnuo Habsburgovce i postavio Kossutha za namjesnika. Tako je do svog logičnog 
zaključka provedena Kossuthova teorija da Ugarska može biti velika država a da se za to ne 
mora ni vezati za Habsburgovce ni surađivati sa svojim nemađarskim narodnostima. 
Kossuthova pobjeda, međutim, nije bila plod ni neke više moralne snage Madžara niti 

šovinističkog zanosa što gaje on bio raspirio; pobjedu je odnijela Mađarska vojska koja je 
i sama bila element Habsburške moći. 

Nema dvojbe da su Habsburgovci s vremenom mogli pobijediti Kossutha vlastitom 
vojnom snagom, uz privolu mađarskih magnata i podršku nemađarskih naroda. Izvedba 
tog plana prekinuta je hitnom ponudom pomoći od strane Rusa. Ruskom se caru nije svidio 
uspjeh poljskih generala u mađarskoj vojsci i strahovao je od primjera što ga Ugarska daje 
Poljskoj. Osim toga, imao je i jedan dublji motiv. Nakon dvadeset godina mirovanja, ruska 
politika na Istoku opet se kretala linijom akcije, a okupacija dunavskih kneževina, 
tobože radi njihove zaštite od revolucije, bila je prvi korak u novom pohodu na Carigrad. 
Ruskom je caru bilo stalo da se Habsburško Carstvo izvuče iz krize samo tako da ostane 
dužno Rusiji; s druge strane, žacao se da otvorena otkrije prave ruske namjere, iz straha da 
će se onda Austrija povući. Kao često prije i poslije toga, Rusija se zanosila nekim svojim 
himerama i nadala da de je velika sila, kojoj je ona u nevolji pomogla, poslije od svoje 
volje podariti nagradom koju se nije usudila unaprijed zatražiti. 1 Uz to je ruski car ozbiljno 
shvaćao načela konzervatizma koja je bio naučio od Metternicha; nije mogao zamisliti da 
ona Schwarzenbergu ništa ne znače, odnosno ne toliko da bi zbog njih bio voljan gledati 
Ruse u Carigradu i na ušću Dunava. 

Linija ruskog cara išla je Schwarzenbergu u račun. Bio je spreman da prihvati rusku 
pomoć u Ugarskoj, ili poslije u Njemačkoj, ali i od sama početka odlučan da što nije 
crno na bijelom ne prizna kao dug. U svibnju 1849. ruska je vojska ugla u Ugarsku, a u 
kolovozu se mađarska vojska kod Vilagosa predala ruskom caru. Kossuth je pobjegao u 
Tursku pa će četrdeset godina živjeti u izgnanstvu čuvajući svoj prazan naslov namje¬ 
snika. Završio se san o velikoj nezavisnoj Ugarskoj. Ali habsburški uspjeh bio je isto tako 
iluzoran kao i prije Kossuthov. Postignut je uz rusku pomoć i ovisio je o trajanju 
prijateljstva s Rusijom. Osim toga, to je bilo isključivo vojno osvajanje, a ne politička 
pobjeda. Dok su češki i njemački umjerenjaci pozdravili poraz češkog i njemačkog 
radikalizma, u Ugarskoj nitko nije pozdravio Kossuthov poraz. I magnati koji su se krili u 
sjeni Windischgratza, i liberali koji su se oslanjali na Deaka slagali su se s Kossuthovim 
ciljem - velikomađarskom Ugarskom; od Kossutha ih je razlikovalo samo uvjcecnje da taj 

1 Takvu je kardinalnu pogrešku napravio i Aleksandar I kad je dopustio da Napoleon 1809. porazi 
Austriju, a zatim kad je 1814. sudjelovao u pobjedi nad Napoleonom. To je ponovio i Aleksandar H 
kad je omogućio Bismarcku da pobijedi Austriju i Francusku, a onda i Staljin 1939. Čudno je kako Rusi 
nasjedaju samo na njemačku (austrijsku) iskrenost. Od zapadnih sila uvijek su tražili konkretnije dogovore, kao 
što jc bilo i 1915.1 1944, ali su se i takvi pokazali jalovi. 

cilj mogu oni postići - aristokrati makinacijama na Dvoru, a Deak legalnom opozicijom. 
Smaknuće Batthyanyja i trinaest mađarskih generala stvorilo je mučenike i legendu koja se 
nije dala iskorijeniti s nekoliko godina apsolutističke vlasti. Nadalje, kako su se magnati, 
iako iskreni rodoljubi, pravodobno distancirali od Kossutha, nije bilo nikakvih opsežnih 
konfiskacija pa ni stvaranja novog carskog plemstva, kao što je bilo nakon osvajanja 
Češke 1620. Eiscnmann kaže: »Tko je god shvatio Vilagos kao novu Bijelu goru, prevario se 
za vise od dvjesta godina. 

Kako bilo da bilo, s Vilagosom je bar privecmeno srušena posljednja zapreka velikom 
pokusu apsolutističkog centralizma. Stadion je u ljeto 1849. umno obolio, pa je Bach 
preuzevši Stadionov položaj ministra unutrašnjih poslova, uz Schvvarzenberga koji je bio sav 
zaokupljen vanjskom politikom, praktički postao diktator, a svoju je moć iskoristio u 
prevratničke svrhe. Zbrisane su sve povijesne revindikacije i privilegije. Sto se tiče 
Ugarske, obrazloženo je daje ona svrgavanjem Franje Josipa proigrala svoj ustav; čim 
je likvidirana Ugarska, zacijelo nije mogla opstali nikakva druga drava ni pokrajina; čak je 
i Hrvatska, koja je dinastiji bila lojalna od početka do kraja, izgubila svoj sabor, lokalnu 
samoupravu i teritorijalni integritet. Austrijsko je Carstvo postalo, prvi i posljednji put, 
totalno unitarna država. Uveden je jedinstven upravni sustav, na čelu s njemačkim 
funkcionerima podređenim izravno Beču, jedinstven pravni i jedinstven porezni 
sustav. U lipnju 1850. je »izvanrednom odredbom kao uzgred ukinuta carinska barijera 
između Ugarske i ostalog dijela Carevine, pa je time stvoren i jedinstven trgovinski sustav. 
»Bachov sustav funkcionirao je samo deset godina, do 1859, ali se njegove posljedice 
više nikad nisu mogle ukloniti. Do 1848. granica između Ugarske i ostatka Carevine 
dijelila je dvije društvene zajednice, a nakon 1867. ona će dijeliti dva parlamenta. Sve 
do propasti Monarhije, ugarski će građanin pušiti iste cigare i cigarete, imat će istu 
policiju i ispunjavat će iste službene obrasce kao i svaki drugi građanin u Monarhiji; 
dapače, mnogo toga što se čak i danas smatra karakteristično mađarskim, unijeli su u Ugarsku 
Bach i njegovi agenti. Stara Ugarska, sa svojim autonomnim županijama, praktički nije znala za 
birokraciju, a od 1867. dalje to autonomija značila je samo to da austrijski birokratski 
sustav drže u pogonu mađarski birokrati. To je bilo nasijeđe »Bachovih husara. 

Bachov sustav provodili su Nijemci, iako ne njemački nacionalisti. Takav je bio 
duh i Schwarzenbergove vanjske politike: mehanički odjek velikonjemačkog radikalizma, bez 
zanosa, ni radikalnog ni nacionalnog. Schwarzenberg se oduševio Bruckovom idejom o 
»carstvu od sedamdeset milijuna« o uniji svih njemačkih i austrijskih zemalja pod vodstvom 
Habsburgovaca; htio je cijelo Habsburško Carstvo ugurati u obnovljeni Njemački Savez, 

štaviše, i u njemačku Carinsku uniju. U takvom programu su Rusija i Francuska gledale 
prijetnju, a Pruska i njemački vladari propast; mogao se provesti samo revolucionarnom 
demagogijom, a ne silom habsburškog oružja, pa je takvom ambicijom Schwarzenberg 
zapravo pokazao koliko mu je lukavost plitka. Planove Pruske o sjevemonjemačkoj uniji pod 
njezinim vodstvom bilo je lako razbiti. Austrijska je vojska bila pobijedila u Italiji i 
Ugarskoj, a ruski je car opet podržao stranu koju je pogrešno smatrao konzervativnom. Spo¬ 
razumom u Olomoucu u prosincu 1850. Pruska se odrekla svojih planova i pristala na 
obnovu Njemačkog Saveza. Ali to je bio posljednji Schwarzenbergov uspjeh. Na 
konferenciji u Dresdenu početkom 1851. njemački su vladari odbacili pokušaj da se sve 
habsburške zemlje priključe Njemačkom Savezu i Carinskoj uniji, a ruski car, konačno 
uplašen, podržao je njihov otpor. Došlo se do mrtve točke. Svojom politikom sile i prestiža, 
Schwarzenberg je upleo Austriju u borbu za prevlast u Njemačkoj, a s druge strane, 
svojom unutrašnjom politikom, povrijedio je osjećaje Nijemaca. 

Porazom Pruske otpalo je i posljednje opravdanje da i dalje ostane teoretski na snazi 
Stadionov ustav. Schwarzenbergov kabinet, iako revolucionarnih nazora, nije imao 
nikakve revolucionarne podrške, a čim su opasne posljedice 1848. svladane, Franjo 
Josip je zapao pod njemu bliskiji utjecaj konzervativnih magnata i generala. Ovi su pak 
čeznuli za historijskim predožujskim institucijama; kako nisu više mogli dobiti svoje 
sabore i nasljedne jurisdikcije, htjeli su bar restaurirati »historijske« carske ovlasti. Despotizam 
ministara smatrali su revolucionarnim, pa su se zalagali za vraćanje na predožujski sustav u 
kojem su ministri bili obični činovnici a car jedina zakonodavna i koordinaciona vlast. A ti isti 
ljudi što su željeli povratak sustava koji je 1848. bio otkrio sav svoj trulež, bili su njegovi 
najveći kritičari; Kiibeck, čelnik te skupine na Dvoru, u svojim memoarima nam najbolje 
otkriva svu nesposobnost predožujskog režima. Kiibeck je bio ljubomoran na Bacha isto 
kao što je bio Mettemich na Kolovvrata, i zalagao se za carski apsolutizam iako je znao da 
Carevinom ne može upravljati samo jedan čovjek, pogotovo ako je još mlad i prosječan. Zato je 
Kiibeck pribjegao već otrcanom prijedlogu što ga je Metternich godinama bio nudio na 
Franjinu dvoru, prijedlogu o »supstitutu parlamenta, ili Carevinskom vijeću koje će cara 
savjetovati a da mu ne krnji apsolutnu vlast; imao je više sreće od Mettemicha jer je car 
prihvatio njegov plan. Franjo Josip je bio oduševljen savjetom starih državnika Carevine da 
on sam mora njome vladati, a ne prepuštati to Bachu, odvjetniku revolucionaru; nadahnut 
udarom Louisa Napoleona 2. prosinca 1851, htio je i on do kraja godine imati svoj coup 
d'etat. Stoga je Stadionov ustav službeno ukinut i zamijenjen na brzinu skrpanim Kiibeckovim 
planom, to jest, Patentom od 3. prosinca 1851: Austrijom će upravljati samo car kojeg će u 

zakonodavnim poslovima savjetovati Reichsrat, ili Carevinsko vijeće, što će ga on imenovati i 
kojem će naravno predsjedati Kiibeck. 

S Kiibeckovim uspjehom se u praksi nije ništa promijenilo. Franjo Josip, dotle teoretski 
ustavni monarh, sad je postao teoretski apsolutist, a praktički je i dalje sve prepušteno 
ministrima koji su posljednje tri godine vladali Austrijom. Schwarzenberg je lako prihvatio 
Kiibeckov patent uvjeren da mu njegove odredbe, ma kakve bile, neće ugroziti vrhovni položaj 
predsjednika vlade. A Franjo Josip je tako slabo shvaćao duh Kiibeckova patenta da je, kad je 
Schwarzenberg naprasno umro u travnju 1852, predložio Bacha za predsjednika vlade. Onda 
su ga Kiibeck i Mettemich, koji se bio vratio iz izgnanstva, uvjerili da apsolutizam i 
predsjednik vlade ne idu zajedno. Tako je na kraju, ako izuzmemo uzgredne ličnosti iz 
revolucionarnih godina, Schvvarzenberg ostao jedini premijer što ga je u svojoj dugoj 
povijesti imalo Austrijsko Carstvo. Bachje ostao ministar unutrašnjih poslova, a Franjo Josip 
je postao i do smrti ostao premijer Carevine koji određuje političku liniju i ravna se po 
savjetima ministara koji se međusobno duboko razilaze. Likvidiranje ministarske vlasti nije 
pomogalo Carevinskom vijeću; Franjo Josip je zdravorazumski uvidio daje zakonodavno tijelo, 
makar sastavljeno od ljudi koje je on imenovao, isto tako nespojivo s apsolutizmom kao i 
ministarsko vijeće, pa ga nikad i nije konzultirao ni u jednom važnom pitanju. Carevinsko je vije¬ 
će pokazalo svu prazninu Metternichovih predožujskih zamisli, a Kiibeck se ubrzo 
odrekao svoje guplje časti predsjednika. Tako je lakoumna i neodgovorna vojna i feudalna 
aristokracija uništila kabinet koji je, kako bilo da bilo, imao jedinstvenu politiku i kolektivnu 
volju; ničim ga nisu zamijenili, a obnovili su najgore zlo starog režima - da ministri ne smiju 
ni prstom maknuti bez naloga odozgo. Svojim djelom 1851. Kiibeck je osigurao opstanak onoj 
metodi vladavine koju je Bismarck ovako opisao: »Austrijski car ima mnogo ministara, ali 
kad hoće da se nešto učini, onda to mora učiniti sam«. 

Kiibeckov patent, iako u primjeni beznačajan akt, bio je simbol daje odzvonilo nadi u 
liberalizaciju odozgo. Schmerling, koji je u frankfurtskom parlamentu zastupao ciljeve 
Austrije a zatim naslijedio Bacha kao ministar pravosuđa, već je bio napustio vladu, a ubrzo 
je za njim otišao i Bruck. Toj neminovnosti najdulje se odupirao Bach. Bio se založio za 
privremeni apsolutizam kako hi se Carevina pretvorila u jedinstvenu zajednicu u kojoj nema 
ni pokrajinskog ni nacionalnog separatizma, i tek je pri kraju 1852. napustio svaku nadu da 
će svoje djelo okruniti centralističkim liberalnim ustavom. Konačnu je odluku donio tek 
nakon Schwarzenbergove smrti: načelu liberalizma pretpostavio je efikasnost uprave i prihvatio 
monarhijski apsolutizam kako bi sačuvao »Bachov sustav«. Smiješnom ali zaslužnom igrom 
sudbine dopalo je upravo njega, ministra jakobinca, da poništi crkvene reforme Josipa II, 

koje su nadživjele čak i Mettemichov konzervatizam i predožujsko razdoblje. Konkoradatom 
od 1855. Katolička crkva je dobila takvu slobodu djelovanja i vlast u školstvu kakve nije uživala 
još od najcrnjih dana protureformacije. Ali, kao i s monarhijom, revitalizacija Crkve bila je 
umjetna — smišljen pokušaj da se duh modernizma uguši oružjem iz muzejskog arsenala 
sedamnaestog stoljeća; nekad prirodni savez Krune, Crkve i vojske sad je bio proizvod 
apstraktnog rezona, isto tako intelektualan kao i liberalizam protiv kojeg se borio. 

Neoapsolutizam nije imao perspektive, i to mu je bila najgora strana. Prije 1848. ljudi 
su bili duboko svjesni zala sistema, ali su vjerovali u mogućnost nekog rješenja koje će 
car bar prihvatiti ako ne i promicati. Sad je svako rješenje bilo isključeno: Monarhija je 
pomirenju pretpostavila silu. Dakako, više nije bilo ni povlaštenih naroda ni jezika. Svi su bili 
jednaki, ali i jednako nezadovoljni, jer su 1848. svi bili okusili stvarnost, 

izglede, nacionalne slobode. Pa ni Nijemci, kojima je koristio njemački karakter 
centralizirane uprave i povećanje prestiža Beča, nisu bili zadovoljni. Kao najobra¬ 
zovaniji narod, željeli su ustav, a kao najbogatiji narod, bili su ograničeni zbog financijskog 
tereta nametnutog vojnim potrebama. Neuravnoteženi budžeti bili su najslabija točka 
neoapsolutizma. Vojne snage represije trebalo je plaćati, a čak se ni efikasnošću 
Bachovih funkcionara nisu mogla namaknuti dovoljna sredstva za pokriće sve većih 
troškova. Pedesete godine prošlog stoljeća bile su diljem Evrope razdoblje velikih 
investicija kapitala, ali su u Austrijskoj Monarhiji kasarne bile važnije od tvornica i 
željeznica, pa je Austrija izgubila svoju dotadašnju ekonomsku nadmoć nad Pruskom. 
Žrtvovana su čak i ekonomska dostignuća starog režima: izgradnja državnih željeznica, 
koju je Kiibeck planirao u predožujskom razdoblju, ustupljena je jednoj stranoj 
kompaniji, a francuski je kapital preuzeo željeznice u Lombardiji, što je bio zloslutan 
znak za tako hvaljenu vojnu snagu Austrijskog Carstva. S ekonomskom krizom 1857. 
bečki kapitalisti Nijemci izgubili su i svaki preostali tračak vjere u Bachov sustav, što 
je neoapsolutizam potreslo isto tako duboko kao što je kriza 1847. potresla predožujski 
režim. Ipak su Bach i njegova upravna mašinerija bili žilaviji od Mettemicha i konfuzne 
pretkonferencije. Dok je Mettemichov sustav pao zbog unutrašnje podjele i slabosti, 
Bachov je sustav, beživotan ali nepopustljiv, morao biti srušen izvana. 

U desetljeću apsolutističke vladavine dominirala je vanjska politika. Apsolutizam i jest bio 
uveden zato da bi se vodila energična vanjska politika, pa ga je neuspjeh na tom području i 
dokončao. Mettemichov sustav bio je propao i na vanjskom i na unutrašnjem planu. Do 1848. 
ruski car se suzdržavao od akcije na Istoku kako bi uživao čast da podrži Austrijsko 
Carstvo, a nakon 1848. podržao je to carstvo zato da bi se mogao naplatiti na Istoku. Ali, čim 

jc Rusija okupirala dunavske kneževine, sukob Austrije s njom teško da se mogao izbjeći, 
bez obzira na politički sustav; s novim Schwarzenbergovim kursom sukob je postao izvjestan. 
Schwarzenbergova se politika temeljila na uvjerenju da je Austrija jaka. Dok se Mettemich 
bojao da bi svaki konflikt u Evropi mogao izazvati raspad Austrije, Schvvarzenberg je tražio 
prilike za dinamičnu politiku. Dok jc Mettemich najprije iskoristio Napoleona kako bi 
Habsburškom Carstvu osigurao opstanak, a onda ga 1813. ostavio na cjedilu radi Rusije i 
stvari konzervatizma, Schwarzenberg jc to povijesnu odluku postavio naglavačke smatrajući 
Austriju dovoljno snažnom da može ići rame uz rame s jednim novim Napoleonom. 1 njegova je 
vanjska politika imala jakobinski duh: prezirao je »sustav sporazuma« Bečkog kongresa i nadao 
se novim dobicima u Njemačkoj i na Istoku. Treba mu, međutim, priznati da nije imao velikog 
izbora kad se odrekao Metternichova konzervatizma; to je Austriji nametnuo novi 
dinamizam Francuske i Rusije, iako su Napoleon 111 i postariji Nikola 1 bili tek blijede sjene 
Napoleona I i mladog Aleksandra I. Duh Bečkog kongresa bio je nestao još prije nego što 
su osporene njegove teritorijalne nagodbe, a Austrija se nagla pod pritiskom velikih sila i 
s istoka i sa zapada. Rusija se pokrenula na Dunav, a Napoleon III jc sanjao o novom 
talijanskom kraljevstvu. 

Schvvarzenberg jc zacrtao novu politiku, a ona mu je propala zato što je nije vodio 
novim sredstvima. Politika rizika nije se mogla oslanjati isključivo na habsburšku vojnu 
silu; trebala joj je demagogija, obraćanje njemačkom nacionalizmu. Problem koji je 
mučio Schvvarzenberga deset će godina poslije riješiti Bismarck: uz pomoć njemačkog 
nacionalizma spasio je Njemačku (pa i Austrijsku Monarhiju) i od Rusije i od Francuske, a 
pri tome je njemački liberalizam upregao u kola pruskog kralja. Schvvarzenberg jest bio 
kao Bismarck smion i bez predrasuda, ali nije imao njegovo čarobno oruđe, popularnu 
ideju vodilju. Rat protiv Rusije bio je u programu njemačkih i poljskih radikala 1848, a 
Schvvarzenberg se prema njima ponio kao osvajač. Agresivna politika na Istoku, s 
okupljanjem razbacanih njemačkih urbanih zajednica pod njemačkim političkim 
vodstvom, bila je moguća samo na osnovi njemačkog nacionalizma; to i jest bio cilj radi 
kojeg se Bruck zalagao za »carstvo od sedamdeset milijuna«. Schvvarzenberg je htio 
realizirati carstvo od sedamdeset milijuna isključivo kabinetskim manevriranjem i protivno 
raspoloženju Nijemaca; s tim nije uspio na Dresdenskoj konferenciji 1851. i tako mu je 
istočna politika bila već unaprijed osuđena na propast. Nakon 1867, kad se nagodila sa 
svojim vodećim narodima, Poljacima, Madžarima i Nijemcima, Habsburška je 
Monarhija mogla voditi antirusku politiku; svakim jačanjem utjecaja tih naroda na 
Monarhiju, još jc izrazitija bila to politička linija. A Schvvarzenberg, koji tobože nije 

robovao nikakvim načelima, žrtvovao je sve za načelo apsolutističke vlasti; to je bilo 
osnovno protuslovlje njegova sistema. 

Bismarck je, osim toga, imao još jednu prednost: raspolagao je bezgraničnim 
autoritetom kod pruskog kralja i vlast mu je praktički bila neosporna. Pruskim 
konzervativcima i generalima nije se sviđala Bismarckova riskantna politička linija, ali 
su, što zbog kraljeva autoriteta što iz spoznaje kakvoj se pogibli izlažu, morali šutjeti. 
Schvvarzenberg je pak stalno bio izložen mišljenju Dvora, osobito nakon Kiibeckova 
uspjeha 1851, a Buol, koji gaje naslijedio kao ministar vanjskih poslova nakon njegove 
smrti u travnju 1852, nikad i nije imao presudnu riječ, Visoka aristokracija, koja je u 
vanjskoj politici imala ista zastarjela shvaćanja kao i u domaćim poslovima, jednako je 
zagovarala Metternichovu politiku konzervativne solidarnosti; generali su bili opsjednuti 
Italijom, jedinim njima poznatim ratnim poprištem, i smatrali su da austrijska vojska 
nije dorasla ruskoj. To je bila osebujna besmislica - da diplomati zasnivaju svoju 
politiku na snazi Austrije, dočim su generali uvjereni u njezinu slabost. 

Krimski je rat nametnuo Habsburškoj Monarhiji krizu odluke, a tada donesene 
protuslovne odluke odredile su joj krajnju sudbinu. Nemoćna da optira bilo za Istok bilo za 
Zapad, Austrija će nakon toga ostati u nekom stanju obamrlosti, u očekivanju izdisaja. 
U prvim fazama rata, Buol je ostvario najviše habsburške težnje: Austrija je okupirala 
dunavske kneževine iz kojih su se prethodno Rusi bili povukli. Tako se Dunav nagao 
pod austrijskom kontrolom praktički cijelom svojom plovnom dužinom; Rusija je 
odrezana od Balkana i Austriji se pružila prilika da postane »Bolesnikovo jedini nasljednik. 
Taj rezultat mogao se učvrstiti samo kad bi Austrija stupila u savez s Engleskom i 
Francuskom i tako prenijela krimski rat u Galiciju; samo su se ondje mogli postići krupni 
rezultati, iako možda, kako su upozoravali generali, i na štetu Austrije. Na Buolov savjet, 
Franjo Josip uputio je Rusiji ultimatum, ali je onda generalima, na njihovu kritiku, 
obećao da neće postupiti po njemu. A rat u Galiciji, od kojeg je ustuknula 1855, morat 
će Austrija voditi 1914. pod mnogo nepovoljnijim okolnostima. Buol je pokušao bar 
donekle spasiti svoju poziciju savezom s Pruskom, ali je i to značilo ili povratak Met¬ 
ternichovu konzervatizmu ili poziv njemačkom nacionalizmu, a Buol nije mogao učiniti ni 
prvo ni drugo. Tako je krimski rat ostavio Austriju bez prijatelja. Rusija je svoj poraz 
pripisala prijetnji Austrije da će se pridružiti saveznicima, a saveznici su vjerovali da bi 
Rusija ustuknula i bez rata da im se Austrija pridružila od početka. 

Pariški je kongres, kojim je 1856. zaključen rat, i po mjestu održavanja i po duhu, 
označio kraj sustava Bečkog kongresa. Austrija više nije bila evropska potreba. Engleska i 

Francuska su obuzdale Rusiju na Istoku i bez austrijske pomoći, obje su, svaka iz svojih 
razloga, dobrohotno gledale na talijanski nacionalizam, a Rusija i Pruska, opet svaka iz 
svojih razloga, vise nisu marile za stvar konzervatizma. Francuska i Rusija, dotle nepri¬ 
jatelji, spremale su se da se udruže, protiv Austrije, što bi bila nova verzija Tilsita. Buol 
se bio ponadao da će od Francuske dobiti garancije za austrijske pokrajine u Italiji, a 
dočekao je da Cavour pred punim kongresom osuđuje austrijsku vlast. Bio se isto tako 
ponadao da će dunavske kneževine dobiti u trajno vlasništvo, a umjesto toga su se 
austrijske trupe morale iz njih povući pa su sc kneževine, koju godinu kasnije, uz 
podršku Francuske i Rusije pretvorile u samostalnu Rumunjski Ipak, premda je Pariškim 
mirom propao projekt da Dunav bude austrijski, propao jc i projekt da bude ruski. 
Rumunjska je postala ničija zemlja, neutralni vlasnik ušća Dunava, što jc i Rusiji i Austriji 
bilo snošljivije nego da ga drži jedna od njih. U kasnijim istočnim krizama sedamdesetih i 
osamdesetih godina, Rusija nije ugrozila nezavisnost Rumunjske, pa su se tako krize 
mogle riješiti diplomatskim sredstvima. Čim jc Rusija (i s njom Rumunjska) odbacila 
načelo iz 1856, došao jc u pitanje opstanak Habsburške Monarhije; signal toga bio je po¬ 
sjet ruskog cara Nikole II rumunjskom kralju u Constanti u lipnju 1914. Franjo Josip 
vladao je još šezdeset godina nakon krimskog rata; tih šezdeset godina proživljeno je u 
sjeni Pariškog mira. 

Neuspjeh vanjske politike 1856. još je pogoršan ekonomskom krizom 1857. godine. 
Počelo je odstupanje od vojnog apsolutizma. Konačno je ukinuto izvanredno stanje u 
Lombardiji-Veneciji, a carev brat nadvojvoda Maksimilijan pokušao jc kao namjesnik 
tamošnjoj umiručoj austrijskoj vlasti dati nekakav tobože liberalan ton. S 
konzervativnim mađarskim magnatima i s velikonjemačkim kapitalistima vođeni su 
pomirljivi razgovori. Sve je to bio znak gubitka živaca, a nc promjene sistema. U svakom 
slučaju, austrijski su vlastodršci, isto kao i Metternich, inzistirali da opasnost prijeti 
izvana, i ovaj put su imali pravo, iako nisu bili svjesni koliko je to opasnost velika. 
Izolacija Austrije mamila je Napoleona III da oživotvori svoj san o novoj 
bonapartističkoj prevlasti u Italiji, pa se 1858. dogovorio s Cavourom da Austriju 
istjeraju iz sjeverne Italije. Rusija pak, željna da vidi Austriju poniženu i oslabljenu, 
spremno je Napoleonu obećala neutralnost. Austrijski su vlastodršci i dalje bili 
zaslijepljeni svojim prijašnjim razmetanjem o austrijskoj sili, to na nezadovoljstvo u 
Lombardiji nisu znali nuditi drukčiji odgovor doli kaznenu ekspediciju protiv Kraljevine 
Sardinije. U posljednji čas jc Buol izgubio samouvjerenje i zatražio intervenciju velikih 
sila, ali su mu apeli bili uzaludni, jer sad više nitko nije vjerovao u «austrijsku misiju«. 

Francuska se spremala da napadne Austriju, Rusija je željela austrijski poraz, a 
britansko je javno mnijenje bilo na strani talijanskog nacionalizma. Austriji je jedini 
spas bio u Njemačkoj. Ali Buol nije ni tome bio dorastao: za demagoški apel njemačkim 
nacionalnim osjećajima nije bio sposoban, a Franjo Josip nije htio pridobiti prusku 
podršku ni time što bi pruskog regenta priznao za vrhovnog zapovjednika u Sjevernoj 
Njemačkoj. S neizbježnom logikom, Flabsburška se Monarhija oslonila samo na vojsku i 
ništa drugo, i u travnju 1859. Sardinija je izazvana na rat ultimatumom da joj se vojska 
razoruža. 

Austrijska vojska nije se pokazala na visini svojih visokih pretenzija. Radetzky je 
umro 1857. a njegov nesposobni nasljednik Gyulay dugovao je svoj položaj dvorskim 
spletkama; na akciju ga nije uspio potaknuti ni ovakav brzojav careva adutanta: »Vi se 
zacijelo možete iskazati isto tako dobro kao i stari magarac Radetzky. Francuzi su imali 
vremena da stignu u pomoć Sardiniji, pa se prva bitka, kod Magente, vodila na 
austrijskom teritoriju, lako neodlučna, ona je produbila bojažljivost austrijskih 
zapovjednika koji su se povukli na fortifikacijski sistem četverokuta«. U lipnju su 
Austrijanci, u pokušaju da ponove Radetzkyjevu pobjedu kod Custozze, nabasali na 
Francuze kod Solferina; dva zastarjela ratna stroja, oba zarđala, ogledala su se u 
nesposobnosti i Francuzi su, uglavnom zahvaljujući slučaju, odnijeli pobjedu. Solferino 
je u Franji Josipu pokolebao vjeru u snagu vojske to će do kraja života od nje očekivati 
samo poraze. U lipnju 1859. je prvi put pokazao kako on zapravo rezonira: odlučio se 
za povlačenje u nadi da poslije opet osvoji svoje pozicije. Taj njegov prvi kompromis 
nije bio iskren nego taktički, ali se, poput mnogih njegovih kasnijih kompromisa, pokazao 
trajnim. Odlučio se radije za izravne pregovore s Napoleonom 111 nego za posredovanje 
neutralnih sila, jer bi mu se na ovaj drugi način nametnulo rješenje koje poslije ne bi 
mogao osporiti. Napoleon III je sa svoje strane imao jakih razloga za nagodbu: kako nije 
bio kadar shvatiti ograničenost habsburškog konzervatizma, strahovao je da se Austrija ne 
obrati njemačkom nacionalizmu, pa se želio sporazumjeti s Franjom Josipom prije nego što 
mu na Rajni zaprijeti rat. Tako je Austrija, unatoč porazu, dobila velikodušne mirovne 
uvjete: izgubila je samo Lombardiju, i to bez njezina obrambenog »četverokuta«, a 
zadržavši Veneciju ostala je faktor u Italiji, što će joj poslije donijeti samo neugodnosti. 

Veliki sukob u Italiji, koji se tako dugo očekivao, zaključio se bez potresa. Ipak, sistem 
vojnog prestiža bio je kobno uzdrman. Unatoč porazu 1848, vodeći narodi pokazali su svoju 
snagu. Talijanska je diplomacija uspjela ondje gdje je talijansko oružje zatajilo, gdje je zapravo 
zatajilo čak i 1859: Austrija je izgubila Lombardiju. Talijanskom uspjehu bitno je pripomogla 

Ugarska, jer se iz okupacijske vojske u Ugarskoj nisu mogle povući trupe prijeko potrebne u 
Lombardiji; mađarske su pukovnije bile nepouzdane u borbi; a kad je Kossuth došao u 
Napoleonov glavni stan u Milanu da bi organizirao mađarsku legiju, to je bila presudna 
prijetnja koja je Franju Josipa gurnula na put mira. Osim toga, zbog rata mu je pomoć 
Njemačke postala nužna; Carevina nije mogla bez novih kredita, a bečki su kapitalisti Ni¬ 
jemci tražili ustavne ustupke. Habsburgovci su se opet nagli pred dilemom iz 1848: ili da vlast 
dijele s vodećim narodima, ili da pridobiju podršku podređenih naroda. Ta dilema bila je 
tema velikih rasprava od 1859. do 1867, iako nije bilo teško predvidjeti za što će se odlučiti 
dinastija protureformacije i antijakobinstva. 

VIII 


BORBA IZMEĐU FEDERALIZMA I CENRALIZMA: 
LISTOPADSKA DIPLOMA I VELJAČKI PATENT, 1860-61 

Schwarzenhergov i Bachov samouvjereni apsolutizam nije činio ustupaka ni kod kuće ni 
vani: smatrao je suvišnima i unutrašnju podršku i vanjske saveznike. Takva politika 
dovela je do nezadovoljstva u zemlji i izolacije u svijetu, pri čemu je izolacija bila presudnija. 
Nakon mira u Villafranci 1859. Austrija je bila ugrožena sa tri strane: Napoleon hi kad-tad 
Opet priskočio u pomoć talijanskom nacionalizmu, u Njemačkoj je Pruska nastojala pridobiti 
liberalne nacionaliste, a Rusija je 

da na štetu Austrije poništi rezultate krimskog rata. Habsburška se Monarhija morala 
nagoditi s nekim od svojih neprijatelja. Iskrena suradnja s Napoleonom III nije bila moguća 
jer je Napoleonov bonapartistički program značio potpuno ostvarenje četrdesetosmaškog ra¬ 
dikalnog programa - nacionalnu Italiju, nacionalnu Njemačku, nacionalnu Poljsku i 
nacionalnu Ugarsku - i Napoleonov patronat hi na kraju Franji Josipu vrijedio manje-više 
onoliko koliko je vrijedio Napoleonovu bratu Maksimilijanu. Radikalna vanjska politika bila je 
isključena; ostali su konzervatizam i liberalizam. Konzervativizam je značio vraćanje na 
Metternichova načela - vani Sveta alijansa a kod kuće pomirenje s feudalnom aristokracijom. 
Tom linijom se i krenulo odmah nakon rata u Italiji, kad je Rechberg, Mettemichov učenik, 
naslijedio Buola kao ministara vanjskih poslova. Rechberg je mislio da su Svetu alijansu 
hotimice žrtvovali Schwarzenberg i njegove arogantne kolege, a ona se zapravo bila raspala još 
prije Metternichova pada i više nije mogla oživjeti: zacijelo se Rusija nije mogla nagovoriti 
da se radi načela konzervatizma pomiri s odredbama Pariškog mira, a Pruska, i sama 
ugrožena sve jačom njemačkom sviješću, nije se usuđivala da brani beživotni Njemački 
Savez. Tako je ostao liberalizam: oživljenje Bruckove ideje o »carstvu od sedamdeset 
milijuna«, ali sad još pojačane obraćanjem njemačkom liberalizmu i u Habsburškoj Monarhiji 
i izvan nje. Ali, i za to su bili nužni ustupci kakve dinastija nikad ne bi bila spremna 
učiniti od svoje volje. Zato je austrijska vanjska politika oscilirala od konzervatizma do 
liberalizma i natrag, čak i s nekim povremenim čeznutljivim pogledom prema bonaparističkom 
radikalizmu; pri svakoj oscilaciji, oscilirala je i domaća politika sve dok se nije došlo do 
ishoda koji međutim nije bio plod državničke sposobnosti nego poraza u ratu 1866. 

Prema tome, tok ustavnog eksperimentiranja bio je određen vanjskim događajima. Franjo 
Josip htio je ojačati svoj diplomatski i vojni položaj, to mu je bila jedina motivacija u 
politici. Njegovo osobno shvaćanje Carevine bilo je izraženo apsolutizmom 1851, a 

Schwarzcnberg i Bach bili su jedini ministri s kojima se ikad uistinu slagao. Bach je bio 
jedini odbačeni ministar koga je Franjo Josip spasio od totalnog pada: kad je, pod priti¬ 
skom općeg nezadovoljstva, u srpnju 1859. smijenjen s dužnosti ministra unutrašnjih 
poslova, Bach je dobio udobno utočište kao ambasador u Vatikanu. Nakon toga će Franjo 
Josip iskorištavati svoje ministre a da se neće ni identificirati s njima niti se za njih brinuti; 
politika koja se ne bi odmah pokazala uspješnom bila bi naprečac prekinuta, a 
svemoćni ministar našao bi se preko noći na ulici bez riječi zahvalnosti ili žaljenja. U 
čudnom, sumračnom svijetu habsburškog dvora, s narodima Carevine računalo se samo kao 
sa sirovinom. Nije bilo nove revolucije, nego samo prkosne kritike i u Ugarskoj 
pasivnog otpora. Narodi, odnosno njihovi najnapredniji elementi, izrazili su svoje zahtjeve 
1848: htjeli su steći slobodu, neki rušenjem Carevine a neki suradnjom s njom. Sad je car htio 
samo umiriti narode a da ne oslabi svoj položaj vlastodršca. Raspravljalo se o samim 
temeljima Austrijskog Carstva, sudbina Carevine silovito bi skrenula federalističkim, 
pa opet centralističkim kursom, ali su rasprave tekle u nominiranom Carevinskom 
vijeću ili u carevu kabinetu, a zaključci nisu ovisili o želji naroda nego o nagloj 
autokratskoj odluci Franje Josipa. Uopće se nije pokušavalo pitati narode što misle niti 
ih se kanilo uzeti za suradnike; na njih se gledalo kao na dosadnu, mušičavu djecu i jedini 
je problem bio kako ih udobrovoljiti da plaćaju poreze i služe u vojsci za što veću slavu 
dinastije. Pišući o Listopadskoj diplomi, Eisenmann precizno definira sve ustavne 
eksperimente Franje Josipa ovim riječima: »Apsolutizam u bankrotu stavlja na se lažan ustavni 
nos kako bi od publike izmamio koju paru«. 

Na Dvoru su se 1859. dvije skupine otimale oko careve naklonosti, kao što su to 
uostalom činile od njegova dolaska na prijestolje - njemačka birokracija i feudalna aristokracia. 
Svaka je nudila varku čiji je uspjeh jamčila: metodu da Carevina efikasnije funcionira a da se 
ne umanje careve ovlasti. Birokrati, koje je Bach ustoličio, držali su uzde u rukama: 
iako diskreditirani neuspjehom 1859, i dalje su ravnali poslovima Carevine. Sve njihove 
vode - Lasser, ministar pravosuđa, Bruck, ponovo ministar financija, Plener, koji je 
1860. preuzeo financije nakon Bruckova samoubojstva, i Schmerling, od 1861. državni 
ministar - imale su neku neodređenu liberalnu prošlost. Lasser je bio istaknuti član 
parlamenta u Kromerižu, a Schmerling predstavnik liberalne grupe u Saboru Donje 
Austrije prije 1848. i šef austrijske delegacije u Frankfurtu. Međutim, od liberalizma im 
je bila jača vjera u centralističku birokratsku državu; a oni između njih koji su bili 
napustili Schvvarzenbergovu vladu, kao što su to učinili Bruck i Schmerling, razilazili su se 
s njom samo po tome što su smatrali da će država biti još bolje centralizirana i još više 

birokratizirana ako joj se doda središnji parlament, koje je mišljenje zastupao i Bach. U 
borbi za carevu naklonost aduti su im bili privrženost Carevini i iskustvo u upravljanju 
njome; a slaba točka bili su im njemačko-liberalni nazori, od kojih je car zazirao u strahu 
da će dovesti do »ustava« što će reći upletanja naroda u njegove autokratske ovlasti. 

Feudalna aristokracija bila je 1849. poražena strana, isto tako odlučno kao i 
ekstremni radikali. Bachovi su birokrati za revoluciju krivili plemstvo, osobito tobožnji 
liberalizam njegovih sabora, i u njegovu programu pokrajinske autonomije gledali su 
parodiju radikalnog programa nacionalnih drava. Nova centralizacija oduzela je 
plemstvu svaku vlast u lokalnoj upravi, a novi je apsolutizam pregazio historijska prava isto 
tako nemilosrdno kao i narodni suverenitet. Za aristokratske besposličare nije bilo mjesta 
među funkcionarima: čak je i bečki nadbiskup i kardinal Rauscher bio plebejskog po¬ 
drijetla. Od takve nivelacije bio je pošteđen samo Dvor, ondje je historijsko plemstvo 
sačuvalo uporište. Još 1850. se jedna skupina lojalnih madžarskih magnata bila usudila da od 
cara peticijom zatraži obnovu svoga historijskog ustava. Zahvaljujući samouvjerenosti 
i političkom iskustvu, madžarski su plemići imali prednost nad ostalima, a dvorskim 
»starokonzervativcima«, propalim pod Windischgratzom, sad je bio na čelu Szecsen, 
madžarski magnat koji je bio odan caru, ali koji je bio, poput svih madžarskih magnata, i 
madžarski rodoljub. 

Starokonzervativci su se predstavljali kao nosioci zajedničke ideje aristokratske 
tradicije, a u stvarnosti ih je povijest dijelila. Kad se Szecsen pozivao na povijest i na 
»historijsko-političku osobnost« pokrajina, onda je to bila riječ o istinskoj povijesti: on 
se pozivao na ugarsku tradiciju koja je živjela punom, zapravo sve jačom snagom sve do 
nasilnog prekida 1859. Kad su češki plemići ponavljali Szacsenove riječi, to nije bilo 
pozivanje na povijest nego njezino poricanje - poricanje unitarne države koju su Marija 
Terezija i Josip 11 bili ostvarili na štetu čeških i njemačkih pokrajina. Szacsen i madžarski 
magnati imali su čvrst oslonac u mađarskom sitnom plemstvu i u širem »madžarskom 
narodu«, a Clam-Martinitz i češko plemstvo nisu imali ništa zajedničko sa češkim 
nacionalizmom, to im je politički diskurs bio samo lukava varka da bi se oteli ispod vlasti 
nižestaleške birokracije koju je postavio Bachov sustav. Starokonzervativci su u prvi 
mah bili pridobili Franju Josipa uvjerivši ga da će mu njihovi aristokratski sabori značiti 
garanciju protiv »ustava«, ali su izgubili bitku čim je on shvatio da bi to morao platiti 
uništenjem unitarne Care-vine, pa su birokrati opet stali njegovu milost dokazavši 
mu da će mu oni svojim silnim birokratskim talentom očuvati neokrnjene ovlasti i pod 
nekim pseudoustavom kao što su ih očuvali u teškim danima 1848. godine. 

Desetogodišnja Bachova vlast data je pitanju Carevine šire dimenzije. 
Starokonzervatino plemstvo sad je vodio Szecsen, Madžar, a takav spoj je prije 1848. bio 
nezamisliv. Prije, a pogotovo za vrijeme 1848, Ugarska je imala posehan položaj; 
»dualizam« je praktički postojao još od vremena Marije Terezije. Autonomija županija 
nije nikad bila osporena, osim za vladavine Josipa II, a s izvjesnim prekidima su se 
poštivale i tradicionalne forme ugarskog ustava. Ožujske zakone 1848. potvrdio je i car 
Ferdinand, a skupština u Kromerižu nije ni pokušala da u svoj ustavotvorni rad uključi 
Ugarsku. A sad, 1859, iz Beča se već deset godina upravljalo Ugarskom na isti način kao i 
ostalim dijelovima Carevine, i Franjo Josip nije kanio odustati od Bachova glavnog 
dostignuća, tog fantastičnog napretka u djelu ranijih Habsburgovaca. Nezadovoljstvo je 
bilo opasno samo u Ugarskoj. Čim bi ona bila zadovoljna, drugdje bi Franjo Josip lako 
sačuvao svoju vlast. Da bi sačuvao Bachovo djelo, Franjo Josip je morao poricati te 
činjenice, pa su mu sve ustavne oscilacije od 1860. do 1867. bile pokušaji da se Bachovo 
načelo obrani tako što će se Ugarskoj dati samo ono što dobivaju i ostali dijelovi 
carevine. Ugarska je neprestano zahtijevala svoj ustavni sabor. Jedan način da se 
tobože udovolji tom zahtjevu bio je se dadu sabori svim pokrajinama uključujući i Ugarsku; 
drugo je rješenje bilo da Carevina dobije ustav sa središnjim parlamentom u Beču. Prvi je bio 
put konzervatizma, pseudohistorijskog plemstva, drugi je bio put liberalizma, 
srednjostaleške njemačke birokracije. Ni jedno ni drugo nije zadovoljavalo Ugarsku; 
odbila je i carevinski parlament i pokrajinske sabore, i tražila jedinstven položaj na koji 
je imala pravo svojom jedinstvenom poviješću. 

Ratom 1859. godine diskreditirala se i Bachova birokracija i vanjska politika koju je ona 
zastupala. Novi ministar vanjskih poslova Rechherg prionuo je da obnovi Svetu alijansu, a na 
Bachovo mjesto došao je poljski aristokrat Goluchowski. Da bi pokazalo kako se sada 
poštuju pokrajine, Goluchowski je dobio naslov državnog ministra, to jest ministra za 
krunovine ili pokrajine, što je manje-više bilo kao da britanskim kolonijama upravlja 
sekretar za unutrašnje poslove, a onda mu, da se kolonije umire, mijenjaju titulu u 
sekretara za dominione. Promjena je bila samo nominalna. Goluchowski jest bio 
aristokrat, ali Poljak, pa je njegovo postavljenje bio prvi znak da su se Habsburgovci pomirili 
s tim historijskim narodom a Poljaci s dinastijom. Goluchovvski je zacijelo želio da Galicija 
dobije autonomiju, i to pod upravom poljske aristokracije, ali je isto toliko želio i da se 
očuva jedinstvo Habsburškog Carstva koje će braniti Galiciju od Rusije i Pruske, pravih 
tlačitelja Poljaka. A nije mogao ni biti zagovornik istinske obnove Svete alijanse s te 
dvije represivne države. Zapravo je postavljanjem Goluchowskoga Franjo Josip našao 

način kako da izbjegne neugodnim alternativama s kojima je bio suočen. Iako plemić 
konzervativac, Goluchowski je bio centralist; iako centralist, nije bio Nijemac; iako vjeran 
svojoj naciji, bio je vjeran i dinastiji. Poljska je aristokracija bila u Monarhiji jedina klasa 
koja je dinastiji služila bez ikakvih rezervi, osim zahtjeva za autonomijom Galicije, što nije 
bilo teško odobriti, i ona je Habsburgovcima do kraja ostala njihova najtvrđa i najpouzdanija 
podrška. Imala je samo jednu manu — što nije bila tako mnogobrojna da bi mogla voditi i 
financirati cijelu Carevinu. 

Iako se Habsburška Monarhija opet našla u krizi koja joj je prijetila opstanku, 
Franjo Josip je tvrdoglavo sporo popuštao. Predložio je prividni ustupak uz pomoć 
konzervativnog plemstva, a samo je postavljenje Goluchowskoga pokazalo da će i 
konzervativno plemstvo biti prevareno. U ožujku 1860. je Carevinsko vijeće, pušta 
uspomena Patenta iz 1851, izvađeno iz naftalina da cara savjetuje o promjeni sistema. 
Trebalo ga je »pojačati« članovima pokrajinskih sabora, a kako ovi nisu postojali, to je 
trideset osmoricu novih članova (po dva za svaku pokrajinu) bez okolišanja imenovao 
sam car. Sad su u Carevinskom vijeću u većini bili starokonzervativci, ali je bilo i dovoljno i 
birokrata da paljba kritike ne prestaje. U srpnju je Carevinsko vijeće podnijelo izvještaj 
većine u kojem se predlaže rekonstrukcija Carevine na načelima aristokratskog 
federalizma. Taj izvještaj Franjo Josip nije nikad ni razmotrio. Na djelovanje su ga 
natjerale vanjskopolitičke potrebe. U želji za obnovom Svete alijanse, trebalo je da se 
21. listopada u Varšavi sastane s ruskim carom i pruskim kraljem, a želio je poći 
naoružan deklaracijom o konzervativnoj unutrašnjoj politici. Za njega tipičnom žurbom 
kojom je cijelog života prekidao beskonačno duga odgađanja, Franjo Josip, koji je više od 
godinu dana izmicao odluci, sada je naprečac zatražio da za tjedan dana dobije zakonski 
nacrt ustava: njegova opća načela zapravo je dogovorio sa Szdesenom u razgovoru u vlaku 
na putu između Salzburga i Beča. Ishod je bila Diploma od 20. listopada 1860. koja je 
trebala biti novi temeljni zakon Carevine. 

Listopadska diploma bila je izraz pobjede starokonzervativnog plemstva: njome se 
htio obnoviti historijski federalizam koji nikada i nije postojao. Odredila je da se zakoni 
donositi u »suradnji« pokrajinskih sabora i Carevinskog vijeća; to je bio jedini ustupak 
liberalizmu, ali inače nije rečeno ni hoće li se i u takvim neškodljivim tijelima poštovati 
volja većine. Predviđeno je da se u historijskim pokrajinama stvore sabori (»skrojeni« Po 
mjeri zemljoposjedničkog plemstva), koji će imati zakonodavnu vlast u svim oblastima 
osim nekih, rezerviranih za Carevinsko vijeće; Vijeće ce zasjedati po potrebi, a bit će 
dopunjeno predstavnicima sabora to će ukupno imati 100 članova - što je bilo trivijalno 

tijelo za legislaturu tako golema carstva. Tako se, usred devetnaestog stoljeća, nakon trista 
godina širenja habsburške vlasti i sedamdeset godina poslije francuske revolucije, predlagalo 
da se Habsburško Carstvo iskomada i komadi prepuste veleposjedničkom plemstvu koje 
će zauzvrat carstvu jamčiti spas od liberalizma. Diploma, iako ju je sastavio Madžar, ničim 
nije udovoljila Ugarskoj: očekivalo se da će se Madžari zadovoljiti time da imaju isti 
položaj kao Vorarlberg ili Bukovina. Jedini je ustupak ugarskim pravima bila klauzula 
po kojoj, dok se sastav ostalih sabora bude regulirao naknadnim propisima, Ugarski će 
sabor »nastaviti prema svojem ranijem ustavu.« Ali i taj je ustupak bio bezvrijedan, jer se 
mogao odnositi samo na tradicionalni ustav koji je, u očima Madžara, 1848. bio 
zamijenjen suvremenim liberalnim ustavom. U jednoj zaključnoj klauzuli autori 
Listopadske diplome i nesvjesno su priznali lažnost pseudohistorijske teze po kojoj je 
Ugarska postavljena na istu razinu sa svakom drugom pokrajinom; naime, tom se klauzu¬ 
lom određuje da će pitanja pokrajina, »koje nisu zemlje ugarske krune« a koje su 
»godinama zajednički rješavale mnoge stvari«, Carevinsko vijeće razmatrati bez pri¬ 
sutnosti svojih ugarskih članova. Takvom je usiljenom i površnom metodom omogućen daljnji 
ograničen opstanak unitarnoj državi Marije Terezije i Josipa II. 

Listopadska diploma bila je odraz plitkosti i kratkovidnosti habsburške aristokracije, 
klase koja je Monarhiji bila pogubnija u vjeri nego u nevjeri. Szecsen i njegove 
madžarske kolege imati su opravdanje - njima je bilo stalo samo do Ugarske. Znali su da 
se Madžari neće zadovoljiti samo obnovom svojih tradicionalnih prava u Diplomi 
spomenuta »ranijeg ustava« - a ipak su se uporno nadali da će se zadovoljiti bar toliko da se 
odreknu pasivnog otpora i vrate tradicionalnom »pogađanju«, s kraljem Ugarske u okvirima 
Listopadske diplome. Češko plemstvo pak uopće nije razmišljalo o pitanju Carevine; 
nemajući ni političkog smisla ni iskustva u vlasti, samo je gledalo kako da podigne 
barijeru protiv »liberalizma« i kako da se oslobodi birokratske vlasti. 
Starokonzervativcima je pobjeda odmah donijela i propast. Argumentacija protiv 
liberalizma je u teoretskim raspravama još mogla imati određenu uvjerljivost, ali čim je 
Listopadskom diplomom dobila praktičnu primjenu, jasno se vidjelo da će takva linija 
oslabiti Carevinu i izazvati otpor njemačke buržoazije, a da nimalo neće umanjiti madžarsko 
nezadovoljstvo. 

Osim toga, Listopadska je diploma bila mrtvorođenče. Bila je smišljena da bi se 
Franjo Josip mogao u Varšavi predstaviti kao čvrst konzervativac ali sastanak u Varšavi 
nije uspio. Rusija i Pruska više se nisu mogle pridobiti za Mettemichov sustav; obje su 
sanjale o novim tečevinama i flertovale s liberalizmom. Aleksandar II, koji se spremao da 

ukine kmetstvo i razmišljao čak i o liberalnoj politici prema Poljacima, bio bi voljan obnoviti 
prijateljstvo s Austrijom samo za ustupke u Rumunjskoj i na Crnom moru, a na takve ustupke 
Austrija nije bila spremna. 

Pa i da je bila, Aleksandar 11 joj u onom trenu ne bi dao nikakve garancije za slučaj 
nove opasnosti od Napoleona III u Italiji. A Pruska, tada usred kratkotrajnog liberalizma 
»novog razdoblja«, eventualno hi podržala Austriju protiv Rusije ili Francuske samo za 
ustupke u Njemačkoj, ali ni na to Austrija nije bila spremna. Metternichov je sustav 
svojedobno počivao na općem prihvaćanju statusa quo - a to više nije prihvaćala ni 
jedna kontinentalna sila, pa ni sama Austrija. Kako se Sveta alijansa više nije mogla 
obnoviti, Austriji je jedini izlaz bio u savezu s njemačkim liberalizmom - u »carstvu od 
sedamdeset milijuna« koje će obuzdati Rusiju na Balkanu, u apelu njemačkom 
nacionalizmu koji će nadjačati Prusku u Njemačkoj. Zato se Franjo Josip vratio iz 
Varšave već razočaran Listopadskom diplomom i željan da umiri svoju njemačku 
birokraciju, a događaji kod kuće samo su mu pojačali to želju. 

Do listopada 1860. Austrija je praktički bila centralizirana apsolutistička država. S 
Listopadskom diplomom morala su se organizirati izborna tijela u pripremi za predložni 
izbor sabora pa su se morale dopustiti političke rasprave. Tako je Diploma izazvala 
upravo ono što se njome htjelo izbjeći - da carski podanici izraze svoja politička 
mišljenja. Morale su se štampi dati stanovite slobode, a to je štampa, isključivo njemačka i 
madžarska, izrazila opće negativno mišljenje o novom sustavu. Nijemci, pa i njemački 
plemići, smatrali su dičnu i jedinstvenu Carevinu svojim historijskim vlasništvom, a to 
vlasništvo sad će propasti u korist češkog plemstva; stoga se ni najmanje nisu radovali 
pokrajinskim saborima, dapače, bio im je draži prijašnji apsolutizam. Madžari, oslobođeni 
vlasti »Bachovih husara« i sa svojim obnovljenim županijama, prešli su spužvom preko 
svih posljednjih jedanaest godina. Odbili su da županijske skupštine vode prema 
tradicionalnim normama, nego su uveli norme propisane ožujskim zakonima; 
svugdje su u županijske skupštine birali iste ljude iz 1848, osim onih koji su bili u 
službi apsolutizma i kojih su imena dočekivali jednoglasnim povikom: »Mrtavo«. Međutim, 
organizacija županija iz 1848. pretpostavljala je postojanje odgovorne vlade u 
Budimpešti; takve vlade nije bilo, a županijske skupštine nisu htjele primati naloge iz 
Beča. Iz toga se izrodila legalizirana anarhija, i to kompletnija od bilo čega drugoga pod 
starim ustavom. Zapravo su županijske skupštine od prvog dana jasno pokazale da 
Madžari neće odustati od ožujskih zakona i njihova temeljnog načela o personalnoj 
uniji, te da neće priznati jedinstvo Carevine slanjem svojih predstavnika u bečko Carevinsko 

vijeće. 

Szćcsen i njegove madžarske kolege nisu se htjeli pomiriti s tim da su njihove 
zamisli bankrotirale. Političko vrenje u Ugarskoj tumačili su kao nepovjerenje u dobre 
namjere carske vlade, a ne kao odbijanje osnovnih načela Listopadske diplome. Szćcsen 
je objašnjavao kako Madžari ne mogu vjerovati u carevo obećanje da će im vratiti »raniji 
ustav« kad gledaju kako Diploma u ostalim dijelovima Carevine služi stvari aristokratskog 
mračnjaštva. Nije se nimalo libio da iznevjeri svoje češke saveznike samo da austrijskoj 
vlasti dade što liberalniji privid. Madžarski konzervativci i liberali razlikovali su se samo u 
političkim nazorima, njih nije dijelilo ništa drugo, ni po klasnoj ni po nacionalnoj liniji; 
sitno plemstvo, pretežno liberalno, pretapalo se s pretežno konzervativnim magnatima, a 
čak je i mežu ovima potonjima bilo nepokolebljivih liberala. Suprotno tome, između čeških 
konzervativaca i austrijskih liberala stajale su klasne i nacionalne suprotnosti — prvi su 
bili isključivo plemići i anacionalni, a drugi isključivo buržuji i Nijemci. Zato 
očijukanje s liberalizmom nije Szćcsenu bilo tako zazorno kao što je bilo Clam- 
Martinitzu. Osim toga, Szćcsena i njegove prijatelje u dnu duše nije bilo briga kakav će 
režim vladati u ostalom dijelu Austrije, samo da Ugarska opet dobije svoj tradicionalni 
ustav. Szćcsen je uzeo na zub Goluchowskoga kao oličenje reakcionarnog duha 
Listopadske diplome, a istodobno su toga istoga Goluchowskoga češki plemići napadali 
što ne primjenjuje Diplomu, jer je, kao uvjereni centralist, smišljao izborne makinacije 
kako bi sabore napunio birokratskim agentima središnje vlasti i tako ih lišio federalnih 
ovlasti koje su im teoretski bile obećane. Njemački birokrati, pak, ne zaboravljajući 
da je Bacha istisnuo Goluchovvski, kudili su ovoga potonjeg da je aristokratski 
konzervativac. 1 tako, omražen od njemačkog, madžarskog i češkog plemstva, 
Goluchovvski je bio laka žrtva pa je na Szćcsenov poticaj otpušten u prosincu 1860. 
godine. 

Novi Szćcsenov odabranik za državnog ministra bio je Anton von Schmerling, koji je 
sad dobio zadaću da neugarskim zemljama dade jaču »dozu« liberalizma tako bi se steklo 
povjerenje liberalne Ugarske. Schmerlingova fama liberala zasnivala se na tome što se 
1851. bio povukao iz Schvvarzenbergova kabineta; ali to je zapravo bio samo sukob 
dviju jakih ličnosti i ništa drugo. Schmerlingov najveći uspjeh bio je u tome što je u 
Frankfurtu 1848. slomio pokušaj radikala da likvidiraju habsburšku državu. On je u biti 
bio sluga unitarne države; bio je sudac, odnosno, indikativnim austrijskim izrazom rečeno, 
»sudbeni vijećnik«, i u njegovim očima nije bilo neke posebne razlike između civilnih i 
vojnih službenika Monarhije. Liberalizam mu se u najboljem slučaju svodio na 

mišljenje da će Monarhija ojačati uzme li njemačku buržoaziju za mlađeg partnera, jer 
će se na njemačke liberale svaliti krivnja a Carevina će ubirati profit. Nimalo mu se nije 
sviđao ni tradicionalizam starokonzervativaca ni njihovo stajalište da je ugarski ustav 
neotuđivo dobro madžarskog »maroda«. Smatrao je da je Ugarska proigrala svoj ustav 
ustankom 1849. i da je Bachov sustav nepromjenljiva podloga za bilo kakav ustupak 
koji bi se car udostojio učiniti. Cilj koji je imao pred očima bilo je »carstvo od 
sedamdeset milijuna«, a ne umirenje Ugarske; Listopadsku diplomu uopće nije kanio 
primijeniti nego joj duh izvrnuti i obnoviti unitarnu državu koju je Bach bio izgradio. 
Sad su kao argument protiv starokonzervativaca poslužili rezultati, jer je Bachovu 
sustavu trebalo deset godina da propadne, a njihov je bankrotirao u dva mjeseca. Franji 
Josipu je jedino mjerilo vrijednosti bio trenutačni uspjeh, i po tom mjerilu su sta- 
rokonzervativci izgubili. Szćcsen i njegove pristaše morali su bespomoćno pristati na 
patent od 26. Veljače 1861, tobožnje tumačenje Listopadske diplome, a zapravo 
restauriranje centralizirane države. 

U Veljačkom patentu ostali su samo nazivi iz Listopadske diplome. Carevinsko vijeće, u 
Diplomi tek pojačano Krunsko vijeće, preraslo je u carski parlament, a sabori, u Diplomi 
pokrajinski parlamenti, svedeni su na izborne komisije za Carevinsko vijeće koje imaju neke 
ingerencije u lokalnoj upravi. Carevinskom vijeću dane su zakonodavne ovlasti u svim 
poslovima koji nisu izrijekom prepušteni saborima, a takvih je bilo malo; Vijeću je dana i 
prava forma parlamenta s nominiranim Gornjim domom (Herrenhaus) i Donjim domom 
(Abgeordnetenhaus) od trista četrdeset i tri člana. Ugarski je sabor zajedno s 
drugima izgubio važnost; dopušteno mu je beznačajno pravo da se u svom 
skučenom djelokrugu drži, ako želi, zakona iz 1848. No, začudo, u tom trenu pobjede 
centralizma, Patent je učinio korak dalje prema dualizmu. U Diplomi se neodređeno 
spominjala potreba neugarskih zemalja da neke vrste poslova vode zajednički, a Patent 
je odredio praktične mjere za tu potrebu i ustanovio, uz puno Carevinsko vijeće, i 
»uže« Vijeće u kojem ugarski zastupnici neće sudjelovati. Taj nezgrapan izum značio je 
posredno priznanje da su neugarske zemlje jedinka, čvršća i realnija od teoretske je¬ 
dinstvenosti velike Carevine, pa i priznanje da su ugarske zemlje slična carevinska 
jedinka i daje Budimpešta u rangu Beča, a ne Praga i Innsbrucka. 

Uostalom, Schmerling i njegovi suradnici nisu bili samo dogmatični centralisti nego 
i praktični administratori, pa su znali da se u Beču obavljaju za neugarske zemlje mnogi 
poslovi koji nisu strogo »carevinski«. Priznanje toga bilo je »uže« Vijeće. Međutim, nadali 
su se da de to protuslovlje između Ugarske i ostatka Carevine ublažiti vraćajući 

pokrajinama neke poslove koje je dotle obavljao Beč; sabore, pošto su već oživljeni, 
trebalo je nečim i uposliti i Patent ih je pretvorio od lokalnih legislatura u instrumente 
administracije. Prestali su nalikovati na legislature američkih saveznih država i postali 
modeli engleskih grofovijskih vijeća. To je bilo u skladu sa suvremenom liberalnom 
misli u Francuskoj i Njemačkoj, gdje se autonomijom lokalnih vlasti nastojao ublažiti 
kruti centralizam naslijeđen od francuske revolucije. Stavišc, dobivši administrativne 
zadaće, sabori su sada morali permanentno raditi, pa je Patent odredio stvaranje 
»saborskog odbora« koji de između zasjedanja zastupati sabor. Birokrati iz 1861. godine 
zacijelo nisu kanili na sabore prenijeti neke važnije administrativne ovlasti, ali se s 
vremenom djelokrug lokalne administracije širio da bi nakon 1867. došlo do jedne čudne 
opreke. U Ugarskoj, tradicionalnoj domovini lokalne autonomije, ugarska središnja vlast 
sve je više jačala na račun županijskih skupština pa ih je, apelirajući na nacionalni duh, 
podvrgnula svojoj volji; a u »Austriji«, obrascu unitarne države, pokrajinska je 
administracija istisnula zastupnike središnje vlasti pridobivši nacionalnu podršku, 
držala Beč u šahu. Kad je 1918. Flabsburška Monarhija propala, Ugarska je postala 
centralizirana država, dok je Austrija u administrativnom pogledu bila federacija. 

No 1861. godine sabori su bili važni samo kao tijela koja biraju zastupnike u 
Carevinsko vijeće. Izbori za same sabore bili su silno komplicirani. Članove sabora 
birale su četiri grupe birača: veleposjednici, trgovačke komore, gradovi i trgovišta, te 
seoske općine. Svaka je od tih »kurija« samostalno birala svoje predstavnike u Carevinsko 
vijeće; tako je, na primjer, od 54 zastupnika iz češke, 15 birala kurija veleposjednika, 4 
kurija trgovačkih komora, 1 predstavnici Praga, 15 predstavnici gradova podijeljeni na 
jedanaest geografskih grupa, 119 predstavnici sela također podijeljeni na jedanaest geo¬ 
grafskih grupa. Sastav sabora »pakirao« se dvojako: radi samog sabora u korist bogatih, 
a radi »carstva od sedamdeset milijuna« - u korist Nijemaca. U svim ustavnim 
zemljama izborni sustavi još su bili tako podešeni da su favorizirali bogatstvo i 
gradove; tek je konzervativac Bismarck prvi uveo opće izborno pravo i dao prevagu selu. 
To je bilo i vrijeme »ekstravagantnih povlastica« čak i u Engleskoj, gdje su sveučilišna 
izborna tijela preživjela u neuspješnom pokušaju da se favorizira intelekt. Samo, u 
Engleskoj su to zloupotrebe imale svoj historijski izvor, dok su u Veljačkom patentu 
bile umjetno skovane. 

Jedinstvena značajka te »izborne geometrije« bila favoriziranje Nijemaca; to bi se 
svejedno postiglo zahvaljujući izbornom cenzusu i prevagi gradova, jer su Nijemci bili i 
imućna i urbana narodnost, ali su uz to bili favorizirani i u sastavu i urbanih i ruralnih 

izbornih tijela. U kuriji veleposjednika manipulacija nije bila potrebna, jer je to bio 
dinastički stalež, spreman da posluša svaki carev nalog - osim u Češkoj - makar to 
značilo i favorizirati Nijemce. Tako je u Kranjskoj, gotovo isključivo slovenskoj 
pokrajini, kurija veleposjednika - četvrtina sabora - za sve vrijeme ostala posve njemačka. 
Trgovačke komore bile su po definiciji njemačke organizacije. Izborna se geometrija 
napose nametala medu širim izbornim tijelima. Gradovi su se favorizirali na račun sela, a 
njemački gradovi i sela pak na račun nenjemačkih gradova i sela, naročito čeških. Tako 
je njemački gradski zastupnik predstavljao 10 000 stanovnika, a češki gradski zastupnik 

12 000 stanovnika. Njemački seoski zastupnik predstavljao je 40 000, a češki 53 000 
stanovnika. Osim toga, prekrajala su se i gradska izborna tijela tako što su se od njih 
odvajala češka prigradska naselja i pripajala okolnom seoskom izbornom tijelu; na taj 
način je Prag, koji je već bio uglavnom bio jednako zastupljen kao Liberec, koji je 
bio u njemačkim rukama. U Moravskoj su gradovi, s ukupno 430 000 stanovnika, imali 

13 zastupnika, a selo, s ukupno 1,600 000 stanovnika, 11 zastupnika. Najfantastičnija 
podvala s izbornom geometrijom ostvarena je u Dalmaciji, gdje je 400 000 Južnih 
Slavena imalo 20 a 15 000 Talijana 23 zastupnika. Talijani su bili najsubverzivnija a južni 
Slaveni najlojalnija narodnost, ali je i od toga bila jača povezanost između historijskih 
narodnosti. Međutim, favoriziranje Talijana u Dalmaciji i Poljaka u Galiciji bilo je 
dekoracija, rafinman; bitni je cilj izborne geometrije bio stvaranje njemačke većine u 
Carevinskom vijeću. U zamjenu za to svoju umjetnu nadmoć, Nijemci su trebali 
Schmerlingu pomoći da očuva jedinstvo Carevine od Madžara i da proširi utjecaj 
Habsburgovaca u Njemačkoj. 

Pa ipak, ni povlašteni Nijemci nisu uspjeli dobiti pravi ustav. U Veljačkom patentu 
nije bilo ni jedne za ustavni sustav bitne odredbe. Ono o »suradnji« sabora i 
Carevinskog vijeća u zakonodavstvu bilo je preuzeto iz Listopadske diplome; nije bilo 
ni riječi o slobodi štampe, zastupničkom imunitetu, nezavisnosti sudstva ili odgo¬ 
vornosti ministara; za regrutaciju i povećanje poreza (ali ne i nametanje novih poreza) 
nije trebalo odobrenje Carevinskog vijeća; predsjednika i potpredsjednika oba 
doma imenovao je car; a u slučaju potrebe ministarstvo je moglo izdati propise i ne 
čekajući zasjedanje Carevinskog vijeća. Dva dana nakon objave Veljačkog patenta, 
Franjo Josip je od svojih ministara zatražio »svečano obećanje da će braniti prijestolje 
od zahtjeva za daljnje ustupke od strane sabora, ili Carevinskog vijeća, ili masovnog 
revolucionarnog pokreta«, i dodao: »Carevinskom vijeću naročito se ne smije dopustiti 
da se miješa u vanjsku politiku, u organizaciju vojske, ili u poslove visoke komande«. 

Ovom je rečenicom Franjo Josip formulirao svoje političko stajalište od kojeg nikad nije 
odstupio. 

Schmerlingu je cilj bio da Nijemce pridobije za velikonjemačku vanjskopolitičku liniju, 
za »carstvo od sedamdeset milijuna«. Na Madžare i njihovo smirivanje, radi čega je i bio 
postavljen, jedva da je mislio. A bilo je jasno da Madžari uopće neće uputiti 
predstavnike u takvo Vijeće gdje će njihovih osamdeset pet zastupnika 
biti u permanentnoj manjini. Predviđajući takvo odbija- nje, Veljački je patent u točki 7. 
odredio da zastupnike, ako ih sabor ne uputi, izaberu izborna tijela na neposred¬ 
nim izborima. To je bila prijetnja Madžarima da bi se moglo apelirati na podređene 
narode u Ugarskoj i tako razbiti jedinstvo ugarskih zemalja; tim se izazovom za 
Madžare ugasio i posljednji tračak nade da bi se na osnovi Veljačkog patenta mogli 
»pogađati«. Ipak, u istom času kad je Veljačkim patentom odbacio Szescenovu politiku i 
oduzeo mu utjecaj u Ugarskoj, Franjo Josip ga je za poraz utješio obećanjem da se točka 
7. neće nikad primijeniti. Jer, nakon propasti Bachova sustava, Franjo Josip se više 
nikad nije potpuno vezao za neku političku liniju. Čvrsto je nakanio da ne robuje 
nikakvu svemoćnom ministru, a osim toga je skeptički gledao na svaku politiku uopće. 
Suočen s poteškoćama koje su nadilazile njegovo razumijevanje, bio je spreman nekom 
energičnom ministru dopustiti da iskuša kakav određeni melem, ali bi uz to sebi 
pripremio odstupnicu za slučaj da melem ne uspije. Feudalni je federalizam bio propao, 
pa je Schmerlingu dana prilika da eksperimentira prividnim konstitucionalizmom. Ali, to nije 
značilo da je Franjo Josip prigrlio prividni, a još manje pravi konstitucionalizam, pa ni ideju 
da Nijemce prihvati kao »mlade partnere«. 

IX 


USTAVNI APSOLUTIZAM: SCHMERLINGOV 
SUSTAV, 1861-65 

Bachov se sustav držao određenog obrasca, a Schmerlingov je počivao na 
protuslovljima. Veljački je patent porekao Listopadsku diplomu, iako je formalno bio 
njezino tumačenje; duh mu je bio centralistički, a u praksi je od pokrajinskih sabora 
napravio nužna izbornička tijela i tako im dao veću važnost nego što su je ikada imali. Ni 
Patentni Diploma nisu priznali ugarske zakone od 1848, a ipak, propisujući sabor, pružili 
su Madžarima punopravnu mogućnost da izraze svoje zahtjeve i organiziraju otpor 
bečkoj vlasti. U Ugarskoj je stvoreno još veće nezadovoljstvo, a madžarskom 
nezadovoljstvu dana je veća efikasnost; to su, u kombinaciji, ostvarili Szecsen i 
Schmerling. Pravni položaj Ugarske nije se dao definirati. Schmerling i njegove pristaše 
smatrali su da se ništa nije promijenilo, samo što je Ugarskoj, kao i ostalim pokrajinama, 
dopušteno da ima sabor; starokonzervativci su pak tvrdili da joj je vraćen tradicionalni 
ustav, koji je Kossuth bio ukinuo, ali su se slagali da do daljnje odluke sabora ostanu 
na snazi zakonske i društvene promjene izvršene u Bachovu razdoblju; golema većina 
Madžara odbacivala je kao nezakonito sve što se dogodilo od izbijanja građanskog rata u 
jesen 1848. Madžari su spužvom prešli preko Bachova djela, a slaba je utjeha bila što je 
ista spužva izbrisala i Kossuthovo svrgavanje habsburške dinastije i krnji parlament u 
Debrecinu. 

Suprotno Franji Josipu, Madžari su izvukli pouke iz zbivanja 1849. godine. Kossuth 
je bio pokušao da stvori Veliku Ugarsku potpirujući madžarski fanatizam, a umjesto toga 
je odveo Ugarsku u propast, pa je i sada iz izgnanstva nudio kao jedini izlaz propast 
Flabsburgovaca u novom ratu s Napoleonom III. Toj politici saveza s talijanskim 
nacionalizmom i duhom francuske revolucije bilo je odzvonilo, jer su oba izgubila svoju 
nekadašnju snagu. U Ugarskoj je prevladala nova linija pomirenja s nacionalnim 
manjinama bez odstupanja od načela o madžarskoj nacionalnoj državi, a desetogodišnji 
habshurški apsolutizam takvu je politiku učinio mogućom. Njemačka građanska klasa 
sada je od madžarskog sitnog plemstva očekivala liberalni sustav u kojem će zadovoljiti 
svoje političke težnje, pa su čak i srpski i slovački intelektualci polagali više nade u 
Budimpeštu nego u Beč. Kossuthovo mjesto madžarskoga vođe preuzeo je Deak. 

Poput mnogih prvaka engleske revolucije u sedamnaestom stoljeću, Ferene Deak je 
u sebi spajao oba izvora iz kojih je njegov stalež crpao snagu: bio je i veleposjednik i 
pravnik, dovoljno blizak zemlji da ne bi živio u oblacima poput magnata iz bečkih 
dvorskih krugova, a i svjetski čovjek koji neće upasti u mrtvi negativizam neuke seoske 
vlastele. Bio je majstor za pravne smicalice, a ipak, što je za pravnika neobično, bez ikak¬ 
vih osobnih ambicija. Jedina mu je tanja bila da historijskoj Ugarskoj osigura mjesto u 
suvremenom svijetu, a zdrav razum mu je govorio da Madžari ne mogu sačuvati Veliku 
Ugarsku i od podređenih naroda i od Flabsburgovaca. »Moramo priznati da sami za sebe 
nismo neka velika država«, rekao je braneći svoju politiku. Suprotno Kossuthu, shvaćao je 
daje Ugarska stekla snagu samo zahvaljujući vezi s Flabsburškim Carstvom, a suprotno 
starokonzervativcima također je shvaćao da je Ugarska sačuvala snagu samo 
zahvaljujući neprestanoj borbi protiv habsburškog presezanja. Opreznost i taktičko 
iskustvo nalagali su mu da pridobije ostale ugarske narodnosti kako se ne bi ponovili 
događaji iz 1848. godine. No njihovi zahtjevi bili su mu tuđi isto koliko i Kossuthu, a 
nije ni vjerovao u neku iskrenu suradnju među različitim narodima. Ustupci su mu bili 
taktičke naravi, jer je i on kanio »madžarizirati« sve stanovništvo Ugarske, ali na 
podmukliji način. To zlo što je ležalo u korijenu njegove politike na kraju je zatrovalo sva 
njegova velika dostignuća. U Deaka je umjerenjaštvo bilo kalkulantsko, a u njegovih 
pristaša još više - to je bilo umjerenjaštvo koje je poteklo iz njihova iskustva s »Ba- 
chovim husarima« i koje je slabilo kako je to uspomena blijedjela. 

Kad se u travnju 1861. Ugarski sabor sastao, nije se htio ponašati kao onaj 
tradicionalni sabor iz snova starokonzervativaca. Izabran prema izbornom redu iz 
1848, smatrao je sebe parlamentom a ne saborom, to je proklamirao svoj kontinuitet s 
parlamentom iz 1848; ali za to mu je mnogo toga nedostajalo - nije bilo odgovorne vlade a 
nisu bile zastupljene ni Hrvatska ni Transilvanija. Starokonzervativci nisu imali nikoga 
svoga ni u jednom od dva doma. Većina magnata i stanovita manjina sitnog plemstva iz 
Donjeg doma oslanjala se na Deaka, dok je većina sitnog plemstva, na čelu s Kalmanom 
Tiszom, bila još »košutovska« i nije imala drugog programa osim otpora. Nije moglo 
biti ni riječi o slanju delegata u bečko Carevinsko vijeće, kako je propisao Veljački 
patent; postavljalo se samo pitanje na koji način prosvjedovati protiv nezakonitosti 
Diplome i Patenta. Tisza i njegove pristaše tvrdili su da se treba ograničiti na rezoluciju, 
jer da je sabor nezakonito tijelo, a Franjo Josip nezakonit vladar. Deak se usprotivio 
argumentom da Franjo Josip faktički ostvaruje svoje ovlasti kao kralj Ugarske i zato se 
treba na tradicionalan način obratiti Kruni adresom. Zahvaljujući apstinenciji određenog 

broja pristalica rezolucije, Deakov je prijedlog dobio većinu, a poslije su i svi 
»rezolucionaši« prihvatili Deakovu liniju. Ali ekstremisti se time nisu priklonili umjerenjaštvu 
nego su samo htjeli iskoristiti Deakovu vještinu i visok ugled kao sredstvo za postizanje 
svojih ciljeva. 

Deakova je adresa bila po formi smjerna, ali po sadržaju beskompromisna: 
deklarirala je legalnost zakona iz 1848. i postavljala njihovo priznanje kao uvjet bez 
kojeg nema pregovora s kraljem. Time su potonule nade starokonzervativaca da će se 
vratiti na tradicionalno »pogađanje« između kralja i sabora. Nagovarati Franju Josipa da 
pomirljivim odgovorom otvori put nagodbi nije imalo smisla, jer je nagodba bila 
nemoguća. Otpuštena su oba madžarska ministra, Szćcsen i Vay, a na njihova mjesta 
postavljena su dva Madžara koji su tako dugo živjeli izvan Ugarske da su postali, ili se 
bar tako mislilo, lojalni Austrijanci: Forgacs, koji je bi namjesnik Češke, i Moric 
Esterhazy, diplomat koji je madžarski bio zaboravio a njemački nije nikad ni naučio pa je 
govorio francuski. Na Schmerlingov prijedlog je na ugarsku adresu odgovoreno 
ultimatumom da sabor hitno odredi zastupnike za Carevinsko vijeće. Kad je to odbijeno, 
sabor je raspušten. Prije razlaza, sabor je jednoglasno donio odluku da će prve zadaće 
slobodnog ugarskog parlamenta biti da udovolji onim zahtjevima narodnosti koje se ne 
kose s političkim i teritorijalnim integritetom Ugarske, da uspostavi političku i građansku 
jednakost svih vjeroispovijesti, uključujući i židovsku, i da ukine sve ostatke feudalizma. 
Time je Deak pogrešno smatrajući da su carski ministri i vješti političari, htio 
preduhitriti eventualno habsburško obraćanje nemadžarskim narodima ili nižim staležima u 
Ugarskoj, obraćanje do kojeg nikad neće doći. 

Schmerling nije bio sposoban da se bori s Deakom. Od Bacha je bio odmakao tek 
toliko da se uvjerljivije obrati Nijemcima Carevine, a time se više nego ikad okrenuo 
protiv ostalih naroda. Došao je čas za njegov coup de theatre: 23. kolovoza je u 
Carevinskom vijeću pročitao političku deklaraciju u kojoj su svi akti vlade bez izuzetka 
opisani kao carski akti i odluke; kad je pročitao rečenicu: »Ugarska je ustavnost ne 
samo prekršena revolucionarnim nasiljem, nego je pravno proigrana i praktički 
ukinuta«, prekinula ga je bura aplauza s njemačke ljevice i centra. Nakon deset dana 
Vijeće je donijelo odluku o podrški Schmerlingovoj prema Ugarskoj. To je bio 
indikativan akt: Nijemci su napustili svoja dotadašnja liberalna nada i stupili u savez s 
dinastijom koji se neće više nikada posve raskinuti. Ugasio se duh listopadske revolucije 1848. 
i tek će umjetno oživjeti za tmurnih listopadskih dana 1918. 

Raspad njemačkog liberalizma presudno će utjecati na evropsku povijest. Do 1848. 


95 



posvuda su liberali bili uvjereni u konačnu pobjedu svojih ideja, a 1848. je revolucija 
propala i pobjedu su odnijele omražene dinastije. U Francuskoj je također propala revolucija 
1848, ali je to propast bila samo epizoda u sto godina revolucija, a uspjeh Napoleona III 
nije spriječio pojavu Gambette i Clemenceaua. U Njemačkoj, međutim, revolucija 1848. 
bila je osamljen događaj i njemački liberali su se pomirili s neuspjehom. Neki liberali, 
oni najnepokolebljiviji, otišli su iz Njemačke u slobodnu zemlju Ameriku, drugi, 
malobrojni, pristupili su revolucionarnom socijalizmu, a neki su ostali liberali, makar 
bez ikakvih izgleda. Većina ih je obožavala uspjeh te su bili spremni da dinastijama ne 
ospore vlast samo ako dinastije udovolje nekim ciljevima liberalnog programa; tako su 
njemački liberali u Austriji prišli Habsburgovcima 1861, a njemački liberali u Pruskoj 
kapitulirali pred Hohenzollemima 1866. godine. To nije bila svjesna predaja: liberali su 
doista uvjerili sami sebe da se dinastija priklonila liberalizmu. Bachov se sustav oslanjao na 
njemačku građansku birokraciju; svojevrsnim jakobinstvom odbacio je klasne 
privilegije i lokalna prava. Austrijsko je Carstvo pretvorio u golemo područje slobodne 
trgovine i silno podigao važnost Beča kao financijskog i trgovačkog središta. Schmerlingje 
Nijemce oslobodio i posljednjih skrupula: dao im je parlament i ponudio im u vanjskoj 
politici »carstvo od sedamdeset milijuna«. Činilo se da su Habsburgovci postali 
stjegonoše velikonjemačke ideje. Time su pridobili ne samo austrijske nego i mnoge 
neaustrijske Nijemce. U razdoblju od 1861. do 1866. umjereni liberali u Njemačkoj 
povremeno su gledali u Pruskoj mogućnost postizanja nekih skromnih praktičnih 
rezultata, a bivši četrdesetosmaški radikali okrenuli su se Austriji. To nam ilustrira 
jedan začudan primjer. U listopadu 1848. ljevica frankfurtskog parlamenta uputila je dva 
delegata da podrže bečku revoluciju. Obojica su pala u ruke Windischgratzu. Jedan od 
njih, Robert Blum, smaknut je, a drugome, Froebelu, odgođena je smrtna kazna pa je uspio 
pobjeći u Ameriku. Taj isti Froebel vratio se u Beč, gdje je postao pamfletist u 
Schmerlingovoj službi i on je dao prvi poticaj za sastanak njemačkih vladara u Frankfurtu 
1863, što je bio posljednji pokušaj Habsburgovaca da stanu na čelo Njemačke. 

Austrijski Nijemci bili su zaokupljeni njemačkim problemom; nisu imali ni vremena 
ni razumijevanja za problem Austrijskog Carstva. Kako nisu imali vlastite historijske 
podloge, osuđivali su svaku tradiciju kao obavezno konzervativnu, pa su mislili da 
svojim otporom Ugarskoj brane onu istu revolucionarnu ideju za koju su se francuski 
radikali borili protiv Vandejaca. Igrom povijesnog slučaja, Nijemci su uživali »nacionalnu« 
slobodu (to jest upotrebu svog jezika) i onda kad je dinastija bila najreakcionarnija, pa stoga 
nisu mogli shvatiti zahtjeve drugih naroda za nacionalnu slobodu, pogotovo kad su ti 

zahtjevi bili upereni više protiv njihova kulturnog monopola nego protiv vlasti dinastije. 
Bili su spremni da se radi veličine Austrije odreknu svoga pokrajinskog pa triotizma u Tirolu i 
Štajerskoj, pa zašto drugi ne bi mogli učiniti to isto? Osim toga, nacionalni pokreti jesu 
zbilja bili reakcionarno i konzervativno obojeni. U nedostatku vlastite građanske klase, 
nehistorijski su narodi svugdje prihvaćali savez s lokalnim plemstvom. Čak je i 
madžarski pokret govorio jezikom historizma i legaliteta tuđim suvremenom liberalizmu, to 
se činilo da ga interesira samo očuvanje povlastica madžarske aristokracije. 
Federalizam se pak nije činio preporučljiv u ono doba, u šezdesetim godinama prošlog 
stoljeća. U Sjedinjenim Državama bjesnio je građanski rat, Njemački Savez nije bio ništa 
drugo no zapreka ciljevima liberalizma, a u Austriji se praktičan izražaj federalizma, 
Listopadska diploma, pokazao kao besramna smicalica da bi se obnovio politički 
feudalizam. Njemački liberali, razočarani u svoju snagu, tražili su saveznike, a morali 
su birati, ili su bar tako mislili, između dinastije koja je -sa svim svojim prošlim 
grijesima - upravo dala ustav i koja će očuvati Austriju kao veliku njemačku i 
politike koja bi htjela dezorganizirati Carevinu radi probitka konzervativnog plemstva. 

Liberali su bili svjesni ustavnih nedostataka Veljačkog patenta i kanili su ih 
ispraviti. Samo, kako nisu imali smisla ni za povijest ni za prava zasnovana na 
postupnom razvoju zakonitosti, nikad nisu shvatili njegov temeljni nedostatak - da je to 
bio akt carskog aspolutizma, milostivo podijeljen kao privremeno sredstvo, koji se može 
opozvati kad god se hoće. Carevinsko vijeće nije svoj položaj steklo borbom i zato je, 
unatoč svom parlamentarnom ruhu, bilo tijelo bez ikakve moći. Nijemci su mislili, čim 
imaju većinu u Carevinskom vijeću, da vlada ovisi o njima. Faktički, kako je ta većina 
počivala na »izbornoj geometriji«, oni su ovisili o vladi. Tako su Nijemci dobili 
umjetnu većinu u pseudoparlamentu, a za to su se odrekli svojih liberalnih načela, 
zapriječili put suradnji s ostalim narodima Carevine i obavezali se na podršku dinastiji, 
bez obzira kakva joj bila politika. Ukratko, osujetili su mogućnost razvoja svake druge 
koncepcije koja Carevinu ne bi tretirala kao instrument dinastičke volje za moći. 
Nijemci su bili politički zreliji od ostalih naroda Monarhije, a time je njihova 
odgovornost bila teža odluka kriminalnija. Jer ta njihova odluka 1861. bit će kobna za 
stabilnost i mir u Srednjoj Evropi. 

Schmerling je mislio daje, iskovavši savez Nijemaca s dinastijom, izveo veličanstven 
pothvat, a zapravo se samo vratio, s opširnijom frazeologijom, na Bachov sustav. Opet je u 
Ugarskoj ukinuta autonomija županija, a Bachovo se činovništvo, poduprto velikom 
okupacionom vojskom, vratilo na svoje položaje. Schmerling je kanio počekati da se 

Ugarska opameti, a onda bi opet mogla dobiti svoj ograničeni sabor iz 1861. godine. Re¬ 
zime njegova ugarskog programa bio je: »Mi možemo čekati!« A to Carevina nije mogla: 
jedini razlog ustavnog eksperimenta 1861. bila je potreba za neposrednim rezultatima. 
Bachov bi sustav nedvojbeno uništio madžarski separatizam i ostvario jedinstvo Carevine, 
da se mogao bez potresa održati dvije-tri generacije, ali ga je rat s vanjskim neprijateljem 
skršio u roku od deset godina. Sad je vanjskopolitička situacija bila još opasnija nego 1859. 
godine. Svak je znao da se Schmerlingov apsolutizam u Ugarskoj ne može dugo održati, 
pa su ga i sam Schmerling i njegove kolege zvali provizornim, a Madžari su, nakon 
zbivanja u saboru, postali još samouvjereniji. Zar je moguće da će pokleknuti pred 
Schmerlingom kad su uspjeli odoljeti Bachu? Čak je i u Schmerlingovu sustavu bilo 
neke posredne ravnoteže snaga između dinastije i Madžara: jedno drugo nije moglo 
uništiti, a jedno bez drugoga izgubilo bi jakost. Ravnoteža se mogla poremetiti samo 
pozivom nehistorijskim, slavenskim narodima da se umiješaju. To Madžarima nije 
dopuštala nacionalna arogancija a dinastiji nije dopuštao savez s Nijemcima. 
Schmerling je, međutim, mogao uspjeti samo na taj način. 

Od početka je bilo jasno da u Schmerlingovu sustavu nema mjesta za Čehe koji su 
obezvređenjem Listopadske diplome najviše izgubili. Tih godina su češki prvaci, 
istodobno neiskusni a ambiciozni, donijeli neke odluke koje će biti podjednako kobne i 
pogrešne kao i odluke Nijemaca. Češki je nacionalizams, mogao od početka biti program 
demokratskih prava; Česi nisu bili ni preopterećeni, kao Madžari, visokom aristokracijom, 
niti su bili povezani, kao Nijemci, s prošlošću Carevine. U Kromerižu je Palacky, bio 
predložio, donekle kolebljivo, čist nacionalni program, zagovarajući novu podjelu Austrije 
na nacionalne jedinke. To je značilo tražiti previše od ostalih čeških prvaka. Sto im je 
položaj bio slabiji, to ga je više valjalo ojačati historičkim trabunjanjem, pa su se tako 
sinovi čeških seljaka predstavili kao pretendenti na nasljedstvo mrtvoga češkog 
kraljevstva. Nacionalni program značio bi gubitak Sleske, koja je sada bila većinom 
njemačka i poljska; ugrozio bi Moravsku, gdje je češka većina još bila uspavana; a povlačio 
je za sobom čak i podjelu same Češke. Uostalom, borba za nacionalne, kao i za prirodne 
granice, vodi se samo onda kad to znači širenje teritorija. Nova češka nacionalna 
jedinka šira od historijske Češke bila je moguća samo kad bi obuhvatila i ugarske 
Slovake. Tu ideju su neki ekstremisti i bili lansirali na Sveslavenskom kongresu 1848. 
godine. S događajima 1848. granica Ugarske ostala je nepromjenljiva. Za Ugarsku je to 
ekonomski bio gubitak, ali politički i kulturno kudikamo veći dobitak, pa nakon 1848. više 
nikad neće biti onog slobodnog protoka slavenskih intelektualaca preko ugarske granice 

koji je bio normalna pojava u Mettemichovoj Austriji. Osim toga, pritisak madžarskog 
nacionalizma raskinuo je veze malobrojne slovačke inteligencije sa Češkom. Prvi oblici 
slovačke literature bili su smišljeno zasnovani na narječjima seljaštva zapadne Slovačke 
koji su bili bliži češkom jeziku; kako su to djela bila tuđa većini slovačkog seljaštva, da 
bi ga spasili od madžarizacije, slovački su intelektualci šezdesetih godina prihvatili 
narječje središnje Slovačke. Tako, da bi se oduprli madžarskoj opasnosti, Slovaci su 
silom prilika postali poseban narod; a što je granica Ugarske bila kruća, to je određenija 
bila posebnost Slovaka. Godine 1848. još se mogla zamisliti promjena ugarskih granica; 
nakon Kossutha, to granice su se činile vječnima i kao takve ih je prihvatila dinastija, 
pa čak i sami Česi. 

Takva Ugarska koja se ne da komadati poslužila je kao primjer za ugled, pa je češka 
inteligencija oponašala madžarsko isticanje tradicionalnih prava iako to nije imala što 
isticati. Primjer Ugarske također je naveo češke intelektualce da se udruže s feudalnom 
aristokracijom, koja je isto tako - iako iz posve drukčijih razloga - tražila autonomiju 
Češke. Taj savez još se učvrstio u razdoblju pometnje što je uslijedio nakon objave 
Listopadske diplome: plemstvo je preuzelo ulogu pokrovitelja češke kulture, a 
inteligencija je prigrlila prava češke krune. Ta pogodba bila je isto tako loša kao i ona što 
su je Nijemci sklopili s dinastijom. Plemićima, otuđenim od češkog naroda, nije bilo 
nimalo stalo do češke emancipacije koja je mogla samo značiti emancipaciju njihova 
vlastitog seljaštva; Clam-Martinitz i njemu slični jednostavno su htjeli umjetnu 
feudalnu državu koju će oni voditi a da im se u to ne miješaju ni birokracija ni libera¬ 
lizam ni suvremena industrija. Češki su prvaci morali prihvatiti jezik feudalnog 
konzervatizma i morali su dići ruke od materijalnih nevolja svoga seljaštva kako bi 
stvorili zajedničku frontu, ne samo sa češkim velikašima nego i s antiliberalnom 
aristokracijom njemačkih zemalja Monarhije. Unatoč svoj priči o pravima Krune svetog 
Vaclava, češko plemstvo nije bilo kadro smisliti koncept u kojem mu bečki dvor ne bi bio 
centar života; na njegov poticaj, češki su prvaci, iako uz prosvjedovanje, pristali da udu u 
Carevinsko vijeće. Time nisu ništa dobili, samo su postali meta njemačkih pogrda; a kad 
su se u lipnju 1863. povukli iz Carevinskog vijeća, ni time nisu ništa dobili nego su samo 
pokazali koliko su slabi u usporedbi s Madžarima. Svojim bojkotom Carevinskog vijeća 
Madžari su ga sveli na ono »uže« Vijeće iz Veljačkog patenta: bez Ugarske, veliko carstvo 
nije mogla postojati. A kad su se Česi povukli, jedina je posljedica bila da se posao 
odvijao lakše; štaviše, češkom apstinencijom nije čak ni Češki sabor paraliziran - time 
su njegovi njemački članovi samo još pojačali svoj položaj za otpor češkoj autonomiji. 

Tako su Česi izgubili na oba načina: aristokratski program »historijsko-političkih osobnosti« 
nije imao nikakve realne osnove i stoga se borbom nije mogao nametnuti Carevini, a savez 
inteligencije s plemstvom spriječio je svaku mogućnost suradnje s njemačkim liberalima, pa 
čak i s drugim slavenskim narodima. 

1 Schmerlingu je savez s Nijemcima oduzeo mogućnost obraćanja podređenim 
narodima u Ugarskoj. Te obespravljene narode - kojima je najprije Kossuth negirao 
postojanje a onda ih podjarmio Bachov centralizam mogla je pridobiti svaka strana koja 
bi im ponudila bar neki stupanj nacionalnog opstanka. Pod zaštitom okupacione vojske, i 
Srbi i Slovaci su obnovili, premda u skromnoj formi, svoje nacionalne zahtjeve iz 1848. 
godine. Ali su zbog Bachova sustava bili izgubili povjerenje u Beč, pa su se obraćali, iako 
sa slabim uspjehom, saboru u Budimpešti. Nepovjerenje im je bilo opravdano. 
Habsburgovci, najkonzervativnija dinastija devetnaestog stoljeća, nisu mogli ići ruku pod 
ruku sa seljačkim narodima protiv madžarskih velikaša, koji su, ma koliko bili 
buntovni, imali i tradiciju i povijest. Njemački liberali, i sami u sukobu sa Česima, nisu 
mogli poduprijeti zahtjeve nekih zaostalijih etničkih skupina koje su imale još manje 
razumijevanja za potrebe velikog carstva. Prisutnost srpske i slovačke delegacije u 
Budimpešti bio je dokaz Deakove vještine i Schmerlingove političke nesposobnosti. 

S istom su neposrednošću tretirane Hrvatska i Transilvanija, partes adnexae 
Ugarske. Hrvatska je 1848. bila ključna točka habsburškog oporavka, a za to je 
nagrađena ukidanjem svoga historijskog položaja i strogošću Bachovih husara. 
Starokonzervativce, koji su srušili Bachov režim, uopće nije bilo briga za Hrvatsku; oni 
su se, kao madžarski patrioti, laćali historijskih prava samo onda kad su koristila 
Ugarskoj, a primjena Listopadske diplome na Hrvatsku uslijedila je tek kao kakva 
primisao. Hrvatsko se sitno plemstvo ugledalo na Ugarsku: i ono je odbacilo teoriju o 
Listopadskoj diplomi kao milostivu daru, pa je zatražilo sva legalna prava svoga sabora 
iz 1848. i odbilo da pošalje delegate bilo u Beč bilo u Budimpeštu. Deak je još jedanput 
pokazao svoju mudrost: objavio je da Ugarska ne inzistira na zakonitosti integracije 
Hrvatske u Ugarskoj iz 1848. i ponudio Hrvatima »čist list« da na njemu ispišu uvjete 
svoga novog partnerstva. Schmerlinga je pak poziv na historijska prava samo razbjesnio: 
Hrvatskom je saboru grubo naređeno da pošalje delegate u Carevinsko vijeće, a kad je to 
odbio, naprečac je raspušten. Njegovo je ukidanje Schmerling ispratio sa zadovoljstvom; 
unatoč hvalisanju u Carevinskom vijeću, nije želio imati Hrvate u Beču, gdje bi još pojačali 
češku opoziciju protiv njemu vjernih i pokornih Nijemaca. 

Najveća je zbrka vladala u Transilvaniji. Tamošnji je sabor 1848. izglasao vlastito 

raspuštanje i pripojenje Transilvanije Ugarskoj; u isti mah je Rumunjima, koji su dotle 
bili posve obespravljeni, pa ni legalno priznati, dano ograničeno izborno pravo. Ako je 
teorija o historijskim pravima imala što značiti, onda je Listopadska diploma, sa svojim 
vodećim načelom vraćanja na 1847, podrazumijevala obnovu transilvanijskog sabora; s 
druge strane, ako bi se Transilvanija smatrala dijelom Ugarske, onda bi Rumunji morali 
dobiti izborno pravo što im je pripalo integracijom 1848. godine. Starokonzervativci su 
pokušali osporiti ijedno i drugo. Kao madžarski patrioti, nisu se htjeli odredi onoga što je 
Ugarska stekla, a kao reakcionarni veleposjednici usprotivili su se davanju izbornog prava 
rumunjskim seljacima. Zbog tog njihova otpora, Transilvanijski sabor sastao se tek u 
studenome 1861. Tu je Schmerling našao pogodniji teren za realizaciju svoje teorije o 
jedinstvenom carstvu. Zaostali i nemoćni Rumunji pokoravat će se središnjoj vlasti i 
svojim će glasovima nadjačati Madžare i Sikule u korist lojalnih Sasa; a ako u sabor i 
uđe koji Rumunj, to nisu Slaveni da bi se solidarizirali sa češkom konzervativnom 
opozicijom. Transilvanijski delegati Šasi pojavili su se u Carevinskom vijeću 1861. i 
sad je Schmerling mogao objaviti da je to kompletno Carevinsko vijeće jedinstvene 
Carevine. Zapravo je to jedinstvena carevina imala podršku samo Nijemaca; svi ostali 
narodi ili su šutjeli ili su bili u opoziciji. 

Schmerling je Austrijsko Carstvo predstavljao kao njemačku državu, iz češa bi 
logički slijedilo da Austrija pokuša osvojiti primat u Njemačkoj. Ali na habsburškom 
dvoru nije bilo takve logike. Dok je Schmerling budio njemačke nacionalne osjećaje, 
Metternichov učenik Rechherg, i dalje ministar vanjskih poslova, nastojao je obnoviti 
savez s Pruskom. Opasnost od Schmerlinga pomogla je Bismarcku da dođe na vlast u 
Pruskoj, i Bismarck je bio spreman na konfrontaciju; a Rechberg je Schmerlingu izbijao iz 
ruku oruđe nacionalnog zanosa bez kojeg i nije mogao biti konfrontacije. Godine 1863. 
Schmerling je pridobio Franju Josipa za ideju reforme Njemačkog Saveza pod 
austrijskim vodstvom. Praktički je odraz to politike bio sastanak njemačkih vladara u 
Frankfurtu u kolovozu 1863, posljednji takav skup u Njemačkoj pod predsjedanjem 
Habsburgovaca. Ali je Schmerlingov uspjeh bio iluzoran, jer Franju Josipa u Frankfurt nije 
dopratio on, Schmerling, nego Rechberg koji je pazio da rasprava ne skrene sa strogo 
konzervativne linije. No, Shmerling inače ne bi mogao postići nešto više: kao sluga 
dinastije, u mislima mu je bila samo suradnja s ostalim njemačkim dinastijama, a time nije 
mogao zadovoljiti uvriježeni osjećaj njemačkog nacionalizma. Staviše, pruski kralj, 
najveći od svih njemačkih vladara, nije htio doći u Frankfurt, a bez njega ostali njemački 
vladari nisu htjeli ništa poduzeti. U jesen 1863. Pruska je definitivno odbila zahtjev Au- 

strije da bude uključena u Carinsku uniju, zahtjev koji je Rechbcrg podnio radi konzervativne 
solidarnosti a Schmerling radi »carstva od sedamdeset milijuna«. To je bio presudan moment u 
njemačkoj, pa otuda i u austrijskoj politici; otada će i konzervativna i liberalna politika 
podjednako voditi u rat. 

Za taj rat Austrija nije imala saveznika. Franjo Josip se nikad ne bi odrekao 
preostalih talijanskih zemalja, iako je to za sve vrijeme bila cijena za Napoleonovu 
podršku. Zbog poljskog ustanka u proljeće 1863. do kraja su zahladnjeli odnosi s 
Rusijom. Dok Bismarck pruža Rusiji efikasnu pomoć, Austrija se nespretno zauzima za 
Poljake, uglavnom zato da ne odbije od sebe poljske aristokrate Galicije, Schmerlingove 
jedine saveznike osim Nijemaca. Uz to, Flabsburgovce su oduvijek mamile nove krune, pa 
je Franjo Josip čak i sada sanjao o nekakvom habsburškom poljskom kraljevstvu. Ipak, 
nije bio spreman na bezrezervnu suradnju sa zapadnim silama, Engleskom i 
Francuskom, i tako je prokockao i posljednju priliku da izbjegne izolaciju. Ista je zbrka 
vladara i u vezi s pitanjem Schlesvving-Holsteina koje se postavilo početkom 1864. 
godine. Schmerling je inzistirao da Austrija svakako pomogne tim vojvodstvima da se 
oslobode, kako bi udovoljila raspoloženju Nijemaca, a Rechberg se pobrinuo da 
Austrija to istupi samo zajednički s Pruskom, tako vrijeđajući liberate čiji je zanos 
Schmerling želio mobilizirati. U kolovozu 1864. i Rechberg je doživio svojih pet minuta 
trijumfa. Našavši se pred komplikacijama zbog Schlesvving-Flolsteina, Bismarck je, 
možda i neiskreno, posljednji put pokušao obnoviti Metternichovo konzervativno savez¬ 
ništvo. Sporazum u Schonbrunnu, što su ga zacrtali Bismarck i Rechberg, bio je savez protiv 
»revolucije« - protiv njemačkog liberalizma, protiv Italije i protiv Napoleona III. Predloženo 
savezništvo pružalo je Austriji mogućnost obnove njene hegemonije u Italiji, 
hegemonije koja je Metternichu bila središte njegova sustava; ali to je podrazumijevalo 
priznanje Pruske kao ravnopravne snage u Njemačkoj, a na to Franjo Josip nije nikad 
htio pristati. Osim toga, savez protiv revolucije nije se protezao i na Ugarsku, a 
Bismarck je kao bitan uvjet tražio da Austrija »prenese svoje težište na Peštu«, ne 
uzimajući u obzir da to znači napustiti interese Nijemaca u jugoistočnoj Evropi - a možda 
i upravo zato. Sto je najvažnije, sporazum Rechberga i Bismarcka nije ničim osiguravao Austriju 
od ruskog prodora na Istoku, a upravo je miroljubiva ruska politika na Balkanu bila 
nužna osnova Metternichova sustava. Zapravo, nakon ugovora u Olomoucu i krimskog 
rata otpala je svaka mogućnost da se Sveta alijansa obnovi, pa su i Franjo Josip i pruski 
kralj Vilim I odbacili nacrt svojih savjetnika. Vilim nije htio preuzeti ulogu austrijskog 
satelita, a Franjo Josip se nadao da će postići sve što mu nude i Schmerling i Rechberg 

a da se ne veže ni za koga od njih. Tup, tvrdoglav i ambiciozan, posezao je na sve 
strane za plijenom koji mu je stalno izmicao, a mislio je da je sva mudrost politike u 
odlaganju odluke. 

U kolovozu 1864. Rechbergova je politika pretrpjela totalni krah, kao i Schmerlingova 
u kolovozu 1863. Jedino je pitanje bilo tko će od njih prvi pasti. Schmerling je doživio to 
posljednje zadovoljstvo da gleda odlazak svoga suparnika u listopadu 1864. Sad se 
austrijska vanjska politika odrekla svake načelne linije i spala na dinastičku samoživost. 
Novi ministar vanjskih poslova Mensdorff, iako visoki aristokrat, kao vojnik bio je za 
jaku centralnu vlast. Dužnost je prihvatio samo kao vojnik na carevu zapovijed, a kako nije 
vjerovao ni u svoj sud ni u svoje sposobnosti, oslanjao se na savjete Esterhazyja, 
ministra bez portfelja. Goreg savjetnika nije mogao naći: Esterhazy je bio malodušan 
konzervativac kojem je vizija bila skučena zbog uvjerenja u neuspjeh; u svakoj politici 
gledao je pogibli a ni u jednoj spas. Sa Schmerlingovima oslonom na njemački liberalizam 
nije se slagao, a u Rechbergov konzervatizam nije se uzdao. Samo je u jedno bio siguran 
- da dinastija mora braniti svoju veličinu i časno propasti; i zato, da se to čast ne bi 
okaljala, protivio se da se ičim potkupi i jedan od neprijatelja koji ugrožavaju 
Habsburšku Monarhiju. Ukratko, u njemu se Metternichovo mišljenje da je Austrija 
slaba spojilo sa Schwerzenbergovim izolacionizmom koji je polazio od pretpostavke da 
je Austrija jaka. 

Esterhazy je bio kao stvoren za Franju Josipa. Obo- jica Su htjela sačuvati veličinu 
Carevine, a obojica su bili uvjereni da se to ne da izvesti. Obojica su bili sigurni u 
neodoljivost snage austrijskih neprijatelja, a obojica su se, radi svoje čiste savjesti, protivili 
pregovaranju i s jednim od njih. Uspon Esterhazyja ugrozio je Schmerlinga, jer je 
Esterhazy, iako nije živio u svojoj domovini, ipak bio Madžar zahvaljujući njegovu 
utjecaju, starokonzcrvativci su počeli ponovo osvajati izgubljene pozicije na Dvoru. 
Povrh toga, Schmerling je potkraj 1864. počeo gubiti podršku Nijemaca. Isprva su 
Nijemci bili pozdravili Schmerlinga kao »oca ustava« i u njemu gledali čovjeka koji će 
ispraviti nedostatke Veljačkog patenta. Međutim, ubrzo se pokazalo da Schmerlingu nisu na 
srcu liberalna načela i da u debatama Carevinskog vijeća gleda samo gnjavažu koja ometa 
glatko funkcioniranje birokratskog aparata. Osim toga, svoj položaj dugovao je tome što je 
cara bio uvjerio da u Veljačkom patentu nema nijedne značajke prvog ustavnog akta. 
Sa skupom u Frankfurtu i prvim austrijskim koracima u vezi sa Schlesvving-Holsteinom, 
živnula je vjera liberala u Schmerlinga, da bi opet splasnula kad je Austrija prihvatila 
političku liniju odbojnu njemačkim nacionalnim osjećajima. Nijemci u Carevinskom 

vijeću konačno su shvatili da dinastija nije prigrlila liberalizam kako su oni slijepo 
povjerovali 1861, pa su sad potražili saveznike s kojima će liberalizam nametnuti 
dinastiji. Kako se nisu htjeli odreći svoje umjetne prevlasti stečene »izbornom 
geometrijom«, takav saveznik mogao im je biti samo Ugarska; i tako su se Nijemci 
vratili na ideju njemačkih radikala iz 1848. - da madžarsko gospodstvo u Ugarskoj bude 
cijena za njemačko gospodstvo u ostalim austrijskim zemljama. Nijemci više nisu htjeli 
podupirati Schmerlingove napore da slomi madžarski otpor, čak su na zimskom zasjedanju 
1864-65. zaprijetili da će glasati protiv rashoda za vojne potrebe. Franjo Josip je bio 
pristao na Veljački patent samo pod uvjetom da se Carevinsko vijeće neće pačati u 
vojsku; taj uvjet je sad bio prekršen, čime je Schmerlingov pad postao neminovan. 

Konačni udarac Schmerlingu zadao je razvoj događaja u Ugarskoj. U proljeće 1865, s 
približavanjem rata, ni sam Schmerling više nije mogao čekati pa je predložio da se još 
jednom sazovu Ugarski i Flrvatski sabor. Prijedlog je bio uzaludan: Madžari, koji su bili 
odbili carske zahtjeve 1861, zacijelo nisu bili voljni da kapituliraju pred vladom kojoj je 
još neposrednije prijetio rat. Zasjedanje sabora moglo je imati samo jedan ishod: jačanje 
madžarskog otpora i diskreditiranje Carevine u očima Evrope. To je bila prilika koju je 
čekao Deak. I on se od 1861. do 1865. zadovoljavao čekanjem, al i iz opravdanijih razloga, 
pa je živio povučeno na svom posjedu ne dajući nikakve političke izjave. Sad je iz svojih 
kontakata sa starokonzervativcima na Dvoru doznao daje Schmerlingu odzvonilo, i daje 
došlo vrijeme da se Franji Josipu ponudi perspektiva nagodbe. U tom razdoblju 
četverogodišnje šutnje Deakov je utjecaj u Ugarskoj stalno rastao i upravo je dosegao 
vrhunac promjenom političke linije koju je Kossuth objavio u emigraciji. Naime, 
izgubivši nadu u novi revolucionarni rat u savezu s Italijom i Napoleonom III, a nošen 
svojom mržnjom prema Habsburgovcima, Kossuthu je konačno sinulo koja bi politička 
linija Srednjoj Evropi mogla pružiti stabilnost i bez Habsburgovaca. Malo prekasno, 
počeo je zagovarati stvaranje nezavisne podunavske konfederacije Ugarske, Srbije, 
Rumunjske i Hrvatske - pa makar joj glavni grad bio Beograd. To je značilo zahtijevati 
od Madžara da slavenske seljake prihvate kao sebi ravne, pa su Kossuthove pristaše 
smjesta odgovorile: »Bolje Beč, nego Beograd!« Umjesnom ironijom sudbine, tim 
jedinim pametnim prijedlogom u svom životu Kossuth je jednim udarcem izgubio sav svoj 
utjecaj u Ugarskoj. 

Tako se Dćaku raskrčio put, pa je u nizu novinskih članaka u travnju i svibnju 1865. 
izložio svoj program nagodbe: čim joj se vrati zakoniti ustav, Ugarska će priznati 
potrebe Carevine i pobrinut će se da im udovolji na bazi ravnopravnosti s austrijskim 

zemljama. To je bio program na osnovi kojeg je Franjo Josip mogao pregovarati. On 
nije imao »sistem« za svoje carstvo; jedini mu je imperativ bio da sačuva veličinu i 
oružanu moć dinastije, a bilo mu je svejedno na kakvoj će doktrini počivati to Dćakove su 
točke odmah primamile Franju Josipa u posjet Budimpešti gdje se prvi put strogo 
držao svoje uloge ugarskoga kralja, te je izbjegao svako spominjanje Carevine i objavio 
nakanu da udovolji legitimnim željama mađarskog naroda. Okončao se pokušaj da se 
skrši madžarski otpor, pa su Schmerling i ministri koji su ga podržavali 30. srpnja 1865. 
otpušteni. 

X 


KRAJ STARE AUSTRIJE, 1865-66 

Schmerling nije uspio slomiti otpor Madžara, a izgubio je vlast nad 
Nijemcima. A Franji Josipu, iako je krenuo posve novim putem, nije bilo 
ni na kraj pameti da vlast ustupi bilo Mađrima bilo Nijemcima. Najnovija 
Deakova izjava pružila mu je neke nade da bi nagodbom mogao očuvati 
neokrnjenu veličinu Carevine, a što se tiče njezina dijela, smatrao je da 
alternativa pseudoustavnosti nije u pravoj nego u nikakvoj ustavnosti. 
Za funkcije nisu bili podobni ni Madžari ni Nijemci: s Madžarima se tek 
trebalo nagoditi, a Nijemci su se okaljali liberalnim »vjerolomstvom«. Jedini je 
izlaz bio u konzervativnom plemstvu, u onima od Listopadske diplome, pa 
je nova vlada bila »vlada grofova«. To nije bio jednostavan povratak na 
situaciju iz 1860 : tada su madžarski magnati bili u premoći a državnom 
ministru Goluchovvskom federalizam nije značio bogzna što; sada više 
nije bilo madžarskih starokonzervativaca, a s federalizmom je valjalo 
ozbiljnije baratati da bi se pariralo zahtjevima njemačkih liberala. Novi 
državni ministar Beleredi nije bio Poljak, nego moravski plemić koji je u 
pseudohistorizmu planova konzervativaca gledao realnost. Beleredi je 
bio hrabar čovjek s dugim administrativnim iskustvom; njemu je, kao i 
svom cvijetu austrijskog plemstva, ugled Carevine bio na srcu, ali je iskreno 
vjerovao da se tom ugledu može najbolje služiti ako se plemstvu vrati 
položaj koji faktički nije nikada ni imao. Franjo Josip, imajući na umu 
samo Ugarsku, pretpostavljao je da će Beleredijevim imenovanjem olakšati 
sporazum s njom, a Beleredi je opel mislio da je imenovan zato da bi 
proveo federalističko preustrojstvo Carevine i tako neutralizirao ustupak 
Ugarskoj. Zbog tog nesporazuma na kraju su se razočarali i car i njegov 
ministar predsjednik. 

Belerediju nije bilo teško okrenuti Schmerlingu suprotnim kursom. U 
očima Madžara najteži je Schmerlingov grijeh bio što je u Carevinsko 
vijeće primio transilvanijske Sase. To je sad poništeno. Raspušten je 
Transilvanijski sabor, sklon Beču, i izabran novi, skrojen u korist 

Madžara, s jedinom zadaćom da izglasa priključenje Transilvanije 
Ugarskoj. Opravdan je češki bojkot Carevinskog vijeća i Franjo Josip je 
objavio da se kani okrunuti ne samo ugarskom nego i češkom krunom. 
Carevinsko je vijeće zatvoreno. Dapače, »suspendiran« je cijeli Veljački 
patent jer da ne može biti na snazi u jednom dijelu Carevine dok o 
njegovim promjenama car pregovara s drugim dijelom. Dokidanju Ve- 
Ijačog patenta, koji je značio i poraz njemačke birokracije, obradovalo se 
konzervativno plemstvo, a Franjo Josip se oduševio što je time prestala 
»ustavna« opasnost. Pravi je dobitnik ipak bila Ugarska. Austrijske su 
zemlje izgubile svoj javni glas, pa više nisu mogle služiti kao protuteža 
Ugarskoj; umjesto da se pogađa s »Austrijom«, Ugarska se pogađala 
izravno sa carem. Flabshurgovci i Madžari postali su ravnopravni i to je 
Ugarskoj unaprijed zajamčilo pobjedu. 

Razgradnjom Schmerlingova sustava Beleredi je potrošio svoj politički 
potencijal. Nije imao što bolje ponuditi od Schmerlingove politike 
čekanja: Schmerling je čekao da Madžari prihvate Veljački patent, a 
Beleredi je čekao da prihvate Listopadsku diplomu. A Madžari nisu htjeli 
prihvatiti ni jedno ni drugo, nego su sve vrijeme tražili vraćanje ustava 
iz 1848, samo s onim preinakama koje ce sami predložiti. Taj je zahtjev 
obnovljen kad se početkom 1866. Ugarski sabor opet sastao. Bel- 
credijeva je vlada ponudila Ugarskoj samo obnovu županijske 
autonomije i sabor s nekim administrativnim ovlastima, dok je Deak 
tražio odgovornu vladu prema odredbama zakona iz 1848. godine. Da 
bi taj zahtjev bio caru prihvatljiv, Deak jc izložio kakve bi aranžmane s 
ostatkom Carevine to vlada mogla provesti u Ugarskom parlamentu. Jedan 
je saborski odbor po Deakovim uputama definirao zajedničke poslove 
Monarhije u kojima će Ugarska sudjelovati i predložio da se time bave 
delegacije ugarskog i austrijskog parlamenta. Te delegacije bile su 
značajan korak naprijed u odnosu na izaslanstva koja je Deak ranije 
predlagao: to bi bili samostalni organi, ni sputani unaprijed danim 
instrukcijama ni odgovorni parlamentu koji ih je odredio, a u slučaju 
neslaganja zasjedali bi kao jedinstveno tijelo i donijeli bi odluku većinom 
glasova. 

Takva nagodba, kamen temeljac dualizma stvorena 1867, činilo se da je odstupanje od 

ugarske nezavisnosti na kojoj je Deak oduvijek inzistirao, jer će se vanjska politika, i o njoj 
ovisne vojne potrebe, nametnuti Ugarskom parlamentu majorizacijom u delegacijama, a ministar 
vanjskih poslova i ministar rata neće biti odgovorni Ugarskom parlamentu. To je bio presudan 
raskid s Kossuthovom Ugarskom iz 1848. i presudno priznanje vladarove vlasti. Opravdanost 
toga čina nije bila u ustupku, nego u jačanju snage Ugarske. Naime, ugarska delegacija, 
jedinstvena u svojoj madžarskoj slozi, glasat će uvijek jednodušno, dok će austrijska delegacija 
biti podijeljena na Nijemce i Slavene, pa će Ugarska nametati svoju volju i politiku cijeloj 
Carevini. Taj argument ne bi nikad pao na um Deaku kome je vizija bila ograničena na 
unutrašnje probleme Ugarske i uspostavljanje zakonitosti vlasti. Sto ga je Deak prihvatio i 
usvojio bio je prvi znak utjecaja Gyule Andrassyja, utjecaja koji će biti presudan u stvaranju 
dualizma. Andrassy je još kao mlad i poletan magnat 1848. bio Kossuthov blizak suradnik i kao 
takva su ga krvnici Franje Josipa simbolično objesili, a on je s Kossuthom otišao u emigraciju. 
Zatim se, shvativši jalovost Kossuthovih planova da tuđom revolucionarnom pomoći zbaci 
Habsburgovce, vratio i pomirio s dinastijom. Sad je postao Deakov glavni savjetnik i Deak 
je već odlučio da on bude prvi predsjednik vlade slobodne Ugarske. 

Ta dvojica dobro su se dopunjavali. Deak je poznavao ugarsko pravo i umijeće 
parlamentarne taktike, a Andrassy je poznavao široki svijet i umijeće diplomacije. U svakom je 
od njih na svoj način bila utjelovljena madžarska moć prilagođavanja suvremenom svijetu koja je 
i očuvala Veliku Ugarsku sve do dvadesetog stoljeća. Deak je bio idealan tip sitnog plemića koji 
se iz svoje županije vinuo do položaja parlamentarnog državnika i koji je privrženost 
madžarskim tradicionalnim institucijama pretočio u madžarski nacionalizam; Andrassy je bio 
idealan tip magnata koji se odrekao carskog dvora radi budimpeštanskog parlamenta i koji je 
također, na svoj način, postao madžarski nacionalist. Ali u Andrassyjevu nacionalizmu bilo je 
podosta glume: magnati su još snivali da igraju veliku ulogu u Evropi, a Andrassyjeva najdublja 
ambicija bila je da postane ministar vanjskih poslova moćnog austrijskog carstva, a ne 
predsjednik vlade Ugarske. 1 Deak i Andrassy bili su umjerenjaci, prvi iz zdravog razuma a drugi 
iz gorkog iskustva. Obojica su željeli da se sa carem nagode a narodnosti da umire - u svakom 
slučaju, bar koliko treba da se ne pretvore u saveznike Beča. A n d r as s y j u se 
međutim žurilo: želio je Evropi demonstrirati svoj diplomatski talent pa je 
Deakovoj ljubavi za taktičko manevriranje davao notu cinizma. Bio je kao stvoren za 
posrednika između Deaka i cara. Dok je Deak svojom čestitošću i pravničkom pedanterijom 
odbijao Franju Josipa, Andrassy gaje pridobivao svojom nestrpljivošću da se unutrašnji problemi 
što prije srede, i željom da Carevina, u nekoj novoj formi, opet zaigra veliku ulogu u Evropi. I 
Deak i Andrassy zgrozili bi se nad nasiljem koje će se poslije izliti iz madžarskog nacionalizma. 

a ipak su obojica svoju umjerenjačku politiku zasnivali na taktici i time pripremili put za 
njezino rušenje. Još se nije bio rodio Madžar koji će Slavene i Rumunje prihvatiti kao sebi 
ravne. 

U proljeće 1866. Beleredi i njegova vlada bili su daleko od toga da prihvate Delikove 
planove, čak ni s mamcem što ga jc Andrassy svezao za njih. Kao i Schmerling, oni su u 
Ugarskom saboru gledali organ subverzije. Kako se često događa u životu, ljudi dovedeni na 
vlast da bi proveli određenu politiku, ubrzo počnu provoditi drugu, posve suprotnu. 
Belcredijeva je vlada bila postavljena zato da sredi odnose s Ugarskom kako bi Carevina 
ojačala za rat s Pruskom; a kad se rat s Pruskom ona je odgodila to sređivanje u nadi da će 
pobjedom u ratu otpasti razlog svakom ustupku. Mensdorff i Esterhazy uopće nisu imali 
spomena vrijednu vanjsku politiku - ništa osim obrane svih austrijskih tražbina i odbijanja da se 
makar i najmanjim ustupkom stekne kakav saveznik. Protiv Pruske apelirati na njemačke 
nacionalne osjećaje nisu htjeli, a istodobno nisu htjeli s njom obnoviti konzervativno savezništvo 
time što bije priznali kao ravnopravnog partnera. Napoleonu III, »revolucionaru«, nisu htjeli 
činiti nikakve ustupke, a nisu htjeli ni pridobiti ruskog cara ustupcima na Istoku. Nisu htjeli ni 
Talijane neutralizirati time što bi im prepustili Veneciju, dapače, još su sanjali da u Italiji vrate 
stanje od prije 1859. godine. Stara je Austrija počinila glupo samoubojstvo; a Bismarck je 
krenuo u rat kako bi Austriju prisilio na odluku, što njeni vlastodršci nisu bili sposobni sami 
Austrijski su se ministri bojali pobjede isto kao i poraza: pobjeda bi natjerala Austriju 
da postane bezrezervno vodeća snaga u Njemačkoj, a time bi kozmopolitska austrijska 
aristokracija bila bačena u zasjenak. Estcrhazy, koji je više od ikoga pridonio izbijanju rata, 
ovako je izrazio njihovo gledište: »Mrzim ovaj rat, jer, pobijedili ili izgubili, Austrija više neće 
biti ona stara.« Isto kao 1859. i kasnije 1914, Franjo Josip i njegovi savjetnici bili su spremni 
na rat a istodobno i na poraz. 

U posljednji čas, kad je Italija već bila sklopila vojni pakt s Pruskom, austrijska jc 
vlada odlučila da ustupi Veneciju, unatoč svim svojim dotadašnjim pozivanjima na 
načela. Ponudu je Italija odbila. Sad su austrijski ministri ustrajali na svom ustupku isto 
tako uporno kao što su ga ranije odbijali. Ako Italija neće Veneciju, onda neka pripadne 
Napoleonu III: 12. lipnja 1866. je Napoleonu III plaćena neutralnost, od koje on nije ni 
kanio ni mogao odustati, obećanjem da će dobiti Veneciju, bez obzira na ishod rata, i 
prihvaćanjem francuskog protektorata nad Rajnskom oblasti. Tako se, još prije poraza, 
prva sila u Njemačkoj i u Italiji odrekla i jedne i druge. Nesposobnost aristokracije i 
gordost dinastije učinile su poraz izvjesnim. Nadvojvoda Albrecht, najbolji general 
Monarhije, kao član carske kuće, nije smio biti izložen riziku poraza i zato je iz Češke, 

odlučne pozornice rata, prebačen u Veneciju koja je branjena samo radi prava da se 
poslije ustupi, a u Češku je upućen Benedek, drugorazredan vojskovođa. Albrecht je 
odnio bekorisnu pobjedu nad Talijanima kod Custozze, dok je Benedek tapkao nasumce u 
Češkoj dok ga Prusi nisu napali sa dvije strane i razbili mu vojsku kod Sadove 3. srpnja 
1866. Austrija je ipak još raspolagala velikim snagama za otpor. Nadvojvoda Albrecht 
povučen je iz Italije pa je organizirao novu obrambenu liniju na Dunavu i zaprijetio 
Pruskoj dugotrajnim ratom. Ali takav rat nije bio potreban. Bismarck nije htio uništiti 
nego sačuvati Austriju, pa je forsirao mirovne pregovore, to više što je htio izbjeći bilo 
da Napoleon III posreduje bilo da Rusija zatraži kakvu nadoknadu na Istoku. Mirom u 
Pragu (23. kolovoza 1866) Austrija je izgubila Veneciju i svoj položaj u Njemačkoj, a 
ostala je velika sila. 

Kao što je Austriju koja je nastala nakon Napoleonovih ratova stvorio Metternich, 
tako je Austriju koja je nastala nakon rata 1866. stvorio Bismarck. To jest, stvorio ne u 
smislu njezine unutrašnje ravnoteže nego u smislu karaktera kao velike sile. 
Metternichova Austrija bila je evropska potreba, a Bismarckova Austrija bila je 
njemačka, još bolje, pruska potreba. Bila je bitna barijera Velikoj Njemačkoj, onom 
pangermanskom programu koji bi progutao pruske junkere. Kako su se i mnogi drugi 
protivili Velikoj Njemačkoj, to je Austrija i njima bila dobro došla. Bolja od Velike 
Njemačke bila je Česima, Poljacima i Slovencima, a na međunarodnom planu 
Francuskoj. Staviše, kad bi Austrijsko Carstvo palo, onda bi alternativa Velikoj 
Njemačkoj, ili možda njezina posljedica, bio panslavizam i širenje ruske 
moći; stoga je Austrijsko Carstvo bilo dobro došlo i Engleskoj, pa čak i 
ruskim konzervativcima koji nisu voljeli panslavizam. Dok je gospodarila 
u Njemačkoj i Italiji, Austrija je i pregrubo vrijeđala dogmatični 
nacionalizam onog doba; isključena iz Njemačke i Italije, Austrija je 
služila da se odgodi postavljanje velikih pitanja u Srednjoj i Istočnoj 
Evropi od kojih su velike sile još zazirale. Italiji je smetalo postojanje 
Austrije, ali je Italija bila slaba, osim u društvu s drugim 
nezadovoljnicima, pa je Austrija, uz Bismarckovu pomoć, nakon 
nekoliko godina imala gotovo istu takvu kontrolu nad talijanskom 
politikom kao za Metternichovih dana. Postojanje Austrije smetalo je i 
ruskim ekspanzionistima kojima su oči bile uprte u Carigrad, ali su oni 
bili u manjini, pa će ruske odluke biti uvijek suprotne njihovim željama - 
osim nekoliko tjedana 1878. godine - sve do propasti Bismarckove 

Evrope 1914. Svima ostalima bilo jc poželjno da Austrija i dalje živi. 
Nakon rata 1866. godine Habsburška je Monarhija nedvojbeno bila 
»Bolesnik« i upravo je tom činjenicom pridobila Evropu da je trpi, pa 
čak i podržava. 

Metternich je bio shvatio opasnost toga položaja isključivo evropske 
potrebe, pa je potražio, ali sa slabim uspjehom, kakvu »misiju« kojom 
će Carevina postati prihvatljiva njezinim narodima, a time i manje 
ovisna o tuđoj milosti. Potraga za misijom obnovljena je nakon 1866. 
godine, ali nije imala boljih rezultata nego u Metternichovo doba. 
Zapravo jednu misiju Austriji nagli su Madžari - misiju širenja 
madžarske hegemonije u Ugarskoj; a to je odgovaralo Bismarckovim 
potrebama. Bismarck je obnovio savez Nijemaca i Madžara koji je 
spadao u frankfurtski program 1848. i još ga poboljšao: dok je Frankfurt 
tražio pomoć Madžara radi Velike Njemačke, Bismarck je iskoristio 
Ugarsku kao saveznicu protiv takve Njemačke, a to je politika još više 
odgovarala Madžarima. Međutim, Austrija nije mogla imati isključivu 
misiju da služi ambicijama Madžara koji su predstavljali jedva petinu 
njezina stanovništva. Nijemci su se još nadali da će Habsburško 
Carstvo širiti njemačku kulturu i ekonomsku prevlast u jugoistočnoj 
Evropi, ili u svakom slučaju u svojim granicama. A to se opet nije lako 
uklapalo u Bismarckove planove. Naime, Bismarck nije mogao dopustiti 
ponovo jačanje austrijskih Nijemaca jer bi se time obnovila opasnost od 
»carstva od sedamdeset milijuna«; s druge strane, nije mogao dopustiti 
ni da Austrijsko Carstvo izgubi svoje njemačko obilježje i tako postane 
poželjan saveznik Francuskoj ili čak Rusiji. U stvari, Bismarck je želio 
sačuvati Austriju kakva je bila 1866. godine - poraženu, ali svejednako 
njemačku. Zato je prividna smrt austrijske politike u doba dualizma bila 
uglavnom rezultat njemačkih potreba. Njemačka bi se zacijelo oduprla 
svakom pravom pokušaju Austrije da preuzme jedinu misiju koja je mogla 
opravdati njezino postojanje: to jest, da pronađe način suradnje medu 
narodima koji se neće zasnivati na hegemoniji ni privilegirane klase ni 
privilegirane nacije. Nije da je Bismarck, a još manje bilo koji drugi 
njemački državnik, shvaćao narav austrijskog problema. Jedina 

slavenska manjina s kojom su pruski političari imali iskustva bili su 
Poljaci, a nad njima se vladalo silom, bez ikakva ozbiljna pokušaja da se 
pridobiju. Ali sama sila nije vrijedila u Austriji; to je bila presudna pouka 
iz iskustva i s Bachom i sa Schmerlingom. Franjo Josip nije bio nimalo 
sklon da prihvati pomoć Madžara, ali se nije želio ni prepustiti Nijemcima 
u ruke - naročito zato što bi ovi postali prava snaga s velikonjemčkim 
programom, podjednako mrskim i njemu, Franji Josipu, i Bismarcku. Ipak, 
Veliku Njemačku mogla je spriječiti samo slobodna suradnja naroda. 
Jedina je alternativa tome bila ruska hegemonija u Srednjoj i Istočnoj 
Evropi. I na kraju, habsburški su podanici iskusili najprije jedno pa 
drugo. To je bila mjera promašaja Flabsburgovaca. 


112 



XI 


RAĐANJE DUALIZMA, 1866-67 

U kolovozu 1866, odmah nakon poraza, Madžari su ponudili svoju suradnju. Deak je 
izjavio da oni nakon poraza ne traže ništa više nego prije; time je mislio reći da su njihove 
najveće ambicije sad postale praktički izvedive. Andrassy, došavši u Beč na razgovor sa carem, 
već je nastupio kao carski državnik. Njegova vizija Austrije bila je posve drukčija nego u 
starokonzervativaca koji su dotle bili spona između cara i Ugarske. Želio je da Austrija bude 
centralizirana, liberalna i njemačka, upravo kao što će Ugarska biti centralizirana, liberalna i 
madžarska. To je bila obnova ideje iz 1848, samo što se sada Budimpešta udružiti s Bečom, a 
ne s Frankfurtom, tako da će i dalje biti mjesta za dinastiju. Nijemci i Madžari bit će dva 
»državna naroda«, a što se tiče ostalih, Andrassy je rekao da »Slaveni nisu podobni da vladaju, 
njima se mora vladati«. Dualizam kao suradnja Madžara i Nijemaca bit će omiljena ideja, 
odnosno, bolje rečeno, omiljeni nesporazum idućih godina; a to nipošto nije bila nakana Franje 
Josipa. On je naposljetku pristao da popusti Madžarima zato da ne bi više popuštao 
nikome drugome; ali zacijelo nije mislio prepustiti svoje ovlasti njemačkim liberalima. 
Andrassyevo lukavo zagovaranje austrijskih Nijemaca nije godilo Franji Josipu i faktički je 
popravilo Belcredijev položaj poljuljan gubitkom rata, jer je Belcredi spajao donekle mrzovoljnu 
podršku dualizmu s otporom liberalizmu. U sipnju 1866. se Franjo Josip, dok mu je još bila 
potrebna podrška protiv Pruske, činio spremnim da prihvati sve madžarske zahtjeve, ali je u 
kolovozu, potpisivanjem mira u Pragu, postojeća kriza prestala pa se Andrassy vratio u 
Budimpeštu praznih šaka. 

Madžarski su zahtjevi bili jasno definirani. Sad je Belcredi naumio da ostale pokrajine 
Carevine navede na formuliranje sličnih zahtjeva kako, bi Ugarskoj oduzeo jedinstven 
položaj. Stoga je valjalo ponovo sazvati pokrajinske sabore i nagovoriti ih da se pozovu na 
prava koja već, stoljećima, a često i nikad nisu imali. Međutim, kad bi se sabori izabrali 
prema postojećem izbornom redu, oni ne bi zatražili takva prava, jer bi se »izbornom 
geometrijom« stvorila njemačka većina koja bi bila za jaki središnji parlament. Zato je 
trebalo promijeniti izborni red, a nepouzdane, to jest centralistički orijentirane funkcionare, 
na brzinu zamijeniti plemićima federalistima. Provodeći konzervativnu politiku 
konzekventije nego ikad, Belcredi se još oštrije sudario s njezinim velikim 
protuslovljem: da bi obuzdao birokraciju i njemačku buržoaziju širom Carevine, htio je 
raskinuti spone koje su Austriju držale kao unitarnu državu već više od jednog stoljeća, ali 
mu vlastiti konzervatizam nije dopuštao da se veže za bilo koga drugoga osim za visoku 

aristokraciju. Htio je isfabricirati slavensku većinu u saborima, ali tako da to većina ne 
zastupa šire pokrete. Schmerlingove njemačke većine nisu mu smetale zato što su bile 
liberalne, pa se okrenuo Slavenima jer su bili konzervativni i klerikalni i jer su 
respektirali plemstvo. Slaveni su pak bili konzervativni i klerikalni iz političke 
nezrelosti, a s buđenjem političke svijesti i oni su prihvaćali liberalizam i zahtijevali 
prava čovjeka. Dakle, jedini Belcredijevi saveznici nisu bili neka ozbiljna snaga; a čim bi 
postali ozbiljna snaga, više ne bi bili poželjni kao saveznici. Belcredi se jedino mogao nadati 
da feudalna aristokracija preko noći stekne umijeće upravljanja, a da njemačka birokracija iz 
lojalnosti pripomogne likvidaciji unitarne države koju je sama stvorila. 

Belcrediju je u svakom slučaju bio preostao samo koji mjesec da i posljednji put 
dokaže promašaj ideje starokonzervatizma. Dotle se on činio jedinom alternativom 
njemačkim liberalima, ali je u listopadu 1866. Franjo Josip otkrio Nijemca koji je na neki 
način bio liberal, iako nije imao veze s njemačkim liberalima Carevine. To je bio Beust, 
koji je postao ministar vanjskih poslova, a prije je godinama bio ministar predsjednik 
Saske i jedan od glavnih Bismarckovih protivnika u njemačkom Savezu. Njegovim 
postavljenjem najavljena je politika revanša Pruskoj: Beust bi u politici bio totalna nula 
da nije bilo njegova otpora Bismarcku, pa je samo njegovo imenovanje za ministra 
vanjskih poslova značilo izazovnu reafirmaciju veze Austrije i Njemačke. Beust nije bio 
nikakav Mettemich, oboružan, ili opterećen, nekom političkom filozofijom; kao i u 
svih državnika onih nestvarnih njemačkih državica, glavna mu je sprema bila 
domišljatost - spretna riječ i trenutan učinak, bez razmišljanja o posljedicama. Sto se tiče 
Austrijskog Carstva, nije imao nikakve »poglede«. Naravno, smatrao ga je njemačkom 
državom, s obzirom na to da je godinama imao posla s njim kao takvim, ali nije bio emotivno 
vezan ni za kakvu njegovu konkretnu politiku: tradicija unitarnog carstva kojom jc bila 
prožeta birokracija, pseudohistorijske ambicije plemstva, dinastička »misija« zaštite 
podređenih naroda-prema svemu tome bio je jednako ravnodušan. Jedina mu je briga bila 
da nekako sredi unutrašnju situaciju Austrije kako bi ona opet stekla povjerenje u 
svijetu a on mogao graditi antiprusku koaliciju. Zato se odmah suočio s najhitnijom 
činjenicom od koje su podjednako bježali i birokrati i plemići, i Schmerling i Belcredi: to jest, 
da je jedino važno srediti odnose s Ugarskom, a da se to može učiniti samo tako da se 
Madžarima dade što traže. Shvaćanje to istine donijelo mu jc uspjeh ondje gdje su njegovi 
prethodnici propali, i od njega učinilo tvorca dualizma sa carske strane. Upravo mu jc taj 
uspjeh u unutrašnjoj politici zapečatio sudbinu njegove vanjske politike. Dao jc 
Madžarima, a u manjoj mjeri i Nijemcima, glas u poslovima Carevine, a to su bila upravo 

ona dva naroda koja nikad neće poduprijeti revanšistički rat s Pruskom. Madžari su znali da 
sve što su stekli duguju austrijskom porazu 1866, a Nijemci, koliko im se god Pruska 
bila zamjerila, ne bi nikad igli protiv njemačke nacionalne države. Tako je, vrhuncem 
paradoksa, politički sustav što ga je smislio pobornik rata s Pruskom zajamčio trajnost 
Bismarckovu djelu. 

Belcrediju nije nikad palo na pamet da će njemu iza leđa neki »tuđinac« srediti 
austrijski problem. Polako je išao svojim putem, potičući partikularističke ambicije 
neugarskih zemalja. Unatoč svojoj antipatiji prema središnjem Carevinskom vijeću, 
shvaćao je da zemaljski sabori sami po sebi ne znače ništa tako važno što bi uplašilo 
Ugarsku; s druge strane, nije htio reaktivirati Veljački patent »suspendiran« u rujnu 
1865. godine. Stoga se uhvatio za klauzulu Listopadske diplome kojom su se predviđala 
povremena zasjedanja »izvanrednog Carevinskog vijeća« samo neugarskih zemalja. 
Time su otpale izborne procedure Veljačkog patenta. Sabori će biti upućeni da svoje 
delegate biraju jednostavnom većinom, umjesto da ih bira svaka kurija napose, time će se u 
Vijeću dobiti slavensko-konzervativna većina umjesto njemačke liberalne većine 
proizvedene »izbornom geometrijom«. Na taj način pregovori s Ugarskom mogli bi se 
otegnuti unedogled. U međuvremenu, Hrvatska bi se mogla nagovoriti da postavi određene 
zahtjeve Ugarskoj, čime bi se ova oslabila iznutra. 

Dok je Beleredi metodično pripremao svoju varijantu »izborne geometrije«, Beust je 
djelovao. Posjetio je Budimpeštu i našao zajednički jezik s Andrassyjem: obojici je u 
mislima bila vanjska politika i obojici su smetali Belcredijev dogmatizam, careva 
kolebljivost, pa i Deakova Čestitost. Čim se uvjerio u mogućnost sporazuma, Beust je 
nagovorio Franju Josipa da napusti tradicionalnu metodu »pogađanja« između kralja i 
sabora; tretirani kao odgovorna vlada, u skladu sa zakonima iz 1848, madžarski prvaci 
došli su u Beč na izravne pregovore. To je bio presudan korak, jer je Franjo Josip, 
prihvaćajući odgovornu vladu, priznao madžarski program i sad se nagao u situaciji da on 
prihvaća ustupke od madžarskih ministara, umjesto oni od njega. Pregovori u Beču imali su 
neobičan, nezakonit karakter; Andrassy i njegove kolege već su zastupali Ugarsku, a 
austrijski ministri, iako su formalno još bili ministri Carevine, zastupali su samo 
neugarske zemlje, užu Austriju koju će stvoriti dualizam. A Franjo Josip, čim se uvjerio da 
mu po madžarskim prijedlozima ostaje vlast nad vojskom i vanjskom politikom, samo se 
požurio da završi stvar; kao i obično, nakon duga oklijevanja bio je nestrpljiv, pa je 
odbacio stare obaveze i savjetodavce. U prosincu 1866. u Beč, je došla hrvatska 
delegacija koja je ponudila suradnju sa Carevinom na ravnoj nozi s Ugarskom; osorno 

joj je rečeno da se Jelačićeve usluge ne cijene toliko kao 1848. i da se Hrvati moraju sami 
nagoditi s Ugarskom kako god znaju. Belcredi je samo još stigao da 2. siječnja 1867. objavi 
patent o sazivanju »izvanrednog Carevinskog vijeća«, ali mu je taj izlaz bio uzaludan. 1 on 
i ostali austrijski ministri mogli su samo poslušati ugarske prijedloge i pokunjeno ih 
prihvatiti, znajući da je car već donio odluku. Onda su 7. veljače 1867. Belcredi i 
»grofovi« otpušteni, a Beust je ostao da sam, s nekoliko funkcionera, likvidira staru 
Austriju. Na takav je svojevrstan, bezglav način isfabriciran dualizam, a konstituiranje 
Austro-Ugarske odlučili su jedan saski političar ijedan madžarski aristokrat. 

Svi austrijski ministri, i Schmcrling i Belcredi, ostalom i imali su na umu dogovor 
između dvije »polovice Carevine«. Ugarska se zacijelo pitala, i dualizam je stupio na 
snagu tek kad ga je ugarski parlament u ožujku 1867. ozakonio. Ali druga, bezimena 
»polovica« uopće se nije pitala: Franjo Josip se nagodio bez nje. Čekati na odobrenje 
nekog još nepostojećeg Carevinskog vijeća činilo se suvišnim. Uostalom, vijeće bi moglo 
osporiti neke točke koje je Ugarska već prihvatila. Mad2ari su međutim zahtijevali da 
neugarske zemlje svakako odobre dogovor, iako ga ne bi mogle ni preinačiti ni odbiti. 
Zato je Beust osnažio Veljački patent, čije su se norme odnosile na cijelu Carevinu, i 
bezbrižno ga primijenio na »polovicu«; tako je »uže Carevinsko vijeće« iz Patenta 
postalo »normalno Carevinsko vijeće« ustavne Austrije. Međutim, to se varka sudarila s 
preostalim reliktima Belcredijeva djela. Sabori izabrani pod njegovom upravom u studenom i 
prosincu 1866. bili su federalistički, odnosno konzervativni, i od njih je pet najvažnijih 1 
odbilo da prizna Veljački patent i da pošalje delegate u Carevinsko vijeće. Ti su nepokorni sabori 
po kratkom postupku raspušteni, a Schmerlingova je »izborna geometrija opet proradila, i 
to takvom snagom da je njemačka većina stvorena čak i u Češkoj. Uzalud su Česi i 
Slovenci nastavili bojkot Carevinskog vijeća. Ono je dobilo ruho doličnog parlamenta pa je 
formalnosti oko dualizma prihvaćajući nagodbu kao »ustavni zakon« u prosincu 1867. 
godine. 

Dualizam je bio isključivo »nagodba« između cara i Madžara. Madžari su priznali da vojsku i 
vanjsku politiku mora voditi jedinstvena velika država, a Franjo Josip je »madžarskom narodu« 
predao vođenje unutrašnjih poslova Ugarske. Madžari su se također složili da s ostalim 
dijelom Carevine Ugarska mora biti u carinskoj uniji, a ona će se obnavljati svakih Deset 


Češki i moravski sa češko-konzervativnom većinom, kranjski sa slovenskom većinom, galicijski s 
poljskom većinom, i tirolski s njemačko-konzervativnom većinom. Slovensku većinu u Kranjskom 
saboru nije mogla uništiti čak ni izborna geometrija jer je stanovništvo bilo 98 posto slovensko, 
pa je sabor iznova raspušten; ni u Galiciji nije pomogla izborna geometrija, pa su Poljaci 
pridobiveni obećanjem da će dobiti poseban status. 

godina. Tako su stvorena tri posebna organizaciona oblika: trajna »zajednička monarhija« koja 
će se i dalje pred vanjskim svijetom predstavljati kao velika habsburška sila; privremena austro¬ 
ugarska ekonomska unija; i dvije posebne države, Austrija 1 i Ugarska. »Zajednička 
monarhija« svodila se na cara i njegov dvor, ministra vanjskih poslova i ministra rata 2 . Nije 
ni zajendičkog ministarskog vijeća ni zajedničkog ministra predsjednika. Beust, koji 
je dobio naslov carskog kancelara u čast uspješnog kidanja Carevine, pokušao je biti veća 
vlast od dviju državnih vlada, u čemu ga je imitirao kasniji ministar vanjskih poslova 
Kalnoky, ali su to uspjeli spriječiti Madžari. Neslužbeno, i bezustavne ovlasti, carski je 
Krunski savjet imao funkciju zajedničkog kabineta: sastojao se od dvojice ministara 
predsjednika, zajedničkih ministara, nekoliko nadvojvoda i čela Generalštaba. Ali oni su 
mogli samo savjetovati cara, u čijim je rukama i dalje ostalo vođenje »visoke politike«. Franji 
Josipu je pri stvaranju nagodbe to i bio motiv - da ostane neograničen gospodar vanjske politike. 

Zajednička je monarhija ipak imala svoj ustavni izraz: to su bile delegacije od po 
šezdeset U Ugarskoj je Gornji dom neposrednim glasanjem birao dvadeset članova, 
od kojih je jedan morao biti Hrvat, a Donji dom ih je neposrednim glasanjem birao 
četrdeset, od kojih su četvoricu birali hrvatski članovi Doma. U Austriji je dvadeset 
članova delegacije neposrednim glasanjem biralo Gornji dom, dok ih je četrdeset biralo 
Donji dom preko izbornih kolegija iz različitih pokrajina, razmjerno veličini pokrajine 
od dvadeset delegata za Češku do jednoga za Tirol, odnosno Vorarlberg. Tako je ugar¬ 
ska delegacija predstavljala jedinstvenu državu Ugarsku s nekakvim simboličnim 
priznanjem Hrvatske, dok je austrijska delegacija bila posljednja verzija Skupštine 
staleža iz snova konzervativaca; Ugarska, iako je imala samo dvije petine stanovništva i 
plaćala samo jednu trećinu poreza Monarhiji, u donošenju odluka imala je ravnopravan 
status. Delegacije su zasjedale odvojeno, a kad bi one prihvatile zahtjeve zajedničkih 
ministarstava, dva državna parlamenta morala su bez pogovora stvoriti potrebna 
financijska sredstva i ljudstvo za vojsku. U slučaju neslaganja između delegacija, one bi 
se imale sastati i bez ikakve rasprave samo zajednički glasati; to je bio vrhunski izraz vlasti 

1 Formalno je »Austrijska Carevina« i dalje znala cjelinu; Austro-Ugarska, da se poslužimo 
britanskom analogijom, nije značila isto što i »Engleska-Škotska«, nego »Velika Britanija-Skotska«; 
a »zajednička monarhija« bila je madžarski izum kako bi se izbjegao mrski naziv »carstvo« ili »Reich«. 
Nemadžarske zemlje nisu imale imena, nego su bile »druga polovica Carevine«, ili određenije, »zemlje 
predstavljene u Carevinskom vijeću«; netočno su zvane »Austrijom« i ja ću se nadalje služiti tim pogodnim 
nazivom iako će biti ozakonjen tek 1915. 

2 Treći zajednički ministar, za financije, nije imao nikakve ozbiljne funkcije. Mogao je samo 
predočiti troškovnik zajedničke monarhije ministrima financija Austrije i Ugarske, a ovi su morali smišljati 
nužne poreze. Kako jc bio besposlen, postao je Monarhiji»djevojka za sve«; na primjer, njemu je povjerena uprava 
Bosne i Flercegovine nakon njezine okupacije 1878. godine. 

zajedničke monarhije. U praksi su se Madžari tome protivili kao kršenju njihova 
suvereniteta pa taj propis nije nikad ni primijenjen. 1 to je išlo u račun Franji Josipu jer, 
dokle god su delegacije mogle samo debatirati, odluka je bila prepuštena njemu. Tako su 
Madžari i tu, odbijanjem da surađuju s ostalim narodima Carevine, prepuštali vlast caru. 

U ekonomiji nije bilo ustupanja suvereniteta i tu se delegacije ništa nisu pitale. Te 
poslove rješavala su dva parlamenta izravnim pregovorima. Mnoge zajedničke 
institucije, stvorene u Bachovo doba, kao poštanski i novčani sustav, održale su se i 
dalje, a nakon duga natezanja 1878. je stvorena i jedinstvena Narodna banka. Glavne 
sporne teme bile su kvota - udio u zajedničkim troškovima - i carinska politika, te je 
oko njih svakih deset godina izbijala kriza. Ugarska je u početku imala kvotu od svega 
30 posto, i premda joj je na kraju povećana na 34,4 posto, to je plaćeno carinskom 
politikom koja je sve više odgovarala ugarskim interesima. Austrija se pretvarala u 
industrijsku državu pa joj je bila potrebna jeftina hrana; Ugarska pak nije htjela odustati od 
visokih carinskih tarifa za u interesu veleposjeda, kako se austrijska industrija bojala 
da izgubi slobodno ugarsko tržište, to bi Madžari prijetnjom da će napustiti ekonomsku 
uniju obično dobili što hoće. Unatoč tome, katkad bi se austrijski parlament uzjogunio, a 
onda bi se nagodba morala silom provesti protupropisnim sredstvima, što je, na primjer, 
bio povod velikoj političkoj krizi u Austriji 1897. godine. Praktički je desetogodišnji 
ekonomski dogovor izazivao u Austro-Ugarskoj istu periodičnu eksploziju kao u carskoj 
Njemačkoj sedmogodišnje odobrenje izdataka za vojsku: u obje bi izbile krize koje se 
činilo da dovode u pitanje same temelje države. 

Ostale su još dvije ustavne države, Austrija i Ugarska. Ugarski je ustav počivao na 
»ožujskim zakonima«, s jedinom preinakom da je ukinut ugarski palatin, ili potkralj, i 
kralj je neposredno obavljao svoju ustavnu funkciju; to praktičnu promjenu omogućila 
je željeznica koja je Beč približila Budimpešti na četiri sata vožnje. Nova je Ugarska 
bila unitarna država, veća nego što je stara Ugarska ikad bila: obuhvaćala je i 
Transilvaniju i Vojnu krajinu, pojas južne Ugarske pod kontrolom austrijske vojske još 
od osamnaestog stoljeća, kad su ti krajevi oslobođeni od Turaka. Ali tim tečevinama 
nisu dobiveni Madžari, jer su tamošnji kolonisti, koje je bila dovela Marija Terezija, 
bili Slovaci, Nijemci, Rumunji i Srbi. A oni, naročito Srbi, žestoko su se borili protiv 
Ugarske 1848; sada kad ih je car napustio, Željeli su se pomiriti s Madžarima. Pa i Deak 
se bio obavezao na ustupke. Tako je 1868. donesen zakon o narodnostima, frapantan 
teoretski razlaz s Kossuthovim šovinizmom. Tim zakonom trebalo je madžarsku 
nacionalnu državu prilagoditi postojanju drugih narodnosti u Ugarskoj; dakle, davanjem 

prava manjinama, a ne stvaranjem višenacionalne države. Određeno je da se manjine u 
lokalnoj upravi služe svojim jezikom, da u nemadžarskim županijama drže glavne 
upravne položaje, i da se u državnim školama svakoj narodnosti, zastupljenoj »u 
znatnom broju«, mora omogućiti školovanje na njezinom jeziku »do točke gdje počinje više 
obrazovanje«. Izvrstan zakon, samo što se u praksi nije primjenjivao ni u jednoj točki. 

Uz ostalo, Deakova Ugarska nije pokušala obnoviti Kossuthovu aneksiju Hrvatske. 
Umjesto toga, došlo je do »nagodbe« dogovorene između dva sabora. Praktički je 
Hrvatska, napuštena od cara, morala prihvatiti sve uvjete koje su joj postavili Andrassy i 
Deak; ipak, što je nagodba za Hrvate bila nepovoljna, tome je više bila kriva politička 
zaostalost njihovih prvaka nego prepotentnost Madžara. Hrvatska je sačuvala svoju 
posebnost, svoj jezik i sabor; morala je plaćati fiksni postotak zajedničkih troškova 
Ugarske Kraljevine, a Hrvatski je sabor birao u Ugarski parlament Četrdeset zastupnika 
koji su imali pravo da govore na hrvatskom a prisustvovali su samo kad se raspravljalo o 
poslovima »šire Ugarske«. Samo je u jednoj točki nagodba propala: Hrvati su tražili 
Rijeku, a Madžari su zahtijevali da ona bude slobodan grad. Kako Hrvati nisu htjeli 
popustiti, Madžari su se dočepali Rijeke trikom kartaškog varalice: kad će nagodbu 
podnijeti Franji Josipu na odobrenje, Madžari su preko hrvatske izjave da u toj točki nije 
postignut sporazum nalijepili hrvatski prijevod svoje verzije. Ali pogodba je imala i 
jednu dublju manu. Ugarska je 1866. imala suvremen ustav, a Hrvatska samo 
tradicionalni, sa svim njegovim nedostacima; osim toga, odricanjem Franje Josipa da se 
miješa u unutrašnje poslove Ugarske, Hrvatska se više nije mogla obraćati Beču protiv 
Budimpešte. Financijska pitanja rješavala su se u Budimpešti, a zbunjeno hrvatsko sitno 
plemstvo nikad nije znalo da li su zajednički troškovi u kojima moraju sudjelovati stvarno 
troškovi »šire Ugarske« ili same Ugarske, koji se njih ne tiču. Nije bilo odgovornog 
ministarstva. Hrvatskog je bana dotle postavljao car, a sad gaje i postavljalo i otpuštalo 
ugarsko ministarstvo, a Hrvatski je sabor imao samo tradicionalnu funkciju da se uzalud 
protivi i prigovara. Hrvati nisu smjeli komunicirati s Bečom, pa je čak i ban mogao 
saobraćati sa carom samo preko ministra za Hrvatsku u Budimpešti. Faktički su i Hrvati, 
poput ostalih narodnosti Ugarske, ovisili o dobroj volji Madžara. 

U Ugarskoj je, dakle, omogućen povratak na »ožujske zakone«, dok u Austriji Veljački 
patent nije vrijedio čak ni Nijemcima. Beust je bio voljan da im izađe ususret. Iz svoje duge 
prakse ustavne farse dok je bio mini-star predsjednik Saske, znao je da liberalne olakšice 
ne znače nikakav pomak stvarne vlasti dokle god nema kontrole parlamenta nad 
izvršnom vlasti, a austrijski Nijemci liberali tražili su samo takve olakšice. Smatrali su 

daje dužnost liberalizma štititi individuu od države, ali nisu mogli ni zamisliti državu koju 
hi kontrolirao narod, ponajmanje oni sami; kao i u Njemačkoj, država je još bila nešto vrlo 
daleko, die Obrigkeit, »vlast«. Uostalom, preuzimanje odgovornosti za vođenje velike 
države ideja je koja ce prestrašiti svakoga osim nasljednu dinastiju iii nasljednu 
vladajuću klasu kojoj je to ideja u krvi. U Engleskoj je moralo proći gotovo trista godina 
(otprilike od početka Elizabetine vladavine do kraja vladavine Dure III) da bi se engleski 
zemljoposjednički i trgovački staleži konačno upustili u to; u Francuskoj je buržoazija 
nakon velike revolucije pribjegla svakakvim očajničkim smicalicama samo da izbjegne tu 
odgovornost - carstvu, obnovi monarhije, kvazimonarhiji, kvazicarstvu sve dok 
propašću svega toga nije bila primorana da je preuzme s Trećom republikom, pa je i 
ona pala zbog pomanjkanja istinske vladajuće klase. U Austriji, kao i u njemačkoj, 
dinastija nije bila zbačena niti se kanila odreći svojih ovlasti, pa su se liberali zadovoljili 
nizom »ustavnih zakona« kojima je kao tumačenjima dopunjen Veljački patent. 

Ti ustavni zakoni nisu od Veljačkog patenta napravili nikakav sustav odgovorne 
vlasti i tako je ostao otvoren put da se u slučaju potrebe obnovi carska autokracija. 
Ipak, stvorili su sustav individualnih sloboda autentično liberalniji nego u Ugarskoj iii 
u carskoj Njemačkoj. Uvedena je jednakost pred zakonom, ozakonjen je građanski 
brak, zajamčena sloboda govora i sloboda kretanja. Poništen je konkordat iz 1855, 
obnovljena je kontrola države nad Katoličkom crkvom, a kleru je ponovo oduzet nadzor nad 
školstvom. Uravnoteženi državni proračuni i stabilna valuta održat se trideset godina. 
Ostao je Metternichov policijski režim (što se toga tiče, i Francuska je pod Trećom 
republikom bila »policijska država«), ali je taj policijski režim bio izložen javnoj kritici i 
ograničen na civilizirano pomaganje. Nakon 1867. godine građanin je u Austriji uživao veću 
građansku sigurnost nego u Njemačkoj, a bio je u rukama poštenijih i sposobnijih funkcionara 
nego u Francuskoj i Italiji; zapravo je imao zavidnu egzistenciju, samo što mu je državi 
nedostajala nacionalna ideja, a dinastija nije bila kadra naći »misiju« kojom ce je 
zamijeniti. Austrijski Nijemci liberali unijeli su određeni liberalizam čak i u 
općedržavne poslove i zauzeli se za nekakvu, pomalo nejasnu jednakost jezika u 
školstvu i javnoj U tome je ustavni propis imao nejasnoća oko kojih će poslije biti 
rasprava, jer je spominjao i »pokrajinski jezik« i »jezik uobičajen u pokrajini«. Cesi su 
obrazlagali da bi se Češki mogao uvesti i u škole i u javne poslove u cijeloj Češkoj, jer 
da su u njoj i češki i njemački »pokrajinski jezici«, a Nijemci su odgovarali da u 
isključivo njemačkim područjima češki, nije »jezik uobičajen u pokrajini«. Njemačka 
većina u Češkom saboru, koja je također predvodila liberale u Carevinskom vijeću, 

izglasala je odluku kojom se zabranjuje obavezna nastava na drugom »pokrajinskom 
jeziku«; znali su da će svi Cesi učiti njemački, a htjeli su izbjeći obavezu da oni sami uče 
Češki. Unatoč tim smicalicama, Austrija je od sama početka dualizma imala liberalniji 
režim nacionalne politike nego Ugarska i ubuduće će pružati narodnostima sve šire 
mogućnosti razvoja. 

Najava je mana tih liberalnih normi iz 1867. bila što nije promijenjen sustav izborne 
geometrije, njemački liberali nisu se potrudili da prošire izborno pravo čak ni u gradovima 
koji bi, kao izrazito njemački, opet dali njemačku većinu. Liberali iz Carevinskog vijeća 
samo su željeli da se, kako se govorilo u ono doba, »popnu na kočijaševo sjedalo državnih 
kočija«, a nisu uočavali da im nije dopušteno i držati uzde. Beustov je najdragocjeniji 
pothvat bio imenovanje pseudoparlamentarne vlade u siječnju 1868. godine. To nije bila 
nikakva prava odgovorna vlada gdje se šef određene stranke postavlja za ministra 
predsjednika, a onda on bira svoje kolege. Ministre je birao Franjo Josip, po Beustovu 
savjetu, a izabrani su kao individue, a ne kao stranačka skupina. Vlada nije imala ni 
zajedničkog programa ni zajedničke odgovornosti; ministri su spletkarili jedan protiv drugo¬ 
ga, a jedan od njih je za Flerbsta, ministra pravosuđa, rekao: »On sve nas kritizira i stalno mu 
je krivo što ne može napadati i ministra pravosuđa.« Nakon »vlade grofova«, ta »vlada 
buržuja« činila se trijumfom liberalizma, ali su Bach i mnoge njegove kolege također 
bili skromnog podrijetla. Donošenje odluka ostalo je u rukama cara i nekolicine 
ministara u koje je on imao povjerenja, a inače su ministri većinom bili samo obični 
šefovi upravnih odjela. 0 političkim pitanjima napokon se moglo debatirati bez sustezanja, a 
austrijski Nijemci su se u svakom slučaju osjećali slobodni; ipak, u biti je to bio manje- 
više povratak na Bachov sustav vlasti njemačko-burloaskih funkcionara s liberalnom 
prošlošću -samo što ti funkcionari sada nisu morali ići na misu i pokoravati se mišljenju 
visokog klera. Teoretski je Austro-Ugarska bila družba dviju ustavnih država od kojih se 
jedna temeljila na njemačkoj a druga na madžarskoj hegemoniji. Ali iza tog ustavnog 
plašta ostala je Flabsburška Monarhija, carstvo čiji se vladar odrekao dijela svojih ovlasti 
u unutrašnjim poslovima, ali gdje je on i dalje bio vrhovna vlast i gdje su mu mnogi 
neriješeni problemi i dalje pružali neograničen prostor manevriranja radi očuvanja te vlasti. 

XII 


NEUSPJEH LIBERALA: NJEMAČKA PRE¬ 
VLAST U AUSTRIJI 1867-79 


U nizu političkih pomagala, dualizam je bio najnovije pomagalo ali ne i posljednje. Franjo 
Josip ga je prihvatio u žurbi, kao neophodan uvod u revanšistički rat s Pruskom, a pogodbom se 
pokajao čim ju je sklopio. Tu su mu se zamjerili više Nijemci nego sami Madžari. Iako je uspjeh 
Madžara bio veći, nije se gurao caru pod nos: Budimpešta je bila četiri sata daleko, a 
madžarski su ministri, iako bili aristokrati, na Dvoru domaći ljudi. Međutim, Carevinsko 
vijeće, iako netjelotvorno, bolo je caru oči kad god bi izašao iz Hofburga, a liberalni ministri, 
uza svu svoju servilnost, ipak su bili buržujske pravničke cjepidlake s antiklerikalnim nazorima. 
Otuda se i dogodilo da je vladavini njemačkih liberala, iako je bila neškodljiva i lojalna, stalno 
prijetio Damoklov mač i daje potrajala samo deset godina, dok se madžarski hegemonizam nije 
dirao sve dok nije odveo Carevinu u propast. Tome je postojao i drugi razlog. Vladavina Ni¬ 
jemaca mogla se obuzdati ili srušiti podbadanjem drugih naroda Austrije, napose Čeha, protiv 
Nijemaca, dok se nagodba s Madžarima mogla osporiti samo kad bi se Česi i Nijemci pomirili; 
svaka prava sloga među narodima Austrije oslabila bi doduše Madžare, ali bi i ugrozila carevu 
vrhovnu vlast. Tako je madžarska hegemonija bila cijena koju je Franjo Josip bio voljan plaćati 
da bi očuvao svoju vlast u unutrašnjoj i u vanjskoj politici. S obzirom na to da je to mad2arska 
hegemonija odvukla Habsburšku Monarhiju u slom, Franjo Josip bio je tvorac vlastite propasti. 

Godine 1868, nakon stvaranja buržujske vlade, prva je potreba carske politike bila da 
čehe vrati u političku praksu da bi se mogli suprotstaviti Nijemcima. Obnova 
Schmerlingove izborne geometrije natjerala je u očaj češke prvake; najprije su strahovali 
od katastrofe ako Austrija zadrži status site u Njemačkoj, a onda su doživjeli katastrofu iako 
je Austrija izbačena iz Njemačke. Najistaknutiji češki prvak Rieger tražio je svakakve 
bezumne izlaze: u Rusiji se pozivao na panslavizam i Moskvu nazivao »majčinskim 
gradom«, ali u onom trenu Rusko Carstvo nije bilo ni voljno ni zbilja sposobno da 
razbija Habsburšku Monarhiju. Osim toga, panslavizam je odbijao češku aristokraciju, 
Riegerovu jedinu saveznicu. U Češkoj su 1868. godine inteligencija i aristokracija obnovile 
svoj savez: panslavizam je odbačen a politički su zahtjevi formulirani prema Deakovu 
uzoru. Osamdesetorica čeških zastupnika koji su bojkotirali Carevinsko vijeće objavili 
su deklaraciju o svojim ciljevima: jednaka nacionalna prava za Čehe u Češkoj, reforma 
izbornog sustava, ujedinjenje zemalja svetog Vaclava, i za takvu »širu češku« ista 

samostalnost koju uživa Ugarska. Češki su prvaci bili ushićeni ugarskim primjerom. 
Posve su točno shvatili da su Madžari postigli nacionalnu slobodu povezujući je s 
historijskim pravima, pa su pretpostavili da će i Česi postići nacionalnu slobodu istim 
putem, revindikacijom historijskih prava čeha. Nisu uviđali da su historijska prava 
Ugarske realna, dok su historijska prava Cake imaginarna, i da pozivom na njih Česi ne 
dobivaju nikakvo novo oruđe, nego se zapravo opterećuju novim balastom. Unatoč tome, 
njihova deklaracija vratila ih je na političko tržište, iako je cijena koju su tražili bila 
previsoka. 

Deklaraciju je djelomice bio potaknuo Taaffe, potpredsjednik vlade, koga su 
buržujski ministri morali trpjeti, kao što je Schmerling morao trpjeti Rechberga. Taaffe 
je bio pravi »carev čovjek«: aristokrat irskog podrijetla, a onda Nijemac po tome što su 
mu imanja bila u Tirolu. S tipičnom irskom spretnošću znao se prilagoditi i njemačkim 
liberalima i češkim intelektualcima i slagati se s njima isto tako dobro kao i sa carom. 
Bio je taktičan, obziran i imao je određene intelektualne interese. Imao je i mane svoje 
klase: smatrao je da su rješenja problema više stvar vremena nego angažmana, na sve je 
gledao skeptički, pa i na vlastitu sposobnost, a premda je iskreno želio izmiriti narode 
Austrije, ni trena nije vjerovao da su oni podobni da sudjeluju u upravljanju Carevinom. 
Kako nije bio nikakav njemački dogmatik, bio je voljan raditi na stvaranju sustava 
nacionalne jednakosti, a s druge strane, kako nije imao imanja u Češkoj, nije bio opterećen 
jalovim konzervatizmom čeških »historijskih« prava i nije bio naklonjen federalizmu. 
Praktički mu je cilj bio da Česi dobiju ravnopravan status u Češkoj, s tim Što će sudjelovanjem u 
Carevinskom vijeću priznati jedinstvo Austrije; taj cilj bio je prihvatljiv ministrima 
Nijemcima koji su nakon katastrofe prethodnih godina također bili voljni da dobro plate 
priznanje austrijskog jedinstva. 

Ponudu su češki političari odbili. Kao vođe bez pristaša, nisu smjeli napustiti svoje 
plemenitaške saveznike. Suprotno narodnostima Ugarske, tražili su više od snošljivog 
tretmana. Pozivali su se na to da su Česi i Bohemi 1 jedno to isto, baš kao što su to Madžari 
i Ugri; i jesu bili, i na češkom i na njemačkom jeziku. Vežući se za prošlost koju su sami 
oživjeli, tvrdili su da su »državni narod« Češke, a ne manjina u Austriji. A to nije bio 
jednostavan sukob između Čeha i Nijemaca, nego sudar historijskog češkog Kraljevstva 
i jednako historijskog »Svetog Rimskog Carstva Njemačke Narodnosti«, koje je obuhvaćalo 
i Češku. Česi se nisu mogli zadovoljiti manjinskim pravima u Češkoj, koju su smatrali 

1 Naravno, kao i zapadni autori, Taylor se služi latinskim nazivom 
Češke - Bohemija. (Prev.) 

svojom državom, upravo kao što se ni Nijemci, navikli da u Češkoj gledaju dio Reicha u 
svakom slučaju, dio njemačke drave Austrije, poslije neće moći zadovoljiti 
manjinskim pravima u Čehoslovačkoj. Češki su političari gotovo isključivo u svoje ime: 
za sobom nisu imali nikakvo mnoštvo sljedbenika nacionalista željnih da se dokopaju 
mjesta u birokratskom aparatu; stoga se njih gotovo i nije Cicala podjela službenih 
položaja, što je inače praktični cilj borbenog nacionalizma. 1 zbilja, u ono vrijeme, kad hi 
dobili svoje Češko Kraljevstvo, ne bi našli Čeha sposobnih da njime upravljaju. Kao i 
uvijek, što manje masovne podrške uživa neki nacionalni pokret, to su mu ekstremniji 
zahtjevi. Kad će se generaciju kasnije zbilja formirati svjesno češko nacionalno biće, 
onda to za njegov politički opstanak mnogo važniji biti pristup u državnu službu nego 
historijska prava Češkog Kraljevstva. Što je najvažnije, godine 1868. Česi, svjesni svoje 
slabosti, nisu nimalo vjerovali u dobre nakane Nijemaca. Naime, kao carski ministri, 
njemački su liberali djelovali pomirljivo, ali kao članovi Češkog sabora ti isti Nijemci 
prezirno su se odnosili prema Česima opijeni svojom umjetnom većinom, izlazili su iz 
dvorane čim bi se koji Čeh digao na noge. U srcu su svi Nijemci, od frankfurtskih liberala 
iz 1848. pa sve do Hitlera, smatrali Češku njemačkim protektoratom. A za svoj spas, 
Česi bi mogli tražiti zaštitu habsburškog Cara, stoga nisu bili voljni da se udruže s Nijemcima 
kako bi se caru nametnula ustavna vlast. 

Pregovori 1868. godine nisu dali rezultata. Rieger se, opet ne znajući što će, 
obratio Napoleonu III, ali uzalud jer je ovome bila očajnički potrebna pomoć 
Habsburške Monarhije. Ministri Nijemci, koji su se nezamjenjivim, predložili su 
početkom 1870. da se češki bojkot Carevinskog vijeća slomi uvođenjem neposrednih 
izbora njegovih članova od strane izbornih tijela. To je Taaffeu osujetilo svaku nadu u 
pomirenje i otjeralo ga s položaja. Upravo u trenu uspjeha, njemačke liberale upropastio 
je krah Beustove vanjske politike. Beust je kanio stvoriti evropsku koaliciju protiv Pruske. 
U Salzburgu su se sastali Napoleon III i Franjo Josip, Beust je pokušao posredovati 
između Italije i Francuske oko pitanja Rima, a radi javnog mnijenja u Njemačkoj paradiralo se 
Austrijom kao njemačkom državom. Ta afektacija bila je uzaludna. Beust je tražio podršku 
Nijemaca protiv Pruske, ali je njemačkom liberalizmu najdraži cilj bio ujedinjenje 
Njemačke, a to je upravo ostvarivala Pruska. Austrijski su Nijemci sudjelovali u toj 
afektaciji, jer im je to jamčilo povlašteni položaj u Austriji, a osim toga su željeli 
obnoviti vezu s Njemačkom prekinutu 1866. godine. Ali Nijemce izvan Austrije Beust 
nije mogao privući, jer im je praktički predlagao da se, radi njegove osobne taštine, 
udruže sa svojim nacionalnim neprijateljima. 

Međutim, savez Francuske i Austrije ionako je propao na pitanju Rima. Austrijski 
generali nisu htjeli stupiti u novi rat s Pruskom ako ne bi bili sigurni da ih Italija neće 
napasti; Italija nije htjela stupiti u savez ako se francuske trupe najprije ne povuku iz 
Rima; a Napoleon III nije se mogao odreći zaštite pape koja mu je bila jedino preostalo 
uporište prestiža. Beust se kao saski protestant ne bi nimalo žacao da papinsku državu 
pusti na cjedilu; no, uvriježena privrženost habsburške kuće stvari katolicizma 
vezivala je Beustu ruke, to je tradicija protureformacije oduzimala dinastiji i posljednju 
priliku da opet osvoji primat u Njemačkoj. Razgovori su se otegnuli u toku cijele 1869. 
godine: objavljene su deklaracije o prijateljstvu i razmijenjene vojne misije u 
beskorisnom pokušaju da se Bismarck prestraši. Ništa nije riješeno, i kad je u srpnju 
1870. izbio francusko-pruski rat, Francuska i Austrija nisu bile saveznice. Beust je znao 
da se u slučaju pruske pobjede više nikad neće modi osvetiti Bismarcku, pa je bio 
spreman ući u rizik rata. Nitko ga nije podržao. Generali su se bojali poraza, ministri 
Nijemci oduševljavali su se Bismarckom, premda je on bio istjerao Austriju iz 
Njemačke, a ugarski ministar Andrassy se protivio ratu koji bi morao ili preokrenuti 
odluku iz 1866. - i tako uništiti njezinu posljedicu, nagodbu 1867. - ili odvesti 
Austriju u nov poraz. Preko mišljenja Nijemaca i Madžara ipak bi se lako prešlo daje 
Beust uspio stvoriti evropsku koaliciju, ali ovako zapravo nije izvršio zadaću radi koje 
je bio imenovan. Uostalom, očekivati da tašt, površan diplomat, upropašten 
dugogodišnjom funkcijom ministra predsjednika jedne nevažne njemačke državice, 
bude Bismarcku dostojan, pobjednički rival, značilo je tratiti previše. Austro-Ugarska je 
ostala neutralna i pomirila se s tim da Bismarckova Njemačka bude glavna sila u Evropi. Samo 
je Češki sabor izrazio solidarnost s Francuskom i prosvjedovao zbog aneksije Elzasa i 
Lotaringijc; to gesta moralne podrške bila je više izazov Nijemcima nego pomoć Francuzima. Bit 
će uzvraćena, jednako isprazno, francuskim izrazima solidarnosti 1938. godine. 

Čim je napuštena revanšistička politika, Franji Josipu više nisu trebali njemački liberali; 
štaviše, mogao je čak i osporiti nagodbu s Ugarskom. U jesen 1870. godine on se još jednom 
obratio Taaffeu, ali ovaj nije uspio pridobiti za pomirenje ni Čehe ni Nijemce; Česi su mislili 
im je potpuna pobjeda na vidiku, a Nijemci nisu htjeli pregovarati sa čovjekom koji ih je 
izgurao. Kako Franjo Josip nije kanio više držati u službi njemačke liberale, ostale su dvije 
mogućnosti: ili uzeti austrijske dogmatske centraliste koje je još predvodio Schmerling, ili 
aristokrate federaliste kojima je posljednji predstavnik bio Belcredi. Madžari su isticali da 
nikada neće prihvatiti Schmerlinga za ministra predsjednika Austrije, a tim svojim 
miješanjem u austrijske unutrašnje poslove samo su u Franji Josipu učvrstili odluku da 

imenuje vladu koja će priznati prava Češke i tako Ugarskoj oduzeti njezin jedinstveni položaj. 
U veljači 1871. godine stupila je na dužnost »nadstranačka vlada«, po programu 
federalistička a - unatoč protestu liberala - pretežno njemačkog sastava. Ministar 
predsjednik Hohemvart bio je njemački aristokrat koji je vjerovao da će federalizam ojačati 
Carevinu. Intelektualni vođa vlade bio je ministar trgovine Schaffle, Nijemac ali ne i 
aristokrat. Taj radikal iz Badena spadao je u one malobrojne Nijemac koji su 1848. bili 
prožeti istinskim idealizmom i koji ga se nisu odrekli ni nakon njegove propasti. Iako je bio 
radikal i protestant, postao je profesor političke ekonomije na Bečkom sveučilištu i poučavao 
ekonomsku politiku socijalne skrbi u zlatno doha laissez-fairea. U svom njemačkom 
rodoljublju bio je okrenut duhovnoj tradiciji a ne kultu pruske sile, i vjerovao je da se ta 
tradicija može obnoviti u Habsburškom Carstvu ako se ono oslobodi etničke dominacije. 
Schaffle je gotovo prvi shvatio klasnu podjelu u narodima, to se zalagao za opće izborno 
pravo kao oružje i protiv liberalizma i protiv njemačke prevlasti. S bezgraničnim 
pouzdanjem idealista, vjerovao je da će Nijemci mirno prihvatiti gubitak svoga povlaštenog 
položaja i da će opće izborno pravo izazvati opće zadovoljstvo koje će Austriji omogućiti da 
ospori i madžarski hegemonizam. Ali je opće izborno pravo bilo Franji Josipu presmiona 
doktrina i Schaffle se morao zadovoljiti mršavim smanjenjem izbornog cenzusa - ipak 
dostatnim da Česima omogući prevlast u Čekom saboru. Međutim, Schaffleove su ideje 
uhvatile korijena u sporom duhu Franje Josipa to će neočekivano dati ploda trideset pet 
godina kasnije. 

Glavni je cilj Hohenwart-Schaffleove vlade bio sporazum sa Češkom; češki prvaci 
računali su da je kucnuo čas kad mogu ponoviti Deakov i Andrassyjev uspjeh. Bili su 
spremni da velikodušno pruže široka prava njemačkoj manjini u Češkoj, a kako nisu bili 
opterećeni obrazovanim slojem Željnim službenih položaja, oni bi, suprotno 
Madžarima, održali svoje obećanje 1 . Glavni im je cilj bio obnova Češkog Kraljevstva koje 
će imati vlastitu vladu i ista prava koja uživa Ugarska. Jedinstvo zemalja svetog Vaclava 
bilo bi obnovljeno time što hi Moravska i Sleska potpale pod vlast Praga, kao što su 
Transilvanija i Hrvatska potpale pod vlast Budimpešte. Unatoč površnoj analogiji, 
postojala je temeljna razlika. I Moravska i Sleska usprotivile su se tom češkom programu, 
kao sto su se Transilvanija i Hrvatska pokušale oduprijeti Madžarima. Madžari su bili u 

1 Predviđali su da i češki i njemački budu službeni jezici, »dopunski jezik« bio bi zakonit u svakoj općini 
gdje njime govori bar petina birača, pa i u Pragu. To je išlo Nijemcima u korist; kako su bili bogatiji od mogli su Čeha 
osigurati svoju petinu birača, a u Pragu nisu imali ni petinu. U saboru bi bila jedna trećina Čeha iz uže Češke, 
a jedna četvrtina Nijemaca, što je opet bio omjer za Nijemce povoljniji nego što bi ih opravdala brojčana snaga. 

stanju da Transilvaniju, pa i Hrvatsku, pokore vlastitom snagom, čim su se povukle carske 
trupe, dok su Česi samo uz pomoć carskih trupa mogli svladati Moravsku i Slesku. Zatim, 
za dinastiju je bilo jedno Rumunje i Slovake prepustiti same sebi, a drugo potlačiti 
Njemačkoj su, iako u manjini, gospodarili Moravskom, a u Sleskoj su bili u većini. Kako 
je taj njemački narod davao funkcionare, kapitaliste i intelektualce cijeloj Monarhiji, 
davao je prijestolnicu, a u nekom smislu i samoga cara. Pored toga, u svojim 
»fundamentalnim člancima« sami Česi nisu dali svom Češkom kraljevstvu isti status 
ugarskoga. Naime, umjesto da predlože trijalizam Češke, Ugarske i »Austrije«, suđene i 
bezimene »trećine Carevine«, predlagali su federalno uređenje svih zemalja Carevine 
osim Ugarske, s tim da se Carevinsko vijeće pretvori u »Kongres delegata« iz pokrajina. 
Dualizam bi ostao, samo što bi austrijsku delegaciju neposredno birali pokrajinski sabori. 
Česi nisu bili kadri ni zamisliti istinsku razgradnju unitarne države koju je stvorila Marija 
Terezija, a osim toga, bili su vezani za svoje konzervativne plemenitaške saveznike u 
njemačkim pokrajinama. Federalizam pak, kako je to Palacky uvidio u Kromerižu, s 
nacionalnog stajališta ne bi imao smisla ako se ne bi stvarale nove podjele na 
nacionalnoj osnovi. Takva je ideja bila skroz-naskroz neprihvatljiva konzervativnom 
plemstvu, a kako je podrazumijevala i uništenje »historijske« Češke, bila je jednako 
odbojna i samim Česima. 

Čak i bez ideja o federalizmu i o obnovi »Velike Češke«, fundamentalni članci su 
digli Nijemce na noge. Postariji Plener, koji je pod Schmerlingom bio mini-star financija, 
ovako je izrazio stajalište Nijemaca: »Želje Čeha u Bohemiji znače smrtnu osudu 
Nijemcima. A ovi opet žele, i kao manjina u Češkoj moraju da se preko središnjeg 
parlamenta združe u jednu cjelinu s Nijemcima ostalih pokrajina ... Rutene (Maloruse) 
možemo prepustiti Poljacima, a Slavene i Rumunje Madžarima, jer se Ruteni i Slovaci mogu 
polonizirati i madžarizirati ali se Nijemci ne mogu počesiti.« Navodna opasnost kojoj su 
bili izloženi Nijemci u Češkoj izazvala je ono što će poslije postati uobičajena 
značajka austrijskog političkog života - ulične nemire u Beču. A Hohemvart, koji se razumio 
samo u dvorske i parlamentarne spletke, i Schaffle, kabinetski idealist, nisu znali što da 
poduzmu. 

Ukazala se prilika koju je Andrassy čekao. Oduvijek je znao da bi nagodba u Češkoj 
narušila nadmoćni položaj Ugarske u Carevini, pa i uzdrmala prevlast Madžara u samoj 
Ugarskoj. Kad bi Česi dobili rang državnog naroda, ne bi više bili ravnodušni prema 
situaciji Slavena u Ugarskoj, a u napadu na madžarsku nadmoć poduprli bi ih Nijemci koji 
su ostali vjerni Carevini. S druge strane, Nijemci koji se protive da budu ravnopravni s 

Česima, gledali bi da unište Habsburšku Monarhiju, a onda bi Ugarska neizbježno 
potpala pod Veliku Njemačku - osim da Rusi dođu u pomoć svojoj slavenskoj braći, što bi za 
Ugarsku bilo još gore. Siguran da će biti neprilika, Andrassy se povukao na zabačeno 
imanje i čekao da ga Franjo Josip pozove. Poziv je stigao pa kad je Andrassy, nakon 
tobožnjeg skanjivanja, stigao u Beč, igra je praktički bila dobivena. Češki je program 
Andrassy prezirno komentirao i prijedlog da austrijsku delegaciju biraju pokrajinski sabori 
usporedio s eventualnim izborom ugarske delegacije od strane županijskih skupština - što je 
bilo arogantno omalovažavanje »historijskih« pokrajina. Hohemvartu je rekao: »Jeste 
li spremni da topovima provedete priznanje čeških državnih prava? Ako niste, ne 
upuštajte se u takvu politiku!« Hohenvvart se nije usudio da mu odgovori. Česima 
nije Jana nikakva mogućnost »pogađanja«, kao što se Deak pogađao 1865. godine. Kad su 
odbili Hohenwartovu ponudu autonomije za užu Češku; Franjo Josip izgubio je strpljenje 
i podlegao Andrassyjevu otporu. Pregovori su prekinuti, Hohemvartova je vlada otpuštena, 
i u listopadu 1871. Franjo Josip vratio se na buržoasku vladu njemačkih liberala kao 
jedinom izlazu. 

Hohenwartova se politika mogla provesti samo uz cijenu novog sukoba s ona dva 
naroda što svojim otporom slabila Carevinu već dvadeset godina. Česi su još nisu 
imali ni brojčanu snagu ni jedinstvo ni bogatstvo, da bi bili opasni. Nedvojbeno je da su 
griješili što su na ujedinjenju čeških zemalja, ali im je stvarna mana bila u tome što 
nisu bili dostatno jaki da se posluži prijetnjama, jedinim argumentom koji je Franjo 
Josip mogao shvatiti. Ni Nijemci se, međutim, nisu vratili na vlast zahvaljujući vlastitoj 
snazi. Njih su Austriji nametnuli Madžari. Madžari su bili pobjednici 1871: osigurali su 
nastavak nacionalnih sukoba u Austriji i na taj način svoju nadmoć, upravo u trenu kada 
zbog promijenjene vanjske situacije ona više i nije bila tako nužna. Beust nije uspio to je 
otpušten, a novi ministar vanjskih poslova postao je Andrassy koji je tako stekao položaj 
za kojim je žudio još od povratka iz izgnanstva. Andrassy je caru skrenuo pozornost na 
vanjsku politiku i više nije bilo govora ni o nekoj krunidbi u Pragu ni o nekoj reviziji 
nagodbe iz 1867. godine. 

U novoj buržoaskoj vladi, koju su prezirno trpjeli podjednako i Franjo Josip i 
Andrassy, više nije bilo liberalnog žara. Zadovoljavala se time da očuva jedinstvo 
ustavne države Schaffleova skromna reforma izbornog prava data je, Česima većinu u 
Češkom saboru, koji je sada odbio da izabere zastupnike u Carevinsko vijeće. Stoga je 
vlada 1873. godine uvela neposredne izbore kojima će lokalna izborna tijela izabrati 
zastupnike u Carevinsko vijeće, i istodobno je povećala broj zastupnika u Vijeću kako bi mu 

dala što doličniji izgled parlamenta. Takvom je promjenom uska politika apstinencije 
postala besmislena; među mlađim Česima već su se dizali glasovi osude krutog zahtjeva 
državnih prava. Tu novu generaciju nije nosio nikakav »historijski« zanos, kao češke 
pionire, nego je razmišljala s praktičnog aspekta stjecanja birokratskih pozicija. 
Pomirljivim tretmanom, ona bi se možda mogla pridobiti za unitarnu državu. Međutim, 
ministri Nijemci nisu odstupali od isticanja njemačkog karaktera Češke i vladali su 
njome gotovo isto tako strogo kao što su Bachovi husari vladali Ugarskom. 

Samo jednom narodu austrijski su Nijemci popuštali. Galiciji je još, Beust bio obećao 
upravnu autonomiju, što se uklapalo u njegovu taktiku stvaranja većine pred izravnanje spora 
s Ugarskom, a Poljaci su se već bili istaknuli otporom prema svakoj sličnoj 
autonomiji za druge, osobito za vrijeme pregovora sa Češkom. Tako su Poljaci 1871. 
Nagrađeni posebnim ministarstvom za poslove Galicije. Otada su Poljaci sami upravljali 
svojom pokrajinom i još su imali svoga predstavnika u središnjoj vladi. Svoje su 
povlastice tako dobro iskoristili da su do propasti Carevine uspjeli prerasti u većinu u Gali¬ 
ciji - što je uspjeh koji Madžari nikad nisu postigli u Ugarskoj. Godine 1846. U Galiciji 
je bilo dva i pol milijuna Malorusa 1 a manje od dva milijuna Poljaka, dok 

1910, kod posljednjeg popisa stanovništva Carevine, Poljaka biti Četiri milijuna i 
sedamsto pedeset tisuća, a Malorusa tek malo više od tri milijuna. To je bio najfan- 
tastičniji uspjeh jednog »historijskog« naroda čak i u Habsburškoj Monarhiji. Uz to su ga 
Poljaci postigli mnogo blažim i Časnijim metodama nego Madžari u Ugarskoj. Malorusi 
su imali svoje škole, pa i svoje listove; njima je zapravo nedostajala inteligencija 
oslobođena utjecaja Unijatske crkve. Malobrojni maloruski intelektualci cak nisu bili 
sigurni ni kojem narodu pripadaju. Jedno su vrijeme snivali da će im slobodu donijeti 
Velika Rusija, poslije su se zanosili tlapnjom o nezavisnoj »Ukrajini«, idejom što je bila koliko 
antipoljska toliko i antiruska. Kako se ruska carska vlast nikad nije mogla odlučiti hoće li 
poticati maloruske osjećaje kao oružje protiv Habsburške Monarhije, ili će ih gušiti kao 
opasnost za Rusko Carstvo, Malorusi nisu dobivali s druge strane granice onu 

1 Taj narod zvao je sebe »Rusinima«. Službeno im je ime bilo, i u Galiciji i u Ugarskoj, »Ruteni«, što je toga 
latinština za "Rusini". U kasnijem pokušaju da ih razlikuju od Rusa, izmišljena »ukrajinska« nacionalnost; a 
Ukrajina je samo ruski naziv za granicu — nešto poput njemačke »marke« Ukrajinci su narod s granice. Rusi zovu 
stanovnike središnje Rusije Velikorusima, a one s granice Malorusima; i jedni i drugi su Rusi, u svakom slučaju 
srodni kao Anglosasi nizinske Engleske i Anglosasi nizinske Škotske. Galicijski su Malorusi uglavnom pripadali 
Unijatskoj crkvi (amalgamu Katoličke i Pravoslavne crkve); to ih je zacijelo dijelilo od Velikorusa i 
pravoslavnih Malorusa u Rusiji, ali ih je još više dijelilo od Poljaka katolika. 


129 



inspiraciju koju su ugarskim Srbima i Rumunjima pružale nezavisne kraljevine Srbija i 
Rumunjska. 

Poljaci su bili svjesni svoga povlaštenog položaja u Galiciji nasuprot nemilosrdnoj 
germanizaciji kojoj su bili izloženi u njemačkom dijelu Poljske i teškom bremenu 
carskog apsolutizma, to mrskijeg što je bio ruski, u ruskom dijelu Poljske. Da bi se 
zaštitili i od jednog i od drugog, željeli su sačuvati Habsburšku Monarhiju. Istodobno, 
gledajući u Galiciji model za poljsku državu u nekoj još nezamislivoj budućnosti, željeli 
su Habsburšku Monarhiju sačuvati u takvom obliku da se Galicija može od nje otcijepiti u 
tren oka. »Mi smo dio Poljske« 1 , rekao je Goluchowski, galicijski namjesnik i bivši 
državni ministar, »pa stvarati federalno ustrojstvo značilo bi postaviti zapreku na našem 
putu u budućnost«. Stoga su Poljaci bili najlojalniji Austrijanci i nesebični pobornici jake 
središnje vlasti (dokle god se nije protezala na Galiciju). Za sada su se udružili s 
liberalnim Nijemcima i razbili slavenski bojkot Carevinskog vijeća. Bili su nepouzdani 
saveznici, jer su bili lojalni caru, a ne Nijemcima, a još manje liberalizmu, pa bi spremno 
podržali svaki sustav vlasti koji bi bio caru poćudan, samo neka ne ugrozi poseban status 
Galicije. 

Prvi udarac prevlasti Nijemaca, a još više njihovoj samouvjerenosti, zadala je 
ekonomska kriza 1873. godine, koja je njemački liberalizam i u Austriji i u Njemačkoj 
potresla isto tako žestoko kao ekonomska kriza 1857. godine Bachov sustav. Njemački 
jc liberalizam vezao svoju sudbinu za laissez-faire, čvrsto vjerujući da će to, samo da ne 
bude rata ni upletanja države, biti doba neograničena prosperiteta. Krah 1873. godine ot¬ 
krio je koliko su bile pogrešne njemačke ekonomske, pa i političke ideje. Silna njemačka 
buržoazija smatrala je da bi joj poniženje s Madžarima i pokornost caru bili uzaludni kad 
za to ne hi bila nagrađena na ekonomskom planu. Sad su njemački politički pravci, 
kapitalisti i oni vezani s kapitalom, bili diskreditirani financijskim skandalima koji su, 
kao i uvijek, pratili slom ekonomskog optimizma. Drugi narodi, napose češki kapitalisti 
u usponu, krivili su Nijemce u čijim je rukama naoko ležala vlast. Laisser-faire se 
izjalovio pa jc zavladalo opće raspoloženje da se odgovornost vrati dinastiji koja je jedina 
bila spremna daje preuzme. Nakon 1873. godine njemački su viši društveni slojevi gurnuli 
u pozadinu svoja liberalna načela i usmjerili se na obranu kapitalističkih interesa. Staviše, 

1 Bilo je i drugih razloga tom uspjehu Poljaka. Popis stanovništva 1846. proveli su carski uglavnom 
Nijemci, a popis 1910. Poljaci. Dok su 1846. kao Poljaci upisani samo oni koji su se sami izjasnili kao takvi, 1910. 
su kao Poljaci upisani svi koji se nisu izjasnili drukčije. Isto tako, 1910. su Židovi većinom upisani kao Poljaci, ali to 
nije bila riječ o podvali nego o liberalnom uključivanju Židova u »državni narod«. 

kako su sad očekivali od države da štiti njihove interese, odrekli su se najjačeg 
elementa svoga liberalizma nepovjerenja u državnu vlast. 

Međutim, njemačka hegemonija u Austriji završila se onako kako je i počela - 
događajima na vanjskom planu. Andrassy je htio sačuvati Austro-Ugarsku iz 1867. i 
evropski poredak što je išao uz nju. Stoga se sada, kad se Habsburško Carstvo 
preoblikovalo, on, koji se 1848. borio protiv Rusije, vratio na Metternichovu politiku i 
obnovio konzervativni savez s Rusijom i Njemačkom. Taj savez, prvi Trocarski savez, 
mahao je opasnošću od Internacionalne isto kao što je Metternich nakon 1815. mahao 
opasnošću od radikalizma. Popust Svete alijanse, i Trocarski savez je ovisio o 
negativnoj ruskoj politici na Istoku, ali kad je 1875. na Balkanu zakuhalo još gore nego 
za grčkog ustanka u Metternichovo doba, Rusija više nije mogla ostati po strani. Opet je 
istočno pitanje došlo na tapetu i s njim se Habsburška Monarhija našla ugrožena gotovo 
isto kao i sama Turska. Andrassy je to znao, pa je 1876. rekao: »Da nema Turske, sva ta 
(nacionalistička) strujanja lupila bi nas po glavi ... Ako bi se ondje (tj. na Balkanu) 
stvorila neka nova država, mi bismo nastradali i morali bismo preuzeti ulogu 'Bolesnika'.« U 
naporu da spriječi miješanje Rusije, Andrassy je pokušao Tursku prisiliti na reforme. Ali 
demonstracije evropskog nezadovoljstva nisu prestrašile Tursku. Turska je znala da Bismarck 
neće upletati Njemačku u istočne probleme, a da je Francuskoj zbog slabosti, jedini 
vanjskopolitički cilj izbjegavanje rata; u Engleskoj se ministar predsjednik Disraeli Žestoko 
zauzeo za Tursku; u Austro-Ugarskoj su se Madžari, u antislavenskoj euforiji, 
razgalamili protiv Rusije, a Budimpešta je sabljom slave obdarila turskog vojskovođu 
koji je u ratu 1876. potukao Srbiju. Zapravo su Turci računali na britansku i austro¬ 
ugarsku pomoć u ratu protiv Rusije. Takav razvoj događaja nije se sviđao Andrassyu. 
Strahovao je od tereta rata, makar i protiv same Rusije, a podjednako je strahovao i od 
eventualne pobjede koja hi Habsburgovcima vratila samouvjerenje i tako uništila efekt 
poraza 1866. godine. 

S obzirom na to da je Rusija bila nepokolebljivo odlučna da Turskoj nametne 
promjene, pa je stoga rat bio neizbježan, Andrassy je pokušao da što više ruske tanje. 
To je bio cilj sporazuma u Zakupyju 1876: Rusija bi se morala zadovoljiti Besarabijom, 
pojasom teritorija uz Dunav što gaje bila izgubila 1856. Rusija se, međutim, bila pripremila 
za podjele velikih razmjera. Ako bi mogla dobiti Carigrad i obale Crnog mora, bila je posve 
voljna da Austro-Ugarskoj prepusti hegemoniju nad Srbijom i zapadnim Balkanom sve 
do Soluna. Na takvu podjelu Austro-Ugarska nije mogla pristati. Njome bi se ušće 
Dunava i izlaz iz Crnog mora, koji joj je i dalje bio najvažniji ekonomski put, nagli u 

rukama Rusa, a ona bi se opteretila Slavenima koji su nakon dugotrajnog otpora turskom 
ugnjetavanju postali neukrotivi. Sto je najvažnije, prodor austronjemačkog kapitala na Bal¬ 
kan a naročito gradnja : Željezničke pruge Beograd-Carigrad ovisio je o integritetu Turske te bi 
njezinim komadanjem propao. Kao i Mettemich, Andrassy se morao uzdati u konzervatizam 
ruskog cara jer mu je u tome bio jedini spas od panslavizma. Imao je doduše još jedno 
pokriće: Bismarck je 1876. upozorio ruskog cara da Njemaca ne može dopustiti uništenje 
Austro-Ugarske. Ali, i to pokriće je bilo polovično, jer se Bismarck nije protivio podjeli 
Turske i u tome nije gledao, kao Andrassy, isto što i uništenje Habsburškog Carstva. 

Zato je, dakle, Austro-Ugarska u neutralnosti, sa strane, promatrala rusko turski rat 
1877-78. Ta opreznost vrijeđala je Franju Josipa koji je, zajedno s generalima, svojim 
najbližim savjetnicima, žudio za snažnom afirmacijom carske moći. Andrassy se uporno 
držao svoje krhke ravnoteže. Kriza je izbila u veljači 1878, kad su Rusi, opijeni 
pobjedničkim slavljem, nametnuli Turcima panslavistički mir. Andrassy se nije htio pomiriti 
s ruskim mirovnim uvjetima, a s druge strane izbjegavao je savez s Engleskom, koji hi ga 
obavezao na rat, sve dok Rusi nisu popustili pa je taj savez postao puka formalnost. 

Oslabljeni ratnim naporima 1877. godine, Rusi su ustuknuli pred opasnošću rata širokih 
razmjera u Evropi, odustali od svojih teških mirovnih uvjeta i dopustili Berlinskom 
kongresu da im poništi plodove pobjede. Berlinska je nagodba dala Turskoj, pa i 
Austro-Ugarskoj, još jednu generaciju života. Ali taj život se nije temeljio na snazi ni 
Turske ni Austro-Ugarske, nego je proizlazio iz ruskog uvjerenja da bi Britanci, pa 
možda i Nijemci, svojim snagama pomogli dva klimava carstva. Oba su carstva bila 
evropska potreba, sa svim neugodnostima što je to povlačilo za sobom. 

Jedan je problem ostao. Bosna i Hercegovina, Turske pokrajine u kojima je 1875. 
planuo ustanak, nisu mogle biti vraćene pod tursku vlast. Rusija ih je stalno gurala 
Austro-Ugarskoj ne bi li je namamila da svojim primjerom pokrene podjelu Turske. 
Upravo zato je Andrassy odbijao ponudu, ali je još manje mogao dopustiti da se one 
priključe slavenskoj državi Srbiji. Na Berlinskom kongresu uspjela mu je kvadratura 
kruga. Velike sile svečano su nagovorile Austro-Ugarsku da preuzme odgovornost za 
dvije pokrajine: one će biti pod austro-ugarskom upravom, ali će ostati sastavni dio 
Otomanskog Carstva, te se Andrassy zbilja nadao da će se za jednu generaciju moći 
vratiti reformiranoj Turskoj. Drugi komad turskog teritorija, Novopazarski sandžak, ostao je 
pod turskom upravom ali s austro-ugarskim garnizonom. I to je bio Andrassyjev izum kojim je 
mislio demonstrirati kako su daljnje sudbine Turske i Austro-Ugarske čvrsto povezane. 

Bosna i Hercegovina nisu anektirane i stoga se nisu mogle priključiti ni Austriji ni 

Ugarskoj. Tako su postale jedino teritorijalno očitovanje »zajedničke monarhije« i time 
posljednji fragment one dične Habsburške Monarhije koja je nekad ravnala jedinstvenim 
carstvom. Austro-Ugarskoj su te dvije pokrajine bile »bijelčev teret« 1 . Dok su u to svrhu 
druge evropske site osvajale kolonije u Africi, Habsburška je Monarhija u Bosnu i Hercegovi¬ 
nu izvozila višak svoje intelektualne snage - administratore, cestograditelje, arheologe, 
etnografe, pa čak i rentijere. Dvije su pokrajine dobile sve blagodati carske vladavine: 
veličanstvene javne zgrade, uzorne kasarne za okupacijsku vojsku, banke, hotele i 
kavane, dobru vodoopskrbu u administrativnim središtima i u odmaralištima, gdje su se 
upravni činovnici i oficiri oporavljali od naporne službe Carevini. Pravi rezultat austro-ugarske 
vlasti nije bio tako očevidan: kad je 1918. Carevina propala, za njom je u Bosni i 
Hercegovini ostalo osamdeset osam posto nepismenih. U strahu od južnoslavenskog 
nacionalizma, habsburška uprava je sprečavala svaku naobrazbu i samoupravu. Kallay, 
zajednički ministar financija koji je upravljao Bosnom i Hercegovinom više od dvadeset 
godina, zabranio je ondje knjigu Povijest Srbije koju je sam napisao. Jedan je Austrijski 
narod išao na ruku drugome, pa su osobito Madžari u dvjema pokrajinama favorizirali 
hegemoniju onog istog islama koji trista godina ranije umalo da nije istrijebio 
madžarski narod. Veleposjedi su bili u rukama muslimana i stoga je habsburška uprava 
sačuvala feudalni sustav zemljišnog zakupa koji je bio najgora značajka turske vlasti. 
Čak su i javne zgrade građene u nekom pseudoturskom stilu, što je jasno odavalo duh 
carske vlasti. Sto se tiče kršćanske većine, doživjela je samo jednu promjenu - da više nije 
mogla ustati protiv gospodara. Tako je habsburška dinastija izvršila svoju »misiju«. 

Akvizicija Bosne i Hercegovine dokrajčila je karijeru njemačkih ministara. Ogorčilo ih je 
što su bili isključeni iz vanjske politike isto tako apsolutno kao za krimskog rata u doba 
apsolutizma. Svjesni svoga neizvjesnog, umjetnog majoriteta, protivili su se uključenju 
Carevini bilo kojih Slavena; zato su njemački, ministri u delegacijama i glasali protiv 
Andrassyjeve politike. Time su Nijemci kršili prešutni sporazum s Franjom Josipom: 
htjeli su se miješati u vanjsku politiku koju je car rezervirao za sebe, a uz to su još kritizirali 
jedini uspjeh kojim je on prekinuo niz svojih neuspjeha. Franjo Josip je čvrsto odlučio da se 
obračuna s njima, a Andrassy, koji im je pomogao da dođu na položaj, dakako, nije 
bio sklon da ih brani. Austrijskim Nijemcima nisu igle na ruku ni nove političke prilike u 
Njemačkoj. I Bismarck se 1878. razišao sa svojim liberalima i osnovao novu konzervativnu 

1 Naslov pjesme Rudyarda Kiplinga posvećene navodnoj dužnosti bijelog čovjeka da vodi nerazvijene 
»obojene« narode. (Prev.) 

koaliciju: bilo mu jc sve teže držati na uzdi rastući u snagu germanske euforije, pa mu jc 
buđenje vjernosti Habsburgovcima bilo draže od opasnosti pangermanizma. Tako jc 
Bismarck, tvorac uze Njemačke, nužnom evolucijom postao patron austrijske vlade koja će ići na 
ruku Česima. 

Na kraju krajeva, zbivanja 1878. godine upropastili su i Andrassyja. Kako jc i strahovao, 
uspjeh je, makar i ograničen, vratio dinastiji ugled, pa je Franjo Josip zamjerio Andrassyu 
što mu u interesu madžarske hegemonije ometa želje. Koliko god bilo apsurdno, i 
Madžarima jc smetalo Andrassyjevo umjerenjaštvo. Prije nego što će dati ostavku, 
Andrassy jc habsburškoj sudbini dometnuo još jedan presudan zaokret. U listopadu 1879. 
sklopio je s Bismarckom savez Njemačke i Austro-Ugarske i tako habsburškoj vanjskoj politici 
pružio onaj čvrsti temelj koji joj je nedostajao još od raspada Svete alijanse. Austro-njemačka 
alijansa potrajala je četrdeset godina prije nego što će propasti, odvukla saveznice u rat za 
gospodstvo u Evropi. Zapravo su je i Bismarck i Andrassy zacrtali kako bi spriječili, a ne 
pripremili rat. U svojoj jedinoj konkretnoj klauzuli predviđala je da Njemačka pomogne 
Austro-Ugarskoj u službu da ovu izravno napadne Rusija. To je bila najmanja cijena koju je 
Bismarck mogao platiti kako bi Austro-Ugarsku odvratio da od Engleske i Francuske 
zatraži podršku i tako obnovi »rimsku koaliciju«. To bi Flabsburškoj Monarhiji sva¬ 
kako vratilo »zapadnjački« karakter, pa tako i probudilo njene ambicije u odnosu na 
Njemačku; onda bi Bismarckova Njemačka bila izolirana, ili bi joj kao jedini saveznik 
preostala Rusija što jc bila žalosna alternativa. Cijena je ipak bila skromna, jer nakon 
1878. Rusija nije bila u stanju ni da pomisli na rat, čak ni s Austro-Ugarskom. Pravo je 
značenje to alijanse bilo u onome što se nije spominjalo - to jest da Njemačka nije obećala 
podršku habsburškim, ambicijama na Balkanu. Na neki način, konačno se ostvarilo »carstvo 
od sedamdeset milijuna«, ali nc u onom obliku kako su ga zamišljali začetnici te ideje. 
Bruck, Schwarzenherg i Schmerling težili su za Velikom Njemačkom koja će 
obuhvatiti i Ugarsku, a Bismarck i Andrassy očuvali su razjedinjenost Nijemaca i 
nezavisnost Ugarske. »Carstvo od sedamdeset milijuna« stimuliralo bi njemačku 
hegemoniju u jugoistočnoj Evropi, dok je austro-njemačka alijansa obavezala Austriju na 
konzervativnu politiku na Balkanu i sačuvala Otomansko Carstvo. Alijansa je bila odraz 
Bismarckova gledišta: »Balkan nije vrijedan kostiju jednog jedinog pomeranskog grenadira.« 
Ona jc bila i Andrassyjev posljednji tour de force: Ugarska je svoje suradništvo premjestila 
s Beča na Berlin, s austrijskih Nijemaca na Nijemce Reicha, koji su kao suradnici 
bili manje zahtjevni a pouzdaniji. Austrijske Nijemce napustili su i Njemačka i Ugarska, 
njihova je politička hegemonija izgubila sankciju, a Franjo Josip jc ponovo stekao svoj autoritet 

uzdižući se iznad nacionalnosti. Na općim izborima u lipnju 1879. carski je utjecaj 
korišten protiv Nijemaca to su njemački liberali izgubili većinu. U kolovozu je Taaffe postao 
ministar predsjednik. Završila se njemačka hegemonija u Austriji. 

XIII 


HABSBURŠKI OPORAVAK: TAAFFEOVO 
RAZDOBLJE, 1879-93 

Taaffeovo imenovanje vratilo je caru političku nezavisnost. Svoj položaj sam Taaffe 
je ovako opisao: »Ja ne pripadam nikakvoj stranci i nisam stranački ministar. Ja sam 
ministar koga je postavila Kruna i stoga, ako mogu tako reći, carski ministar 
(Kaiserminister). Za mene Careva volja mora biti i bit će presudna.« Taaffe je kanio 
pomiriti narode: »Ni jedna narodnost neće dobiti odlučnu nadmoć«. Sa svoje strane, 
narodi moraju priznati nedjeljivost Austrije i njihovi predstavnici moraju sudjelovati u 
Carevinskom vijeću. Umjesto da služi stranačkoj većini, Taaffe je stvorio vladin bok, 
»željezni krug«. Taaffe je jednostavno apelirao na lojalnost: dobri Austrijanci da ga 
podrže, kao što je on poslušao carev nalog da sastavi vladu. Takvim apelom privukao je 
krup-. ne zemljoposjednike i Poljake, one što su prije bili pri- stali uz vladajuće Nijemce, 
jer im je jedino političko načelo bilo da se priklone carevim željama dokle god im one ne 
ugrožavaju društvene povlastice. Taaffe je pridobio i katoličko seljaštvo njemačke 
narodnosti kojem se nije sviđao centralizam i antiklerikalizam njemačkih liberala. 
Postigao je još i nešto više: nagovorio je Čehe, pa i Slovence koji su se poveli za češkim 
primjerom, da se vrate u Carevinsko vijeće i prošire »željezni krug«. Nakon neuspjeha 
1871. godine, Riegeru je bilo sve teže da svoj narod drži na liniji bojkota. Rađala se 
češka nacija. Česi su opet imali svoju kulturu, s piscima i glazbenicima što su se mogli 
usporediti i s najvećim imenima iz drugih naroda. 1 Godine 1881. je narodnim 
doprinosom sagrađena zgrada češkog Narodnog kazališta, a uz to je u Pragu osnovano 
posebno češko sveučilište. Novoj češkoj građanskoj klasi nije se baš sviđao Rieger i njego¬ 
vo aristokratsko društvo, a njihov »historijski« program nimalo. Češko je plemstvo 
mrzilo vlast birokrata i zato je tražilo samoupravu za Češku; nova češka generacija 
htjela je u prvom redu njemačke birokrate zamijeniti češkima i nije imala ništa protiv 

1 U kritici prve verzije ove knjige, veliki austrijski povjesničar A. F. Pribram, koji je tada kao židovski 
izbjeglica živio u Engleskoj, oštro je osudio ovu sugestiju da bi se Dvorak i Smetana mogli usporediti s 
Brahmsom i Wagnerom. Mislim da nema osebujnijeg dokaza njemačke pretenzije na kulturnu 
superiornost. 

toga da radi te zamjene pode u Beč. Rieger je 1878. već uzmicao. Zajedno s 
Fischhofom, jedinim od malobrojnih Nijemaca (zapravo je bio Židov) koji su još 
vjerovali u duh Kromeriža, razradio je nove prijedloge za nagodbu. U tom 
»ennersdorfskom program u« predlagalo se donošenje zakona o narodnostima, ukidanje 
»izborne geometrije« i sudjelovanje Čeha u Carevinskom vijeću radi podrške reviziji 
dualizma; pokrajine bi dobile upravnu autonomiju po uzoru na Galiciju - što je bio 
skroman zahtjev prema nekadašnjem zahtjevu da Češka dobije isti status kao i Ugarska. 

Preobraćanje Čeha kompletirao je Taaffe: odredio je da u Češkoj i češki i budu 
jezici »vanjskog poslovanja«. 1 Česi su zauzvrat pristali da uđu u Carevinsko vijeće. 
Tako su se i oni popeli na kočijaševo sjedalo državnih kočija i pomogli da se Nijemci 
izguraju odatle. Sto se tiče historijskih prava Češke, ona su ostala pusta fraza u jednoj 
deklaraciji koju će Česi pri svakom otvaranju zasjedanja ponavljati sve do konca 
Monarhije, a kojom osporavaju kompetenciju Carevinskog vijeća u poslovima Češke. U 
stvari, Rieger je prihvatio austrijsku unitarnu državu i zamijenio njemačke liberale u 
ulozi stranke »vjerne ustavu«. A 1882. godine Česi su nagrađeni još nečim: izborni je 
cenzus smanjen da bi obuhvatio i »ljude od pet forinti«, njemačko klerikalno seljaštvo, te 
Češke seljake i sitne trgovce. Nakon toga Česi će i dalje podržavati Taaffea u nadi da će 
ishoditi uvođenje češkog jezika u »unutrašnje poslovanje«. 

Sporazum Taaffea i Riegera predstavljao je veliku pobjedu jedinstva ustavne Austrije. 
Sad su se narodnosti, umjesto da nastoje razbiti Austriju, natjecale za mjesta u austrijskoj 
birokraciji i trudile se steći naklonost središnje vlasti. Teoretski se Taaffe nadao da de 
konfliktnim nacionalnim zahtjevima naći konačno rješenje, a praktični mu je cilj bio da 
»sve narodnosti drži u jednom te istom stanju blagog nezadovoljstva«. U toj čudnoj lakrdiji 
od ustavnog sustava Taaffe se pokazao nesravnjivo spretnim. Razdor u vladinoj većini 
sprječavao je administrativnim ustupcima - ovdje novu cestu, ondje novu školu - te su 
etablirani politički prvaci što su se pogađali s ministrom predsjednikom držeći se važno, 
hitali hodnicima goleme skupštinske zgrade prestali inzistirati na bilo kakvoj temeljitoj 
promjeni sustava. Nužnost rješenja nije zaboravljena ali - doći će vrijeme kad će se nacio¬ 
nalni konflikti srediti, a onda će ujedinjena Austrija postaviti pitanje revizije nagodbe s 
Ugarskom. U međuvremenu, svi su bili zadovoljni - i car i Taaffe i politički prvaci. Osim toga, 
ako bi se ikad narodi sporazumjeli, onda bi se Carevinskom vijeću prohtjelo da ima 
pravu parlamentarnu vladu, a time bi Taaffeu, Ka isenninisteru, došao kraj. Od vremena 

1 To jest, kontakta izvršne i sudske vlasti s publikom. »Unutrašnje poslovanje«, to jest interno 
korespondiranje tih organa, ostalo je i dalje samo na njemačkom jeziku. 

do vremena Taaffe je ispipavao mišljenje Čeških i njemačkih prvaka da vidi jesu li 
blizu nekom dogovoru, ali ih nije na to gurao. Kao Schmerling, i Taaffe je mogao čekati, s 
mnogo većim pravom. Poput mnogih austrijskih državnika od Metternicha nadalje, i 
Taaffe je imao mato nade u konačni uspjeh: bilo je dovoljno izdržati do kraja jedne 
sesije, pa čemu još brinuti što će biti za deset godina! 

Ipak, Taaffeov sistem »prtljanja od danas do sutra« dao je Austriji stabilnost i mir 
kakve nije uživala još od vremena Franje I. Cijelo desetljeće u javnom životu nije bilo 
mržnje. Plemstvo i birokracija, stari neprijatelji, bili su se pomirili. Birokrati su i dalje 
raspolagali golemom državom kojom će upravljati, a Taaffe je predstavljao garanciju da 
će oni to obavljati u duhu koji odgovara plemstvu. Sama birokracija više nije bila 
sastavljena samo od Nijemaca bivših liberala iz 1848, nego je u njoj bilo ambicioznih ljudi 
svih narodnosti koji su u austrijskoj državi gledali dragocjeno tržište za svoje sposobnosti. 
Rodio se nov pojam »Austrije« - kao države vjernih državnih činovnika što određena 
mjerila zakonitosti i higijene prenose sve do daleke Bukovine. Staviše, uza sve Taaffovo 
inzistiranje na priznanju središnje vlasti Carevinskog vijeća, pokrajine su dobivale sve 
šire administrativne funkcije; Austrija, sa svojim zamršenim klupkom izbornog sustava, 
mogla je podnijeti i zamršeno klupko dvojne administracije. Tako se dogodilo daje 1914. 
Češka, još uvijek bez samouprave, u Pragu raspolagala administrativnim aparatom 
velikim gotovo kao državni u Beču, a većim od britanske državne uprave koja je iz 
Londona dirigirala poslovima Ujedinjenog Kraljevstva i Britanskog Carstva. Poput 
»Kulturne autonomije« Metternicha i kasnijih diktatora, i Taaffeova »upravna 
autonomija« bila je surogat, smatran neškodljivim, za političku slobodu. 

U Taaffeovu razdoblju je Austro-Ugarska opet stekla status velike i samostalne sile 
koji je postao mini s tar vanjskih poslova 1881, zacijelo je bio najuspješniji i vjerojatno 
najsposobniji ministar vanjskih poslova Franje Josipa; kao čovjek s imanjima u oba dijela 
Monarhije, smatrao se carskim državnikom, a ne slugom Madžara. U dobre namjere Rusa na 
Balkanu nije vjerovao, i premda ga je Bismarck uvukao u obnovu Trocarskog saveza 
1881, na umu mu je stalno bilo stvaranje nove koalicije protiv ruskog ekspanzionizma. 
Bismarck je nametnuo i pomirenje Austro-Ugarskc s Italijom, Trojni savez 1882: 
Habsburška je Monarhija silom prilika priznala talijansku nacionalnu dravu i za to dobila 
garancije o talijanskoj neutralnosti u slučaju rata s Rusijom. Međutim, Kalnoky nije 
popustio zahtjevu Talijana da ih prihvati za partnere na Balkanu. Njegov politički kurs 
očitovao se u tajnom ugovoru sa Srbijom, sklopljenom 1881, kojim je Srbija postala 
habsburški protektorat; Austro-Ugarska je otvoreno pokazala to svoju ulogu kad je u 

ratu 1886. Bugarska porazila Srbiju. Milan Obrenović, raskalašeni srpski kralj, bio je 
praktički spreman da svoju kraljevinu proda Habsburgovcima, samo što je Kalnoky 
smatrao da je ne vrijedi kupiti: već je imao koristi od srpske ovisnosti, bez nacionalnih 
problema koje bi Monarhiji donijela aneksija Srbija. Još je veći uspjeh bio savez s 
Rumunjskom 1883, što ga je potpisao i Bismarck, čime je osigurano načelo slobode 
Dunava. 

Na Istoku je 1885. počelo novo razdoblje krize. Kalnoky je odbio Bismarckov savjet 
da provede podjelu s Rusijom. Držanje u šakama Srbiju, a odbijao je sličan ruski zahtjev 
u odnosu na Bugarsku. Ne pateći od Andrassyjevih rezervi, obratio se Engleskoj i 
drugom Sredozemnom antantom u prosincu 1887. praktički zaključio savez s njom. 
Engleska je dala flotu spremnu da uđe u Crno more, a Austro-Ugarska armiju spremnu da 
iz Galicije napadne Rusiju, dok je treći partner, Italija, predstavljala kariku između 
dvije prave velike site. Taj savez bio je Bismarcku manje pogibeljan od obnove 
»krimske koalicije«, pa je i pripomogao da se sklopi. Ipak, nije mogao dopustiti da se iz 
njega izrodi rat s Rusijom, pa je na početku 1888. objavio tekst austronjemačkog 
ugovora kao upozorenje, osobito ratobornim Madžarima - s kojima se Andrassy bio združio da 
Njemačka neće podržati Austro-Ugarsku ni u kakvom balkanskom ratu. Bismarcku se, 
osim toga, nisu sviđali odveć samostalni partneri, pa bi unatoč uspjehu, mogao 
doživjeti kakvo neugodno iznenađenje da 1890. Bismarck nije pao s vlasti. Obuzet više 
nego ikad strahom od »carstva od sedamdeset milijuna«, Bismarck hi mogao radije s 
Rusijom podijeliti Elabsburšku Monarhiju nego pomoći Austro-Ugarskoj da osvoji 
Balkan; to njegovo stajalište navelo ga je da jaše nego ikad istakne ravnodušnost 
Nijemac prema sudbini Nijemaca u Austriji. 

Tako su u Taaffeovu razdoblju kraći kraj izvukli austrijski Nijemci, i kod kuće i 
vani. Oni su jednako željeli primat, i kao Nijemci i kao Austrijanci. Smatrali su da im 
prestiž carske Njemačke daje nadmoć nad Cesima, ili Slovencima, koji nemaju veliku 
nacionalnu državu kojoj ime gromko zvuk u Evropi; ipak, građanin Beča, prijestolnice 
carevine, nije želio biti izjednačen s građaninom Miinchena, Dresdena ili Weimara, 
prijestolnica državica kojima je sudbinu krojio Berlin. Zatim, njemački je u Austriji 
stoljećima bio jedini jezik književnosti i kulture, pa Nijemci nisu bili u stanju shvatiti da i 
drugi narodi žele imati svoju književnost i kulturu. Od Nijemaca su mnogi bili 
»konvertiti«, a takvi su naročito zamjerali drugima što ne žele slijediti njihov primjer. 
To stajalište je jedan Nijemac liberal, inače, porijeklom Ceh, 1885. ovako izrazio: 
»Ako se u Bohemiji od Čeha naprave Nijemci, to u mojim očima nije nikakav smrtni 

grijeh, jer se s niske razine dižu na sunčane vrhunce visoko civilizirane nacije. Ali 
nastojati da se u Bohemiji od Nijemaca naprave Česi, to je nešto posve drugo; to bi bila 
sramota još nezabilježena na stranicama svjetske povijesti.« 

Njemačka se opozicija glasala u Carevinskom vijeću preko vremešnih liberala 
diskreditiranih jalovim godinama na funkciji i patetičnim ponavljanjem otrcanih 
liberalnih fraza u koje ni sami nisu vjerovali. To su bili ljudi koji su u svemu zatajili - i kao 
revolucionari, i kao ministri, pa čak i kao stručnjaci za destruktivnu parlamentarnu 
kritiku. S naivnim ekonomskim determinizmom poistovjećivali su interese Nijemaca i 
gornjih građanskih slojeva te su se protivili svakom širenju izbornog prava. Kao i 
drugdje, u Njemačkoj, Francuskoj i Engleskoj, kapitalistička liberalna stranka nije imala 
perspektive, pa su austronjemački liberali postali stranka otvorenih kapitalističkih interesa 
koja je svoje mršavo članstvo imala u »džepnim izbornim tijelima« trgovačkim komorama s 
umjetnom njemačkom većinom. Bez ikakve masovne podrške, čak ni među samim 
Nijemcima, stranka je spala na gaku austrijskih centralista što brane Carevinu u interesu 
austronjemačkog kapitala. 

Mladi njemački prvaci nisu se htjeli udaljiti od masa; uostalom, pored podređenih 
naroda, i Nijemci su imali svoje mase. Ti njemački radikali nisu bili iskusili 
promašaje i razočaranja proteklih trideset godina. Nisu upoznali snagu dinastije 
nakon 1848, nisu znali što znači vladati Ugarskom u borbi s madžarskim otporom, nisu 
doživjeli da ih jedan Bismarck izbacuje iz Njemačke. Za slabljenje njemačke prevlasti 
krivili su bojažljivost svojih vođa i vjerolomstvo dinastije koja je napustila »državni 
narod«. Ti mladi njemački prvaci ponavljali su parole četrdesetosmaških radikala, ali u njima 
nije bilo iskrenosti i plemenitosti kojima se katkad iskupljivao radikalizam. U 
trenucima zanosa težili su za obnovom njemačkog monopola koji je navodno u Carevini 
potrajao dvjesta godina, a koji su u svakom slučaju na nekoliko godina bili ostvarili 
Bach i Schmerling; u trenucima očaja bili su spremni da unište Carevinu kako bi 
njemačka područja, uzeta u širokom smislu, sačuvali od slavenskog prodora. 
Prvo je stajalište uglavnom vladalo među bečkim Nijemcima koji nisu na sebi 
iskusili ni češko ni slovensko prodiranje, a drugo je stajalište bilo svojstveno ugroženim 
Nijemcima na »etničkim granicama« gdje su se buđenjem Slavena oni pretvarali u 
manjinu. Čak i na etničkim granicama politika je nečasne manjine, i to obično 
nečasne manjine, bila slijepo nacionalistička: učitelj koga je preskočio Čeh višim 
obrazovanjem, skretničar koga je zbog izazvane nezgode prekorio šef Čeh, odvjetnik 
koji je izgubio parnicu pred sucem Slovencem - to su bile stjegonoše svoje nacije. 

Novi njemački radikalizam prvi put se očitovao u programu što su ga u Linzu 
1882. zacrtala tri mlada čovjeka kojima je bili namijenjeno da odigraju velike, ali 
vrlo različite uloge u idućih trideset godina austrijske povijesti: to su bili Georg von 
Schonerer, Viktor Adler i Heinrich Friedjung. Sva su trojica pripadali sloju »slobodne 
inteligencije« i nisu bili zatrovani vezom s krupnim kapitalom koja je diskreditirala 
liberale starije generacije. Adler i Friedjung bili su Židovi, ali su se obojica smatrali 
njemačkim nacionalistima. Adler je bio pravi radikal, vjeran četrdesetosmaškom duhu; 
dičio se svojim nacionalnim osjećanjem, ali bez bahatosti, i ubrzo se odrekao 
nacionalizma radi internacionalnog socijalizma. Friedjung je bio genijalan pisac, najveći 
povjesničar koga je Beč ikada dao, kojem je učenost kvarila samo naprasita tvrdoglavost; 
njega će iz njemačke nacionalističke stranke ubrzo otjerati njezin antisemitizam koji joj je 
postao dominantna nota, a ipak je njemu svojstvenom upornošću, do smrti ostao fanatičan 
njemački nacionalist. Schonerer, od sve trojice jedini pravi Nijemac, imao je ambiciju da 
postane Kossuth, ili Parnell, austrijskih Nijemaca; praznoglav i tašt, bio je majstor 
zlobne i destruktivne besjede i uživao je u urliku masa. Svojim izumom, antisemitizmom, 
uspio je preoteti njemački nacionalistički pokret iz ruku iskrenijih i plemenitijih 
radikala. Schonereru je antisemitizam bio samo prvi korak: mržnja koju je usmjerio na 
Zidove, kao najlakšu i najslabiju metu, kanio je poslije okrenuti protiv drugih naroda 
Carevine, pa i protiv Nijemaca koji nisu bili bezrezervni nacionalisti. 

Program iz Linza telio jc za obnovu junačkog doba njemačke hegemonije. Kao radikalima iz 
1848, i ovim radikalima nije bilo teško priznati zahtjeve »historijskih naroda«: Galicija će 
dobiti svoju posebnost pod poljskom vlašću, a Dalmacija će biti izručena njezinoj 
sićušnoj talijanskoj manjini; kao u kakvoj parodiji listopadske revolucije 1848, radikali iz 
Linza bili su spremni prihvatiti personalnu uniju s Ugarskom, pa čak i da Ugarskoj dadu 
Galiciju i Dalmaciju, samo da Madžari podrže austrijske Nijemce. Opet su austrijski 
Nijemci, kao i 1848, pozvali u pomoć Njemačku: carska bi Njemačka trebala 
intervenirati i dinastiju prisiliti da Austrijju pretvori u unitarnu njemačku državu ako želi 
očuvati austro-njemački savez. I na kraju, kao 1849, ako ne još 1848, radikali iz Linza nisu 
bili iskreni čak ni u svojim ustupcima Ugarskoj: čim bi Austrija postala njemačka država, 
uz pomoć Njemačke i austrijskih Njemačka dinastija bi raskinula nagodbu s Ugarskom. 
Tako je iza svoje radikalske retorike program iz Linza predlagao povratak na 
Schmerlingovu politiku, s tim što bi sad Bismarcka imala za jamca, a ne za protivnika. 

Obraćajući se Njemačkoj za pomoć, radikali iz Linza su priznali da austrijski Nijemci 
nemaju ni snage ni kulturne nadmoći da u Austriji održe svoju hegemoniju. Dalje, 

polazili su od pretpostavke da su se sami austrijski Nijemci, od svoje volje, odrekli 
njemačke nacionalne države, da će im Njemačka na prvi poziv priskočiti u pomoć i da 
njih valja nagraditi što ne ruše Habsburško Carstvo. Te pretpostavke su im bile 
pogrešne. Austrijski Nijemci nisu se bili odrekli Njemačke, nego ih je iz nje Bismarck 
hotimice isključio, a on nije imao nikakve namjere da im podupre ambicije, još manje da 
ruši Austro-Ugarsku. Bismarck se bojao Velike Njemačke za koju pruski junkeri ne bi imali 
snage da njome gospodare, a bojao se i eklatantne njemačke hegemonije u Evropi, koja bi 
protiv sebe izazvala stvaranje evropske koalicije. Očuvanje nezavisne Austro-Ugarske 
bilo je središnja točka Bismarckove politike; svakako nezavisne od Rusije ili od Francuske, 
ali nezavisne, bar naoko, i od Njemačke. Zato mu je bilo u interesu da minizira njemački 
karakter Austro-Ugarske. Uostalom, znao je da u njoj može uvijek osigurati njemačku 
prevlast ako mu zatreba. A program iz Linza pozivao ga je da uspostavi njemačku prevlast 
bez ikakve potrebe, i stoga mu nije bio primamljiv. 

Njemački su nacionalisti osjetili da su izolirani, ali su to izoliranost pripisali lukavosti 
Habsburške dinastije, a ne tome što ih njihov heroj Bismarck neće. Dok su i dalje 
zahtijevali njemačku hegemoniju u Austriji, u svakodnevnoj politici branili su od 
slavenskog pritiska svoja nacionalna područja. Tu je politiku jedan njihov prvak ovako 
formulirao: »U svom dijelu Bohemije neka Česi rade što ih je volja, a u njemačkom dijelu 
Bohemije mi ćemo raditi što je nas volja«. To nije bio program iz Linza; to je predstavljalo 
negiranje jedinstva austrijske države što su ga Nijemci prije dosljedno zagovarali. Faktički je 
administrativna podjela Češke bila uglavnom ono što su umjereni češki prvaci i željeli čim su 
se odrekli ideje o državnim pravima. Ali, i staročesi su gubili vodeću ulogu u svom 
nacionalnom pokretu, jer su i Česi imali svoje radikale koji nisu znali za poraze i razočaranja 
proteklih trideset godina. Mladočesi su gledali kako snaga i svijest Čeha iz godine u 
godinu jača, pa su bili uvjereni da mogu osvojiti cijelu Češku; stoga su odbijali 
podjelu Češke na češka i njemačka područja, iako bi im ona donijela neposrednu korist. 
Obnovljen jc program državnih prava, ne više kao instrument aristokratskog konzerva¬ 
tivizma, nego kao izraz radikalnog nacionalizma. 

Pred opasnošću od vlastitih radikala, umjereni Česi i Nijemci u Carevinskom vijeću 
bili su prisiljeni da se udruže. Njemački liberali više nisu mogli braniti unitarnu državu 
kad su je odbacili njemački radikali; staročesima jc pak bio potreban praktičan uspjeh da 
bi ugušili kritiku mladočeha. Tako jc 1890. češko-njemački odbor, pod Taaffeovim 
predsjedanjem, konačno dogovorio ono provedivo rješenje na koje jc Taaffe toliko čekao. 
Jednostavno jc predložio da se višenacionalne pokrajine administrativno podijele prcima 

nacionalnom sastavu, a da se pokrajinski organi (prizivni sudovi, upravne instance i tako 
dalje) udvostruči. Na taj način, na primjer, od četrdeset jednog suca češkog Vrhovnog 
suda, njih petnaest još uvijek nc bi moralo znati češki. 1 Međunacionalno trvenje bi se 
s mi rilo stvaranjem dovoljnog broja birokratskih položaja da se zadovolje obje narodnosti. 
Takva nezgrapna zamisao bila bi ostvariva samo ondje gdje neka narodnost jednostavno 
želi da jc ostave na miru. Takav je aranžman mogao zadovoljiti Talijane u Tirolu: 
talijanska su područja razgraničena i dobila su 

upravu na svom jeziku te su samo nominalno bila podređena pokrajinskoj vlasti 
u Innshrucku. Ali Talijanima nije bilo stalo do Tirola; oni su se htjeli ujediniti s 
talijanskom nacionalnom državom pa su autonomiju prihvatili de mieux. Osim toga, 
područje na kojem su živjeli bilo jc kompaktno njihovo i periferno, te nisu polagali 
nikakva prava na Innsbruck, glavni grad pokrajine. Pa i tako, kad su poslije 
zatražili da se na Sveučilištu u Innshrucku školuju na svom jeziku, su na žestok i 
uspješan otpor Nijemaca. 2 A radilo se o Talijanima, »historijskom narodu« čiji zahtjev 
za kulturnom autonomijom nisu mogli osporiti čak ni Nijemci. 

U Češkoj su to nagodbu 1890. odbili i Česi i Nijemci, lako su sami zahtijevali 
odvajanje isključivo njemačkog područja, Nijemci se nisu htjeli odreći Praga i zato 
su ustrajali na jedinstvu Češke, iako jc iz toga logički proizlazilo da bi oni onda bili tolerirana 
manjina. I mladočesi su inzistirali na jedinstvu Češke, što im jc bio uvod u zahtjev da 
cijela Češka bude njihova. Naposljetku, međusobna borba jačala jc i češke i 
njemačke radikale, a ako bi se podijelili, izgubili bi masovnu podršku. Taffeova politika 
čekanja uspjela jc iz pogrešnih razloga. Naime, on jc mislio političkim prvacima 
pokazati da je radikalizam bezumlje, a oni su dočekali da im radikalizam ugrozi 
opstanak. Blago nezadovoljstvo pretvaralo se u žestoko nezadovoljstvo, pa su prvaci iz 
Carevinskog vijeća zapravo pokušali Taaffea spasiti od njega samoga. Njihovo 
pomirenje nije bio dokaz da nacionalni antagonizam slabi nego da jača, i to pomirenje 
ih jc upropastilo. Na izborima 1891. Rieger jc doživio da ga osuđuju kao izdajicu, a 
njegove su pristaše mladočesi potukli do nogu; njemačke liberale jc krajnjim naporom 
spasila svojim utjecajem vlada iako su nominalno bili u opoziciji. Taaffe jc shvatio da se 
izborna tijela više nc daju obuzdati pa je izvukao zaključak da građanske nacionaliste treba 

1 U ono doba jc Vrhovni sud u Londonu imao dvadeset jednog člana. Uz to, Češki Vrhovni sud bio je samo jedan 
od mnogih takvih pokrajinskih organa. Po tome se može prosuditi opseg probitaka za koje su se narodnosti borile i 
balast birokracije što ga jc valjalo stvoriti da bi im se udovoljilo. 

2 Umjesto toga jc tirolskim Talijanima ponuđeno školovanje na talijanskom na Sveučilištu u Trstu. Nikome 
nije palo na pamet, pa ni samim Talijanima, da će jednog dana talijanski nacionalisti zahtijevati i Trast. 

potući uvođenjem općeg izbornog prava. 

Među konzervativcima devetnaestog stoljeća vladalo je opće mišljenje da je 
nacionalizam građanski pokret koji nije zahvatio ni aristokraciju ni mase: stoga, ako se 
aristokratski monopol na vlasti ne može održati, onda treba pozvati mase u borbu protiv 
građanskog nacionallizma i liberalizma. Obraćanje Carevine zaostalim narodima nije bila 
nikakva novost: u biti je s takvom koncepcijom Radetzky i pobijedio 1848. godine. Zatim je 
Schaffle, polusocijalistički radikal, 1871. pridobio aristokrata Hohenwarta za ideju da 
se protiv Madžara i Nijemaca iskoriste podređeni narodi. 1 onda je 1893. Steinbach, 
također socijal-ekonomist, pridobio Taaffea za ideju da se protiv inteligencije svih nacija 
iskoriste glasovi masa. Franjo Josip se dao nagovoriti jednostavnijim argumenttom. 
Uplašen porastom socijaldemokracije u Austriji, a nesklon da krhku strukturu 
austrijskog ustavnog života uzdrma represivnim mjerama koje je Bismarck bio pri¬ 
mijenio u Njemačkoj, ponadao se da će opće izborno pravo donekle zadovoljiti austrijske 
radnike, ili im bar umanjiti revolucionarnost. 

Taaffe nije imao za sobom nikakve parlamentarne stranke; jedino su mu uporište 
bile interesne skupine, »Željezni krug« klerikalaca, veleposjednika i Poljaka. Oni su ga 
podržavali kao carskog ministra predsjednika, a njihova je podrška bila uvjetovana time da 
ničim ne ugrozi njihove povlastice ili opstanak. Prijedlog što gaje Taaffe podnio 1893. 
da se kurijalni izborni red zamijeni općim izbornim pravom - nije ugrožavao samo 
liberalnu opoziciju nego i Taaffeovu vlastitu stranu: od »željeznog kruga« tražilo se da počini 
samoubojstvo u ime odanosti caru, a to je odanost zapravo bila samo obrana njihovih 
vlastitih pozicija. Krupni su zemljoposjednici strahovali od seljačkog parlamenta, a 
Hohemvart, koji je već odavno bio zaboravio Schaaffeove ideje, protivio se »prenošenju 
političke ravnoteže s posjedujućih na neposjedujuće klase«. Poljacima bi velik dio 
njihove pokrajine, Galicije, preoteli Malorusi. A medu klerikalcima je malo njih 
vjerovalo da će Crkva moći preživjeti opće izborno pravo kao što je preživjela tolike 
političke sustave. Taaffeove najodanije pristaše, staročesi, bili su razbijeni na izborima 
1891, a mladočesi, koji su ovisili o glasovima buržoazije, bili su spremni da se pred 
tom prijetnjom za svoj opstanak udruže čak i s njemačkim liberalima. 

Koaliciju protiv Taaffea potaknuo je, a možda i organizirao, Kalnoky. Od Bismarckova 
pada protekle su dvije godine i za to vrijeme je habsburška prevlast na Balkanu dosegla 
vrhunac. Engleska i Austro-Ugarska bile su u bliskim odnosima, dobre saveznice koliko su 
to mogle biti a da Engleska ipak ne stupi u »četvorni savez« o kojem se šuškalo. 
Njemačka je, slijedeći »novi kurs«, otvoreno antiruski, pružala bezrezervnu podršku 

Austro-Ugarskoj na Balkanu. Njemački car Vilim II je 1889. rekao Franji Josipu: »Onog 
dana kad Austrougarska uvede opću mobilizaciju, bez obzira iz kojih razloga, istog će 
dana i Njemačka to učiniti.« Napuštene su Bismarckove ograde, s posljedicama koje je on 
predvidio: čim se Njemačka obavezala na podršku na Balkanu, odluka o akciji prešla je s 
Berlina na Beč. Međutim, Kalnokyjev presudan položaj poljuljao je Gladstone svojim 
povratkom na vlast u srpnju 1892. Engleska liberalna vlada raskinula je Sredozemnu antantu 
i na Austro-Ugarsku gledala nepovjerljivim okom. Sam Gladstone nikad se nije odrekao svoga 
Buda što gaje izrekao 1880: »Nema točke na cijeloj karti da biste mogli u nj uprijeti prstom 
i reći da je to Austrija učinila nešto dobra« Da su Taaffea pustili da se u interesu 
austrijskog konzervatizma posluži istom smicalicom kojom je Disraeli 1867. pokopao 
vigovce, to bi engleskim liberalima bio dokaz da su im sumnje opravdane i zahlađenje bi bilo 
potpuno. Sto je još važnije, povlačenjem Engleske s Istoka Kalnokyju je Njemačka postala 
još potrebnija. Uvidjevši da Engleze ne može sam odvratiti od njihova negativnog stajališta, 
obratio se Njemačkoj ne bi li namamila Englesku da se vrati na aktivniju liniju. Kad bi svi 
nagovori pali u vodu, Austro-Ugarskoj bi još potrebnija bila izravna pomoć Njemačke na 
Balkanu. 

U Njemačkoj je vlada proživljavala neko čudo,kratkotrajno razdoblje raspoloženja za 
demokratsku politiku. Bismarckov nasljednik Caprivi nastojao je pridobiti njemačke 
naprednjake i socijaliste; čak je i njegova podrška Austro-Ugarskoj na Balkanu pokazivala da se 
vraća velikonjemačkom radikalizmu iz 1848. Unatoč obostranim deklaracijama o nezavisnosti, 
Beč i Berlin nisu mogli odijeliti svoje sudbine. Godine 1848. Mettemichov pad je uzdrmao 
prusku monarhiju; u šezdesetim godinama je Schmerlingov pangermanizam prisilio Bismarcka da 
postane njemački nacionalist; a 1879. je Bismarckov raskid s nacional-liberalima otvorio 
vrata Taaffeu. A sada, s Caprivijem, dobri odnosi berlinske vlade s demokratskim strankama 
onemogućili su Taaffeu opstanak u Beču. Kalnoky ne bi mogao računati na podršku 
Njemačke kad bi austrijska vlada ostala otvoreno konzervativna, klerikalna i antinjemačka. 
Osim toga, Caprivi je bio prvi njemački ministar predsjednik, nakon 1848, koji je bio prijateljski 
raspoložen prema Poljacima, pa je i to bilo nepovoljno za Taaffea. Kalnokyju su austrijski 
Nijemci bili deveta briga, ali mu je i te kako bilo stalo do podrške Njemačke. Kako se Caprivi 
demagoški obraćao radikalima za podršku, i Kalnoky se udvarao radikalima u Njemačkoj. 
Uostalom, to je bila igra u kojoj on nije imao što izgubiti, jer je njemački radikalizam, kako 
je Bismarck bio točno shvatio, zbog svojw velikonjemačke optike morao silom prilika ići na ruku 
prije Beču nego Berlinu. Stoga je Kalnokyju u Austriji, iz vanjskopolitičkih razloga, bila potrebna 
liberalna, naoko ustavna vlada, koja će za sobom imati Nijemce i Poljake. Možda mu je uz to 

bilo drago da sruši ministra predsjednika Austrijanca i time pokaže kako je on, kao »zajednički« 
ministar vanjskih poslova, nasljednik kancelara, od svih ministara najmoćniji. 

Konačni je udarac Taaffeu zadao Franjo Josip; u krajnjoj liniji je ministar predsjednik ovisio 
o caru, a ne o »željeznom krugu«. Franjo Josip je u svojoj politici često bio kontradiktoran, a 
u vlastitom mišljenju je najkontradiktorniji bio u pogledu Nijemaca. U izvjesnom smislu 
oni su mu bili glavni protivnici i nikad im nije oprostio što su mu htjeli dirati u 
prerogative. S druge strane, i sam je bio Nijemac, baštinik primata u Njemačkoj što je 
bio potrajao stoljećima; najdičnija mu je uspomena bila sastanak njemačkih vladara u 
Frankfurtu 1863, a najgore poniženje poraz 1866. godine. Uz to, svojim teškim 
mediokritetom bio je savršen tip njemačkog Biederkeita što ga je Schnitzler opisao 
kao spoj gluposti i lukavosti. Tu njemačku tupost otkrio je u svojim rijetkim 
neopreznim izjavama. Tako, kad su mu prvi put sugerirali da se okruni hrvatskom krunom 
kako bi pridobio Hrvatw, zapanjeno je uskliknuo: »Ali ja sam njemački vladar!« Zacijelo 
se nije omilio ni Česima kad je prigodom jednog posjeta Pragu 1868. zadovoljno pri¬ 
mijetio kako »Prag ima sasvim njemački izgled«, što je po njegovu shvaćanju bio 
najveći kompliment. Franjo Josip je zadovoljno gledao kako njemački liberali odlaze s 
vlasti i kako ih Taaffe nadmudruje u Carevinskom vijeću, ali gaje zabrinula optužba da 
će ih opće izborno pravo zatrti. Osim toga, u odbijanju mladočeha da prihvate nagodbu iz 
1890. mogla se naslutiti opasnost i za Nijemce i za monarha. 

Franjo Josip je vidio nešto još gore. Koalicija njemačkih liberala, Poljaka, 
mladočeha i krupnih zemljoposjednika nastala je isključivo na otporu općem izbornom 
pravu; kad bi se održala, njemu bi nametnula »parlamentarnu« vladu. Taaffe je bio na vlasti 
samo iz jednog razloga da spriječi stvaranje parlamentarne vlade; kako mu to nije pošlo 
za rukom, Franjo Josip morao je posegnuti za drugim sredstvima. Upotrijebio je metodu 
koju je često koristio u pogađanju s historijskim narodima i koju će i opet upotrijebiti; 
zaprijetio je da će surađivati s masama ako mu se bude diralo u vlast. Htjednu li mu 
parlamentarni prvaci nametnuti vladu, on će podržati Taaffea i na neki način provesti 
opće izborno pravo; pristanu li da budu ministri pod njegovim uvjetima, »izborna 
geometrija« neće se mijenjati. Političari nisu htjeli vlast, željeli su samo sačuvati povlašteni 
položaj svoje nacije ili klase, pa su objeručke prihvatili careve uvjete. U studenom 1893. 
Taaffe je otpušten i osnovana je koaliciona, pseudoparlamentarna vlada. Poput 
Taaffeove, i to vlada je ovisila o carevoj volji. Podređenim narodima još jednom je 
izdaleka predočena perspektiva ravnopravnosti, ali je ponuda, kao i svaki put, opet bila 
samo taktički potez dinastije radi očuvanja svoje vlasti. Taaffe je pružio Austriji predah 

od četrnaest godina, ali nije iskorišten kako bi valjalo. Sad se, posljednji put, dinastiji i 
Carevinskom vijeću pružila nova mogućnost; ishod će iz temelja uzdrmati ustavnu 
Austriju. U roku od nekoliko godina svi će žaliti za blaženim danima »željeznog kruga« i 
Taaffeova »prtljanja od danas do sutra«. 

XIV 


GODINE POMETNJE: OD TAAFFEA DO 
BADENIJA, 1893-97 

Taaffeov pad doveo je austrijsku politiku na mrtvu točku. Njegov se sustav izvrsno 
poklapao s austrijskim prilikama, a sad nitko nije znao čime bi se mogao zamijeniti. 
Parlamentarne skupštine, navikle su da Taaffeu prijete kao uvod u pogađanje s njim, 
konačno su ostvarile svoje prijetnje, ali nisu imale ni trunka želje da ga zamijene. Car ga 
je pustio da ode ne shvaćajući razloge njegova pada, i bez ikakve koncepcije neke 
alternative. Novi bi Kaiserminister bio beskoristan; samo bi produžio Taaffeov sustav 
ali bez njegovih hokus-pokusa. A drugoga, caru prihvatljiva sustava nije bilo, jer je 
opozicija Taaffeu bila udruženija samo na pukoj negaciji. Stoga je Franjo Josip, koji je 
faktički odlučio da Taaffe ode, prebacio odgovornost na Carevinsko vijeće; ako nije 
htjelo tolerirati carsku vladu, onda neka ima pseudoparlamentarnu vladu i pokaže zna li 
bolje! 

Na čudan, perverzan način, u događajima od 1893. do 1897. ponovilo se, kao 
parodija, ono što se zbivalo 1848. i 1849. godine. Taaffe je bio nešto ciničniji i trivi¬ 
jalniji Metternich koji je ovisio o carskoj podršci i čuvao carsku vlast lavirajući između 
narodnosti i klasa. Onda mu je u studenom 1893. car otkazao podršku i dopustio jednu 
političku intrigu, otprilike kako je Dvor dopustio »carski prevrat« od 13. ožujka 1848. S 
Taaffeovim odlaskom, kao i 1848. s Mettemichovim odlaskom, dinastija se nagla u 
neprilici, pa je ljutito gurnula problem pred svoje podanike, kao da su za sve zlo samo 
oni krivi; na kraju, izgubivši strpljenje, pozvala je čovjeka čvrste ruke - u ono doba 
Schwarzenberga a sada Badenija - da je spasi od njezina vlastita promašaja i 
odlučnom akcijom uspostavi red. Međutim, tu analogija prestaje: događaji 1848. bili su 
stvarnost, dok su oni od 1893. do 1897 bili komedija, smišljena izvedba s izabranim 
glumcima koji pojma nemaju da u pitanju i nije ništa stvarno. Ipak, iza bombastičnih fraza i 
taštih ličnosti bilo je neke stvarne pozadine: na kazališnim daskama Carevinskog 
vijeća razarala se ustavna Austrija, što je odlučilo o sudbini milijuna ljudi u Srednjoj 
Evropi, pa i dalje. 

Za Taaffeom je došla vlada koja je pretendirala da bude parlamentarna, vlada 
sastavljena od stranačkih vođa i stoga teoretski više konstitucionalna. U stvarnosti, 

stranke nisu nikad prihvatile ustav i nisu mogle naći nikakve osnove za sporazum. Svaka je 
stranka ostala »interesna skupina« koja teži da od trenutnog ministra ishodi što više za 
svoje posebne interese, pa je onda spremna da u općim pitanjima glasa s vladinom 
većinom. Stranke nije spajala ni odanost Carevini ni zajedništvo političkih nazora; nisu 
bile kadre čak ni da razrade neku zajedničku opozicijsku taktiku. Poljaci i veleposjednici 
bili su u parlamentu samo da bi pazili da vlada ničim ne ugrozi njihove povlastice, 
Galiciju i veleposjede; Nijemci, u teoriji liberali, samo su se trsili da sačuvaju položaj 
Nijemaca kao »državnog naroda«; mladočesi su kanili stvarati sve gore poteškoće 
dok ec iznude priznanje jedinstva Češke na Češkoj osnovi. Od koalicije tako di¬ 
vergentnih i neodgovornih elemenata nije se mogla stvoriti nikakva prava vlada. 
Rješenje je bilo karakteristično za austrijsku ustavnu farsu: podmićivanje stranaka 
preneseno je iz Carevinskog vijeća u vladu. Stranački prvaci ušli su u »koalicionu« vladu i 
ondje nastavili svoje međusobne konflikte stalno prijeteći ostavkama ili prijelazom u 
opoziciju ako se ne udovolji njihovim partikularistčkim zahtjevima. Nije se ni pokušao 
stvoriti neki koalicijski program ili postići dogovorno rješenje onih pitanja na kojima 
je pao Taaffe. Nastavljena je politička dražba iz Taaffeovih dana, samo što više 
nije bilo dražbovatelja a nuditelji su se natjecali da naizmjenice zauzmu njegovo upražnjeno 
mjesto. Više nije bilo vladine politike pa je, kao u predožujskom razdoblju, njezino mjesto 
preuzela administracija. Slabost i zbrka u središtu vlasti jest luksuz koji može 
priuštiti sebi samo država koju drži željezna konstrukcija birokracije; Austrija je pak 
dvadeset posljednjih godina svog postojanja živjela samo u svom golemom organizmu 
državnog činovništva. Taj organizam funkcionirao je i održavao državu još dugo nakon 
nestanka političkog života. To protuslovlje zbunjivalo je svojedobno promatrače s početka 
dvadesetog stoljeća, jer je teško povjerovati da je jedno golemo stablo, snažno poduprto 
željeznim potpornjima, mrtvo samo zato što ne lista. 

Te dvije godine pseudoustavne vlade bile su ispunjene jalovim polemikama, važnim 
samo kao sredstvo kojim je vladina koalicija dobivala i gubila glasove. Ali jedna od tih 
debata pokazat će se presudnom; slučaj je htio da joj tema bude gimnazija u Celju, 
pitanje koje je samo po sebi otkrivalo sve bolesti Austrije i svu zamršenost nacionalnih 
kontroverzija. Pokrajina Štajerska, u kojoj je Celje, imala jc njemačku većinu, a u svom 
sjevernom dijelu bila je isključivo njemačka; na jugu su trgovišta bila njemačka a 
okolica slovenska, a kako jc migracijom sa sela stalno raslo gradsko stanovništvo, to su 
se ta mjesta sve više slovenizirala. Slovenci su počeli zahtjevati da gradovi udovolje 
njihovim kulturnim potrebama, napose da obuka u državnim gimnazijama bude i na 

slovenskom, a nc samo na njemačkom jeziku. Zahtjev je štajerski sabor, sa svojom starom 
njemačkom većinom, uporno odbijao, pa su ga Slovenci postavili u Carevinskom vijeću 
gdje su ih podržali Česi. Taaffe je 1888. bio odobrio slovenske razrede u gimnaziji u 
Mariboru, najvećem gradu južne Štajerske. Ohrabreni time,. Slovenci su zatražili da se 
slovenski razredi otvore i u gimnaziji u Celju, manjem gradu dublje u slovenskom području 
gdje je premoć Nijemaca već opadala. Celje je raspalilo strasti, što Maribor nije. Maribor 
je još bio autentično njemački iako su se slovenska djeca školovala na svom jeziku; ali 
u Celju, čim bi Slovenci dobili srednjoškolsku naobrazbu na svom jeziku, vise se nitko ne bi 
služio njemačkim kao jezikom svoje kulture i Nijemci bi ostali bez Celja. Slične borbe 
vodili su suparnički češki i njemački školski savezi u bezbroj sela i gradića Češke, ali je 
Celje stjecajem prilika kondenziralo antagonizam između Nijemaca i Slovenaca u 
Štajerskoj i tako postalo simbol borbe između Slavena i Nijemaca širom Austrije. 

Taaffe je za budžet 1888/89. bio kupio slovenske glasove obećanjem da će uvesti 
slovenske razrede u Celju; onda je sa sebi svojstvenom dovitljivošću izbjegao da ga ispuni, pa 
je 1893. i pao, a nastava se u celjskoj gimnaziji i dalje održavala samo na njemačkom jeziku. 
Zatim je došla koaliciona vlada koja je navrat-nanos stvarala većinu dijeleći šakom i kapom 
svakakva obećanja, a među njima je ponovila i obećanje dano Slovencima još 1888. godine. 
Kad se vlada prihvatila posla da ispuni svoja obećanja, oko celjske gimnazije iskrsnule su 
strahovite poteškoće. Kad bi se uveli slovenski razredi, onda bi Nijemci - ne samo štajerski 
zastupnici nego cijeli njemački blok - izašli iz vladine većine; kad se slovenski razredi ne bi uveli, 
onda bi se Slovenci povukli i za sobom povukli i Celje. Cijele 1894. godine sav se 
austrijski politički život vrtio oko celjskog problema. Nijemci nisu htjeli »napustiti pionire 
njemačke kulture na Jugu«, a Slovenci se nisu htjeli zadovoljiti vladinom ponudom da se otvori 
druga, isključivo slovenska gimnazija u nekom drugom gradu gdje Nijemci nemaju 
tradicionalnog oslonca. Nije se mogao naći kompromis. U lipnju 1895. vlada je uspjela u 
Carevinskom vijeću progurati odluku o slovenskim razredima u celjskoj gimnaziji, na što su 
se Nijemci povukli iz vlade i koalicija se raspala. Tako je propao i posljednji pokušaj da se 
u Austriji vlada ustavnim putem. Odsad do Austrijom vladati carski povjerenici, od kojih će 
neki izmusti od Carevinskog vijeća neku škrtu snošljivost, dok se većina njih neće na nj ni 
obazirati. 

Ustavna je Austrija odumirala i propadala zbog neodgovornosti političkih prvaka. 
Većina tih političara uvažavala je potrebu da Carevina bude jaka, i osim njemačkih 
ekstremista nitko od njih nije želio da je uništi, samo što nikad, nemajući vjere u sebe, 
nisu uočili da Carevina ovisi o njima. Od prethodnih generacija naslijedili su pouzdanje u 

»vlast«, a nisu shvaćali da su, po«stavši ministri, oni ta »vlast; mislili su da postati ministar 
znači samo sebi osigurati bolju poziciju s koje će se pogađati za svoje partikularne 
interese. Osim toga, Austriju je pogađala pravna zbrka nastala primjenom triju ustavnih 
sustava - Listopadske diplome, Veljačkog patenta i »ustavnih zakona« iz 1867. godine - 
što su se naslagali jedan na drugi a da im nisu riješena međusobna protuslovlja. 
Pokrajine su iz godine u godinu stjecale sve veću samoupravu, ali nisu se koristile za onu 
svrhu koju su im svojedobno bili namijenili još njihovi feudalni gospodari - da spriječe 
širenje etničkih sukoba izvan pokrajinskih granica. Naprotiv, da bi se nacionalne sku¬ 
pine navele na priznanje središnje vlasti, dopušteno im je da svoje pokrajinske svađe 
prenesu u Carevinsko vijeće. Kao i uvijek, habsburška je država željela priznanje, pa 
makar zbog toga bila raskomadana. Njemačka manjina u Celju pozivala je u pomoć 
Nijemce cijele Štajerske, a ovi su opet mobilizirali Nijemce iz Češke, Beča, pa čak i iz 
Bukovine. Slovenska većina u Celju, nadjačana njemačkom većinom u Štajerskoj, 
obratila se Slovencima Kranjske, a ovi su dobili podršku Čeha i maloruskih zastupnika 
onkraj Karpata. Unatoč svom imenu, Reichsrat nije bio nikakvo Carevinsko vijeće nego 
zbor zaraćenih nacionalnih grupacija; čak su i veleposjednici, navodni Austrijanci, 
pretpostavljali da su Austrija i veleposjed jedno te isto. Neodgovornost političkih vođa 
poticala je, čak i silila cara da vlast zadrži u svojim rukama. Ipak, njih je samo 
odgovornost mogla otrijezniti. Međunacionalni sukobi, koji su pokopali Austriju, bili su 
dokaz općeg uvjerenja da je Austrija vječna. U caru je iz godine u godinu samo jačala 
odlučnost da svoju vlast ne dijeli s neodgovornim političarima, a političari su iz godine 
u godinu, nemajući udjela u vlasti, postajali sve neodgovorniji . 

Na jedan drugi način, austrijskoj državi smetala je i njezina moć; nije doživjela da 
joj djelokrug reducira kakvo sretno razdoblje laissez-fairea, i zato je razloga za 
međunacionalne konflikte bilo mnogo više. Nije bilo privatnih škola ni bolnica ni 
samostalnih sveučilišta, pa je država, u svom beskrajnom paternalizmu, obavljala 
svakakve danosti, od veterinarske službe do građevinske inspekcije. Svako postavljanje 
učitelja, željezničkog poslužitelja, bolničkog liječnika, poreznika, bio je znak za 
međunacionalni sukob. Nadalje, kapitalistička privreda tražila je od države da joj 
pomogne carinskim olakšicama i subvencijama; to u svakoj zemlji izaziva onu; »Ruka 
ruku mije«, a nacionalizam je pružio razlog više da se ruke miju. Poduzetnici 
Nijemci tražili su od države pomoć u očuvanju svojih privilegija, a poduzetnici Česi 
tražili su od države pomoć da isprave stare nepravde. Prva je generacija nacionalnih 
suparnika bila proizvod sveučilišta te se borila za mjesta na najvišoj stručnoj razini: 

njihovi sukobi ticali su se svega nekoliko stotina položaja u državnoj službi, iduća 
je generacija bila plod općeg osnovnog obrazovanja pa se tukla za tričava mjesta 
državnih činovnika kakvih je bilo u svakom selu, a otuda su i međunacionalni sukobi 
pri kraju stoljeća bili masovniji. 

Školovana čovjeka čekala je državna služba u svakoj struci osim novinarstva donekle, 
prava; ipak su te dvije samostalne profesije najviše ovisile o nacionalizmu. Obje su 
pridonijele da se začne nacionalna borba i obje su živjele od nje. Obje su bile isključivo 
urbane profesije i, prema tome, u staroj Austriji isključivo njemačke u toj mjeri da su u 
Ugarskoj, gdje nije bilo dovoljno obrazovanih Nijemaca, njihova mjesta morali 
preuzeti Židovi. Nacionalizam jc provalio kad se seljacima, pošto su se opismenili, 
prohtjelo da čitaju novine, i kad im se, pošto su oslobođeni, prohtjelo da uče pravo. 
Prije nacionalnog buđenja, Slovenac s ambicijom da postane novinar mogao se 
zaposliti samo u mjesnom njemačkom listu, gdje jc bio u neravnopravnom položaju 
sa svojim kolegama Nijemcima. Čim bi se seljaci i nekvalificirani radnici naučili čitati, 
spremno bi prihvaćali bilo kakve drugorazredne slovenske novine, a i 
dojučerašnji Nijemac je mogao napraviti karijeru pišući na slovenskom. Tako je 
slovenski prvak u Kranjskoj više od jedne generacije nosio neprijeporno njemačko ime. U 
Trstu jc slovenski prvak imao talijansko ime, a talijanski prvak slovensko; ni prvi ni drugi 
ne bi se po svojim sposobnostima popeli tako visoko i ubrali toliko aplauza da su ostali kod 
svog naroda. I odvjetnicima je nacionalizam donio blagostanje, ili bar glas. Polupismeni 
rumunjski seljak pravdaš radije se obraćao lošem odvjetniku koji govori rumunjski, nego 
dobro potkovanom i iskusnom s kojim bi morao mucati na njemačkom. U svakom jc 
gradiću nacionalni odvjetnik bio središte nacionalnog pokreta: samo je on mogao 
upućivati svoje sunarodnjake i naći sud pred koji će iznijeti njihove zahtjeve. 

Ljudi su većinom, pa i u slobodnim profesijama, bili savjesni i marljivi. Nacionalizam je 
bio utočište onima koje su snašle tegobe - tvorničaru kojem je profit padao, studentu 
koji nije uspio diplomirati, kirurgu koji je zabrljao operaciju. Malo je ljudi koji se 
zadovoljavaju onim što postižu u životu; zato je bilo mnogo onih koje je, nekog prije 
nekog poslije, privukao nacionalizam. Međutim, pri kraju devetnaestog stoljeća, 
industrijski radnik i težak (ali ne bogati seljak) još su bili daleko od nacionalizma. Oni su još 
prihvaćali »vlast«, iako skeptičnije nego u doba Radetzkoga. Austrija se industrijali¬ 
zirala: u Češkoj je teška industrija bacila u zasjenak tradicionalne obrte, a po gorskim 
dolinama Kranjske i Štajerske nicale su željezare. A tvornice su grobari svake tradicije i 
poštovanja. Seljak jc skidao kapu vlastelinu a cara je smatrao mnogo većim i beskrajno 

dalekim vlastelinom; unatoč Kudlichovu djelu 1848, seljak je bio »nečiji«. Tvomičar nije skidao 
kapu nikome, a tvornički radnik, kad bi i taknuo kapu pred svojim poslodavcem, nije bio 
njegov nego je i stvarao sindikate da bi mu obuzdao moć. Između grada i sela nije bilo 
oštre podjele, pa se gubitak poštovanja prenosio iz prvog u drugo. Mase više nisu bile 
podsvjesno austrijske, ali još nisu bile ni nacionalno svjesne, te bi se možda i priklonile 
Austriji - da im je to Austrija imala što ponuditi. 

Tradicionalni »austrijski« staleži bili su zemljišna aristokracija i birokracija, nekad 
zavađene a sad u slozi. Ni jednoj ni drugoj, položaj i nazori nisu dopuštali kontakte s 
narodom. Plemići su u austrijskom narodu gledali proširenje svoga seljaštva, s jedinom 
funkcijom da plemstvu omogućuje raskošan život, a birokrati su narod poznavali samo 
kao objekt uprave pa je za njih tražiti od masa neki austrijski duh bilo isto što i takvo 
nešto tražiti od njihovih pisaćih stolova. Osim toga, to dva »austrijska« staleža vezivala 
je lojalnost caru, a u borbi protiv »liberalizma«, koji je ugrožavao carevu samostalnu 
vlast, bili su iscrpli svu svoju energiju. Sam Franjo Josip nije prezao od toga da 
manipulira narodima, pa i da ih huška jedne na druge; jedini mu je cilj bio da spriječi 
svako miješanje u vojsku i vanjsku politiku - što su dva presudna zahtjeva svakog pravog 
liberalizma. Konačno je u devedesetim godinama postalo jasno kakvom je cijenom plaćena 
pobjeda nad liberalizmom: da bi se habsburška vojska spasila od nadzora parlamenta, 
buržoazija je skrenuta na kolosijek međunacionalnih sukoba, a sad su ti sukobi 
zaprijetili raskolom u austrijskoj državnoj vlasti, pa i samoj habsburškoj vojsci. Ideal vjernosti 
vrhovnom gospodaru rata mogao je odgovarati plemstvu koje je služilo u oficirskom koru, pa 
birokraciji koja je skupljala poreze za vojsku, pa i neukom seljaštvu od kojeg se nekada 
stvarao vojnički i podoficirski kadar. Ali nije odgovarao privrednim i intelektualnim 
slojevima buržoazije, niti industrijskom radništvu, a nije odgovarao ni seljaštvu čim je 
ono steklo osnovno obrazovanje. 

Franjo Josip je bio car bez ideja; to mu je bila snaga koja mu je omogućila da se održi. 
Međutim, potkraj devetnaestog stoljeća državu su tvorile i vodile ideje; kako habsburška 
dinastija nije mogla odglumiti nacionalističku preobrazbu kao što je to izvela kuća 
Hohenzollerna, morala se pronaći neka »austrijska ideja«. Kao geslo bilo ju je svugdje, ali u 
praksi nije nikad ostvarena. Dinastija je raspolagala samo jednom tradicionalnom idejom, 
iako je za Josipa II bila privremeno napuštena: savezništvo s Katoličkom crkvom. 
Habsburšku je dinastiju od rane propasti spasila protureformacija, to je austrijska kuća 
sve do svoga kraja dijelila s papinstvom univerzalistički karakter. Franjo Josip se 
najprije poslužio svojom apsolutnom vlašću da poništi odluke Josipa II i obnovi savez s 

Katoličkom crkvom u borbi protiv liberalizma, a Taaffe ga je još jednom obnovio nakon 
antiklerikalne buržoaske vlade. Savez nije bio savršen. Crkveni su dostojanstvenici bili 
»Austrijanci« i svećenstvo njemačkih seoskih područja bilo je spremno da svoje seljaštvo 
nahuška protiv liberalnog Beča, ali Crkva nije mogla dopustiti da se od nje otuđe 
uskrsnuli narodi, naročito kad su joj naočigled konkurirale Pravoslavna i Unijatska 
crkva, kojima nije bilo teško da se poistovjete s narodom. Jer, Crkva je postojala još prije 
Habsburgovaca a postojat će i poslije njih, pa iako je favorizirala dinastiju, morala je 
misliti i na budućnost. 

Unatoč tome, »austrijsku ideju« u njezinoj posljednjoj verziji - onoj što je, iako na 
slabim nogama, nadživjela i dinastiju i Carevinu - ipak je stvorio katolicizam. 
Kršćansko-socijalistička stranka, koju je organizirao Lueger, bila je prvi pravi pokušaj 
Crkve da pođe s masama, demokratskiji - pa i demagoškiji - pokušaj od svoga pandana u 
Njemačkoj, Stranke centra. Kršćanski socijalisti apelirali su kod seljaštva na njegov 
tradicionalni klerikalizam, a ipak su ga oslobodili ovisnosti o vlastelinu; štoviše, unatoč 
seljakovoj odbojnosti prema gradu, uspjeli su ga udružiti sa sitnim trgovcem i obrtnikom 
koje je ugrozio razvoj krupne industrije. Faktički je Kršćansko-socijalistička stranka 
bila austrijska verzija francuske Radikalne stranke (pa čak i radikalizma Lloyda Georgea u 
Engleskoj), samo što je djelovala u suradnji sa Crkvom, a ne protiv nje. Cilj joj je bio da 
»malog čovjeka« zaštiti od društava s ograničenim jamstvom i sindikata, od banaka i 
lančanih trgovina, pa i od veleposjeda i mehanizirane poljoprivrede. Nastojala je da raz¬ 
buktane političke strasti skrene na Crkvi bezopasne 

tokove: bila je antiliberalna, antižidovska, antimarksistička i antikapitalistička. 
Stranački prvaci znali su dobro što rade: iako su budili niske strasti, naročito anti¬ 
semitizam, smatrali su da uvijek mogu obuzdati strasti koje izazivaju. »Ja odlučujem tko 
je Židov«, izjavio je Lueger i odlučno štitio svakog Židova koji se držao daleko od 
liberalizma i marksizma. A Seipel, kasniji prvak, o antisemitizmu svoje stranke rekao 
je da je »to za rulju«. Ni na kraj pameti mu nije padalo da će jednog dana rulja umoriti 
njegovog nasljednika 1 . Kršćanski socijalizam bio je pokušaj da se brčka po blatu a 
ostane čist. Kao stranka »malog čovjeka«, bila je »po ovlaštenju« carska; njezini prvaci 
znali su koliko vrijedi nadvojvodski patronat. U prvi mah su austrijski tradicionalisti bili 
zaprepašteni demagogijom kršćanskih socijalista: Franjo Josip je u devedesetim 
godinama prošlog stoljeća četiri puta odbio da potvrdi Luegerov izbor za 

1 Kancelara Dollussa kuga su 1934. ubili austrijski nacisti. (Prev.) 

gradonačelnika Beča. A onda je 1897. Lueger ipak prihvaćen i dinastija je potvrdila da je 
našla novog saveznika. 

U devedesetim godinama, dok se dizala oluja nacionalizma, u Austriji se učvrstio još 
jedan veliki, univerzalni pokret i donio još jednu neočekivanu podršku univerzalističkom 
carstvu i dinastiji. Godine 1889. Viktor Adler okupio je razasute austrijske marksiste u 
Socijaldemokratsku stranku Austrije. Iste godine osnovana je i Druga intcrnacionala, a 
marksizam se već bio udaljio od nakana svog osnivača. Marxova se politička strategija 
temeljila na iskustvima neuspjeha 1848. godine. Prodornim viđenjem Marx je uočio 
nevoljkost njemačkih liberala da preuzmu odgovornost vlasti. Tu nevoljkost pripisao je 
njihovu strahu da će izgubiti svoje posjede, te je vjerovao da te nevoljkosti neće biti u 
radničkoj klasi koja nema što izgubiti. Marx je bio prvenstveno i isključivo 
revolucionar. Nije propovijedao revoluciju zato da bi se ostvario socijalizam, nego je 
postao socijalist zato da bi se ostvarila revolucija. Slagao se s tim da socijalistička 
stranka mora pridobiti povjerenje masa vodeći ih u svakodnevnoj borbi oko boljih 
nadnica i radnih uvjeta, ali mu je cilj bio usmjeren na tren kad će socijalisti osvojiti 
vlast i srušiti postojeći društveni poredak. Njemački socijaldemokrati, najveća 
»marksistička« stranka na svijetu, ubrzo su taj tren osvajanja vlasti prepustili dalekoj 
budućnosti, a austrijski socijaldemokrati slijedili su primjer svojih njemačkih 
kolega. Poput liberala koje su osuđivali, i oni su ustuknuli pred odgovornošću i dinasti¬ 
ji prepustili da preuzme zadatke koji su njima bili preteški. Koliko su kršćanski 
socijalisti bili buntovnici, toliko su socijaldemokrati bili revolucionari - samo na 
riječima. 

Marksistički socijalizam bio je teoretski univerzalan: propovijedao je jedinstvo 
radničke klase koja nema domovine i zamišljao je socijalističku Evropu bez ratova 
među državama i bez nacionalne mržnje. On je, kao i tradicionalne vladajuće klase, u 
nacionalizmu gledao isključivo buržoasku ideologiju: međunacionalne sukobe smatrao 
je sredstvom kojim se kapitalisti služe da bi snage države koristili protiv svojih 
inozemnih suparnika i da bi radničku klasu skrenuli s puta borbe protiv svoga pravog 
neprijatelja. U praksi je Marx bio rob četrdesetosmaške revolucionarne psihologije: 
priznavao je zahtjeve samo historijskih naroda, iako u konkretnom slučaju historijsko 
revolucionarnih, to jest Nijemaca, Poljaka, Talijana i Madžara, 1 dok je slavenski 

1 Pa i u njihovu slučaju osim Nijemaca, samo s rezervama. Italijo će »uvijek gospodariti Njemačka«. Madžare je 
podržavao zbog nade, koja se izjalovila, da će pomoći Beču u listopadu 1849. Restauraciju Poljske 
zahtijevao je kako bi se izazvao revolucionarni rat s Rusijom koji je Marx smatrao nužnim za ujedinjenje 
Njemačke; međutim, u slučaju revolucije u Rusiji, Marx i Engels su predlagali da Poljsku podijele Rusija i 
Njemačka. Engels je 23. svibnja 1851. pisao: »Ako bi se Ruse moglo pokrenuti, trebalo bi se udružiti s njima i 

nacionalizam odbacivao kao rekcionarnu prevaru. Prihvatio je poljsku tezu da su 
Rutene - galicijske Maloruse - »izmislili« Habsburgovci kao oružje protiv Poljaka, 
i podupro je Engelsovo mišljenje da su češki i hrvatski nacionalni pokreti 1848. bili isključivo 
u službi dinastije i feudalizma, to daje slavenskim narodima Austrije, »kojima nedostaju 
elementarni uvjeti nacionalne opstojnosti«, suđeno da ih apsorbira revolucionarna 
socijalistička Njemačka. To uvjerenje o povezanosti Slavena i reakcije potvrdila mu je 
ruska intervencija u Ugarskoj 1849. godine. U šezdesetim godinama je panslavist 
Bakunjin osporio i konačno razbio Marxov utjecaj u Prvoj internacionali, što je još više 
produbilo Marxovu odbojnost prema Slavenima. Mržnja prema Slavenima odvela je 
Marxa i Engelsa na neke čudne staze. U svojoj fanatičnoj rusofobiji uvjerili su same 
sebe da je Otomansko Carstvo idealna država za izravan ulazak u socijalizam, bez 
ikakva prijelaznog kapitalističkog razdoblja; Gladstoneovo oduševljenje balkanskim 
narodima otpisali su kao sljepariju engleskog kapitalizma. Čak su došli dotle da slave 
Disraelija kao pobornika borbe protiv ruskog carizma za slobodu i socijalizam. Prema 
tome, socijalistička Evropa, kakvu je Marx zamišljao bila bi zapravo njemačka Evropa, 
u kojoj bi se kao suradnici tolerirali Madžari, Turci, možda i Poljaci. 

Takvo su gledište zastupali i njemački liberali, a što se toga tiče, i Elabsburško 
Carstvo u svojoj dualističkoj formi jer su i u njemu Madžari, Poljaci i bosanski Turci 
uživali povlastice »državnog naroda«. Kako je industrija bila najrazvijenija na njemačkim 
područjima Austrije, to su prve vođe austrijske socijaldemokracije bili Nijemci koji gotovo 
da i nisu htjeli čuti za nacionalni problem: u njegovu očitovanju gledali su smicalicu kojom 
se radnici s nižim standardom, Česi i Slovenci, koriste kao štrajkolomci protiv sindikalno 
organiziranih radnika Nijemaca. Štoviše, kako marksizam nije razvio nikakvu socijali¬ 
stičku teoriju međunarodne trgovine, austrijski socijaldemokrati gledali su Elabsburšku 
Monarhiju s naivnim cobdenizmom 1 i pozdravljali je kao »golemo područje slobodne 
trgovine«. Uostalom, ambicioznom sindikalnom sekretaru više je godilo da ima svoje 
članove i u Lavovu i u Trstu, od Karpata do Alpa, nego da budu ograničeni na Beč i 
nekoliko okolnih gradova. Uz to, kako je Elabsburško Carstvo donosilo blagostanje 
bečkim krupnim kapitalistima, to je donosilo blagostanje i bečkim radnicima koje su ti 
kapitalisti zapošljavali. Tako je Karl Renner, socijalistički autoritet u nacionalnim 

Poljake prisiliti na uzmak.« 

1 Prema Richardu Cobdcnu (1804-1865), engleskom industrijalcu političaru zagovorniku slobodne 

trgovine. (Prev.) 

pitanjima, osudio one koji se slažu s madžarskim zahtjevom za punom nezavisnošću, jer 
da je »za austrijski kapital ugarsko tržište neusporedivo važnije nego što je marokansko za 
njemački kapital«. Njemačka socijaldemokracija bar se protivila imperijalističkim 
planovima Njemačke u Maroku, dok su austrijski socijaldemokrati podržavali bečki 
ekonomski imperijalizam u Ugarskoj i pogotovo na Balkanu. U istom duhu je jedan 
njemački socijalist podržao njemački imperijalizam u prvom svjetskom ratu: »Propast 
njemačke industrije bila bi i propast njemačke radničke klase». Tako će poslije i jedan 
britanski sindikalni funkcionar, postavši ministar vanjskih poslova, opravdati britanske 
imperijalističke posjede u istočnom Sredozemlju i Perzijskom zaljevu time što bi 
njihovim gubitkom britanski radnik osjetio manjak u svojoj platnoj vrećici. Ako dakle 
radnik hoće da s gospodarom dijeli njegov plijen, onda mora očekivati da će s 
gospodarem dijeliti i njegovu propast. 

No, dok su s jedne strane podržavali jedinstvo Habshurškog Carstva i tako masama 
negirali nacionalna prava, s druge su strane socijaldemokratski političari ipak za sebe 
zahtijevali nacionalne slobode. Marx je pretpostavljao da će vođe radničke klase imati i 
klasni svjetonazor, a u praksi je socijalistički političar ili sindikalni funkcionar bio 
intelektualac, s građanskim shvaćanjima jednog učitelja ili birokrata. Socijalistički prvaci 
bili su obrazovani ljudi intelektualnih sposobnosti kojima je proizvodnja bila isto tako 
tuđa kao i samome Marxu, pa nisu bili ni imuni od nacionalističkih manija svoje klase 
čim bi se nenjemački radnici organizirali, dobili bi i svoje predstavnike, koji bi bili isto 
tako nacionalno svjesni kao i njihove kolege intelektualci. Otuda je slijedilo da su 
austrijski socijalisti podijelili sindikate, pa i samu stranku, na nacionalne sekcije 
ujedinjene samo nominalno. Tako su se poslovi u stranci i sindikatima dijelili, i 
udvostručavali, po nacionalnom kriteriju, iako su socijaldemokrati svima ostalima 
poricali pravo da primijene to isto načelo. Socijalisti su drugih narodnosti s 
marksizmom nedvojbeno primili donekle i njemačku boju, pa je u tom smislu 
austrijska socijaldemokracija proširila »austrijsku ideju«. Stranka je bila najjača u 
Beču, te je Beč i dao pokretu mislioce i ljude od pera. Ovi su pak, u pravom bečkom 
stilu, spajali smjele teze s krotkim zaključcima: revolucionarnim frazama širili su diljem 
Carevine shvaćanja bečkih radnika koji su živjeli od narudžbi velikih »austrijskih« 
zemljoposjednika i kapitalista. 

Kako bilo da bilo, devedesetih godina su i kršćanski socijalizam i socijaldemokracija 
davali dojam antidržavnih pokreta. Zbog neuspjeha koalicione vlade 1895, Franjo Josip 
je bio prisiljen da se odrekne političkog sustava kojim se služio, bilo u liberalnoj ili 

konzervativnoj formi, još od 1867. godine. Stranke nisu bile kadre da stvore vladu, i 
pogađati se s njima nije imalo smisla. Činilo se da je jedini izlaz u jakom čovjeku, 
spasitelju koji će se nametnuti autoritetom odozgo. Taj novi i, kako će se pokazati, 
posljednji spasitelj Monarhije bio je Badeni, galicijski namjesnik. Badeni je imao, uz 
Poljacima svojstvenu prilagodljivost, sve potrebne kvalifikacije. Bio je plemić i caru 
vjeran sluga, a istodobno i liberal, pa i ant- iklerikalac blagog tipa kao svi Poljaci, 
centralist; kao namjesnik bio je poduzetan i efikasan, a smatralo se da je suvremenih 
političkih ideja. Problemu općeg izbornog prava, u kojem se nisu znali snaći 
parlamentarni političari, pristupio je na svoj inventivan način: 
prihvatio j e načelo, ali se pobrinuo da od toga ne bude štete. Tako je 1869. godine 
postojećem »kurijalnom« sustavu dometnuta i peta kurija s općim izbornim pravom 
koja je dala sedamdeset dva zastupnika. S tipično aristokratskom lakomislenošću, 
Badeni je računao da će se ti demokratski izabrani zastupnici zadovoljiti položajem 
parlamentarne manjine. 

U svakom slučaju, Badeniju je to bilo nešto sporedno. Poput mnogih drugih i 
prije i poslije njega, bio je uvjeren da može srediti sukob između Čeha i Nijemaca. 
Prva mu je briga bila ekonomski dogovor s Ugarskom koji je trebalo izglasati 1897, a 
računao je da će to postići s »liberalnim« blokom Poljaka, Nijemaca i umirenih Čeha. Još 
više od toga, kanio je obnoviti moć Austrije i tako Ugarskoj nametnuti posve nove 
uvjete nagodbe. A onda su mu, zbivanja na međunarodnom planu odjednom odriješila 
ruke. 

Austro-Ugarska više nije bila evropska potreba, sa svim koristima i štetama koje 
joj je to donosilo. Kalnokyjevo obraćanje njemačkom liberalizmu 1893. godine 
propalo je gotovo odmah. A 1894. godine Caprivi je postao oprezan i nije htio 
angažirati Njemačku protiv Francuske, što je Kalnoky smatrao nužnim da bi se En¬ 
gleska pridobila za akciju na Istoku. Dapače, krenuvši drugim kursom, Caprivi je 
sporom oko doline Nila udaljio Englesku od Centralnih sila. U jesen 1894. godine 
Caprivi je otišao s položaja, a novi njemački kancelar Flohenlohe vratio se 
Bismarckovoj konzervativnoj politici nastojeći da obnovi prijateljske odnose s 
Rusijom i odustajući od favoriziranja Poljaka. Tako su i Kalnokyjeva vanjska politika 
i austrijska koalicija izgubile podršku Njemačke. Kad se 1895. u Engleskoj vratio 
na vlast Salisbury, Kalnoky je zaključio da mu se pruža nova prilika. Britanska se 
flota, posljednji put, pripremila da uđe u Tjesnace. Ali takvoj politici više nije bilo 
mjesta. Onemogućli su je praktički francusko-ruski pakt a moralno pokolj 

Armenaca. Potkraj 1895. godine Engleska se faktički odrekla obrane Otomanskog 
Carstva. Austro-Ugarska je prepuštena samoj sebi, izgubivši svog posljednjeg, 
slabog saveznika kad je Italija doživjela katastrofu s Etiopijom. U očaju izolacije, 
Kalnoky je bio primoran da sw okrene Vatikanu kao jedinoj nadi da parira 
francusko-ruskom savezu. Da bi se dodvorio Vatikanu, pokušao se umiješati u 
ugarske unutrašnje stvari i obuzdati antiklerikalizam koji je madžarskom šovinizmu 
najnoviji rezonator. Ali su Madžari podigli takvu prašinu da je Kalnoky morao otići s 
položaja. Tad se s problemima izolacije i prijeteće katastrofe na Balkanu suočio njegov 
nasljednik Goluchovvski. Rusija se, po svemu sudeći, spremala da zauzme Bospor, a ni 
Njemačka ni Engleska nisu bile voljne pomoći Austro-Ugarskoj da se tome odupre. 
Onda je najednom, potkraj 1896, to opasnost minula. Francuska je spriječila ruski potez; pa i 
inače je Rusija bila okrenula pogled na Daleki istok, gdje je vidjela lakše a mnogo veće 
dobitke. 

Tako je 1897. godine Goluchowski, bez ikakve osobne zasluge, postigao s Rusijom 
sporazum kakav je izmicao svakom austrijskom državniku još od Mettemicha; i to ga je 
postigao čak bez ikakva mahanja konzervativnom solidarnošću, kako je to Metternich 
morao. Kao Poljak, Goluchowski je u Rusiju gledao i s odbojnošću i prijekim okom, ali 
su ga izolacija i njemački pritisak primorali da prihvati rusku ponudu. U svibnju 1897. 
Austro-Ugarska i Rusija su formalno zaključile sporazum o Balkanu, Rusija da bi imala 
slobodne ruke za Daleki istok, a Austro-Ugarska faille de mieux; to je bio sporazum jedine 
vrste koju je Elabsburška Monarhija uopće ikad mogla prihvatiti, sporazum o što duljem 
odgađanju istočnog pitanja. Istok je, suvremenim žargonom rečeno, »stavljen na led«; 
suprotno očekivanjima, ostao je na ledu deset godina. Austro-ruski sporazum donio je 
Austrougarskoj veliko olakšanje, ali i veliku opasnost. Više nije morala strahovati od 
rata s Rusijom i nije morala tražiti saveznika; prestala je ugađati raspoloženju Talijana, 
a ni Njemačka je nije više brinula. S druge strane, otklanjanjem ruske opasnosti izgubila 
je i posljednji trun svoje »evropske misije«. Više nije bilo vanjske opasnosti da obuzda 
unutrašnje strasti; Nijemci i dva »državna naroda« koji su se najviše bojali Rusa, 
sad su se mogli okrenuti protiv Monarhije gotovo isto tako razorno kao 1848. godine. 
Austro-ruskim sporazumom Monarhija je ušla u dugo razdoblje kriza, ovaj put 
unutrašnjih kriza; a kako one nisu riješene. Monarhija je slabija nego ikad dočekala 
novo razdoblje vanjske krize koje je počelo 1908. godine. 

S otklanjanjem opasnosti na Istoku poklopio se Badenijev veliki potez, a u efektima 
toga poteza odmah su se očitovale posljedice austro-ruskog sporazuma. To je bila uredba od 


159 



5. travnja 1897. kojom se određuje da njemački i češki budu jezici »unutrašnje službe« 
u cijeloj Češkoj. 1 Formalno nepristrana, uredba je Česima donijela pobjedu u 
međunacionalnom sukobu, što će reći u borbi oko mjesta u birokratskom aparatu. Svi su 
Česi učili njemački kao međunarodni jezik, dok je u njemačkim školama u Češkoj 
saborskom odlukom od 1868. bila zabranjena nastava na »drugom pokrajinskom jeziku«, 
to jest na češkom. Zahtjevom da se za primanje u državnu službu moraju znati oba 
jezika, Česi su dobili monopol na službene položaje u pokrajini. Badeni je svoju uredbu 
objavio bez ikakve pripreme; poput tvoraca Listopadske diplome, nije bio kadar shvatiti 
pojmove kao što je masovni otpor iii masovna podrška. Austrijsko plemstvo, kojem je 
Austrija zbilja bila na srcu, pa i sam car, nalazili su se u neizbježivom škripcu: Carevina 
se mogla očuvati samo kad bi pridobila podršku austrijskih naroda, a narodi pak, čim bi 
se pomirili, likvidirali bi aristokratske privilegije i carevu svemoć. 

Na Badenijevu uredbu planulo je ogorčenje Nijemaca što se zbog stalnog slabljenja 
njihove ranije nadmoći gomilalo već od 1879. ili još od 1866. godine. Nijemci iz Češke 
obratili su se svojim sunarodnjacima širom Austrije, pa i onima u Njemačkoj, Schonerer je 
konačno dočekao svoj trenutak. Sve dotle je Njemačka nacionalna stranka, koju je on 
osnovao 1885, ostala brojčano mala skupina grlatih nasilnika. Sad je Schonerer stao na 
čelo njemačkog pokreta za obnovu jedinstva Carevine na njemačkoj osnovi. Inače je on 
osobno imao drukčiji cilj: računao je da će nasiljem, na koje je huškao, izazvati kaos u 
Carevini i tako utrti put stvaranju Velike Nje mačke. Njemački nacionalisti, predstavnici 
»državnog naroda«, istupali su kao da govore u ime neke potlačene manjine, a sekundirali 
su im i njemački umjerenjaci, pa čak i njemački socijaldemokrati. U svojoj taktici ugledali su se 
na irsku opstrukciju u Westminsteru. No,dok su Irci samo željeli raskinuti vezu s Engleskom, 
u ovom slučaju su Nijemci željeli, bar teoretski, očuvati jaku Carevinu - pa je ispalo 
kao kad bi u britanskom parlamentu engleski predstavnici pribjegli opstrukcji da bi 
demonstrirali protiv Iraca. Osim toga, Nijemci u Carevinskom vijeću nisu imali ni duha 
ni inventivnosti kojima su se odlikovali njihovi irski uzori: ti junački zastupnici 
»državnog naroda« bili su huliganski bukači. Satima su se derali i lupali nogama, tukli 
šakama po klupama i tintarnicama gađali predsjedatelja, da bi se na koncu tek 
policijskom intervencijom okončala ta parodija predstavničke vlasti. 

Schonerer i njegovi suradnici su se iz Carevinskog vijeća obratili ulici. U Beču, 


Njemački je ostao isključivi jezik korespondencije s drugim pokrajinama i 
središnjim vlastima, zatim vojne administracije, pošte i telegrafa, te financija. 


160 



Grazu i Salzburgu gomile bogatih i uglednih građana demonstrirale su isto onako 
žestoko kao gladne rulje 1848. godine. Po cijeloj Njemačkoj držali su se zborovi i slale 
poruku solidarnosti. Čuveni povjesničar i dični liberal Mommsen je pisao: »Mozak Čeha 
ne shvaća rezone, ali shvaća batine. Ovo je borba na život i smrt.« U toj krizi Badeni je 
pokazao da nije ni sjena nekog predestiniranog spasitelja Habsburške Monarhije. 
Navikao na neartikulirano gunđanje maloruskog seljaka, Badeni je bio nemoćan pred 
gomilama dobro odjevenih i uhranjenih njemačkih izgrednika. Pozvati trupe protiv 
kapitalista Monarhije nije mogao, a okrenuti leđa buržoaziji i obratiti se širim masama 
kršćanskih socijalista i socijaldemokrata koje nisu bile toliko zaražene agresivnim 
nacionalizmom, nije htio. Oduvijek je polazio od toga da ima posla s neukim seljaštvom 
osamnaestog stoljeća i u njegovu razmišljanju nije bilo mjesta širokom otporu njegovoj 
aristokratskoj volji. Sva se Austrija uzdrmala i u studenom 1897. Franjo Josip je 
otpustio čovjeka koga je bio pozvao da mu spasi Carevinu. 

Od 1848. još se nije bilo dogodilo da masovne demonstracije iznude otpuštanje 
jednog ministra. Njemački su nacionalisti bili zapanjeni svojim uspjehom, a mase koje 
su ih slijedile bile su još i više, prestrašene njime. Jer, da je Schonerer postigao svoj 
krajnji cilj i srušio »vlast«, od toga bi najteže i najprije stradala njemačka buržoazija. 
Schonerer je želio razbiti Habsburšku Monarhiju i njezin teritorij priključiti Njemačkoj 
Hohenzollerna, a to nije odgovaralo težnjama goleme većine austrijskih Nijemaca. 
Bečka je svjetina htjela da Beč bude prijestolnica velikog njemačkog carstva, a ne da se 
sroza na razinu provincijskoga grada. Pobuna protiv Badenija bila je kulminaciona točka 
njemačke destruktivnosti koja je više od ičega drugoga pridonijela uništenju Habsburške 
Monarhije. Austrijski Nijemci nisu bili dovoljno jaki da Austriju očuvaju kao njemačku 
nacionalnu državu, a nisu htjeli dopustiti da se ona pretvori u nadnacionalnu državu. 
Osvojiti dinastiju nisu mogli, a zbaciti je nisu smjeli; mogli su joj samo bacati klipove pod 
noge u svakom njezinu konstruktivnom pokušaju. 

Dinastija je zacijelo zaslužila poraz. Samo se poraz i mogao očekivati od pokušaja 
da međunacionalne probleme sredi jedan poljski aristokrat bez ikakva iskustva u ustavnoj 
vlasti. Franjo Josip je svalio krivnju na političku neodgovornost naroda i njihovih voda, a 
upravo je tvrdoglava obrana dinastičke moći onemogućila narode da steknu političko 
iskustvo. Franjo Josip je bio dobronamjeran, željan da očuva svoje carstvo, pa i da se 
brine za svoje podanike, ali nije bio kadar da se odrekne ni djelića vlasti koju je 
naslijedio. Golema austrijska struktura bila je podignuta oko habsburške kuće, ali je mogla 
opstati samo kad bi prestala biti monopol dinastije. To objašnjava slom Austro-Ugarske. 

Badenijeva uredba bila je posljednji pokušaj dinastije da se trgne s mrtve točke 
međunacionalnih sukoba u Austriji; doduše, bit će i nakon toga nekih reformskih 
planova, ali se Franjo Josip prestao nadati promjeni nabolje to se samo borio da ne bude 
promjene nagore. Planovi i napori na početku dvadesetog stoljeća bit će obrambeni. 
Nakon Badenija, dinastija će se zadovoljiti čuvanjem svoga lijesa. 

XV 

UGARSKA NAKON 1867: KALMAN TISZA 
I MADŽARSKO SITNO PLEMSTVO 

U početku dvadesetog stoljeća istodobno su i u Austriji i u Ugarskoj izbile političke krize. 
Obje je izazvao građanski nacionalizam: u Austriji je to bila posljedica industrijskog razvoja a 
u Ugarskoj posljedica propadanja poljoprivrede. Kapitulacija Franje Josipa pred Ugar¬ 
skom 1867. godine imala je paradoksalan učinak: madžarsko je sitno plemstvo postiglo 
politički uspjeh upravo u trenu svoje ekonomske propasti. Ukidanjem tlake 1848. 
godine, koje su dosljedno proveli Bachovi husari, počelo je propadanje sitnog plemstva, a 
zapečatile su ga željeznice i konkurencija američkog žita. Njegove posjede preuzeli su 
magnati kojima je ukidanje tlake išlo u račun i koji su svojim kapitalističkim snagama 
mogli izdržati nalet svjetske konukurencije. Od 1867. do kraja stoljeća nestalo je više od 
sto tisuća samostalnih zemljoposjednika, to se više od trećine Ugarske naglo u rukama 
magnata a petina u vlasništvu trista obitelji. 

Sitno plemstvo, lišeno zemlje, spasio je od totalnog nestanka novi karakter ugarske 
države. Do 1848. se ugarski državni aparat sastojao od Ugarske kancelarije u Beču i 
šačice činovnika u peštanskom Namjesništvu, koji su prepisivali njezine odredbe i 
otpremali ih u šezdeset tri županije, autonomna tijela kojima je kao iz hobija 
upravljalo sitno zemljoposjedničko plemstvo. Državni aparat što gaje 1867. predao Franjo 
Josip bio je ogromna birokratska organizacija stvorena po austrijskom modelu, s državnim 
željeznicama, državnom poštom, drižavnom zdravstvenom službom i državnim školstvom; taj 
državni aparat, što su ga stvorili Bachovi husari, sad je uposlio bezemljaško sitno 
plemstvo. Županije su opet dobile svoju historijsku autonomiju, ali to nije značilo mnogo; 
jedina im je samostalna funkcija bila razrezivanje i skupljanje zemljarine, nekad jedini 
izvor državnih prihoda, a sada, kao i u drugim zemljama, zanimljiv ostatak prošlosti. 
Tipični je sitni plemić s početka devetnaestog stoljeća bio neuk poljoprivrednik, upućen 
samo u tradicionalno pravo, koji nikad i ne ide dalje od županijskog centra, osim možda 
jednom u životu kao zastupnik u sabor u Bratislavi. A tipični sitni plemić s početka 
dvadesetog stoljeća bio je državni činovnik koji živi u Budimpešti i raspolaže u najboljem 
slučaju starom porodičnom kućom, ali nema zemlje, osim ako mu plaća i »nuzzarada« ne 
omogućuju da drži kakvo nerentabilno imanje. Tako se sitno plemstvo, Po tradiciji protivnik 
centralizirane države, sad poistovjetilo s njom; u početku dvadesetog stoljeća birokratski 

jc aparat upošljavao četvrt milijuna madžarskih sitnih plemića. 

Ti sitni plemići raspolagali su samo nekim primitivnim administrativnim iskustvom u 
županijama., ali su za položaje bili kvalificirani samim time što su bili Madžari. Kao i u 
Austriji, nacionalno pitanje postalo je borba za mjesta u birokratskom aparatu, a u 
Ugarskoj jc to borba bila dobivena unaprijed. Suočeno s opasnošću konkurencije ostalih 
narodnosti, madžarsko sitno plemstvo nije se usudilo da provede odredbe zakona o 
narodnostima iz 1868. godine. S druge strane, da bi sebi olakšalo posao, tražilo jc znanje 
madžarskog jezika od svih stanovnika Ugarske. Nije bilo nikakvih državnih škola, ni 
osnovnih ni srednjih, ni za jednu nacionalnu manjinu; srednje škole koje su Slovaci bili 
otvorili za sebe, zatvorene su 1874; a 1883. je u sve škole uveden madžarski kao 
obavezan jezik. Kulminacija takve politike bio je zakon o školstvu što ga je 1907. 
predložio Apponyi, po kojem su nastavnici morali polagati posebnu zakletvu vjernosti i 
mogli biti otpušteni ako im đaci ne bi znali madžarski. Slično tome, madžarsko se sitno 
plemstvo oborilo na svako političko očitavanje drugih narodnosti - istjeralo je iz skupštine 
njihove malobrojne predstavnike i osudilo njihove organizacije. Takvim je sredstvima 
madžarsko sitno plemstvo steklo i očuvalo monopol na državnu službu i slobodne profesije. 
Na početku dvadesetog stoljeća u Ugarskoj su 95 posto državnih činovnika, 92 posto 
Županijskih činovnika, 89 posto liječnika i 90 posto sudaca bili Madžari. Od listova ih je 
80 posto bilo madžarskih, a ostali su bili pretežno njemački: tri milijuna Rumunja imalo je 
2,5 posto listova, dva milijuna Slovaka 0,64 posto, a trista tisuća Malorusa 0,06 posto. 
Lov na državnu službu odvuklo je madžarsko sitno plemstvo i u Hrvatsku, a kako je 
ondje na čelu uprave bio ban Madžar, Hrvatski je sabor bio nemoćan. Željeznice, 
kontrolirane iz Budimpešte, uvele su madžarske službenike širom Hrvatske, a poslužile 
su i kao sredstvo daljnjeg slabljenja Hrvatske time što je ugarska uprava spriječila svaku 
željezničku vezu između Zagreba i Beča, te prisilila hrvatske željeznice na neprirodnu 
vezu s Budimpeštom. Čak jc i sam Hrvatski sabor 1887. djelomice varirano tako što je 
činovnicima s privremenim boravkom u Hrvatskoj dano glasalo pravo, iako su imali i 
stalno boravište i glasačko pravo u Ugarskoj. 

Madžarski nacionalizam nije bio ekskluzivan: kako jc to pokazala pobjeda dualizma. 
Madžari su se odlikovali neprispodobivom političkom vještinom. Svjesni da su Madžari 
u Ugarskoj manjina, madžarsko sitno plemstvo nastojalo je da jačanje narodnosti 
onemogući pridobivanjem njihove malobrojne »narodne« inteligencije. Mnogo ga se 
više ticalo kako spriječiti razvoj slovačke ili rumunjske buržoazije, nego kako 
povećati vlastiti madžarski »narod«, te se nije mnogo brinulo o obrazovanju 

madžarskog seljaštva; uostalom, nekakva samostalna seljačka stranka, pa makar u njoj 
bili i sami Madžari, mogla bi sitnom plemstvu ugroziti monopolni položaj. Tako je 
madžarski vladajući sloj vrbovao novake iz svih narodnosti, premda najviše Nijemce i 
Židove. Nijemci, napušteni od Beča a još više od Njemačke, zadržali su svoj dominantni 
položaj u trgovini i industriji, iako često tako što su se s vremenom madžarizirali. A 
Židovi, izronivši iz geta kao što je sitno plemstvo izronilo iz županija, bili su najistaknutiji 
zagovornici »asimilacije«, te su književnosti i umjetnosti dali genijalnost koja je 
domaćem sitnom plemstvu nedostajala. 

U samoj Ugarskoj ni jedna narodnost nije bila sposobna za organizirani otpor. U 
Transilvaniji su Rumunji oduvijek dobivali neko ohrabrenje iz Bukurešta; na jugu Srbi nisu 
dobivali neku osobitu stimulaciju izvana, ali su bili svjesni postojanja samostalne Srbije. S 
druge strane, u Rumunjskoj je nakon rusko-turskog rata 1877-78. cijela jedna generacija 
proživjela u strahu od Rusije, a Srbija je od 1881. do 1903. ovisila o Beču. Slovaci i Malo- 
rusi iz sjeverne Ugarske bili su u još gorem položaju, jer onkraj granice nisu imali matičnu 
domovinu kojoj bi se mogli obratiti. Slovaci i Česi bili su podijeljeni više nego ikad u 
svojoj povijesti. Od pokušaja da se stvori zajednički »čehoslovački« jezik bilo se 
odustalo, a među Slovacima je još samo protestantska manjina gajila neke simpatije 
prema Česima. Pa i slovačko luteranstvo je u svojoj mržnji prema Madžarima radije 
tražilo nadahnuće od Njemačke nego od Praga. Inače su malobrojni slovački prvaci bili 
katolički svećenici, a oni su, udruživši se s ugarskom klerikalnom strankom, uzeli 
antisemitizam za osnovno načelo političkog programa slovačkog nacionalizma. Tako su 
Slovaci praktički dokazali točnost optužbi madžarskih i njemačkih liberala - da su reakcio¬ 
nari, klerikalci, antisemiti i habsburgofili. Madžari su Slovacima onemogućili razvoj 
vlastite svjetovne građanske klase i tim uspjehom od njih stvorili, i u Ugarskoj i poslije, u 
nezavisnosti, politički najnezreliji i najneodgovorniji narod Srednje Evrope. 

Politički život Malorusa zakarpatskog područja bio je još siromašniji. Nacionalni 
opstanak sačuvali su samo zahvaljujući svom unijatskom svećenstvu, a upravo im je to 
unijatska vjera, kao i u Galiciji, onemogućila bilo čiju podršku. Odbila ih je i od Poljaka i od 
carske Rusije, a u Ugarskoj su Malorusi bili previše zaostali da bi harem i sanjali o nekoj 
nezavisnoj Ukrajini. Ti Slovaci i Malorusi imali su jednu zajedničku nadu - Ameriku, gdje 
će sebi naći novu domovinu ili njezin supstitut. Ako seljak već napušta vlastitu zemlju, 
nije rečeno da mora ostati u najbližem gradu; može isto tako prijeći ocean, pa su potkraj 
devetnaestog stoljeća Slovaci i Malorusi ponijeli sa sobom u Ameriku nacionalnu kulturu koju 
u Evropi nisu smjeli gajiti. Kao i svi emigranti, držali su se svojih tradicija više od 

sunarodnjaka koje su ostavili za sobom; postali su bogati »američki rođaci« koji se 
vraćaju u domovinu da povedu nacionalnu borbu američkim metodama, ili koji je 
pomažu s one strane oceana. Staviše, slavenski doseljenici u Americi su čak utjecali na 
američke političke nazore: izvornoj ideji obrane demokracije dometnuli su nov ideal 
borbe za nacionalno samoodređenje, time su utrli put američkoj intervenciji 1917. 
godine, koja je zapečatila sudbinu Habsburške Monarhije. Gledajući s to strane, 
Madžari bi se mogli hvaliti da su i na taj način bili glavni akteri propasti Monarhije. 

Hrvatska je predstavljala poseban problem ne samo Madžarima nego i samim 
Hrvatima. I 1848. i poslije, Hrvati su se borili za historijska prava Hrvatske, a ne za 
nacionalnu slobodu; »ilirska« ideja kojom se neko vrijeme zanosio Jelačić, bila je jedna 
od onih izuzetnih vizija kojima se odlikovala to velika revolucionarna godina. Hrvatsko 
se sitno plemstvo bilo pouzdalo u carevu zaštitu, a kad ga je Franjo Josip iznevjerio, nije 
znalo smisliti neku novu politiku. Hrvatskim saborom dominirala je Stranka prava koja je 
jednako zahtijevala »državna prava« Hrvatske i jednako živjela u svijetu snova o sred¬ 
njovjekovnim pravima, iz kojeg su Madžari bili umakli. Stranka prava bila je 
klerikalna, konzervativna i prohabsburška; jedini nacionalistički element bio joj je 
antagonizam prema Srbima, koji su, nakon uključenja Vojne krajine u Hrvatsku 1868. 
godine, sačinjavali četvrtinu stanovništva. Potlačenoj klasi ili naciji najveća je utjeha 
kad se osjeća superiorna prema drugoj, još gore potlačenoj; stoga su madžarski 
gospodari Hrvatske smišljeno favorizirali Srbe da bi Hrvate huškali na njih. Kad su se u 
Stranci prava nagli ljudi koji su odbijali da im sukob sa Srbima bude alfa i omega 
političke aktivnosti, stranačka je većina formirala Čistu stranku prava - što će reći čistu od 
svakog traga realizma. Kao i obično, najzagriženiji eksponenti tog krutog rodoljublja 
bili su konvertiti: Frank, voda Čiste stranke prava, bio je Židov koji je postao Hrvat iz 
klerikalnog entuzijazma. 

Hrvatska, umjetno odvojena od Austrije strogom ugarskom granicom i lišena čak i 
svoje jedine luke Rijeke, ostala je sve do dvadesetog stoljeća zaostala agrarna zemlja. 
Unatoč tome, u Zagrebu se iz slobodnih profesija razvila određena građanska klasa, klasa sa 
suvremennim nazorima i suvremenim obrazovanjem. U Zagrebu je 1874. godine osnovano 
sveučilište, koje doduše nije uživalo ugled kao praško, a inteligencija je konačno dala 
nacionalnu politiku koja nije bila tako sterilna kao zahtjevi za »historijska prava« što su ih 
postavljali sitni plemići i umirovljeni oficiri, od kojih se dotle sastojao »Hrvatski narod«. Na ćelu 
tog novog pokreta bio je đakovački biskup Strossmayer, sin pučanina, što se do buđenja 
svojih nacionalnih osjećaja bio visoko popeo u crkvenoj hijerarhiji, pa i na Dvoru. 


166 



Strossmayer je bio istinski tvorac jugoslavenske ideje, pa bi bio i začetnik jugoslavenske 
nacije da se ona ikad ostvarila. Dok je Gaj, osnivač ilirizma, stavljao akcent samo na 
zajednički jezik, Strossmayer se pozivao na zajedničku prošlost i nagovještavao buduće 
kulturno zajedništvo. Ta njegova vjera bila je intelektualan tour de force visokog reda. 
Srbe, Hrvate i Slovence oštro su dijelili i povijest i politička pripadnost; dijelila ih je i 
religija i kultura. Zapravo, da bi se na svjetlo dana iznijelo njihovo zajedničko slavensko 
podrijetlo, bili su potrebni etnografi i arheolozi; otuda i važnost arheologije i »narodnih 
muzeja« u stvaranju osjećanja jugoslavenstva. Srbi su bili pravoslavni, s jakom, iako 
dalekom bizantskom prošloga, a Hrvati i Slovenci katolici. Hrvatska je imala svoju 
»historijsku« državu, a Slovenci su spadali u unitarnu Austriju i imali svoje zastupnike u 
Carevinskom vijeću; Srbi su svojedobno bili potlačeni, i pod Turcima i pod 
Madžarima, a ipak su sad imali samostalnu iako minijaturnu Srbi su borbom došli do 
slobode a kanili su se i dalje boriti i protiv Turaka i protiv Habsburgovaca; Hrvati, iako 
također ratoborni, tukli su se za Habsburgovce i nadali se da će pod obnovljenim 
habsburškim okriljem opet doći do svojih »prava«. Hrvati su prezirali barbarske Srbe i 
njihov balkanski mentalitet; a zapravo, srpski su intelektualci stjecali kulturu izravno iz 
Pariza, dok su je Hrvati primali izopačenu i ogrubjelu njemačkim kanalima. 

Nigdje više u Monarhiji nije bilo dvaju naroda toliko odijeljenih prošlošću. 
»Jugoslavenska« ideja bila je intelektualna tvorevina, a ne rezultat nacionalnog razvoja. 
Strossmayer je pripadao habsburškom svijetu iako se bunio protiv njega; razočaran 
ispraznom dinastičkom idejom, tražio je drugu, kreativniju. Cilj mu je bio da narode 
zbliži, a ne da ih razdvaja nacionalnim državama, i vjerovao je da se to može izvesti 
stvaranjem zajedničke kulture. Kad su Hrvati na njegovu inicijativu osnovali akademiju 
znanosti - moćno oružje u borbi za nacionalnu slobodu - nazvali su je Jugoslavenskom 
akademijom, a on joj je oporučno ostavio svoju jedinstvenu zbirku talijanskih majstora. 
To je bio vjeran odraz intelektualne strukture jugoslavenske ideje: Strossmayer se 
obraćao svoju koji posjećuje umjetničke galerije, i vjerovao je da ce ga, izlažući mu 
talijanske majstore, oduševiti za jugoslavensku ideju. 1 nije se prevario. Zagrebačka 
građanska inteligencija krenula je za Strossmayerom pa je Zagreb postao rodno mjesto 
južnoslavenskog pokreta. A kako Hrvatska ne bi mogla biti dominantna snaga 
južnoslavenske zajednice, niti bi se hrvatska »državna prava« mogla uklopiti u 
jugoslavenski nacionalizam, kao što su se Češka »državna prava« uklopila u češki 
nacionalizam, ti su zagrebački intelektualci postali integralni Jugoslaveni. Srbi, s druge 
strane, već su imali svoju državu i nisu bili tako osjetljivi na čari talijanskih majstora; 

praktički im jc cilj bio da prošire Srbiju, pa su u jugoslavenskoj ideji gledali samo 
pomoćno sredstvo da to i ostvare. Kao predstavnici prave nacionalne države, smatrali su 
da će svakoj južnoslavenskoj zajednici oni dati dinastiju, povijest i kulturu; za tradicije 
Hrvatske tu neće biti mjesta. Kako je takav ishod bio jasan, hrvatski su nacionalisti postali 
ogorčeni protivnici jugoslavenske ideje, a takva je odbojnost bila Beogradu 
nezamisliva. Tako je Zagreb postao istodobno i matica južnoslavenskog pokreta i središte 
otpora toj ideji. 

Praktički je suradnja Srba i Hrvata bila vrlo slaba. U Srbiji nije bilo Hrvata, a u 
Hrvatskoj je između ta dva naroda oduvijek bilo sukoba i trvenja. Složili su se samo u 
Dalmaciji koja nije bila »matična domovina« ni jednima ni drugima. 1 jedni i drugi su u njoj 
uživali liberalizam koji je omogućila ustavna Austrija. Dalmatinski Hrvati nipošto se nisu 
željeli pripojiti Hrvatskoj jer bi time potpali pod madžarsku vlast, a dalmatinski Srbi 
nisu se mogli nadati ujedinjenju sa Srbijom jer ih je od nje razdvajala Bosna i 
Hercegovina. Stoga im je bilo lako da se kao »Jugoslaveni« udruže protiv Talijana. 
Tako je Hrvatsko-srpsku koaliciju, koja jc toliko plašila posljednju generaciju austrijskih 
državnika, zapravo začela austrijska politika, i do nje nikad ne bi došlo da je ovisila samo 
o Srbiji i Hrvatskoj. To je bila tvorevina ljudi koji nisu bili opterećeni domovinskim 
tradicijama i nenavistima, kao što je »Čehoslovačka« bila tvorevina Čeha i Slovaka iz 
Moravske, ili, još dalje, iz Sjedinjenih Država. Jugoslavenska je ideja u teoriji obuhvaćala 
i Slovence, ali su oni od nje praktički bili odijeljeni rigidnom ugarskom granicom te im je 
Beč bio bliži od Beograda, pa i od Zagreba. Slovence su u borbi protiv Nijemaca i Tali¬ 
jana podržavali Česi, a ne Hrvati niti Srbi, a da bi očuvali tu podršku, bila im je potrebna 
unitarna austrijska država. Tako je južnonoslavensko pitanje ovisilo samo o odnosima 
između Hrvata i Srba, a njih, osim u Dalmaciji, ne bi združile nikakve Strossmayerove 
plemenite ideje da nije bilo bezumlja i nacionalističkog nasilja Madžara. 1 

Vatreni nacionalizam madžarskog sitnog plemstva nije bio samo sredstvo kojim je ono 
od manjine čuvalo svoj monopol na državnu službu, nego i njegovo novo i presudno 
oružje u vječitoj borbi s magnatima. Magnati, kozmopolitski dvorani s golemim 
feudima u pitanju, nastojali su se pogađati s Habsburgovcima još od mira u Szatmaru, 
suprotno sitnom plemstvu kojem je, skučeno vidikom što nije sezao dalje od županije, 
oduvijek bila odbojna veza s habsburškom dinastijom. To je bio obrazac 1848: sitno je 

1 Strossmayerova ideja »jugoslavenstva« obuhvaćala je i Bugare. Ali, previše bismo se udaljili od naše teme kad 
bismo razmotrili zašto ta ideja o kulturnom zajedništvu nije nikad našla odjeka u bugarskom političkom 
životu. 

plemstvo većinom ostalo uz Kossutha, a magnati su se, osim rijetkih izuzetaka kao 
Andrassy, okrenuli protiv njega. To je bio obrazac razdoblja uoči dualizma: magnati, 
zajedno s Andrassyjem, i prosvjećenije sitno plemstvo podržavali su Deaka, dok je 
masa sitnog plemstva prihvatila oporbenjaštvo Kalmana Tisze. Nakon 1867. situacija se 
preokrenula. Magnati više nisu servilno obigravali oko Dvora prosjačeći darovnice, jer su 
postali samostalni krupni agrarni kapitalisti, a sitno plemstvo više nije zlovoljno čamilo u 
svojim županijama, nego je ušlo u državnu službu i o njoj ovisilo. Sad je sitnom plemstvu 
bila potrebna veza s Habsburgovcima da bi očuvalo snagu ugarske države. Istodobno, da 
bi to državu moglo iskorištavati, htjelo je spriječiti svako habsburško presezanje pa je 
posve rado plaćalo svoju slobodu time što je poštovalo prerogative Krune u poslovima 
vojske i vanjske politike. Simbol te promjene i istinski tvorac te nove Ugarske bio je 
Kalman Tisza, koji je združio svoje i Deakove pristaše te 1875. postao ugarski ministar 
predsjednik. Ubuduće bit će vjeran sluga Franje Josipa; neće biti Madžara koji bi bio veći 
»dualist« i pokorniji u stvarima vanjske politike od Tisze, bivšeg predvodnika otpora 
nagodbi. Tako je u krizi oko Bugarske 1887. godine Tisza branio carevu vanjsku politiku 
čak i od Andrassyjeve kritike. 

Samo politikom čuvanja vlastitih interesa Tisza i njegovi sljedbenici iz sitnog 
plemstva ne bi se mogli održati: Kossuthov je ideal bio duboko prodro, a nacionalno 
osjećanje se još prekalilo u razdoblju gorkog iskustva od 1849. do 1867. godine. Tiszi i njegovim 
»mamelucima« neprekidna hajka na narodnosti bila je nužna kao dokaz da su, unatoč 
pokornosti Franji Josipu, ostali dobri Madžari. Ali ni to podilaženje madžarskom 
šovinizmu nije bilo dovoljno; u središnjoj Ugarskoj, s nadmoćno madžarskim 
stanovništvom, biračke su se mase uporno držale košutovskih ideja. Da bi tome 
doskočio, Tisza je pribjegao neočekivanoj »izbornoj geometriji« - ogromnim izbornim 
kotarevima, čak i od 10 000 birača, u krajevima nastanjenim Madžarima, a malenim, pa 
i od samo 250 birača, u područjima s nacionalnim manjinama; kako je u ovim potonjima malo 
tko znao madžarski, odluka je ovisila samo o nekolicini funkcionara. Na taj se način režim 
madžarskog monopola održavao posredstvom tih »džepnih kotara« s nemadžarskim 
stanovništvom. 

Taj genijalni sistem pomrsio je račune magnatima. Mislili su da će im dualizam 
osigurati visoke položaje sa častima i probicima; poput engleskih vigovaca, oni su u 
državnim službama gledali sustav sinekura za aristokraciju. Sad im je, međutim, mjesta 
preuzelo pauperizirano sitno plemstvo, od njih marljivije a manje zahtjevno; i magnati 
su bili potpuno isključeni iz vlasti. Nakon Andrassyjeva odlaska 1871. godine više nije 

bilo magnata na položaju ugarskog ministra predsjednika, a kad je Andrassyjevim padom 
1879. ostalo upražnjeno mjesto ministra vanjskih poslova, Tisza uopće nije zatražio da 
bude popunjeno madžarskim magnatom. Okrenulo se kolo sreće. Magnati su kanili da se s 
pomoću sitnog plemstva nametnu caru, a umjesto toga se sitno plemstvo uz pomoć cara 
nametnulo njima. Magnati su bili na sto čuda. Njihov tradicionalan utjecaj na Dvoru 
više nije vrijedio; sami su bili krivi što se Franjo Josip odrekao izravne vlasti u 
Ugarskoj, a njemu je u svakom slučaju Tisza odgovarao bolje od njih, oholih i 
neodgovornih. Uz to, njih je ekonomska politika silila da istupaju kao protivnici 
habsburške veze: bile su im potrebne visoke carine na žito kako bi osigurati umjetno 
visoke profile od svojih golemih posjeda, i stoga su svake desete godine, kad se obnavljao 
carinski sporazum, morali u Ugarskoj raspaljivati nenavist prema Austriji. Agrarni 
protekcionizam je od ugarskih magnata napravio madžarske nacionaliste, upravo kao što je od 
pruskih junkera napravio njemačke nacionaliste; a Ugarska je, da Austriju i ne spomenemo, 
morala jesti skup kruh radi »nacionalne ideje«. 

Tako su se magnati, po odgoju kozmopoliti a historijski izdajnici ugarske nezavisnosti, 
morali natjecati u madžarskom nacionalizmu s kalvinistom i vlastelinom Tiszom, 
mnogo iskrenijim Madžarom. U šovinizmu na »unutrašnjem« planu nisu ga mogli 
nadvisiti; hajci koju su Tisza i »mameluci« vodili protiv narodnosti nije se imalo što 
dodati. Tiszina jedina slabost bila je pozitivno držanje prema Židovima. To je iskoristio 
grof Aladar Zichy, voda klerikalne i antisemitske Narodne stranke. Ali nije imao uspjeha: 
židovskim trgovcima i lihvarima, što su došli iz Galicije, bili su više pogođeni Slovaci i 
Malorusi nego i tako je fanatični antisemitizam od Zichyja napravio faktički 
borca za Slovake. A time zacijelo nije mogao steći simpatije Madžara. Ništa se nije moglo 
postići ni nekom plemenitijom linijom od Tiszine, politikom suradnje medu narodnostima. 
»Madžarski narod« sastojao se od državnih činovnika, seoske vlastele i bogatih seljaka; 
medu njima nije bilo intelektualnih talenata, pa je stoga razvoj madžarske kulture bio 
prepušten Zidovima, a ovi su, kao konvertiti, bili jednako uskogrudni. Pa i Deakovo 
umjerenjaštvo bilo je isključivo taktičke naravi, a na to taktiku se većina Madžara i 
osvrtala s otvorenom porugom. Madžarski je nacionalizam imao preduboke povijesne i 
društvene korijene a da bi mu na čelu bila neka građanska inteligencija; upravo zato i 
nije mogao dati čovjeka plemenite duge, jednog Strossmayera ili Masaryka. Kad je Miha- 
ly Karolyi, posljednji magnat, pred propast Carevine počeo zagovarati načelo nacionalne 
ravnopravnosti, uspio je samo da ga zamrze kao neprijatelja Velike Madžarske. 

Magnatima je dakle u borbi protiv Tisze bio preostao jedino »vanjski« šovinizam. S 

obzirom na to da u utrci za »madžarizacijom« nisu mogli pobijediti, morali su se 
istaknuti rodoljubljem u vanjskoj politici. Tako je, na primjer, Andrassy 1887. napao 
Kalnokyja što nije zaratio s Rusijom u obranu Bugarske, a što on sam, Andrassy, nije učinio 
1878. godine u obranu Turske. Kossuthu je inače Rusija bila tek drugi neprijatelj, prvi 
mu je bila dinastija. I sad su magnati, Kossuthovi neprijatelji 1848, preuzeli njegovu 
borbu protiv dinastije, jedinu borbu u kojoj im Kalman Tisza nije mogao konkurirati. 
Tisza i sitno plemstvo postali su branitelji dualizma, dok su Andrassy, sin tvorca 
dualizma, Apponyi, izdanak generacija habsburških diplomata, i poslije Mihaly Karolyi, 
potomak tvorca mira u Szatmaru, postali zagovornici »personalne unije«, zahtijevajući 
da Ugarska ima vlastitu vojsku, što bi posredno značilo i da vodi vlastitu vanjsku 
politiku. Kossuth se u izgnanstvu već odavno bio odrekao takva programa, zagovarajući 
podunavsku konfederaciju bez Habsburgovaca. Ali to uopće nije zasmetalo magnate koji 
su, dapače, prisvojili Kossutha kad je on umro 1894. te su mu tijelo slavodobitno prenijeli 
u Budimpeštu, a njegova beznačajna sina, koji se također vratio, postavili na čelo Stranke 
nezavisnosti. Patriotizam magnata dobio je još jači impuls krizom u agraru koja je dosegla 
kulminaciju potkraj devetnaestog stoljaa. Suočeni sa seljačkim nemirima, i još k tome 
ugroženi savezom poljoprivrednih radnika, magnati su revolt protiv veleposjednika 
skrenuli na Hofburg, a u upotrebi njemačkog kao komandnog jezika u vojsci otkrili uzrok 
svim nedaćama Ugarske. Uz to je austro-ugarski sporazum u svibnju 1897. uklonio 
sigurnosni ventil eventualne antiruske politike. A čim nije bilo ruske opasnosti na 
Istoku, magnati su svu paljbu svog patriotizma usmjerili na dinastiju. 

Badenijevim slomom raspala se ustavna vlast u Austriji, što je magnate oslobodilo i 
posljednjih nedoumica. Nestao je strah da će se protiv njih mobilizirati neka jedinstvena 
Austrija. Nadalje, kako se Carevinsko vijeće otelo kontroli, nije se mogao ni izglasati 
carinski sporazum koji je istekao 1897, pa je morao ostati na snazi stari sporazum sve 
do 1903. godine. To je pak donijelo nove isprike i nove formalne ustupke Ugarskoj: 
Franjo Josip je prestao biti car-kralj, jedna osoba, da bi postao car i kralj, dvije osobe. S 
metežom u Austriji, činilo se da Franjo Josip ne može odoljeti napadima na dualizam pa je 
pokrenuta oštra kampanja protiv jedinstvene vojske. Tako je, trideset godina nakon 
nagodbe, ustavna vlast u Austriji doživjela slom a dualizam je ogromnom većinom 
osporen u ugarskom parlamentu. Kriza u Austriji otvorila je vrata krizi Carevine. Prvu su 
krizu izazvali Nijemci, dotle »državni narod«, a drugu su izazvali Madžari, još uvijek 
»državni narod«. Ta dva povlaštena naroda ni slutila nisu da treća kriza sazrijeva u duhu 
nekolicine hrvatskih intelektualaca, kao posljedica toga što je Hrvatsku dinastija 

iznevjerila a Madžari je U roku od deset godina južnoslavnsko ce pitanje zasjeniti i 
ustavnu zbrku u Austriji i vrenje u Ugarskoj; a za dvadeset godina će na izazov 
jugoslavenstva pasti i habsburška dinastija i hegemonizam Nijemaca i Velika Ugarska. 

XVI 


PRIVID DEMOKRACIJE: BABLJE LJETO 
HABSBRUŠKE MONARHIJE, 1897-1908 

Padom Badenija u Austriji i agitacijom protiv jedinstvene vojske u Ugarskoj došao je kraj 
suradnji dinastije s njemačkom buržoazijom i madžarskim sitnim plemstvom koja je bila 
inicirana 1867. godine. Kako im nije prijetila nikakva opasnost izvana, »državni narodi« mogli 
su preuzeti i parafrazirati programe iz 1848. Dinastija je reagirala sporije nego 1849, ali na kraju 
djelotvornije: svjesna da je ona potrebna »državnim narodima« kako bi održali svoje 
gospodstvo, znala je da ih može natjerati na poslušnost ako im zaprijeti da će im uistinu uskratiti 
podršku. Franjo Josip se skanjivao da se posluži tom prijetnjom, jer jc oduvijek vjerovao 
samo u moć oružanih snaga, a sad više ni u nju. U doba imbecilnog cara Ferdinanda, ljudi su 
brojili mjesece do punoljetstva Franje Josipa kad će mladi i energični car spasiti Austriju. A sad, s 
ostarjelim Franjom Josipom, samo su dočekali kad će umrijeti pa da Austriju spasi njegov mladi i 
energični nasljednik. Najprije je taj spasitelj imao biti Rudolf, sin jedinac Franje Josipa: on je 
prilično kritički gledao na vođenje državnih poslova i kanio je spasiti Carevinu nešto jačom 
dozom njemačkog liberalizma, pa bi se dobro složio s Fridrihom III koji je imao slične planove 
za Njemačku. Na svoju i tuđu sreću, Rudolf jc počinio samoubojstvo. Novi spasitelj, koji je 
počeo dizati svoj glas kritike potkraj stoljeća, bio je Franjo Ferdinand, carev nećak. 
Silovit i reakcionaran autokrat, Franjo Ferdinand je manijački naglašavao dinastički 
autoritet, a ipak je uzeo za ženu djevojku nekraljevske krvi, suprotno dinastičkim pravilima. U 
političkim planovima misao vodilja mu je bila klerikalizam. Iako jc bio ratoboran despot, 
kanio je s pomoću kršćanskih socijalista slomiti njemačku buržoaziju, a s pomoću slovačkog i 
rumunjskog seljaštva madžarsko sitno plemstvo. Poslije će se izjasniti za federalizam, ali bi to 
bilo samo obično proširenje pokrajinske autonomije, remont Listopadske diplome, a nipošto 
neki sustav nacionalne slobode. Naime, poput svih svojih konzervativnih prethodnika, i Franjo 
Ferdinand je mrzio nacionalne pokrete čim bi postali demokratski, to mu je češka, pa i 
hrvatska buržoazija bila isto tako antipatična kao i njemačka. Franji Josipu je smetalo 
njegovo upletanje i ignorirao je njegove planove; ali stalna nadvojvodina kritika ipak ga 
je natjerala na otpor i to naročito madžarskim zahtjevima. 

Za Badenijem su u Austriji slijedile tri godine interregnuma sa začudnim nizom 
predsjednika koji su pokušavali svakakvim mađioničarskim trikovima slijepiti ono što je 
Badeni razbio za sva vremena. Baš kao što bi Badeni bio zadovoljan daje mogao vratiti 
Taaffeovo »blago nezadovoljstvo«, tako bi i Badenijevi nasljednici bili sretni da su mogli 

vratiti blažene dane nacionalnih trvenja oko gimnazije u Celju. Ministri više nisu 
sanjali kako ce »riješiti« nacionalno pitanje; najviši im je cilj bio da članovi 
Carevinskog vijeća prestanu tintarnicima gađati predsjedatelja. Nikakvo »rješenje« nije 
bilo moguće: Nijemci su prijetili nemirima ako se Badenijeva uredba ne povuče, a Česi 
su prijetili istom mjerom ako se ona povuče. Na početku 1898. godine austrijska je vlada 
pokušala s kompromisom: češki i njemački jezik upotrebljavat će se u »unutrašnjoj 
službi« samo u mješovitim okruzima Češke, te će se znanje oba jezika tražiti samo od 
činovništva koje će služiti u takvim područjima. To je pogodilo i jedne i druge: Česi 
nisu htjeli odstupiti od jedinstva »historijske« Češke, a Nijemci su se bojali da će im Česi 
preoteti mješovite okruge. Moralo se odustati od kompromisa. Česi su se zadovoljavali time 
što je Badenijeva uredba na snazi iako to praktički nije imalo važnosti, jer se znanje oba 
jezika moglo zahtijevati samo od novoprimljenih činovnika. Nijemci su se smekšali 
uvjeravanjem da će se uredba prije praktične primjene modificirati ili, čak, povući. 

Unatoč gorljivom nacionalizmu, njemačka se buržoazija u golemoj većini 
zaprepastila što je dopustila da je Schonerer povede, i on više nikada neće postići svoj 
uspjeh iz 1897. godine. Zajedno sa svojom malobrojnom skupinom pristaša okrenuo se 
otvoreno protiv dinastije i svega što je povezano s njom; zagovarao je komadanje 
Carevine pa je agitirao i protiv katolicizma, dinastičke vjere. Odbojnost prema 
Schonereru navela je umjerene njemačke prvake da na Duhove 1899. objave svoj program 
- najvažniju deklaraciju ciljeva austrijskih Nijemaca između programa iz Linza 1882. i 
Uskršnjeg programa 1915. Suprotno onome iz Linza, u ovom programu izloženi su 
pogledi Nijemaca vjernih Carevini, željnih da je sačuvaju i ojačaju. 1 oni su prihvatili 
zamisao iz Linza da se od Austrije odrežu one dvije pokrajine u kojima nema šire 
njemačke manjine pa se mogu bez veće štete predati historijskim narodima; Galicija i 
Dalmacija bi imale pravo na svoj pokrajinski jezik, u prvoj poljski, u drugoj talijanski. 1 U 
ostalom dijelu Austrije narodnosti bi se mogle služiti svojim jezikom samo u lokalnim po¬ 
slovima (što je već bila praksa), a njemački bi ostao jedini »jezik javne upotrebe«. Bilo je to 
pravo očitovanje njemačkog Biederkeita: Nijemci su bili pripravni da usluže Poljake i 
Talijane nanoseći veliku nepravdu Malorusima i Hrvatima; osim toga, sav im se ustupak 
sastojao u tome da njemačke više ne bude »državni jezik« nego »jezik javne upotrebe«. 
Naravno, nakon onakva ponašanja Nijemaca 1897. godine bilo bi teško braniti njemački 
kao jezik neke superiorne kulture. 

1 To su zapravo bili ustupci vodećim narodima, a ne nacionalnoj pravdi. Poljaci su imali tek neznatnu 
većinu u Galiciji a Talijana je u Dalmaciji bilo samo tri posto stanovništva. 

Unatoč svemu, Duhovski program činio se znakom da su Nijemci voljni da se vrate 
na ustavnu politiku i na suradnju u iznalaženju nekog »rješenja«. Da bi se smirili, u 
listopadu 1899. povučena je Badenijeva uredba, a njemački potvrđen kao jedini jezik 
»unutrašnje službe« (što je u praksi sve vrijeme i bio). Česi su to uredbu, a ne situaciju 
prije nje, smatrali statusom quo s kojeg se može pregovarati; htjeli su da oni čine ustupke a 
ne da se bore za njih. Stoga je sad na njima bio red da organiziraju opstrukciju, a u tome 
su im izvrsnu poduku bili dali Nijemci: opet se u Carevinskom vijeću lupalo po klupama, 
letjele su tintarnice, a gomile uglednih čeških građana demonstrirale su ulicama Praga. 
Povlačenje Badenijeve uredbe nije označilo samo kraj epizode s Badenijem, nego i kraj 
razdoblja ustavnog političkog života austrijske buržoazije. Franjo Josip je odustao od 
nastojanja da sastavi vladu koja hi uživala podršku većine u Carevinskom vijeću; 
odrekao se čak i pokušaja da mu, prema slovu ustava, Carevinsko vijeće odobri 
oporezivanje. Još od Taaffeova pada, prave dužnosti ministara obavljali su stalni 
funkcionari, a onda je 1900. Franjo Josip odustao od postavljanja parlamentarnih ministara i 
resore povjerio birokratima; čelnik tih birokrata, sad s titulom premijera, samo je teretu 
svojih službenih danosti dodao određen kontakt s Carevinskim vijećem. 

Novi je sustav smislio i usavršio Koerber, stalan funkcionar koji je 1900. postao 
premijer. Argument je nagao u članu 14. ustavnih zakona iz 1867. kojim je car ovlašten 
da u slučaju potrebe poduzme »izvanredne mjere«. Sad je sve, od budžeta naniže, 
postalo »izvanredna mjera«. U teoriji, to mjere moglo je osporiti Carevinsko vijeće 
većinom glasova, ali se toga Koerber nije bojao: Carevinsko vijeće nije bilo kadro 
stvoriti neku većinu ni u tome ni u bilo kojem drugom pitanju. Uz to je Koerber, za svaki 
slučaj, »tješio« stranke lokalnim koncesijama - školom, Željeznicom, cestom - 
ciničnijom austrijskom varijantom one: »Ruka ruku mije«, čime se svojedobno Biilow 
održavao u Njemačkoj. Carevinsko vijeće nije predstavljalo više ništa, bilo je samo sa¬ 
stajalište gdje se Koerber i stranački prvaci mogu pogađati; nije imalo nimalo 
utjecaja na politiku, a njegovi Članovi nisu se mogli nadati nikakvoj javnoj karijeri. Dosegli 
su najviši domet srednjoevropskih političara - kao vječiti i beskorisni opozicionari. Kako 
je želio u svoju vladu uključiti neke političare kojima će pokriti njezinu birokratsku golotinju, 
Koerber je pozvao njemačke prvake da mu pristupe. Svojim su odgovorom oni pokazali da im 
je draže biti u opoziciji i onemogućiti svaku obnovu ustavne vlasti u Austriji: 
»Imenovanje ministra bez portfelja koji bi štitio njemačke interese, njemačke stranke moraju 
prepustiti premijeru; a bude imenovan, one to neće smatrati kao cases belli.« 

Poput svih svojih birokratskih prethodnika još od Bachova doba, i Koerber se iskreno 

nadao da će se u neko buduće vrijeme vlast vratiti ustavnim formama. Godine 1902. uspio 
je na zakonit način provesti odobrenje budžeta konačno, carinski sporazum s Ugarskom. Ali 
nakon toga više nije bio te sreće. Političari su bježali od odgovornosti da glasaju za budžet, 
pa čak i protiv njega. Carevinsko je vijeće opet poprimilo karakter »kazališta« kojim je 
bilo pošlo u Schmerlingovo doba, a vlada je postala »privremena« kao što je bila 1849. 
godine. U pedeset godina ništa se nije postiglo, samo se očuvala Habsburška Monarhija; u 
Koerberovoj Austriji Metternich i ljudi iz predožujskog razdoblja osjećali bi se kao kod kuće. 
Carevinsko vijeće izgubilo je svaku političku težinu i važnost, a to je, da ironija bude veća, 
ublažilo nacionalne napetosti i dovelo do smirivanja nacionalnih kontroverzija u nekim 
pokrajinama. Naime, od iznošenja pokrajinskih problema u Carevinskom vijeću nije bilo 
nikakve koristi, pa su se ljudi različitih narodnosti snalazili kako su najbolje znali i živjeli u 
miru. 

Velik uspjeh tih godina bila je nagodba u Moravskoj, koju je Moravski sabor prihvatio 
1905. godine. Njome je Moravska podijeljena na nacionalne okruge s upravom na 
jeziku većine; 1 najveća je novost bila individualnost glasova, to jest da Čeh uvijek glasa kao 
Čeh, a Nijemac kao Nijemac, bez obzira tko u čijem okrugu živio. Eliminirana je 
mogućnost borbe oko nacionalne prevlasti u saboru time što mu je određen fik s ni odnos od 
sedamdeset tri češka naprama četrdeset njemačkih zastupnika. Ta genijalna ideja 
prekinula je nacionalne sukobe u Moravskoj, to je isticana kao primjer ostalim 
dijelovima Austriji. Njome je nacionalnost kao manifestacija volje jednog naroda 
spuštena na razinu obične individualne značajke, kao što je, recimo, svijetla put; takvoj 
prezirnoj formulaciji nacionalnosti bili su osobito skloni Renner i drugi socijalisti za 
koje je nacionalizam bio samo mrska smetnja »golemom carstvu slobodne trgovine« - 
osim, naravno, kad se radilo o raspodjeli položaja u okviru Socijaldemokratske stranke. 
Kompromis u Moravskoj zacijelo je pokazao kako dvije narodnosti mogu zajedno 
živjeti u istoj pokrajini, ali nije pokazao kako dva naroda mogu srediti svoje konfliktne 
historijske zahtjeve. Moravska nije bila sveta Nijemcima, pa čak ni Česima, unatoč 
tome što je prije tisuću godina postojalo Moravsko Kraljevstvo; bila je obična 
administrativna jedinica koju su stvorili Habsburgovci. Nije bila matična domovina ni 
Česima ni Nijemcima. Česi su imali svoju matičnu domovinu u Češkoj, a Nijemci u 
beskrajnom njemačkom Vaterlandu, pa su se zato i mogli nagoditi u Moravskoj. 
Doduše, moravske Čehe napao je Prag da su izdali jedinstvo »zemalja svetog Vaclava«, 

1 Predviđene su garancije manjini, kao i njeno pravo da se na odluku okružnog žali pokrajinskom sudu. 

a na moravske Nijemce svalila se optužba da su zanemarili svoju povijesnu misiju. 
Tako ih je u pokrajini zbližilo zajedničko ogorčenje zbog prijekora njihovih rođaka iz 
Češke, ali bi se svejedno revoltirali da su se ti njihovi češki i njemački rođaci odrekli 
svojatanja Moravske, ili njezina dijela, kao svoje domovine. 

Dvije narodnosti mogu živjeti zajedno ako im nacionalne različitosti nisu 
produbljene konfliktnim povijestima i kulturama. To načelo, demonstrirano u Moravskoj, 
dokazalo se isto tako zorno u zabačenoj Bukovini, zaboravljenoj pokrajini što je 
Galicijom bila odsječena od ostalog dijela Austrije. Bukovinu nije ni jedna narodnost 
mogla svojatati za svoju domovinu, niti je imala povijest oko koje bi se narodnosti 
sporile. Rumunji i Malorusi bili su narodi bez prošlosti, a Nijemce je, unatoč crti njemačke 
misije, na smjernost tjerala arogancija njihovih susjeda. Poljaka u Galiciji i Madžara u 
Ugarskoj. Bukovina je prihvatila i uspješno primijenila moravsko načelo individualne 
nacionalnosti i fiksnog odnosa narodnosti u saboru. Sličan je sustav, ali više neslužbeno, 
vrijedio u Tirolu s Talijanima i Nijemcima, iako iz drugih razloga: Talijani su željeli 
jedino da ih puste na miru dok se ne hudu mogli priključiti talijanskoj nacionalnoj 
državi, a Nijemci su ih puštali na miru dokle god nisu dirali u njemački karakter Tirola. 

Slovenci su, ukliješteni između Talijana i Nijemaca, još od Schmerlingova doba 
djelovali u savezu sa Česima i imitirali ih, iako im je situacija bila realno drukčija. Česi su 
imali prošlost, makar i zatamnjenu, i njome su bili osuđeni na »historijske« pokrajine; a 
Slovenci su od svih naroda Habsburške Monarhije, osim Malorusa, imali najslabiju 
prošlost, pa su mogli postavljati samo osnovne nacionalne zahtjeve. S druge strane Česi, 
unatoč »historijskoj« veličini, nisu imali nikakvu isključivo svoju pokrajinu, dok su 
Slovenci slučajno u Kranjskoj imali pokrajinu isto iako kompaktno slovensku kao što su 
Gornja i Donja Austrija bile njemačke. U svakom slučaju, Kranjska je Slovencima bila 
zamjena za domovinu, u kojoj su oni uživali slobodu kulturnog razvoja i monopol u 
državnoj službi. Kultura im nije bila na visokoj razini, ali ne njihovom krivnjom; sve 
do pada Habsburške Monarhije Slovenci neće imali sveučilišta, pa im zahtjevi nisu išli 
dalje od srednjeg školstva, a zadovoljavali su se sitnim pokrajinskim namještenjima bez 
pretenzija da sudjeluju u carskom aparatu. Koliko god paradoksalno zvučalo, sloboda 
Kranjske otežavala je položaj slovenskoj manjini u Štajerskoj i Koruškoj, izloženoj 
promišljenoj i ustrajnoj politici germanizacije je, jer su se malobrojni slovenski prvaci 
mogli potkupiti položajima u Kranjskoj. U gotovo posve agrarnoj Štajerskoj borba nije 
bila tako žestoka, dok su Koruškoj, koja je imala razvijenu metalurgiju i kroz koju je 
prolazila magistralna željeznička veza sa Trstom, Nijemci bili namijenili da bude 

»općenjemački« put za Sredozemlje, pa su to ostvarili svoju najveću i 
najbeskrupulozniju nacionalnu dominaciju. Na toj »rasnoj granici« Nijemci su branili 
pokrajinski integritet onim istim argumentima kojima su se protiv njih služili Česi u 
Češkoj, dok su Slovenci samo bez nade, promjenu pokrajinskih granica u 
skladu s nacionalnim sastavom - cilj koji će im biti uskraćen čak i nakon propasti 
Habsburške Monarhije i poslije dva svjetska rata. 

Uza sve svoje nedaće u Koruškoj i Štajerskoj, Slovenci nisu bili neprijateljski 
raspoloženi prema Austriji: obraćali su se Beču za zaštitu, a zbog te zaštite, koliko god 
bila traljava, Nijemci su postajali »iredentisti«, Schonererovi sljedbenici što u 
Njemačkoj gledaju spas od carske stege. Slovence je na habsburšku stranu još više tjerala 
činjenica što su za leđima imali još jednog neprijatelja, Talijane iz obalnih pokrajina; njihovim 
sukobom to je područje postalo minijaturan model svakog nacionalnog pitanja. Te tri 
pokrajine - Gorica, Istra i slobodni grad Trst - predstavljale su geografsku, ali ne i 
povijesnu, cjelovitost. Slovenci su tvorili seljačku podlogu, a Talijani urbani, viši sloj, ali 
je i u Trstu većina stanovništva, iako talijanskoga jezika, bila slovenskog podrijetla. S 
vremenom i gubljenjem distinkcije između historijskog i nehistorijskog naroda, Trst bi 
nedvojbeno postao slovenski, kao što je Prag postao Češki a Budimpešta madžarska. Slo¬ 
venci su, na nesreću, prekasno došli do svijesti. Talijani pak, svjesni da im je većinski 
status fiktivan i nesiguran, služili su se onim istim argumentima bogatstva i kulturne 
superiornosti kao Nijemci u Češkoj; kulturnu superiornost dokazali su na sličan 
nasilnički i netolerantan način. Uostalom, Talijani i nisu imali mnogo smisla za nacionalnu 
pravdu; pretendirali su čak i na dominaciju nad srpsko-hrvatskim stanovništvom 
Dalmacije iako ih je ondje bilo samo tri posto. 

Sukob između Talijana i Slovenaca u Trstu postavio je pred političare dinastije 
neugodan problem. Talijani su bili historijski narod; kao i s ostalim vodećim narodima, 
dinastija se odupirala njihovim nacionalnim zahtjevima, ali je govorila istim političkim 
jezikom. 1 Ipak, premda se talijanski nacionalna država pomirila s Habsburškom 
Monarhijom stupanjem u Trojni savez, Talijani su ostali subverzivni, te se dinastija nije mogla 
složiti s njima onako kao što se složila s Poljacima; Trst se nije mogao smatrati dijelom 
Italije ni geografski ni ekonomski, ali ga je talijanski iredentizam uključio u svoje ob¬ 
jekte zajedno s Južnim Tirolom. Zato, da bi održala ravnotežu, dinastija je to morala 
ići prividno demokratskim kursom zaštite snošljivih životnih uvjeta Slovenaca; jedno je 

1 To je, što se tiče Trsta, i doslovce točno: ta luka, koja jc promišljeno stvorena po carskoj volji, dobila je 
talijanski karakter zato što je na početku devetnaestog stoljeća talijanski bio »državni jezik« u pomorstvu. 

sigurno, da nigdje drugdje u Carevini nije jedan podređeni narod dobio takvu nepristranu 
podršku protiv vodećeg naroda. U konačnici se dinastija kanila ipak izvući iz te 
neugodne sprege tako što će Trst priključiti njemačkoj sferi; to je i bio cilj željezničke 
pruge do Trsta, preko slovenskog područja, koja je završena 1907. godine. U očekivanju 
te prave »austrijske« solucije, dinastija je kisela lica štitila Slovence, a ovi, inače 
nemoćni, nastojali su da im nacionalni pokret bude dolično klerikalan i konzervativan - 
posljednji odjek save z ni š tva dinastije i seljaštva zacrtana u vrijeme Listopadske diplome. 

U situaciji općeg smirivanja međunacionalnih konflikata jedna je pokrajina 
predstavljala izuzetak. Galicija je i dalje bila čvrsto u poljskim rukama, unatoč buđenju 
maloruskog nacionalizma. Dokle god se Carevinsko vijeće biralo na temelju ograničenog 
prava glasa, Malorusi se nisu mogli oglasiti. Čim je 1907. uvedeno opće izborno 
pravo, Malorusi su dobili mogućnost da se na svoje nedaće tale u Beču pa su se u opstrukciji 
izjednačili s Nijemcima i Česima iz prethodnog desetljeća. Malorusi su samo zahtijevali 
poboljšanje svoga položaja u Galiciji, bez ikakve želje da unište Habsburšku 
Monarhiju; njih nije privlačilo nikakvo priključenje carskoj Rusiji, pa ni nekoj novoj 
poljskoj nacionalnoj državi. Tako je, uostalom, bilo i s golemom većinom austrijskog 
stanovništva: ono nije bilo nimalo oduševljeno Habsburškom Monarhijom, ali mu je 
svejedno bila draža od opasnosti koje bi mogle pratiti njezin raspad. Česi su strahovali 
da ne potpadnu pod Veliku Njemačku, Slovenci su se bojali da ne pripadnu Njemačkoj ili 
Italiji, većina Nijemaca plašila se vlasti Berlina i gubitka svog imperijalnog položaja. 
Samo su se Talijani htjeli odcijepiti od Habsburškog Carstva, ali s tim da to carstvo ipak 
opstane kao tampon između Njemačke i Italije. Osim toga je obnova pokrajina, koja je 
neprestano tekla od Listopadske diplome, dala željeni efekt; u pokrajinama je bilo 
dovoljno birokratskih položaja da se zadovolje težnje nacionalne inteligencije a da carska 
uprava ostane netaknuta. 

Istina, u Češkoj nije bilo nikakva dogovorenog smirivanja međunacionalnih 
sporova. Ali Česi nisu ni izdaleka bili potlačen narod: imali su svoje sveučilište i svoj 
kulturni život, a sve su više imali udjela i u upravljanju Češkom. Lokalne prilike u 
Češkoj nisu bile izrazito teške; dapače, bile su izrazito lake i rješenje pa moravskom uzoru 
bilo bi jednostavnije nego u samoj Moravskoj. Samo, konflikt u Češkoj bio je drukčije 
naravi: to je bio sukob oko karaktera Habsburške Monarhije, a ne borba za snošljive 
životne uvjete. To je bio sukob između dva naroda, oba odlučna da afirmiraju svoje 
historijske tradicije, sukob između Kraljevine Svetog Vaclava i Svetog Rimskog Carstva 
Njemačke Narodnosti. Taj konflikt nije se mogao riješiti mirnim putem. Česi se nisu 

mogli zadovoljiti upotrebom svoga jezika, što su uostalom već imali. Oni su zahtijevali, 
i morali su zahtijevati, da gospodare svojom domovinom. Da se tome zahtjevu 
udovoljilo, Nijemci u Češkoj postali bi tolerirana manjina, a time bi, posredno, izgubili položaj 
»državnog naroda«. Kad bi u Češkoj bili detronizirani, onda bi morali biti detronizirani 
i u Monarhiji, a Austrija više ne bi bila njemačka država. Staviše, svrgavanje jednog 
»državnog naroda« moralo bi dovesti do svrgavanja i ostalih, stoga je prevlast Poljaka, 
Madžara, pa i Talijana, bila usko povezana s permanentnim međunacionalnim konfliktom u 
Češkoj. Tome slično, Slovenci i Malorusi, da o narodnostima Ugarske i ne govorimo, 
mogli bi postići slobodu u okviru Monarhije samo preko češke pobjede u Češkoj. Stoga 
su Nijemci ostatka Austrije, i Poljaci s njima, podržavali Nijemce u Češkoj. 1 Moravski 
Česi i Slovenci, koliko god sami bili zadovoljeni, podržavali su Čehe. Uostalom, 
to se radilo o temeljnijem pitanju nego što je sređivanje lokalnih prilika: Habsburška 
je Monarhija još postojala kao organizirana carevina i na kraju je morala očitovati svoj karakter. 

Stara Austrija, ona Metternichova, počivala je na dinastiji i izbjegavala da se 
nacionalno definira. Ta Austrija nestala je 1866. godine. Austro-Ugarska je simbolizirala 
pomirenje između dinastije i dva vodeća naroda, Madžara i Nijemaca: dinastija je dobila slobodu 
akcije u vanjskim poslovima dajući Madžarima unutrašnju samostalnost, i sličnu slobodu 
akcije u »austrijskim« poslovima vodeći vanjsku politiku prijateljstva s Njemačkom. Bez 
obzira na svu priču o »austrijskoj misiji«, Habsburška je Monarhija bila organizacija za 
vođenje vanjske politike i održavanje jake vojske: oslanjala se na silu, a ne na blagostanje. Ta 
bitna činjenica zamaglila se za trideset godina mira nakon Berlinskog kongresa. Dokle god je 
Njemačka vodila miroljubivu politiku, kontradiktoran diktoran položaj dinastije nije bio važan; 
ali čim se Njemačka okrenula »svjetskoj politici«, narodi Habsburške Monarhije našli su se 
povučeni na put rata za njemačko gospodarstvo u Evropi, što je dinastija mogla spriječiti 
samo raskidom s vodećim narodima. Jasno je upozorenje bila marokanska kriza 1905. godine, 
prvi pokušaj Njemačke da se prijetnjom rata nametne Francuskoj i Rusiji. Ta 1905. bila je 
krizna godina i za Evropu i za Austro-Ugrasku: tada je dinastija posljednji put pokušala da 
opet zadobije svoju samostalnost. Može li Austro-Ugarska, država habsburške dinastije, 
voditi vanjsku politiku neovisno o Njemačkoj? To je bila stvarnost u osnovi svih rasprava o 
»austrijskom problemu«. A svi lijepi planovi o federalnoj Austriji bili su bezvrijedni dokle 

1 Omiljena njemačka smicalica, prvi put primijenjena na početku dvadesetog stoljeća, bila je 
zabrana, izglasana u saborima njemačkih pokrajina, učenja češkog jezika u cijeloj pokrajini. U 
pokrajinama gdje uopće nije bilo Ceha, kao Salzburg, zabrana je bila samo uvredljiva, ali jc Cehe 
graničnog pojasa Donje Austrije i tisuće bečkih Ceha tako pogađala, lako ju je car odbio, jer se kosila s 
načelom nacionalne ravnopravnosti postavljenim u Ustavu, zabrana se često primjenjivala, pa su tako 
Cesi u Beču, kojih je bilo 130 000, bili lišeni čak i svojih privatnih škola. 

god su se vrtjeli oko pitanja ustavnog mehanizma; 1 pravo je pitanje bilo može li se dinastija 
oteti od svojih partnera iz 1867. godine i nametnuti federalizam Nijemcima i, još više, 
Madžarima? 

Kako je Bismarck bio shvatio od sama početka, Velika Ugarska bila je jamac 
habsburškog prijateljstva s Njemačkom, a upravo iz tog razloga omogućavalo je dinastiji da 
manevrira između austrijskih narodnosti a da se ne zamjeri Njemačkom Reichu. Zato je 
ukidanje povlaštenog položaja Ugarske moglo biti poželjno iz posve suprotnih razloga. 
Zagovarali su ga čisti »Austrijanci«, ljudi lojalni Carevini koji su je htjeli oteti it pandža 
vodećih naroda; to je također bio program mnogih koji su željeli da se cijela Habsburška 
Monarhija pretvori u pretežno njemačku državu. Uostalom, »carstvo od sedamdeset milijuna« 
bio je program Velikonjemaca još od vremena Brucka i Schmerlinga, a pokoravanje Ugarske 
propovijedao je takav rabijatan njemački nacionalist kakav je bio povjesničar Friedjung. 
Hajci protiv Ugarske pridružili su se čak i socijalisti: na taj način mogli su se predstaviti kao 
borci za podređene narode a da se ne odreknu svoga njemačkog nacionalizma. Sto je 
najvažnije, stavljajući akcent na Ugarsku, mogli su lansirati revolucionarne parole a da 
time ne atakiraju dinastiju, dapače, mogli su se čak i udružiti s njom. Njihov autoritet za 
nacionalna pitanja, Karl Renner, dokazivao je, bar na vlastito zadovoljstvo, superiornost 
Habsburške Monarhije prema nacionalnim državama 2 i pozivao dinastiju da povede 
austrijske narode, de protiv Ugarske. O Rennerovoj knjizi profesor Setonde Watson, 
inače prijateljski naklonjen, kaže: »Mogla bi se opisati kao socijalistička verzija one 
čuvene Grillparzcrove Wann steigt der Kaiser zu Pferde? (Kad će se car popeti na 
konja?). O Renneru uopće nije padalo na um ni da bi socijaldemokraciji prvi cilj morao biti 
da cara skine s konja, niti da car, sjedeći svom narodu na grbači, ne zauzima to mjesto 
radi njegova dobra. Kampanju protiv Ugarske Renner je zahtijevao jednostavno zato da bi 
Carevina ojačala. A Otto Bauer je, s više revolucionarne svijesti, tražio od dinastije 
revolucionaran program: tražio je da se u Ugarskoj uvede izvanredno stanje kako bi se 
provelo opće izborno pravo i formirali sindikati poljoprivrednih radnika. S to zaziranje od 
odgovornosti što njemački Biederkeit, dali su austrijskom pitanju svakakve čudne 
tonove, ali je od svih zacijelo najbizarnija bila upravo to predodžba habsburške vojske, 
armije protureformacije i antijakobinstva, gdje maršira pod barjacima demokracije i 
socijalizma. Poput liberala iz prethodne generacije, i socijaldemokrati su tobole nalazili u 

1 Pogotovo bezvrijedni kad se, kao u slučaju planova Franje Ferdinanda i njegova kruga, predlagala federacija 
postijećih, umjetnih pokrajina. 

2 Takvo nisko mišljenje o nacionalnoj državi nije smetalo Karlu Renneru da pozdravi i Flitlerovo 
ostvarenje njemačkog nacionalnog jedinstva 1938. godine. 

dinastiji borca za teorije za koje oni sami nisu imali ni hrabrosti ni uvjerenja da ih 
ostvare. 

Franjo Josip nije prihvatio revolucionarnu ulogu koju su mu tako velikodušno nudili 
Renner i Bauer. Bio je jedini živi ostatak stare Austrije, pa ako ga je poraz iz 1866. 
godine pekao, znao je da se njegove posljedice ne mogu anulirati. Flabsburška je 
Monarhija preživjela zahvaljujući Bismarckovoj umjerenosti a ne habsburškoj snazi; a 
politika bila je baza ograničene nacionalne slobode koju su uživali narodi 
Flabsburške Monarhije. Sudbina im se rješavala u Berlinu, a ne u Beču; čim su njemački 
vladari odustali od otpora Velikoj Njemačkoj, Flabsburško je Carstvo postalo beskorisno 
svojim narodima. Njemačka ne bi nikad dopustila Flabsburškoj Monarhiji da opet 
postane uistinu samostalna sila, jer bi to značilo odreći se plodova pobjede kod Sadove. 
Staviše, Flabsburška Monarhija i ne bi mogla postojati bez podrške Njemačke, osobito 
nakon povlačenja Engleske s Istoka. Ali u razdoblju između 1898. i 1907, kad je istočno 
pitanje bilo »na ledu«, to nije bilo tako očito, pa je otuda Habsburška Monarhija i 
uživala relativnu slobodu akcije. Onda je 1905. godine Rusija poražena na Dalekom 
istoku, te se, htjela-ne htjela, opet okrenula Evropi, pa je i stoga 1905. bila godine krize 
za Habsburšku Monarhiju. Bio je posljednji čas da pokuša krenuti samostalnim 
političkim kursom. 

Franju Josipa su na akciju natjerali događaji, a ne politika: iako je svojim činom 
prekršio ugarski ustav, to je učinio da bi očuvao, a ne uništio dualizam. Na to ga je 
nagnala neodgovorna agitacija madžarskih magnata protiv zajedničke vojske. Ugarski je 
parlament 1903. godine odbio da votira kontingent za vojsku ako madžarski ne bude 
»komandni jezik« mađarskih novaka. Na to je Franjo Josip reagirao javnim upozorenjem 
(objavljenim, što je karakteristično, u jednoj vojnoj naredbi) da ugarski ustav ovisi o 
ispunjenju obaveza preuzetih 1867. godine. Da bi se Ugarska natjerala na poštovanje 
dualizma, bila je potrebna nova, jaka ličnost. Franjo Josip ju je našao u osobi Istvana 
Tisze, Kalmanova sina, koji je dijelio očevo uvjerenje da madžarsko sitno plemstvo ne 
može opstati bez habsburške dinastije. Potez koji je povukao Istvan Tisza bio je krajnje 
riskantan: nemoćan da parira patriotskom fraziranju magnata, odlučio je da ih politički 
uništi tako što će im dati odgovornost. Napustio je politiku vladinog utjecaja i korupcije, 
kojom se njegov otac bio održao na vlasti, te se u siječnju 1905. borio na jedinim 
slobodnim izborima koje je ikad imala dualistička Ugarska. Na izborima su Tisza i stranka 
pobornika dualizma propali, a pobjedu je odnijela većina koja se protivila zajedničkoj 
vojsci. Franjo Josip je prihvatio bačenu rukavicu. Prekidajući ustavnu praksu, imenovao je 

za ugarskog predsjednika vlade Fejervarya, generala - izazovnim aktom afirmacije zajedničke 
vojske - i pod njim skupinu anonimnih birokrata. Opomena nije bila dostatna: madžarska 
parlamentarna koalicija nije odustala od svog uvjeta da ce preuzeti dužnost samo ako 
Ugarska dobije svoju vojsku. U veljači 1906. je seta vojnika rastjerala ugarski parlament i 
ustav je suspendiran. Nakon četrdeset godina ustavnog života, Ugarska se vratila na 
Bachov i Schmerlingov apsolutizam. 

Ovaj put nije bilo ni otpora ni ogorčenja. Ustavna je Ugarska bila centralistička, 
birokratska država, a birokrati, makar i spadali u sitno plemstvo, nisu mogli staviti na 
kocku svoje položaje i mirovine. Otpor županija, nekad stup slobodne Ugarske, bio je 
izgubio svoju snagu: Županije su obuhvaćale tek mali dio upravnog aparata, a i sami 
Županijski činovnici su sad, uostalom, bili profesionalni birokrati, a ne sitni plemići osigurani 
svojim posjedom. Ti plemići činovnici odobravali su agitaciju magnata dokle god je to bio 
samo odjek Kossuthovih parola, ali nisu bili spremni na žrtve koje je Kossuth tražio od 
njihovih djedova. Madžarska štampa, iako agresivno rodoljubiva i »liberalna«, bila je 
u rukama Nijemaca i Židova koji su se bili pomađarili da bi bili na pobjedničkoj strani, a sad 
su iz istog razloga podržavali kraljeve povjerenike. Stoga je bilo lako suspendirati 
ustav, ali naći rješenje nije bilo tako lako. Franjo Josip se jednostavno vratio na 
privremenu diktaturu »Bachovih husara«, kao što se austrijska vlada vratila na 
Schwarzenbergov »provizorni« apsolutizam. Slijedilo je pitanje pred kojim je kapitulirao 
Schmcrling: hoće li se dinastija usuditi da se udruži sa seljačkim narodima Ugarske 
protiv njihovih gospodara? 

Takav je program preporučivao Franjo Ferdinand iz svoga tradicionalnog 
habsburškog jala prema madžarskim povlasticama, a Fejervary je zaprijetio da će ga i 
primijeniti: zauzeo se za sindikate a u listopadu 1905. najavio namjeru svoje vlade da 
uvede opće izborno pravo. To je bio dvostruki izazov »madžarskom narodu« - njegovim 
nacionalnim i klasnim privilegijama u isti mah. S općim pravom glasa, Madžari bi bili u 
manjini prema ostalim narodnostima; k tome, sitno plemstvo bilo bi u manjini prema 
mađarskom seljaštvu i gradskom radništvu. Prijetnja je bila pretjerana za carskoga generala 
koji je uz to bio i madžarski aristokrat: poput prethodnih prijetnji za vladavine Franje 
Josipa, bila je tek uperen ali čvrsto zakočen pištolj. Uostalom, kako je još Josip II bio 
shvatio, 14. srpnja 1789. program saveza cara i seljaštva bio je otišao u staro željezo. A 
program agrarne reforme i sindikata poljoprivrednih radnika bio je daleko izvan 
Fejervaryjevih mogućosti; sindikat je bio relativno neškodljiv samo dok je ostajao u 
okvirima grada - pa će ga samo pod tim uvjetom tolerirati čak i u Florthyjevo doba. 

Zatim, i savez sa Slovacima i Rumunjima bio je previše za jednog generala Madžara, 
usprkos nukanju loše obaviještenoga Franje Ferdinanda. Jedini je doličan potez bio savez 
s Flrvatima, pa će držanje Flrvata i odlučiti ishod krize iako nipošto ne onako kako je njima 
odgovaralo. 

Daje »hrvatski narod« ostao ograničen na umirovljene oficire viših činova onda bi 
Fejervary imao idealne saveznike. Takav je savez bio moguć 1848. i, posljednji put, 
1866. godine. Sad su novi hrvatski prvaci bili građanski intelektualci kojima liberalni nazori nisu 
dopuštali da pođu stopama Jelačića i udruže se s dinastijom. Osim toga, nije ih nimalo 
privlačilo prijateljstvo s jednim carskim generalom i madžarskim aristokratom. Ti 
hrvatski liberali poznavali su svoju prošlost i pamtili kako je dinastija dvaput iznevjerila 
Flrvate 1849. i 1867; osim toga, ni u Flrvatskoj se opće izborno pravo nije sviđalo 
buržoaskom nacionalizmu više nego u Ugarskoj ili Austriji. S druge strane, ti Flrvati su 
upravo zbog svoga liberalizma bili lake žrtve madžarske slatkorječivosti; uostalom, 
madžarsko sitno plemstvo podvalilo je cijeloj Evropi mit o liberalnoj Ugarskoj, pa je 
prevarilo, i prevarit mnogo iskusnije pregovarače nego što su bili ti hrvatski početnici. 
Prvaci madžarske koalicije ustvrdili su da se bore za nacionalno oslobođenje od 
Flabsburgovaca i obećali da će pobjeda Ugarske donijeti slobodu i Južnim Slavenima. Flrvatski 
liberali, siti jalova dinasticizma Ciste stranke prava, stekli su uvjerenje da se sloboda može 
postići samo u slozi s Ugarskom, a ne protiv nje. U listopadu 1905. - upravo u trenu kad 
je Fejervary objavio politiku općeg izbornog prava - u Rijeci su se sastali hrvatski liberali 
i predstavnici Flrvata Istre i Dalmacije. »Riječkom rezolucijom« zatraženo je sjedinjenje 
Dalmacije s Hrvatskom i obećana podrška mađarskoj opoziciji, pod uvjetom da se 
Hrvatima zajamči bolji tretman. Ubrzo nakon toga, u Zadru su se sastali predstavnici Srba 
iz Hrvatske i Ugarske i prihvatili taj program, koji je time postao osnova Hrvatsko-srpske 
koalicije. 

»Riječka rezolucija« nije bila ni najneznatnijom implikacijom uperena protiv 
Habsburške Monarhije; tražila je samo one slobode koje je već uživala većina naroda 
Austrije, pa i Hrvati u Istri i Dalmaciji. Njezin jedini »unionistički« zahtjev nije se 
odnosio ni na kakvu državu Južnih Slavena, pa čak ni na njihovo jedinstvo u okvirima 
Carevine, nego samo na pripajanje Dalmacije Hrvatskoj, što su Hrvati tražili još 1867. 
godine, pa i prije. Hrvatski prvaci nisu ništa znali o Srbiji; tako reći, jedva su znali da 
postoji, a u tome čak ni srpski prvaci nisu bili mnogo bolji. Zadarska je rezolucija 
sadržavala maglovito južnoslavensko osjećanje, »Hrvati i Srbi su jedan narod«, što je bilo 
samo obzirno odbijanje tradicionalne mađarske politike stvaranja jaza između Hrvata i 

Srba, dok je građanska inteligencija i dalje ostala stranački podijeljena. Pa i takvom 
koalicijom tražilo se previše od srpskog i hrvatskog naroda. Nacionalni je amalgam 
moguće samo ondje gdje još nema razvijene nacionalne svijesti; tako su nebulozna 
»čehoslovačka« osjećanja praških ekstremista 1848. bila dokaz nezrelosti i Ceha i 
Slovaka. A Srbi i Hrvati su sad bili prošli stadij kad je takva operacija moguća. Padom 
dinastije Obrenovića 1903. godine Srbija je bila ušla u razdoblje nacionalnog preporoda; 
novi kralj Petar Karađorđević bio je izraz konačno dozrele nacionalne samosvijesti. I u 
Hrvatskoj je Strossmayerov idealizam blijedio, jer su hrvatske seljačke mase nadjačale 
zagrebačke intelektualce. Dokaz tome bila je Hrvatska seljačka stranka koju je osnovao 
Stjepan Radić i koja je, unatoč svom demokratskom socijalnom programu, bila isto tako 
agresivno i isključivo hrvatska kao i maloplemička Cista stranka prava. 

Jugoslavenska ideja nije naišla na velik odaziv među jugoslavenskim narodima, pa 
je čak i njihovim intelektualcima služila samo kao peroracija. S druge strane, izazvala je 
posve abnormalnu reakciju i dinastije i Madžara. Njima su naivne fraze iz Zadra zvučale kao 
trube sudnjega dana. I carski i madžarski državnici izgubili su glavu, odrekli se politike 
nagodaba i spletaka, koja se pokazala tako plodna proteklih godina, i nisu znali smisliti 
ništa bolje od represije. Jedno je sigurno - da je Hrvatsko-srpska koalicija zapečatila 
pomirenje Franje Josipa sa madžarskim magnatima. Madžarska je opozicija već bila 
smekšana prijetnjom o davanju prava glasa ugarskim masama; magnati su se svoga seljaštva 
bojali još više nego narodnosti - zapravo se »nacionalna borba« i vodila zato da bi se 
prikrile mnogo dublje klasne suprotnosti. Osim toga, magnati su konačno shvatili da bi 
im pobjeda njihova programa donijela propast: kad bi se Ugarska »oslobodila« Austrije, 
austrijski potrošač oslobodio bi se ugarskog žita, pa bi hranu kupovao jeftinije vani. 

Franjo Josip je sa svoje strane imao razloga za žurbu. Svrha sukoba s Ugarskom bila je da 
Monarhija ojača kako bi mogla voditi samostalnu vanjsku politiku, neovisnu o 
Njemačkoj upravo kao što je Schmcrling bio smislio da pokori Ugarsku kako bi se 
mogao pripremiti za rat s Pruskom. Sad je, međutim, sukob s Ugarskom oslabio 
Monarhiju više nego ikada. U veljači 1906. Njemačka je tako reći silom dovukla 
Austro-Ugarsku na konferenciju s Algecirasu i natjerala je da se spori s Engleskom i 
Francuskom oko Maroka; čak je i Italija imala samostalniji vanjskopolitički kurs. Sad je 
pak Franjo Josip naprečac promijenio smjer. Opet je jedva čekao da se nagodi s 
Ugarskom, kao 1867, i opet iz antinjemačkih pobuda: ako sukobom s Ugarskom Monarhija 
nije ojačala u odnosu na Njemačku, onda će to valjda postići nagodbom s Ugarskom. 
Računica je bila kriva, kao i u Beustovo doba: madžarski su magnati jasno vidjeli daje 

njihovim povlasticama nužna podrška Njemačke, pa su bili spremni da se odupru svakom po¬ 
kušaju Habsburgovaca da se u vanjskoj politici osamostale. Dapače, nagodba je njima 
bila još olakšana time što je Austro-Ugarska upravo odigrala ulogu »sjajnog sekundanta u 
dvoboju«, kako se kićeno izrazio Vilim II, što je uvrijedilo habsburške političare. 

U travnju 1906. Franjo Josip i madžarski magnati obnovili su nagodbu po scenariju 
poznatom još od mira u Szatmaru: magnati su okrenuli leda »nacionalnoj« stvari, a Franjo 
Josip okrenuo je leđa ugarskim masama. Madžarska jc koalicija odustala od otpora 
zajedničkoj vojsci i carinskoj uniji s Austrijom, a Franjo Josip se odrekao uvođenja 
općeg izbornog prava i imenovao ustavnu vladu. Opće izborno pravo ostat će na programu 
te vlade kao, uostalom, i svake ugarske vlade sve do 1918; za odgađanje naći će se uvijek 
neka isprika, pa će s nečasnim sustavom ograničenog prava glasa Velika Ugarska 
dočekati i svoju propast 1918. godine. Isto tako su obećanja dana Hrvatsko-srpskoj 
koaliciji bačena u zapećak. Na riječku ponudu suradnje Ferencz Kossuth je 1905. 
odgovorio: »Čekamo vas s ljubavlju i nadom«, a 1907. je taj isti Ferencz Kossuth, sad 
habsburški ministar, donio uredbu kojom se određuje madžarski kao jedini službeni jezik na 
ugarskim Željeznicama i u Hrvatskoj; a Apponyi, »veliki starac« madžarskog liberalizma, 
sastavio jc zakon o školstvu kojim se narodnostima oduzima pravo čak i na vlastite 
privatne škole. Ti madžarski patrioti, čim su se našli na položajima, morali su poći linijom 
obojice Tisza, oca i sina: da bi zabašurili svoju kapitulaciju pred Habsburškim Carstvom, 
demonstrirali su svoj patriotizam na štetu manjina i opet pridobili naklonost sitnog plemstva 
izgledima za nova državna namještenja. 

Pravi život Hrvatsko-srpskoj koaliciji nije udahnula Riječka rezolucija, nego upravo 
Kossuthova uredba o željeznicama. Ona je hrvatsko-srpske intelektualce oslobodila 
idealizma i naučila ih misliti s aspekta vlasti. Bili su umislili sebi da su dalekovidniji od 
hrvatskog sitnog plemstva koje se oslanjalo na dinastiju, a pokazali su se još luđima. 
Potražili su oružje kojim će se tući i protiv dinastije i protiv Madžara, odnosno, bolje 
reći, kojim će im prijetiti; a to oružje moglo je biti samo savezništvo s nezavisnom Srbijom. I 
tako se 1907. prvi put čula pogubna misao da jc Srbija »Pijemont Južnih Slavena«. Ta 
parola izazvala je paniku u Beču: dirnula jc u ranu koja nikad nije bila zacijeljela i 
prizvala užasne događaje iz 1859. godine koji su navijestili propast stare Austrije. Sve 
zablude habsburške politike od 1907. do 1914. godine proistekle su iz pogrešne analogije 
između talijanskog i južnoslavenskog pokreta. Talijanski je nacionalizam bio zbiljski 
nepomirljiv, pa se pretpostavljalo da i južnoslavenski nacionalizam mora biti takav. Sila se 
činila jedinim lijekom protiv talijanskog nacionalizma, pa se sada sve više zagovarala 

njezina primjena i protiv Južnih Slavena. Međutim, golema većina Hrvata, pa i većina 
Srba u Monarhiji, željela je da se Monarhija očuva, samo je tražila bolje uvjete za 
svoj nacionalni život. Pravi kamen spoticanja nije bio nikakav južnoslavenski 
ekstremizam i nepomirljivi nacionalizam, nego bezobzirna »madžarizacija« od strane 
madžarskih vladajućih klasa s kojima se Franjo Josip opet nagodio 1906. Godine 1905. 
Franji Josipu se upravo nametnula prilika da anulira svoj poraz iz 1867; on je tu priliku 
propustio, pa 1906, isto kao i 1867, politika suradnje s podređenim narodima i klasama više 
nije bila historijski moguća. To mu je bio posljednji miljokaz na putu u propast. 

Ugarska kriza imala je neočekivane reperkusije u Austriji. Dinastija nije mogla 
zagovarati uvođenje općeg izbornog prava za jedan parlament, a tome se odupirati kad je 
riječ o drugom parlamentu. Uz to se u studenome 1905. čak i Rusko Carstvo, prisiljeno 
revolucijom, obavezalo da će uvesti opće izborno pravo. U Ugarskoj se općem izbornom pravu 
suprotstavljao jedinstveni »madžarski narod«, a u Austriji nije bilo jedinstva u Carevinskom 
vijeću, pa čak ni među strankama koje bi opće izborno pravo upropastilo. Jedini organizirani 
otpor pružili su Poljaci koji su zatražili i dobili prekomjerno predstavništvo na štetu 
Malorusa. Neposredno i opće izborno pravo nametnuto je Austriji carskom voljom. 
Franjo Josip, kome je mozak radio s nekim čudnim kasnim paljenjem, odjednom je 
prihvatio argumente koje su mu još 1893. predočavali Steinbach i Taaffe; a čim ih je 
prihvatio, nije trpio ni časa odgađanja. U Ugarskoj opće izborno pravo nije nikada značilo više 
od taktičke prijetnje; u Austriji se ono činilo spasom od međunacionalnog trvenja 
građanskih političara. S druge strane, austrijske mase, i radničke i seljačke, 
bile su stekle određenu političku zrelost. U Ugarskoj bi Franjo Josip morao postati 
nekakav »seljački car«, dok mu je u Austriji demokracija prijetila samo društvom 
Karla Luegera i Viktora Adlera, dvojice postarije i ugledne gospode, isto takvih Austrijanaca i 
Bečana kao i on sam. Franjo Josip je najviše od svega mrzio liberalizam. 
Svojedobno je protiv liberalizma zazvao nacionalizam. A sad se ovim potezom poslužio 
demokracijom i protiv liberalizma i protiv nacionalizma, i stekao veću slobodu akcije 
nego što ju je ikad imao još od 1867. godine. 

U parlamentu 1907. kršćanski socijalisti bili su najjača stranka a socijaldemokrati 
druga; to je za ideju carstva bio trijumf. Koliko se god razmetali demokratkom 
frazeologijom, i kršćanski socijalisti i socijaldemokrati podjednako su željeli očuvati 
Habsburško Carstvo; iako su se međusobno borili, igru rouge et noir igrali su na carskom 
stolu. Zapravo je demokratski parlament pružio vladi većinu za provođenje njenih mjera: 
budžet je izglasan na ustavan način, a u desetogodišnjem sporazumu s Ugarskom 

napokon su se pojavile neke Austriji povoljne klauzule. Beck, premijer koji je u 
Carevinskom vijeću proveo uredbu o općem izbornom pravu, obnovio je ustavnu praksu iz 
već zaboravljene prošlosti i na nekoliko mjeseci u vladu uključio parlamentarne prvake. 
A onda, u trenu očitog uspjeha, Franjo Josip se po običaju okrenuo protiv svoga 
premijera. Zatražio je brze rezultate, a oni nisu bili sto posto zadovoljavajući: i dalje su 
postojale nacionalne stranke, a nacionalizam se učvrstio čak i među »carskim« 
kršćanskim socijalistima i socijaldemokratima. Kršćanski socijalisti, usprkos svom 
klerikalizmu, hranili su isključivo pravo Nijemaca na Beč, dok su se socijaldemokrati podijelili 
na nacionalne stranke, pa su češki socijalisti istupali zajedno s ostalim češkim skupinama 
u svim nacionalnim pitanjima. Računalo se da radnike i seljake neće zaraziti 
nacionalizam; to je i vrijedilo u doba masovne nepismenosti, ali je sad Austrija imala 
opće osnovno obrazovanje, a tko god zna čitati i pisati, mora se nacionalno opredijeliti. 

Franjo Josip izgubio je povjerenje u Bečka, pa ga je pustio da ode s položaja u 
studenome 1908. godine. Međutim, pripisati Beckov pad neuspjehu u unutrašnjoj politici 
značilo bi ponoviti pogrešku svojedobnih istraživača koji su analizirali samo unutrašnji 
»austrijski problem«, a nisu vidjeli da je pravi problem bio u ulozi koju je Habsburška 
Monarhija imala kao velesila. Austro-ruski sporazum o Istoku dao je Habsburškoj 
Monarhiji nužan predah da vrati svoju nezavisnost, a 1907. se predah završio a da nije 
valjano iskorišten. Austro-Ugarska je mogla postati nezavisna sila samo da se stvorio 
nekakav »austrijski« patriotizam koji bi privukao mase. Takvo veliko carstvo nije se 
moglo u dvadesetom stoljeću održati klerikalizmom i lojalnošću dinastiji. Međutim, 
Franjo Josip bi radije pustio da mu carstvo propadne nego da i djelić svojih ovlasti 
preda narodu. Beckova je ostavka bila znak da je »revolucija odozgo«, koja nikad i nije bila 
iskrena, otvoreno napuštena. U listopadu 1908. Franjo Josip je prešao preko šezdeset i više 
godina nagodbi i ustupaka da bi se vratio osloncu na oružane snage kojim je bio započeo svoju 
vladavinu. Sad je Habsburška Monarhija živjela samo u austro-ugarskoj vojsci pa se glede 
budućnosti postavljalo tek jedno pitanje: može li to vojska preživjeti jedan rat, ili, još 
točnije, jedan poraz? 

XVII 


RJEŠENJE SILOM, 1908-14 

Karl Renner je bio postavio pitanje: »Kad će se car popeti na konja?« U Beču je 
vladala opća želja za akcijom, želja koju nije zadovoljio ni ustavni sukob s Ugarskom i 
njegov miran zaključak, ni opće izborno pravo u Austriji i njegov slab efekt na nacionalne 
stranke. Poput postarijeg čovjeka koji osjeća da gubi snagu, Habsburška se Monarhija 
pokušala ponovo pomladiti demonstracijom muževnosti. Akciju su tražili oni koji su 
vjerovali u »austrijsku misiju« kulturnog razvoja i visokog životnog standarda; tražili su je 
socijalisti u ime sindikata i agrarne reforme; tražili su je njemački nacionalisti koji su htjeli 
vratiti Monarhiji njemački karakter; tražio ju je sve nestrpljivije Franjo Ferdinand; tražio 
ju je Conrad von Hotzendorff, koji je 1906. postao šef Generalštaba i koji je mislio da će u 
ratu naći melem za slabosti i Carevine i vojske. Unutrašnja akcija, tako veličana kampanja protiv 
Ugarske, ispuhala se uprazno, pa je na njeno mjesto morala doći vanjska akcija. Na 
personalnom planu, Aehrenthal je zamijenio Goluchowskoga na položaju ministra vanjskih 
poslova. Aehrenthal je bio posljednji od mnogih opsjenara koji su Monarhiji obećavali 
oživljavanje jednim potezom diplomatske magije. Samouvjeren i bahat, s drskim štektanjem 
terijera, prezirao je sve svoje prethodnike, od Andrassyja nadalje, i kanio Austro¬ 
ugarskoj vratiti gordu samostalnost koju je uživala u doba Berlinskog kongresa. 
Faktički, da su i on i Monarhija živjeli dulje, moglo se dogoditi da se početak dvade¬ 
setog stoljeća nazove Aehrenthalovom erom. 

Kako bilo da bilo, prilike u Evropi silile su ga na akciju. Habsburška je Monarhija 
bila ponižena podređenom ulogom koju je morala odigrati na konferenciji u Algecirasu. 
Goluchovvski je nedvojbeno smatrao da za sigurnost Galicije nikakva cijena nije 
previsoka; ali svi ostali, pa i sami Nijemci Monarhije, osjećali su se uvrijeđeni rezultatima 
njegove politike. A Aehrenthal, koji je bio slabo upućen u domaće političke prilike, nakanio 
je poći samostalnijim kursom. Kao bivši ambasador u Petrogradu, umišljao je sebi da je 
kadar obnoviti Trocarski savez, ili još bolje Svetu alijansu; i on je, kao Metternich, 
uviđao da bi se Njemačka mogla svesti na položaj mlađeg ortaka kad bi se Rusija i 
Austro-Ugarska pomirile na autentično konzervativnom načelu. U pogledu austro-ruskih 
odnosa bio je ambiciozniji i samouvjereniji od Metternicha. Metternichu je miroljubiva 
politika Rusije na Istoku bila preduvjet za prijateljske odnose s njom. A Aehrenthal je 
prihvaćao kao činjenicu i propadanje Otomanskog Carstva i potrebu Rusije da nakon 
neuspjeha na Dalekom istoku povede aktivniju politiku na Balkanu, samo što je, 

umjesto da organizira otpor Rusiji, kanio ići s njom ruku pod ruku. Preskačući 
Metternicha, predlagao je obnovu politike Josipa II, kad je i Habsburška Monarhija 
imala svojih ambicija na Balkanu. Metternich i svi njegovi nasljednici strahovali su da će 
im raspadom Otomanskog Carstva njegove krhotine pasti na glavu, a Achrenthal je bio 
spreman da ga gurne u propast. To je bila smionost samrtnika. 

Aehrenthal u stvari i nije bio onako samostalan kako se prikazivao. Čak mu je i forma 
djelovanja bila diktirana događajima. Obnovljena nagodba s Ugarskom 1906. neumitno 
je stvorila »srpski problem«. Stvorila je domaći srpski problem u liku prevarene i 
razočarane Hrvatsko-srpske koalicije, a za to je trebalo kriviti Srbiju, kao što je Metternich 
krivio »revoluciju« za svu paralizu predožujskog razdoblja. Stvorila je još više eko¬ 
nomski sukob sa samom Srbijom. Previsoke carinske pristojbe na srpske poljoprivredne 
proizvode, napose na svinje, bile su dio cijene kojom je madžarskim magnatima 1906. 
plaćeno prihvaćanje zajedničke vojske. Srbija više nije htjela biti austrijski satelit kao što 
je bila pod dinastijom Obrenovića. Ona se 1906. ekonomski osamostalila: pošto su joj 
uskraćeni austrijski zajmovi, Srbija je dobila kredit u Parizu i demonstrativno kupila 
oružje od Francuske umjesto od Škodinih tvornica u Češkoj. Svom izvozu stoke našla je 
put preko turskog teritorija i Soluna, a tržište, koje joj je obilno nadoknadilo gubitak 
austro-ugarskog tržišta, data joj je Njemačka nije imala neku svoju balkansku 
politiku i kojoj nije bilo mrsko da rasrdi Aehrenthala. Prekasno je Aehrenthal pokušao 
stvar izgladiti nudeći Srbiji 1907. trgovinski ugovor povoljniji od onog što je bio 
otkazan 1906. godine. Taj se ugovor pokazao isuviše povoljnim za Srbiju, jer su ga odbili i 
Carevinsko vijeće i Ugarski parlament, pa je Aehrenthal nastojao prikriti svoju nepriliku 
svaljujući krivicu na zlonamjernost i neprijateljstvo Srbije. 

Tako je veliki potez u vanjskoj politici morao biti potez protiv Srbije, i odsad je 
osujećivanje »južnoslavenske zavjere« postalo rješenje za sve neprilike Habsburške 
Monarhije. Aehrenthal je sanjao o podjeli Srbije s Bugarima, što je bila groteskna 
ideja iz koje bi se zaista stvorio vrlo ozbiljan južnoslavenski problem. Ali, neposredan 
mu je cilj bio da anektira Bosnu i Hercegovinu, turske pokrajine što su bile pod 
habsburškom okupacijom još od 1878. godine. Aneksijom bi Srbima pokopao nade da 
prisvoje to pokrajine kad se Otomansko Carstvo raspadne, a riješio bi i pravnu zavrzlamu 
oko njihova statusa nastalu kad su mladoturci u srpnju 1908. stvorili turski parlament. I, 
važnije od svega toga, konačno bi raščistio put za ispunjenje »austrijske misije«. Naime, 
čak su i najveći entuzijasti »carstva slobodne trgovine« morali priznati da 
tridesetogodišnja austrijska vladavina nije donijela bogzna kakvu korist narodu Bosne i 

Hercegovine: nije bilo ni zdravstvene ni Željezničke pruge normalnog kolosijeka, 
ni pučkih škola, ni samouprave čak ni u selima. Za sve nedostatke krivila se anomalija 
okupacije. Kad bi pokrajine postale pravi sastavni dio Habsburškog Carstva, dobile bi 
sabore, škole, sindikate, agrarnu reformu, ceste i Željeznice - sve što je ovaj ili onaj 
bečki autor ili profesor zamišljao kao »austrijsku ideju«. I sam je Aehrenthal govorio 
jezikom »austrijske ideje«, pa je u proljeće 1908. čak planirao izgradnju željezničke pruge 
preko turskog teritorija sve do mora. Do toga nije nikad došlo jer je projekt bio 
neostvariv, ali je to Aehrenthalu poslužilo da se afirmira kao čovjek naprednih pogleda. 

Aneksija Bosne i Hercegovine značila je preokret u politici Austro-Ugarske na 
Balkanu. Andrassy je bio spreman na sve kako bi očuvao Otomansko Carstvo i zato je i 
zahtijevao okupaciju, dok ga je Aehrenthal htio pustiti da propadne i u to svrhu riskirati 
da se pogađa s Rusima. Ta pogodba sklopljena je u rujnu 1908. godine. Ruski ministar 
vanjskih poslova Izvoljski također je težio za brzim uspjehom kojim će popraviti 
poljuljani ugled carske Rusije. Složio se da prizna aneksiju Bosne i Hercegovine, pod 
uvjetom da Aehrenthal podrži ruski zahtjev za slobodan prolaz ruske flote kroz Bospor 
i Dardanele. Takav je bio sporazum u Buhlavi, posljednji uzaludan trzaj diplomatske 
samostalnosti dvaju umirućih carstava. Aehrenthal je mislio da je riješio pitanje 
suparništva s Rusijom na Balkanu, zbog kojeg je Austro Ugarska bila ovisna o 
Njemačkoj, a Izvoljski je mislio da mu je Carigrad, stoljetni san ruskih careva, nadohvat ruke. 
Uvjeren u pristanak Rusa, Aehrenthal je 5. listopada 1908. objavio aneksiju Bosne i 
Hercegovine, na što je planula »bosanska kriza«. 

Zbivanja nisu potekla tokom koji su Aehrenthal i Izvoljski očekivali. Engleska i 
Francuska nisu htjele prihvatiti otvaranje Tjesnaca. Još gore, predsjednik ruske vlade 
Stolipin ustvrdio je da ruskom javnom mnijenju nije nimalo stalo do Tjesnaca, ali jest mu 
i to kako stalo do slavenskih naroda na Balkanu. To prije nije padalo na um ni 
Izvoljskome ni većini Rusa; tek sada kad je Aehrenthal krenuo da osramoti Srbiju, Rusi 
su otkrili svoju ljubav prema Srbima, pa je otuda i Aehrenthalova zasluga što su Rusi 
stali iza Srbije. Štoviše, Srbe u Srbiji nije mnogo boljela glava za Srbe u Austro¬ 
ugarskoj, niti su mnogo razmišljali o Bosni i Hercegovini; Aehrenthal ih je uputio da budu 
Jugoslaveni. Svojim velikim potezom Aehrenthal, u stvari, uopće nije riješio nikakvo 
južnoslavensko pitanje, nego ga je naprotiv stvorio. Srbi nisu mogli odoljeti 
primamljivoj ulozi branitelja Srba i Hrvata u Bosni, pogotovo kad ih je na to nahuškao 
sam Izvoljski koji je time želio prikriti svoju kardinalnu pogrešku. Bosanska kriza nije 
ponizila Srbiju, iako se zaključila njezinim porazom, nego Austro-Ugarsku, jer ju je spu- 

stila na razinu Srbije. Kao nekada borba s Pijemontom, kriza je Srbiji podigla ugled a 
Austro-Ugarsku blamirala sileći je da za sve tegobe Habsburške Monarhije krivi 
»južnoslavenski Pijemont«. A kriza nije ni Austro-Ugarsku oslobodila ovisnosti o 
Njemačkoj. Habsburška bi diplomacija besciljno brljala ne nalazeći izlaza da nije 
Njemačka, u ožujku 1909, natjerala Izvoljskoga da se odrekne Srbije. Koliko god 
austrijski državnici negodovali protiv tog njemačkog pokroviteljstva, u očima svijeta oni 
su faktički bili pod skutom Njemačke. 

Usprkos njemačkom ultimativnom zahtjevu Rusiji, Aehrenthal je svejedno još 
mogao zaratiti sa Srbijom, a prvotni mu je cilj i bio uništenje Srbije. Ali, kad je odlučio da ga i 
ostvari, našao se pred nerješivim problemom: što će postići uspješnim ratom sa Srbijom? 
Aneksijom Srbije Monarhija bi se napučila ozlojađenim južnoslavenskim elementom, a 
ako Srbija ne bi bila anektirana, onda bi zbilja postala žarište nezadovoljstva kako ju je 
slikala habsburška propaganda. Dakle, što bi veći uspjeh Aehrenthal imao, to bi kobnije 
posljedice snosila Monarhija; što bi dosljednije primijenio svoju politiku, to bi tek 
gordijske čvorove stvorio. Tako je Aehrenthal, iako kasno, došao do istih otrcanih 
zaključaka svih habsburških ministara vanjskih poslova, od Metternicha do Andrassyja i 
Kalnokyja: Austro-Ugarska ne može sebi priuštiti prisvajanje balkanskog teritorija i 
stoga se mora boriti za status quo na Balkanu, makar to značilo i neprijateljstvo s Rusijom. 
U veljači 1909, kad je austro-ugarska vojska bila već mobilizirana, Aehrenthal je 
odlučio da ne ide u rat. S tim se složio i Franjo Josip, skeptičan u pogledu snage svoje 
vojske; čak se i Franjo Ferdinand protivio ratu - iako bi rado ponizio Srbiju, bilo mu je još 
više stalo do toga da ništa ne učini što bi godilo Madžarima. Zagovornik rata Conrad von 
Hotzendorff odjednom se nagao sam, pa se morao zadovoljiti dokazom da je vojska, u 
svakom slučaju sposobna za mobilizaciju. 

Tako se velika akcija završila tek trivijalnom promjenom pravnog položaja Bosne i 
Hercegovine i ničim drugim. Konzervativni savez s Rusijom nije obnovljen, naprotiv, 
oživljen je interes Rusije za Balkan a njezina vanjska politika usmjerena protiv Austro¬ 
ugarske. Srbi su ostavljeni u uvjerenju da je austrijski napad samo odgođen i stoga su 
pokrenuli živu antiaustrijsku politiku. Od vremena do vremena srpski državnici, 
prestrašeni svojom zadaćom, pokušavali su nuditi pomirenje, ali ih je Aehrenthal 
prezirno odbijao. U Bosni i Hercegovini »austrijska ideja« nije se realizirala. Nije bilo 
ni »ekonomskog poboljšanja«, ni novih škola, samo jr povećan birokratski aparat i 
okupacijska vojska. Pokrajine su dobile sabor po austrijskom modelu. Kako je sad obav¬ 
ljao široke upravne poslove, bilo je važno u njemu održati predstavništvo 

veleposjednika; stoga, usprkos uvođenju općeg izbornog prava za Carevinsko vijeće, za 
bosanskohercegovački sabor sačuvano je staro ograničeno izborno pravo i sustav izbornih 
»kurija«. Tako je i Bosna i Hercegovina posvećana u to kurijalne misterije, s tim što je svaka od 
tri kurije (veleposjedi, gradovi i seoske općine) još podijeljena, u fiksnom omjeru, na tri 
vjeroispovijesti - pravoslavnu, katoličku i muslimansku. Takvim zaobilaznim putem 
muslimanski veleposjednici bili su dvaput jače zastupljeni, a habsburška vlast je održala 
društvenu inferiornost srpsko-hrvatske većine. »Austrijska ideja« je pokrajinama bila obećala 
brda i doline, ali, po čestom običaju, od tih obećanja nije bilo ništa, pa su nakon 1909. 
bečki teoretičari odvraćali pogled od osiromašenog i nepismenog seljaštva Bosne i 
Hercegovine. 

Bosanska kriza ostavila je jedno neugodno nasljeđe: za vrijeme krize su, kao isprika za 
rat, izmišljene optužbe za veleizdaju protiv prvaka Hrvatsko-srpske koalicije u Hrvatskoj, i 
sad je te optužbe valjalo dokazati pred javnošću. Prva je takva demonstracija bila farsa 
veleizdajničkog procesa u Zagrebu pred pokornim hrvatskim sudom; krivotvoreni 
dokazi samo su diskreditirali madžarske gospodare Hrvatske, a optužene, iako su 
osuđeni, Franjo Josip odmah je pomilovao. U toku pola stoljeća od revolucije 1848. 
»zakonitost uprave« afirmirala se u cijeloj Evropi osim u Rusiji i u Otomanskom 
Carstvu; čak je i Habsburška Monarhija prihvatila mjerila Zapadne Europe. 
Zagrebački proces bio je prvo flagrantno odstupanje od načela donekle civilizirane i 
nepristrane države; njime je inaugurirano razdoblje sramotnih političkih procesa koje će 
generaciju kasnije zavladati evropskim kontinentom. U tom trijumfu barbarstva 
»madžarski narod«, usprkos samohvaljenom liberalizmu, odigrao je predvodničku 
ulogu. 

Da hi stvar bila još gora, Achrenthal je u svom arogantnom bezumlju uvukao 
Monarhiju u istu sramotu. I on je bodrio hajku protiv hrvatsko-srpskih prvaka i za to 
svrhu angažirao novinarsko pero Friedjunga, velikog povjesničara i zatucanog 
njemačkog nacionalista koji se bio preobratio u obožavaoca habsburške vlasti. Ni Ae- 
hrenthal ni Friedjung nisu pažljivo istraživali dokazni materijal: Friedjung je svojim 
člancima 1 trebalo da opravda rat protiv Srbije, a čim bi rat počeo, slučaj bi postao 
bespredmetan. Odustavši od rata, Aehrenthal je hrvatsko-srpskim prvacima pružio 
mogućnost da pred bečkim sudom pokrenu tužbu za klevetu protiv Friedjunga. Oni su 


Odluka da se ne ide u rat pala je dan prije pojave prvog članka, čije se objavljivanje stoga moglo i spriječiti, kako 
jc to učinjeno s daljnjim člancima. Ali funkcionari Ministarstva vanjskih poslova nisu bili svjesni raspaljive naravi 
tih članaka, a neki među njima još su se nadali rat u. Sto je najvažnije, austrijski sistem nije bio sposoban za brzu 
reakciju. 

lako dokazali da su dokumenti, za koje se znalo da potječu iz austro-ugarskog 
Ministarstva vanjskih poslova, grube krivotvorine. Štoviše, u »Friedjungovu slučaju« 
angažirao se i istaknuti češki profesor Masaryk koji je na zasjedanju Delegacija 
optužio Aehrenthala kao falsifikatora. Aehrenthal se uopće nije branio; u očima cijele 
Evrope diskreditirao se kao običan nespretan krivotvoritelj i to ljagu nikad nije sprao sa 
svog imena. Zagrebačkim procesom i Friedjungovim slučajem Flabsburška Monarhija 
faktički se moralno diskvalificirala: srušila se konstrukcija civiliziranog ponašanja koja joj je 
dala častan aspekt, pa joj nije ostala nikakva druga baza osim site. 

Što je najsmješnije, Aehrenthal se mogao opravdati, ali mu to ponos nije dopuštao. 
Naime, Masaryk je optužio austrijsko poslanstvo u Beogradu da je krivotvorilo 
dokumente. U stvari je poslanstvo, unaprijed uvjereno u hrvatsko-srpsku veleizdaju, 
bilo laka žrtva jednog domišljatog krivotvoritelja, a dokumenti kojima je Masaryk 
dokazao krivnju poslanstva bili su novi proizvodi toga istog krivotvoritelja. To je austrijsko 
Ministarstvo vanjskih poslova znalo: odande su stručnjaci, i veći od Masaryka, upozorili 
Aehrenthala da se ne uzda u »Friedjungove« dokumente. Poslije Aehrenthal iz ponosa nije htio 
priznati svoju nepromišljenost; štoviše, nije htio priznati ni nesposobnost Forgacsa, 
poslanika u Beogradu, koji se svojim samosvjesnim glupostima mogao visoko popeti u 
svakoj diplomatskoj službi. U Achrenthalovu držanju ogledao se pravi duh Flabsburške 
Monarhije: ona nije bila ni tiranska ni surova, nego jednostavno degenerirana i agonična. 
Radije ce podnijeti optužbe za zlodjela koja ne može počiniti, jer za to nema ni energije ni 
spretnosti, nego da prizna svoje prave mane - slabost i zabludu. Aehrenthal bi bio sretan da 
je on bio tako domišljat da izmisli Friedjungove dokumente, a Berchtold će 1914. radije u 
sebi gledati začetnika rata nego glupu marionetu jednog trulog sistema. 

Bosanska kriza, sa svojim nezadovoljavajućim zaključkom i nečasnim epilogom, 
iscrpla je i posljednje snage Flabsburške Monarhije. Nestalo je svake inicijative i na 
vanjskom i na domaćem planu. Austrijski državnici više nisu ni čekali da se štogod 
dogodi; samo su se nadali da se ništa neće dogoditi, da će sve ostati na tako pogodnoj 
mrtvoj točki. Aehrenthal se vratio na miroljubivu liniju svojih prethodnika: 
obnovio je snošljive odnose s Rusijom i nije htio reagirati ni na kakve provokacije 
Srbije ili Italije. Najdalji korak u politici bio mu je pokušaj da uspostavi dobre 
odnose s Francuskom: u marokanskoj krizi 1911. demonstrativno je odbio da Njemačkoj 
pruži podršku kakvu je ona njemu data u bosanskoj krizi; i zatražio je, ali uzalud, da se 
francuska burza otvori za austrijske i ugarske zajmove. Konzervativna suradnja 
Francuske i Austrije možda je i bila moguća u doba Metternicha i Guizota, a posljednji 

put su o njoj razmišljali Beust i Napoleon 111 između 1867. i 1870. godine. Nakon 
velikog preokreta 1870. godine ni Francuska ni Austrija više nisu bile uistinu velike 
sile, sposobne da stoje na vlastitim nogama. Francuskoj je bila potrebna ruska podrška da 
bi od Njemačke očuvala svoju samostalnost, a Austro-Ugarska se bez pomoći Njemačke 
nije mogla konfrontirati s Rusijom na Istoku. Prilika propuštena za Bismarckovih ranih 
dana neće se više nikad ukazati. Achrenthal nije našao alternativu agresivnoj politici 
koju je napustio. Osamljeni je Conrad von Hotzendorfr i dalje kao panaceju 
propovijedao preventivni rat - protiv Italije, protiv Srbije, protiv nekoga, u svakom 
slučaju. Njegovu tvrdoglavu ratobornost nitko nije odobravao, pa je zbog svoje upornosti 
nakon otprilike godinu dana otpušten s položaja; ipak, jedino je njegovo stajalište imalo 
elemente pozitivne politike i on će na kraju krajeva doći na svoje. Ratom s Italijom čak bi i 
Habsburška Monarhija okusila slast pobjede, jer je Italija bila smiješna imitacija 
velesile koja je mogla impresionirati samo profesionalne diplomate i posjetioce literate. 
Ali, i tu se ispriječila Bismarckova sjena: talijanska je nezavisnost bila sastavnica 
Bismarckove politike i njezino bi uništenje samo ubrzalo potpunu dominaciju Nijemaca u 
Habsburškoj Monarhiji. 

Na domaćem planu također se izgubio svaki kontakt sa stvarnošću. Carevinsko vijeće 
i dalje se sastajalo i odbijalo da odobri budžet, a onda žmirilo na oba oka kad bi budžet 
bio odobren kao izvanredna mjera; držali se govori i prihvaćale rezolucije, a dotle je iza 
kulisa carska birokracija gomilala sve čudovišnija brda papira. Češko-njemački odnosi u Češkoj 
bili su i dalje predmet beskrajnih pregovora: novi su se planovi predlagali, raspravljali, 
dopunjavali i konačno odbacivali. Bienerth, birokratsko piskaralo koje je naslijedilo 
Bečka kao premjer 1908, predložio je da se uvedu češki i njemački ministar bez portfelja koji 
će štititi interese Čeha i Nijemaca, kao što je poljski ministar bez portfelja štitio interese 
Galicije; u tome su Nijemci namirisali priznanje da Češka pripada Česima, pa su ga 
natjerali da odustane od te ideje. Sturgkh, još jedan birokrat koji je postao premijer 
1912, smislio je nove planove za nagodbu te je 1914. izjavio kako Čehe i Nijemce 
dijeli zid »koji nije deblji od papira«. Nije vidio da je to papir neprobojne debljine: dva 
naroda je sve vrijeme dijelio jedan knjiški pojam - konfliktne historijske revindikacije. Sa 
snažnim porastom izazvanog nacionalizma u Njemačkoj, u Češkoj su Nijemci postali sve 
nametljiviji, a Česi su sve više strahovali da će se u eventualnom ratu između Nijemaca i 
Slavena morati boriti na njemačkoj strani. Najveći su opstrukcionisti u Carevinskom 
vijeću bili Malorusi, kivni zbog povlaštenog položaja Poljaka u Galiciji, a njih su iz 
slavenske solidarnosti podržavali Česi i Slovaci. 

Nijemci su, sa svoje strane, primijenili istu metodu opstrukcije u Češkom saboru: 
raspao se čak i saborski odbor koji je nadzirao pokrajinsku upravu, a Sturgkh je 1913. 
suspendirao češki ustav. Još jednom su se okorjeli kovači planova ponadali da ce carska 
vlast dati kakav pozitivan smjer; ništa nije poduzeto, suspenzijom je Beč iscrpao svu svoju 
kreativnu moć. U ožujku 1914. sastalo se Carevinsko vijeće, posljednji put za vladavine 
Franje Josipa; u roku od nekoliko dana torpedirali su ga Malorusi. Kad je u kolovozu 1914. 
izbio rat, suspendirano je i Carevinsko vijeće i Austrija se sasvim otvoreno vratila na 
»provizorni apsolutizam« kojim je bila započela vladavina Franje Josipa. 

I u Ugarskoj su odjekivali stari akordi. Madžarske magnate nije otrijeznio poraz 1906. 
godine. Obnovili su napade na zajedničku vojsku. Takva linija, međutim, više nije 
privlačila madžarsko sitno plemstvo koje je vidjelo gdje su mu u borbi oko ustavnih prava 
ugroženi birokratski položaji. Koristeći svoje umijeće u primjeni nasilja i korupcije, 
sitnoplemićka je birokracija na općim izborima 1910. uništila koaliciju te se obnovila »mame- 
lučka« većina. Istvan Tisza, prvo iza kulisa a zatim od lipnja 1913. kao predsjednik 
vlade, nadmašio je čak i očev diktatorski položaj. Progurao je zakon o regrutaciji i uopće 
djelovao kako dolikuje vjernom pristaši zajedničke monarhije, a za to je mogao 
nesmetano nastavljati hajku na narodnosti u Ugarskoj te i dalje priječiti madžarskim masama 
ulazak u politički život. Sam je izjavio: »Naši građani nemadžarskog jezika moraju se u prvom 
red pomiriti sa činjenicom da pripadaju zajednici jedne nacionalne države, jedne države koja 
nije konglomerat različitih plemena.« 1 dalje su se predlagali izborni zakoni i obećavalo se 
širenje izbornog prava, ali su se uvijek nalazile isprike za odgađanje te je kakav jedan 
zakonski nacrt, pokopan kad je 1914. izbio rat, poslužio kao varljiv dokaz kakav bi 
demokratski sustav uživala Ugarska »da nije« rat sve pokvario. 

Faktički je ugarska država bila monopol sitnog plemstva, klase koja je bila izgubila svoju 
ekonomsku podlogu i držala se na vlasti oslonom na Hasbsurgovce. Potporanj je ipak bio 
klimav i nepouzdan, plemstvu je trebalo više od toga, što je i našlo u savezu s njemačkim 
i židovskim kapitalistima Ugarske. Madžarski je nacionalizam zagovarao 
protekcionizam još od Kossutha iz kojeg je odjekivala Listova ekonomska misao; a 
carinska unija s Austrijom bila je za Kossutha debakl ravan zajedničkoj vojsci. Unija je 
bila lakši objekt napada, čak i bez obnove carinske barijere između Austrije i Ugarske 
vlada je svojom intervencijom mogla mnogo pridonijeti razvoju ugarske industrije. Ugarska je 
pružila primjer za kojim će poći »države nasljednice« nakon propasti Monarhije; ako je 
Austro-Ugarska bila neka ekonomska cjelina, onda je to cjelinu Ugarska potkopala još 
mnogo prije 1918. godine. Ekonomski je nacionalizam bio dvojako koristan: zamijenio je 

napade na zajedničku vojsku i ulio nov polet »madžariziranim« Židovima i Nijemcima 
koji bi se inače mogli vratiti na lojalnost dinastiji. Kapitalisti Nijemci predstavljali su 
potencijalnu »petu kolonu« u Ugarskoj još od Metternichova pa sve do Hitlerova doba, i 
samo su se stalnim ekonomskim dobicima mogli skloniti na to da nad sobom trpe političku 
vlast siromašnog a za trgovinu i industriju nesposobnog sitnog plemstva. 

Tiszina pobjeda isključila je magnate iz političke vlasti, a razvojem industrije stvarao 
se sloj milijunaša kapitalista koji će im ugroziti i ekonomske povlastice. Na Tiszin 
nacionalizam mogli su odgovoriti samo obraćanjem podređenim narodima, a na ekonomski 
nacionalizam mogli su odgovoriti samo demokratskom mobilizacijom masa. Obje su 
linije bile isuviše pogibeljne, pa su magnat samo nemoćno stajali skrštenih ruku ili su se 
i sami pretvarali u kapitalističke poduzetnike. Kao nasljedna »vladajuća klasa«, oni su 
abdicirali. Jedan magnat, najhrabriji a možda i najbogatiji, nije se htio pomiriti s takvom 
oportunističkom linijom: Mihaly Karolyi, nekadašnji partner mlađeg Andrassyja, 
konačno je došao na program što gaje Kossuth sa zakašnjenjem propovijedao u izgnanstvu. 
Počeo se zalagati za politiku nacionalne ravnopravnosti, agrarne reforme, i kao 
prirodnom posljedicom toga raskida s Njemačkom, jer demokratskoj Ugarskoj u dobrim 
odnosima sa svojim slavenskim susjedima više ne bi bilo potrebno zaleđe ni 
Habsburgovaca ni njemačke vojske. Ali, od magnata koji nisu imali takva visoka moralna 
načela kao Karolyi, taj program tražio je nemoguće žrtve; zato se mogao ostvariti samo 
nakon poraza u ratu, a onda će biti prekasno. 

Madžarski ekstremizam gospodario je i u Hrvatskoj. Madžarsko sitno plemstvo sve je 
Hrvate trpalo u jedan koš kao hrvatsko-srpske izdajice kako bi se dočepalo njihovih 
položaja. Godine 1912. suspendiran je hrvatski ustav, a madžarski je namjesnik preuzeo 
diktatorske ovlasti zajedno s masom svojih madžarskih sljedbenika. S druge strane, 
jugoslavenskom se idejom zanosila samo šačica građanske inteligencije. Hrvati iz sitnog 
plemstva i oficirskog kora, organizirani u Čistoj stranci prava, protivili su se Ugarskoj, ali 
su bili fanatični srbofobi a odani Monarhiji. Dapače, i Hrvatska seljačka stranka, koja je 
stjecala masovnu bazu, igla je istom linijom, doduge s demokratskijim parolama. Njezin 
vođa Radić propovijedao je »austrijsku ideju«; govorio je kako je zadaća Monarhije da 
ne bude »ni njemačka, ni madžarska, ni slavenska, nego kršćanska, evropska i demokrat¬ 
ska«. Ideja jugoslavenstva, sintetična i intelektualna, pridobila je samo građansku elitu, 
one što su se oduševljavali Strossmayerovom zbirkom slika; masovni nacionalizam, i u 
Hrvatskoj kao posvuda u svijetu, izbijao je iz zemlje i mrzio svoga najbližeg susjeda. U 
Austriji je opće izborno pravo oslabilo nacionalni žar iako ga nije posve ugasilo; u 

Hrvatskoj, međutim, opće izborno pravo bi uništilo južnoslavenski pokret, a izbacilo bi na 
površinu jednu katoličku seljačku stranku koja bi odobravala dinastiju i koja bi se 
protivila madžarskom gospodstvu. U svakom slučaju, madžarsko plemstvo, koje je svim 
mogućim smicalicama izbjegavalo opće izborno pravo u Ugarskoj, nije ga moglo uvesti 
u Hrvatskoj. Stoga je, lišavajući se jedinog presudnog oružja, moralo održavati mit o 
tobožnjoj opasnosti od širokog južnoslavenskog pokreta. 

Do 1914. je ustavna misija Habsburške Monarhije završila propašću na svim 
linijama. Pa ipak, nikad nije bilo većeg povjerenja u budućnost Monarhije kao u tih 
nekoliko godina pred sam kraj. Iako je već počinjao rigor mortis, nije manjkalo ideja da 
se napuštenom tijelu udahne nov bilo je knjiga iz pera socijalista koji su hvalili 
»nadnacionalnost« Carevine, iz pera Nijemaca koji su Austro-Ugarsku kovali u zvijezde kao 
stjegonošu njemačke kulture, iz pera Francuza koji su AustroUgarsku isticali kao 
moćnu branu od njemačke prevlasti, te knjiga iz pera oficira, katoličkih svećenika, 
engleskih liberala, pa čak i jednog Rumunja. Svi su priznavali slabost, balast birokracije, 
međunacionalne suprotnosti, a ipak su svi bez razlike očekivali neko »rješenje«. To 
općeočekivano rješenje bilo je federalizam, privlačno ime za svakakve obrasce. Njemačkim 
autorima federalizam je značio redukciju Ugarske na razinu ostalih pokrajina, samih 
članica njemačkog carstva; Česima je federalizam značio carstvo u kojem će dominirati 
Slaveni, a Nijemci i Madžari biti tolerirane manjine; za bečke akademske teoretičare federalizam 
je podrazumijevao opće slabljenje nacionalnih osjećanja - nacionalizam bi se sveo na osobnu 
idiosinkraziju, prema Rennerovoj ocjeni; strancima, Francuzima i Englezima, federalizam je 
bio pusta želja, bijeg od suočavanja sa strašnom alternativom rata u Evropi koji će 
biti neizbježna posljedica propasti habsburške misije. U tome i jest bila bit snova o 
federalizmu: svi su strahovali od konflikta koji će pratiti raspad habsburške mumije i na¬ 
dali se da će narodi kao kakvim čudom postati umjereni i prosvijećeni kao Karl Renner i 
profesor Redlich, kao M. Eisenmann i profesor Seton-Watson. 1 Povijest vladavine Franje 
Josipa pokazala je da je »rješenje« bilo lako; to jest, lako je bilo smisliti bezbrojne planove po 
kojima bi svi narodi Monarhije uživali ekonomsko blagostanje i snošljiv nacionalni 
opstanak. Problem je bio u tome da neko »rješenje« bude prihvaćeno; tek iza toga ležao je 
pravi problem - to jest, može li Habsburška Monarhija izbjeći da postane instrument 
njemačke dominikacije u Evropi? A tom problemu nije bilo »rješenja«. Sudbinu Habsburške 
Monarhije odlučio je rat 1866: svoju daljnju samostalnost dugovala je Bismarckovoj milosti, a 

1 Profesor Scion-Watson je svoj prikaz zagrebačkoga i Friedjungova procesa posvetio »državniku 
koji će imati nužnu genijalnost i hrabrost da riješi južnoslavensko pitanje«. Taj čudotvorac trebao je biti 
profesor Redlich, bečki Židov 

morat će je izgubiti čim Bismarckovi nasljednici skrenu s njegova umjerenog kursa. Ljudi su 
mislili da se pokušaj Habsburške Monarhije u Evropi može promijeniti preinakom 
njezine unutrašnje strukture, a zapravo je do promjene njezine unutrašnje strukture moglo 
doći tek nakon promjene, bolje rečeno katastrofe, njezina položaja u Evropi. 

Prema tome, u svim tim nacrtima u predratnom razdoblju pretpostavljalo se 
nemoguće: samo da Monarhija nije bila poražena 1866; samo da Madžari prihvate rav¬ 
nopravnost Južnih Slavena; samo da se Nijemci prestanu okretati njemačkom carstvu; samo da 
se narodi Carevine opet pretvore u nepismene seljake i vrate neprijepornoj odanosti 
dinastiji iz doba protureformacije; samo da Habsburgovci podupru osnivanje sindikata i 
agrarnu reformu - onda bi problem bio riješen, štoviše, ne bi ga ni bilo. A to je kao da 
žalobnici stojeći oko mrtvačeva odra kažu: »Sarno da pokojnik počne disati, s njim bi 
bilo sve u redu«. To šarenilo želja stapalo se u jedinstven zbor: samo da Franjo Josip umre 
pa da dođe Franjo Ferdinand, ostvarila bi se čitava lepeza »rješenja«. Oni što su upirali 
oči u Franju Ferdinanda slabo su ga poznavali: njima je značio promjenu, pa su glupo 
pretpostavljali da će svaka promjena biti nabolje. A Franjo Ferdinand je bio jedan od 
najgorih produkata habsburške kuće: reakcionar i klerikalac, surov i bahat, često i 
bezuman. U njega nije bilo čak ni onog pesimizma i kolebanja po kojima je Franjo Josip 
bio podnošljiv vladar. U političkim nazorima Franje Ferdinanda postojala je 
samo jedna konstanta - odbojnost prema dualizmu; ne da bi on žalio narode koje je tlačio 
madžarski nacionalizam, nego je iz dinastičkog jala mrzio slobodu Ugarske i želio 
Ugarsku natjerati na opću pokornost. Podjednako antipatični bili su mu Cesi, pa i 
njemački ali ne i njemački nacionalisti. Ideal mu je bio vojni apsolutizam koji je bio 
uspostavio Schwarzenberg 1849; to je nekoć bio ideal i Franje Josipa, sve dok ga zbivanja 
nisu naučila pameti. 

Mnogo se toga pisalo o konstruktivnim planovima koje će Franjo Ferdinand provesti 
kada dođe na prijestolje. Odbit će da se okruni za ugarskoga kralja sve dok se ne poništi 
nagodba iz 1867; bar toliko je bilo jasno, a što se daljnjega tiče, planovi su mu bili 
magloviti. Poticao je klerikalni nacionalizam među Slovacima, simpatizirao s 
Rumunjima, a pozdravljao, više od svega, dinastički nacionalizam hrvatske Ciste 
stranke prava. I on je bio »federalist« što je kod njega samo značilo da Hrvatsko 
Kraljevstvo treba restaurirati, otkinuti ga od Ugarske, podvrgnuti ga izravno caru i 
točka. Neko pripajanje Hrvatskoj srpskih krajeva Ugarske nije se uopće udostojio da predloži, 
jer bi to značilo priznanje južnoslavenske ideje; što se tiče ideje »trijalizma«, ona mu je 
trebala poslužiti da posije razdor među južnoslavenske narode, kao što je Napoleon sa 

svojom Rajnskom Konfederacijom unio razdor među Nijemce. Taj »trijalizam« bi u stvari 
izazvao nezadovoljstvo Južnih Slavena veće nego ikad, natjerao bi Madžare na 
opoziciju Monarhiji, a ipak ne bi nimalo pridonio rješenju sukoba Ceha i Nijemaca u 
Češkoj. 1 konačno, u svojim planovima Franjo Ferdinand uopće nije predviđao suradnju 
medu narodima, niti je išao dalje od gupljih fraza starokonzervativaca o »historijsko- 
političkim osobnostima«. Franjo Ferdinand je mogao riskirati s madžarskim sitnim 
plemstvom i njemačkom birokracijom na kojima je počivala Carevina, ali bi se svejedno suočio 
s pitanjem koje je zbunjivalo svakog reformatora, od Josipa II do Badenija: kako će jedan 
Habsburgovac postati Bonaparte, car seljačkih masa? Suradnici Franje Ferdinanda bili su 
profesionalni vojnici i kvazifeudalni aristokrati, starokonzervativni blok Windischgratza i 
Beleredija; njima se pridružilo samo nekoliko političara klerikalaca, što je bio dokaz 
političke nezrelosti naroda koje su oni navodno predstavljali. Vrhunac vizije Franje 
Ferdinanda bila je Listopadska diploma, a ona, koja je već 1860. kasnila dvjesta godina, 
zacijelo se nije nimalo modernizirala nakon daljnjih pedeset godina. 

Polagati nade u bilo kojeg Habsburgovca značilo je ne shvaćati narav Habsburške 
Monarhije. Kossuth se iskupio za sve svoje pogreške shvaćanjem da je rušenje habsburške 
dinastije osnovni preduvjet svake obnove Srednje Evrope. Mihaly Karolyi bio je jedini 
Madžar koji je uvidio i prihvatio posljedice te teorije. U Austriji je car samom svojom fizičkom 
prisutnošću ulijevao ljudima takav respekt da nisu mogu ni zamisliti Srednju Evropu bez 
dinastije: čak su i najnapredniji socijalisti sanjali o demokratskom socijalizmu nametnutom 
inicijativom dinastije, a oni Nijemci koji su mrzili habsburšku vladavinu žudjeli su za vladavinom 
Hohenzollema. Samo je osamljeni profesor Masaryk imao povjerenje u narode i želio da oni 
preuzimanjem odgovornosti shvate stvarnost. Masaryk je u ideju intelektualnog integriteta unio 
onaj isti fanatizam što su ga drugi unosili u nacionalizam. Češke je fanatike uvrijedio 
raskrinkavajući kao krivotvorine iz devetnaestog stoljeća neke Češke rukopise tobože iz 
ranog srednjeg vijeka, a navukao je na sebe mržnju i čeških i njemačkih ekstremista 
braneći Židova koji je bio optužen za obredno umorstvo. Vjerovao je da češki narod može 
postići slobodu samo na temelju istine, navlastito istine da su »državna prava« Češke samo 
umjetna i istrošena tradicija; čak je vjerovao da bi Habsburška Monarhija mogla steći novu 
vitalnost kad bi se oslanjala na pravdu i narodnu volju, a ne na spletke i dinastičke interese. Dok 
su drugi, romantičniji Česi vodili nacionalističku agitaciju sve dok im vlast ne bi ponudila 
mjesto u državnoj službi, Masaryk je čuvao svoju neovisnost o dinastiji, a opet se 
nadao da će preobraziti Habsburšku Monarhiju. Isto tako je mrzio lažnost panslavizma; poznavao 
je narav Ruskog Carstva i uviđao kakav bi prekid sa zapadnom civilizacijom donio panslavizam. 

Nasuprot tome, kanio je od Praga stvoriti središte demokratske slavenske kulture; otuda i njegovo 
prijateljstvo s prvacima Hrvatsko-srpske koalicije zbog kojeg je i postao branitelj pravde na 
procesu Fricdjungu. 

Masaryk i Karolyi su 1918. postali nasljednici Habsburgovaca: iako neprijatelji 
dinastije, ni jedan od njih nije htio razoriti zajedništvo naroda koje su Habsburgovci 
nekoć bili stvorili. Obojica su bili privrženi svome narodu, dapče, bili su najuzoritiji 
prrdstavnici svoga naroda, a ipak nisu bili ni isključivi nacionalisti niti su razmišljali s 
aspekta nacionalne drave. Karolyi je težio da od Velike Ugarske stvori federaciju 
ravnopravnih naroda, iako pod madžarskim vodstvom, a i Masaryk je težio za 
međunacionalnom suradnjom pod vodstvom Čeha. Obojica su bili uistinu neovisni o 
Habsburgovcima, Karolyi sa svojim aristokratskim samopouzdanjem a Masaryk sa svojom 
intelektualnom snagom, lako osamljen, Masaryk je jakim sponama bio vezan za češki 
narod koji je bio kulturno razvijen, neopterećen aristokratskim političarima, prožet 
građanskim duhom od vrha do dna, i koji je više od ikojeg drugog evropskog naroda 
poštivao intelektualno vodstvo. Karolyi je pak Velikoj Ugarskoj ponudio jedini način opstanka; 
samo, cijena je bila previsoka. Onaj »madžarski narod« iz 1848. raspolagao je istinskim, 
iako uskogrudnim, idealizmom; a »madžarski narod« s početka dvadesetog stoljeća 
nije vjerovao ni u šta drugo osim u veleposjede magnata i birokratski monopol sitnog 
plemstva. Zato je Karolyijeva vlast u Ugarskoj 1918. potrajala samo šest mjeseci, dok je 
Masaryk, s podrškom Čeha, osnovao višenacionalnu državu koja je potrajala dvadeset 
godina i u kojoj je on, uzdižući se iznad naroda i stranaka, djelovao kao neki plemenitiji i 
vještiji Franjo Josip. Međutim, u godinama uoči rata, Karolyi je imao jasniju viziju od 
Masaryka. Masaryk se do posljednjeg časa nadao nekoj moralnoj promjeni koja će očuvati 
cjelovitost Flabsburške Monarhije što je bilo besmisleno očekivati od Franje Josipa, 
Achrenthala i Conrada von Hotzcndorffa. Karolyi je pak shvatio da se bitna promjena mora 
dogoditi u vanjskoj ali je i ta nada bila neostvariva bez rata u Evropi. 

Fosilizirano truplo Habsburške Monarhije držalo se u ravnoteži zahvaljujući vlastitom 
balastu. Impuls koji će srušiti tu divovsku strukturu morao je doći izvana, iako ne bi 
nikad postigao svoj strahoviti efekt da ona nije bila sva gnjila. Habsburška je Monarhija 
mogla preživjeti unutrašnje nezadovoljstvo, pa i vanjsko suparništvo; oboje joj je uvećavalo 
važnost i pristupalo joj kao evropskoj potrebi. Ali negiranje da su oni uopće potrebni - to 
Habsburgovci nisu mogli preživjeti. Na takvo poricanje, činilo se da je sila jedini 
odgovor, ali, što se više njome prijetilo, to je sve beskorisnija bivala. Talijanski je 
nacionalizam bio David koji je srušio staru Austriju, a srpski je nacionalizam bio David 

Austrougarske. Sa Srbima su ponovljene išle pogreške koje su počinili Mettemich i Buol prema 
Italiji. Izbezumljeni izazovom njihovu opstanku, habsburški su državnici izgubili sposobnost 
balansiranja i manevriranja; Srbija im je postala opsesija, kao što je nekada bila Italija, a 
svakim svojim korakom zapadali su u sve težu situaciju. Bosanska je kriza stvorila srpsku 
opasnost, a hajkom na prvake Hrvatsko-srpske koalicije Srbiji je na pladnju pruženo moćno 
oružje. Nezavisna Srbija, po vjeri pravoslavna i dugo pod turskom vlašću, nije bila nimalo 
zainteresirana za habsburške zemlje. Srbi su težili za oslobađanjem svoje braće još pod turskom 
vlašću i za povratkom svih nekadašnjih, historijskih srpskih teritorija; ta težnja protezala 
se na Bosnu i Hercegovinu, ali ne i dalje. Srbi zacijelo nisu imali razloga da suosjećaju s 
Hrvatima, katolicima, habsburšofilima i po kulturi »zapadnjacima«; nisu mnogo suosjećati čak ni 
sa Srbima u Ugarskoj, koji su također za beogradski ukus bili previše »zapadnjaci«. 
Velikosrpski program Srbi su prihvatili samo zbog pritiska Habsburgovaca, a južnoslavenski 
program nije im nikad bio ništa drugo nego pomoćno oružje. 

Očuvanje Otomanskog Carstva na evropskom tlu bio je bitan element habsburške 
vanjske politike od Metternicha do Aehrenthala. Godine 1912. Austrougarska je 
posljednji put pokušala Balkanu nametnuti mir s pomoću koalicije velikih sila; taj korak 
podržala je Rusija, prestrašena približavanjem balkanske lavine u čijem pokretanju je i 
sama sudjelovala. To je bio posljednji nastup Metternichove konzervativne alijanse - 
mrtvački i neefikasan. No balkanske su države znale da Rusija neće protiv njih 
primijeniti silu, i uzdale su se da Tursku mogu potući i bez ruske pomoći. U listopadu 
1912. raskomadano je Otomansko Carstvo u Evropi, posljednji krhki oslonac starog 
poretka, a to je Habsburška Monarhija samo nemoćno gledala iako se spremala i njezina 
propast. Berchtold, ministar vanjskih poslova nakon Aehrenthalove smrti, spasio je iz 
brodoloma stoljetne politike samo krhotinu - Albaniju. Time što je uskraćena Srbiji, Albanija 
je predstavljala dokaz da Austro-Ugarska još može nametnuti svoju volju kao velesila. 
Ipak, bilo je sramotno za jednu veliku monarhiju što tobožnju samostalnost albanskih 
hajdučkih vođa smatra bitnom za svoj opstanak. Pa i to stvaranje Albanije postignu to je 
samo opetovanim mobilizacijama, skupim demonstracijama koje su svakim ponavljanjem 
gubile snagu. Pa i s Albanijom - Turci su ipak nestali. Nacionalno načelo pobijedilo je 
na svim granicama Habsburške Monarhije, a obistinilo se proročanstvo Gentza, Alberta 
Sorela i Andrassyja: Austro-Ugarska je postala evropski »Bolesnik«. 

S balkanskim ratovima Austro-Ugarska je praktički prestala biti velesila. Balkan je 
bio njezina »interesna sfera«, a usprkos tome u krizi njezin utjecaj nije ništa pomogao - 
čak je i Albanija spašena zahvaljujući talijanskoj pomoći. Berchtold je pokušao 

zauzdati Srbiju huškajući Bugarsku protiv nje, ali jc i to propalo jer je Bugarska 
poražena u roku od nekoliko dana. A savez s Bugarskom, da je bio i uspješniji, opet bi 
pokazao svu slabost Habsburgovaca jer je Austro-Ugarsku spuštao na razinu balkanske 
države. Austro-Ugarska je ne samo politikom nego i naoružanjem bila ispala iz stroja 
velesila. Pedeset godina prije toga, u doba Schwarzenberga i Radetzkoga, stara je 
Austrija imala vojni budžet ravan francuskome i ruskome, 1 a 1914, iako je populacijom 
zaostajala samo iza Rusije i Njemačke, Austro-Ugarska je za naoružanje trošila manje od 
bilo koje velesile - četvrtinu ruskih ili njemačkih izdataka trećinu britanskih ili 
francuskih, manje čak i od Talijana. 2 Habsburška je »vojna monarhija« bila zapravo 
vojno najslabija država u Evropi. Imala je vojnog smisla i industrijskog potencijala, ali u 
njoj nije bilo ni narodnog jedinstva ni žara za neki veliki patriotski napor. 

Habsburška Monarhija održavala se uz njemačku podršku, ali je i to podrška imala 
svojih opasnosti. Njemačka, dinamična velika sila, nije mogla biti zadovoljna 
habsburškom politikom rezistencije naročito kad se pokazala uzaludnom. Nijemci su imali 
neku maglovitu viziju nove Evrope čije bi središte bio Berlin; u toj Evropi Beč ne bi 
zauzimao neko važno mjesto. Austro-njemački savez bio je suradnja s ciljem očuvanja 
stare Evrope i u biti isključiva suradnja Njemačke s habsburškom dinastijom i 
»madžarskim narodom«, čim su Nijemci napustili Bismarckovu konzervatinu politiku, 
takva isključiva suradnja više im nije odgovarala. Uostalom, ako su balkanski ratovi bili 
porazni za Habsburšku Monarhiju, nisu morali biti i za Njemačku: oni su značili 
trijumf nacionalnih država i stoga su bili stimulativni za Njemačku, najveću od svih 
nacionalnih država. Nakon balkanskih ratova, Nijemci su zahtijevali da se prema Srbiji i 
Rumunjskoj vodi popustljivija politika, pa makar zbog toga trebalo što otkinuti od 
Ugarske. Takva bi politika, dovedena do svoje logične konzekvencije, ojačala Nje¬ 
mačku: Ugarska bi bila smanjena na svoju pravu nacionalnu mjeru, a ostatak 
Habsburške Monarhije bio bi uključen u Njemački Reich. Ovim kursom Nijemci će svjesno 
poći tek u svom drugom pokušaju da zagospodare Evropom, dok su ih uoči 1914. još 
sputavali dinastički obziri, pa i koji grč Bismarckove smotrenosti. U tom smislu 
habsburška je dinastija zbilja predstavljala zapreku njemačkoj dominaciji - ali samo 
dotle dok je asistirala njemačkoj ekspanziji miroljubivim sredstvima. 

1 Većim dijelom devetnaestog stoljeća, od svih velikih sila Velika Britanija najviše je trošila za naoružanje. 
Britanci su se oslanjali na snažnu mornaricu i profesionalnu vojsku, što je mnogo skuplje od vojske 
obveznika naoružanih samo puškama. 

2 Za trideset godina od Berlinskog kongresa, njemački izdaci za naoružanje povećali su se za pet puta, 
britanski, ruski i francuski za tri puta, a talijanski za dva i pol puta. AustroUgarski troškovi nisu ni 
udvostmčeni. 

Što se tiče zalaganja Njemačke za koncesije Srbiji, ono se mogao ušutkati pozivom na 
antislavensko raspoloženje Nijemaca: takozvani vjekovni antagonizam između Slavena i 
Germana bio je u vanjskim, kao nekad u unutrašnjim poslovima, habsburška smicalica da se 
dinastija održi na površini, a naravno i madžarska smicalica da njemačku moć iskoristi za 
svoje posebne ciljeve. Balkanski su ratovi također pobudili rumunjske nacionalne pretenzije 
prema Transilvaniji, a to je bilo tek parirati željama Njemačke. I Vilim II i Franjo Ferdinand, 
svaki iz svojih pobuda, zahtijevali su od Ugarske popustljivost, ali su naišli na 
tvrdoglav otpor Istvana Tisze. Upletanjem u ugarske poslove Njemačka je Ugarsku 
opet približila Habsburgovcima, pa je Tisza, sin protivnika dualizma, postao posljednja 
jaka ličnost Habsburške Monarhije. Poput Andrassyja u prethodnoj generaciji, i 
Tisza se bojao da bi rat mogao ugroziti povlašteni položaj Ugarske. S druge strane, 
demonstracija snage bila je nužna kao dokaz da su Habsburgovci još živi; jer, iako je 
Habsburška Monarhija često bila opasna Ugarskoj, njezin raspad izazvao bi još gore 
opasnosti. Dok je u prošlosti Ugarska bila, unutar same Austro-Ugarske, glavna zapreka 
ratobornoj politici, sad je sama poticala Monarhiju na akciju. Ponovila se situacija iz 
1859. godine. Tada je Austrija potkopala izgrađeni sustav koji je njoj najviše 
koristio i čijom bi propašću samo ona ostala kratkih rukava. Iako je 1914. godine 
Austro-Ugarska bila jedina velesila koja zdravorazumski nije mogla ništa dobiti ratom, 
samo je ona od svih velikih sila svjesno i odlučno išla u rat. 

U cijeloj habsburškoj prošlosti oduvijek je zjapio golem jaz između postavljenog cilja 
i dostignuća; a kako je Habsburška Monarhija u svemu bila neefikasna, velesile bi možda 
već i zaboravile na rat dok bi ga ona uspjela izazvati. Žarište se svjetskog sukoba 
1914. bilo premjestilo s Balkana u Malu Aziju. Ali, nekom čudnom igrom sudbine, 
Franjo Ferdinand, nakon svih uzaludnih napora, dao je Habsburškoj Monarhiji posljednju 
priliku da djeluje kao velesila. Na dan 28. lipnja 1914. u Sarajevu ga je ubio jedan 
jugoslavenski zanesenjak. Ubojstvo je podbolo dinastiju na akciju: čak je i Franjo Josip 
bio za rat, iako je bio skeptičan u pogledu ishoda. Pa i inače mu je odlanulo što se Franjo 
Ferdinand smrću iskupio za ljagu koju je bio bacio na dinastiju svojom ženidbom. S 
druge strane, umorstvo je uzbudilo dinastičke osjećaje Vilima II i tako ušutkalo 
nedoumice u njemačkoj politici. Kao i 1859, austrijska je diplomacija izazvala rat. 
Ultimatum Srbiji bio je sročen tako da rat bude neizbježan; sastavio ga je Forgaes, onaj 
lakovjernik ili zlikovac iz 1909. čije ime teško daje značilo neku garanciju u evropskim 
diplomatskim krugovima. Uostalom, sadržaj ultimatums i nije bio bitan: njime je do¬ 
končana duga pat pozicija, izazvana je kriza i tako osigurana, prije ili kasnije, neka 

odluka o daljnjoj sudbini Habsburgovaca. 

Ljudi koji su izazvali rat, Berchtold, Conrad von Hothzendorff i ostali, pojma nisu 
imali što žele postići. Razmatrane su svakakve opcije: kaznena ekspedicija popraćena 
odštetnim zahtjevom; aneksija dijela Srbija; podjela Srbije s Bugarskom i Rumunjskom; 
priključenje Srbije kao zavisne kraljevine Habsburškoj Monarhiji (posljednji relikt 
»trijalizma« Franje Ferdinanda). Sve te planove isključio je Tisza, jedini čovjek koji je 
imao odlučnosti i jasan cilj: vjeran interesima Ugarske, složio se s ratom samo pod 
uvjetom da Austro-Ugarska ne prisvoji nikakav srpski teritorij. Veliku Ugarsku mogao je 
očuvati samo rat koji ne donosi promjenu: nemogućnost, ali ne veća od same činjenice 
da je Velika Ugarska opstala do dvadesetog stoljeća. Da je rat imao neke svrhe, 
Tiszinim uvjetom postao bi besmislen. Ali svrha je faktički bila rat. On je bio sam sebi 
cilj: sad su se svi oni bezbrojni problemi što su se toliko dugo razvlačili mogli 
jednostavno prekrižiti: »Provizorni apsolutizam« postao je »apsolutizam do daljnjega«: prestali 
su nacrti zakona o izbornom pravu u Ugarskoj, prestala su pogađanja između Čeha i Nijemaca, 
prestalo je gađanje tintarnicama u Carevinskom vijeću. Tisza i sitnoplemički funkcionari, 
Stiirgkh i njegovi birokrati, ostarjeli car i Generalštab - svi su oni presudili o životima pede¬ 
set milijuna ljudi. Nije bilo otpora ratu, dapače, bilo je i nekog oduševljenja. Nijemci su shvatili 
da će im on obnoviti već umiruću hegemoniju u Austriji; Madžari, obradovani eliminacijom 
Franje Ferdinanda, pozdravili su okupljanje njemačkih snaga za križarski pohod protiv Slavena; 
galicijske Poljake razveselio je rat s Rusijom; Hrvati, odbacujući bez muke šačicu jugoslavenskih 
intelektualaca, najrevnije su dočekali rat sa Srbijom; i Slovenci su se ponadali da bi se rat 
mogao okrenuti protiv Italije; samo su ga Česi prihvatili preko volje. Rat nije deprimirao 
profesore »austrijske ideje«: oni su ga pozdravili, kao što su bili pozdravili aneksiju 
Bosne i Hercegovine, pretpostavljajući da će rat, samim tim što potiče aktivnost, 
donijeti i reformu. Rat i jest donio neku aktivnost, onoliko koliko je Habsburška 
Monarhija bila za nju sposohna, ali nije donio promjenu duha. Rat može samo ubrzati 
procese: u diktatorskoj državi jača diktaturu, u demokratskoj jača demokraciju, u 
industrijskoj jača industriju, a u truloj - kakav je bio slučaj s Austro-Ugarskom - jača 
trulež. Czernin, jedan od posljednjih austro-ugarskih ministara vanjskih poslova, točno 
je prosudio: »Morali smo umrijeti. Mogli smo samo birati način smrti, a izabrali smo 
najstrašniji.« 

XVIII 


SILA SE PLAĆA: KRAJ HABSBURGOVACA, 

1914-18 


Austro-Ugarska je objavom rata Srbiji htjela reafirmirati svoj status nezavisne 
velesile; umjesto toga, njome je zatrla i svoju veličinu i nezavisnost. Snaga Habs- 
burgovaca ležala je u elastičnosti i sposobnosti manevriranja: suočeni s opasnošću, od 
otomanskih Turaka do Napoleona, znali su se »snaći«. Ali borbu na život i smrt, bez 
izgleda za kompromisni zaključak, to nisu mogli sebi dopustiti; jer, u takvoj borbi 
pobjeđuje onaj tko je manje rafiniran. Habsburgovci su 1859. krenuli da zatru talijanski 
nacionalizam, a 1914. su krenuli da »unište« Srbiju oboje nemoguće, čak i da je 
habsburška vojska pobijedila, to više što je pribjegavanje sili 1914. bio promašaj, kao 
što je to bio 1859. godine. Austro-ugarska vojska provalila je u Srbiju, ali su je Srbi 
istjerali i provalili Ugarsku; jer su Srbi, za razliku od Talijana iz 1859, bili prava nacija s 
pravom borbenom snagom. Najveći dio austrijskih snaga upućen je da dočeka ruski 
napad, ali je i on doživio poraz. Rusi su pregazili većinu Galicije i došli do karpatskih 
klanaca, a bili bi ušli i u Ugarsku da ih u tome nije spriječila velika njemačka pobjeda na 
sjeveru kod Tannenberga. Prema svakoj analogiji u habsburškoj povijesti, to je bio 
trenutak da se sklopi mir: bilo bi nekih ustupaka Rusiji, pa možda i Srbiji, ali bi 
Habsburška Monarhija očuvala svoj opstanak. 

Umjesto toga, Austro-Ugarsku je »spasila« Njemačka; taj »spas« značio je za 
Habsburgovce pravi kraj. Oni su nudili podnošljivu alternativu njemačkom gospodstvu, 
a ta je alternativa nestala čim su Nijemcima preuzeli vojno i političko dirigiranje Austro¬ 
ugarskom. Na početku 1915. njemačke trupe i njemački generali istjerali su Ruse iz 
Galicije, a potkraj 1915. njemački su generali vodili kampanju koja je uništila nezavisnu 
Srbiju i dovela Centralne sile pred vrata Soluna. Sad je Njamačka bila angažirana u borbi za 
gospodarstvo u Evropi, a Habsburgovci su spali na obične njemačke pomoćne trupe. Samo 
je dinastička sentimenta Vilima II spriječila Nijemce da Habsburgovce makne; u 
svakom slučaju, Franjo Josip nije bio ništa samostalniji od saskoga ili bavarskog kralja. U 
pregovorima koji su prethodili ulasku Italije u rat 1915, Austro-Ugarska je tretirana kao da 
i ne postoji. Nijemci su htjeli potkupiti Italiju ponudom austrijskog teritorija, pri čemu se 
Beč ne samo nije pitao, nego nije bio ni obaviješten. Ponuda je međutim bila uzaludna 

jer je Italija željela, kao i 1866, da nacionalno ujedinjenje postigne vojnim uspjehom i 
stoga je inzistirala da stupi u rat za teritorije koje je mogla dobiti i bez borbe; isto kao 
1866. godine, dobila je teritorije unatoč vojnom neuspjehu. Austro-Ugarskoj se bila 
pružila posljednja prilika da vrati svoj renome, ali nije bila kadra daje iskoristi. Kampanja 
u Italiji 1916, koju je Conrad von Hotzendorff grandiozno isplanirao, ništa nije odlučila, 
samo je dokazala da je Monarhija na izdahu - velesila koja nije mogla pobijediti čak 
ni Talijane zacijelo je bila nisko pala. Opet su Nijemci morali priteći u pomoć snagama i 
komandom da bi se konsolidirala klimava fronta u Italiji. 

Branjena od Rusije, od Srbije, pa i od Italije njemačkom silom, dinastija je 
izgubila svaku slobodu manevriranja. Austrijski Nijemci postali su zbilja »državni 
narod« i konačno se izbrisala svaka razlika između njemačkog nacionalizma i podrške 
Austrijskom Carstvu. Na Uskrs 1915. sve su stranke austrijskih Nijemaca, osim 
Socijaldemokratske, objavile zajednički proglas koji je parafrazirao program iz Linza 1882. 
- tada samo zahtjev nekolicine fanatičnih nacionalista a sada jednodušna želja svih 
austrijskih Nijemaca. Pa i sada su austrijski Nijemci, iako praktički već u ratu s Italijom 
a s Poljacima zacijelo ne u miru, izrazili spremnost da priznaju revindikacije »vodećih 
naroda«, predlažući da se Galicija ustupi Poljskoj, a Dalmacija Italiji; nadali su se da će na 
taj način izručujući Talijanima pola milijuna Južnih Slavena, odvratiti Italiju od 
Južnog Tirola i Trsta. Onda bi Austrija, oslobođena tereta tih dvaju neugodnih privjesaka, 
bila jedinstvena država u kojoj bi njemački bio jedini službeni jezik; Srbija bi bila pod vojnom 
i ekonomskom vlašću Monarhije; Južne Slavene je trebalo obmanuti obećanjem neke 
južnoslavenske jedinke u okviru Carstva, pod uvjetom da to najprije zasluže dobrim 
ponašanjem. Dok su se prije mnogi austrijski Nijemci izjašnjavali za ideju suradnje među 
narodima, sada su sve te lijepe fraze nestale. Dok su se prije mnogi austrijski Nijemci 
izjašnjavali za ideju suradnje među narodima, sada su se sve te lijepe fraze nestale. Čim su sebi 
osigurali zaleđe Njemačke austrijski su se Nijemci vratili na Schmerlingov njemački 
centralizam, pa su čak mislili da je Nj emačka osvojila Srbiju iz usluge Beču. Kao što 
je bio slučaj sa Schmerlingom, njihove su maglovite ponude nacionalne autonomije bile 
ograničene na narode pod madžarskom vlašću. Ovaj potez njemačke lukavosti nije imao 
veze sa stvarnošću, jer Madžarima nije bilo ni nakraj pameti da pristanu na komadanje 
zemalja svetog Stjepana. 

U prvom njemačkom ratu za gospodstvo u Evropi, madžarska politika i ciljevi bili 
su najveći tour de force u madžarskoj povijesti. Svi ostali narodi Habsburške Monarhije 
radili su za le roi de Prusse — a le roi de Prusse radio je za Madžare. Madžari, 

nekadašnji suradnici Bismarcka i uže Njemačke, sad su podjednako sigurno postali 
saveznici Velike Njemačke i njemačke vojske. Smatrali su da će moći sačuvati svoju 
samostalnost, makar je svi ostali izgubili. S njemačkom podrškom 
Tisza je postao faktički vladar Austro-Ugarske: bio je bahat i tvrdoglav, ali se na 
njega moglo računati da neće ići sa Slavenima. Na početku 1915. Berchtold je otpušten 
na Tiszin nalog. Njegov nasljednik Burian bio je prvi ministar vanjskih poslova Madžar 
nakon Andrassyja, a s Tiszom je uspostavio direktnu telefonsku liniju kako bi primao 
upute od svoga pravog gospodara. Koliko je položaj umiruće dinastije bio fiktivan a 
snaga Madžara postojana, pokazalo se 1916. godine, kad su se Nijemci pokušali 
nagoditi s Rumunjima na isti način koji im se s Talijanima bio izjalovio godinu dana 
prije toga. Rumunjska se mogla pridobiti samo tako da joj se ustupi dio Transilvanije, 
integralan dio zemalja svetog Stjepana, ali je Tisza spriječio pregovore u samom 
začetku. Madžari su svojedobno bili glavni tvorci dualizma, a sada, shvaćajući da 
dinastija propada, pripremali su se za nezavisnost Ugarske, lako je carinska unija teoretski i 
dalje postojala, ugarska je vlada dirigirala izvozom žita, te ga je Austriji, pa i 
Njemačkoj, dodjeljivala škrto i samo uz cijenu političkih ustupaka. Samopouzdanost 
Madžara bila je bezgranična. Dok su još bili manjina u Ugarskoj, nametnuli su se 
Habsburškoj Monarhiji, a sada, kad ih je bilo deset milijuna, zatražili su i sebi osigurali 
ravnopravnost s Njemačkom, silom od sedamdeset milijuna stanovnika. 

Tako su naposljetku dinastiju sebi podredila dva »vodeća naroda«, Nijemci i 
Madžari, i oni su je praktički odbacili radi Velike Njemačke i Velike Ugarske. Dinastija se i 
dalje držala svojih starih životnih navika, pa su Habsburgovci, dok im se carstvo raspadalo, 
pružali beživotne prste prema Poljskoj. Dok su svi ostali Slaveni šutjeli, poljski članovi 
Carevinskog vijeća izjasnili su se za podršku ratu, a neki Poljaci, vođeni vojnim pusto¬ 
lovom Pilsudskim, stvorili su Poljsku legiju pod habsburškom komandom. Pilsudski je 
mislio u Habsburgovcima naći izlaz koji neće biti ni ruski ni njemački, a njegov san o 
Velikoj Poljskoj, samostalnoj velesili u istočnoj Evropi, bio je isto tako zastario kao i 
sami Habsburgovci. Kad je ruska vojska istjerana iz Poljske, nastalo je političko 
manevriranje. Nijemci su htjeli priznati samo rusku, »Kongresnu« Poljsku, ali pod uvjetom 
da ostane pod njemačkom vojnom upravom do kraja rata. Habsburški su državnici tu 
vidjeli posljednju priliku za dinastičku grandomaniju, pa su smislili »austropoljsko« 
rješenje - da se »Kongresna« Poljska i Galicija ujedine i budu treći partner u 
Habsburškom Carstvu. Protiv toga su ustali Madžari koji nisu htjeli biti jedno od troje, pa makar 
ti treći bili Poljaci ili Južni Slaveni koji su, osim toga, htjeli da Galicija ostane u sastavu 

unitarne austrijske države kako bi galicijski Poljaci djelovali kao protuteža austrijskim Njemcima. 
Prijedlog je odbila i Njemačka, jer bi sjedinjena Poljska neizbježno zatražila od 
Njemačke Poznanj i takozvani »koridor«. Austro-poljski plan iznesen je u proglasu, ali 
je zbog njemačkog i madžarskog veta bio neizvodljiv. Bila je to posljednja pojava utvare 
dinastičkih ambicija kojima su se Habsburgovci hranili pola milenija, a koja je zbog same 
svoje sablasnosti to prodornije morila istočnu Evropu tih godina. 

Dinastija je možda i mogla imati neki tračak privlačnosti za Poljake, ili bolje rečeno, 
za poljske veleposjednike, ali nije imala što ponuditi potlačenim narodima, koji su sad otkrili 
pravo značenje »kulturnog nacionalizma« i zbilju Austrije kao »nadnacionalne države«. Po¬ 
kazalo se da »austrijska misija« nije ništa drugo do prisiljavanje Slavena da se bore za 
njemačku hegemoniju u Evropi. Do izbijanja rata, još se moglo sanjati o «federalizmu«, 
o zbacivanju madžarske prevlasti i o savezu slobodnih naroda. Sad su to fiktivne 
mogućnosti nestale, osim u duhu malobrojnih zadrtih klerikalaca ili nepopravljivih 
teoretičara. Nezavisna Habsbruška Monarhija više nije postojala. Pobjeda Njemačke 
mogla bi joj sačuvati kostur, a stvarnost bi bila njemačka dominacija u Austriji i 
madžarska u Ugarskoj, to jest radikalni program iz 1848. Ali 1848. Dinastija je još 
mogla pokrenuti podređene narode, pa i nalaziti prave »Austrijance«, ali je to sada bila 
prozirna maska za Veliku Njemačku i Veliku Ugarsku. Slaveni i Rumunji, koji su se 
toliko dugo držali habsburškog okrilja, morali su htjeli-ne htjeli, postati neprijatelji 
Habsburškog Carstva. 

Saveznici nisu ima u programu uništenje Habsbruške Monarhije. Englesku se ticao 
samo rat s Njemačkom i na Austro-Ugarsku je mislila sa simpatijama kao u vrijeme kad je 
Kossuth bio popularni heroj: zapravo se pretpostavljalo da i Habsburgovce i Madžare treba 
»spasiti« od Njemačke. Francuska politika gledala je u Austro-Ugarskoj koristan uteg u 
budućoj protuteži Njemačkoj, pa i mogućeg saveznika koji će joj pomoći da ne ispuni 
obećanje dano Rusiji 1915. godince to jest da će dobiti Carigrad i Tjesnace. Što se tiče 
Rusa, za vrijeme napredovanja u Galiciji 1914. bilo je nekih nebuloznih ideja o 
stvaranju češkog kraljevstva kojem bi na čelu bio neki veliki knez, ali je svaki govor o 
tome prestao kad su se ruske armije povukle. Kako bilo da bilo, zamisao i nije bila 
shvaćena ozbiljno nego samo kao potkrepa drugim ruskim zahtjevima. Antanta je 
zacijelo bila spremna da Austro-Ugarskoj opet amputira koji teritorij, što Monarhiji nije 
bilo ništa novo, ali to nije bila prijetnja njezinu opstanku, dapače, njezino priznanje - 
amputacije su za žive, a ne za mrtve. Srbi su se nadali da ce dobiti Bosnu i Hercegovinu, a 
možda i južnu Ugarsku; težnja im je bila ograničena na »Veliku Srbiju«, a nekoj pravoj državi 

Južnih Slavena protivili su se koliko i sami Habsburgovci. Italiju je Antanta nagovorila 
da uđe u rat na njezinoj strani obećavši joj Londonskim sporazumom 1915. dijelove habsburškog 
teritorija - Južni Tirol, Trst i sjeverni dio Dalmacije. To je bio još jedan, katastrofalan 
udarac jugoslavenskoj ideji. U Dalmaciji je stanovništvo golemom većinom bilo hrvatsko 
i srpsko; u vezi s tim, poslije će talijanski političar grof Ciano reći da je ondje »samo 
kamenje talijansko«. Talijani su tražili cijelu Dalmaciju, ali je Londonski sporazum 
predviđao njezinu podjelu, što je praktički značilo priznanje srpskih zahtjeva i stoga 
negaciju jugoslavenskih zahtjeva. Rijeka je ispuštena iz sporazuma, što znači da se 
računalo s opstankom Velike Ugarske pod kojom će i dalje biti Hrvatska. Tražeći Trst, dio 
tradicionalnog Reicha, i Južni Tirol sa svojih trista tisuća Nijemaca, Italija je 
povrijedila njemačke nacionalne osjećaje, pa su i njoj bili potrebni Habsburgovci, ili 
kakav njihov supstitut, kao štit i od Južnih Slavena i od Njemačke. Kasnije talijansko 
savezništvo s Ugarskom i sa pseudonezavisnom »Austrijom« bit ce zapravo posljedica 
Londonskog sporazuma. I Rumunjska je uvučena u rat obećanjem da će dobiti 
Transilvaniju, što je za Monarhiju također bila amputacija, a ne smrtna presuda. 
Rumunjska je više od ikoga drugoga balansirala između Istoka i Zapada; kako je bila daleko 
od Reicha, nije ju uopće pogađala dominacija Njemačke nad Habsburškom Monarhijom. 
Kanila se domaći dijela habsburškog teritorija, a onda opet prijeći na antirusku stranu 
koju je politiku inače vodila gotovo još od kolijevke. 

Prema tome, Slaveni Monarhije bili su prepušteni sami sebi kao i prije izbivanja 
rata; jedini im je saveznik bio sam rat koji je iscrpljivao trošni habsburški stroj. 
Jugoslavenska ideja nije mogla izdržati kušnju stvarnosti pa se Hrvatsko-srpska koalicija 
raspala; ideju je zagovarala samo šičica dalmatinskih Slavena u izgnanstvu. U miru je 
politika stvar ideja i rasprava, a u ratu ona postaje stvar djela. Hrvatske su mase »glasale 
nogama« marširajući oduševljeno protiv Srbije. Radić je 1914. rekao da su Srbi 
»bezobzirni neprijatelji uzvišene Dinastije, naše Monarhije, a napose hrvatskog načina 
života«. To nije bio trenutan ispad. Cak i 1917. je Korošec, vođa klerikalne stranke koja 
je obuhvaćala većinu Slovenaca, rekao: »Naš je hrvatsko-slovenski narod čvrsto i 
krajnje odlučno za to da do smrti bude vjeran Monarhiji i Uzvišenoj vladajućoj Kući 
Habsburga«. Još kasnije, u lipnju 1918. Kranjski sabor, gotovo isključivo slovenski, 
osudio je »izdajničku« djelatnost Trumbića, glavnog jugoslavenskog predstavnika u 
izgnanstvu. Te su izjave nedvojbeno bile diktirane taktikom: Hrvati su bili razapeti 
između Madžara i Talijana a Slovenci između Nijemaca i Talijana, pa su se i jedni i 
drugi držali Habsburgovaca kako bi izbjegli žalosnim alternativama. Ipak, bilo je to i 

nečega dubljeg: »jugoslavenska ideja«, intelektualna i buržoaska, bila je tuđa i kleru i 
seljaštvu. Zapravo su se takozvani »Južni Slaveni«, Hrvati i Slovenci, oslanjali na 
Habsburgovce još dugo pošto su se prestali oslanjati na njih »državni narodi«, Nijemci i 
Madžari. 

Prava opasnost Habsburgovcima zaprijetila je od Ceha, naroda koji je u miru 
najjasnije priznao svoju potrebu za Habsburškom Monarhijom. Palacky bi, za spas Čeha, 
»izmislio« Habsburšku Monarhiju daje nije bilo, a Česi su radi svoga spasa 1848. bili 
podržali Habsburgovce, a 1879. se pomirili s Taaffeom. Pred izbijanje rata bili su 
najpošteniji zagovornici federalizma, a iskrenije od ijednog drugog naroda željeli su da 
Habsburška Monarhija ponovo stekne status samostalne velesile. A kad se habsburška 
samostalnost izgubila zauvijek, realist Masaryk, koji se borio da preobrazi Habsburšku 
Monarhiju, jednako je dosljedno krenuo da je uništi. Od svih slavenskih naroda 
Monarhije, jedino su Česi imali samo jednog neprijatelja. Poljake su ugrožava Nijemci i 
Rusi, Hrvate Madžari, Srbi i Talijani, Slovence Talijani i Nijemci, Maloruse Madžari i 
Poljaci, Srbe Madžari, Hrvati, Bugari i - manje - Turci. A Čehe su ugrožavali samo 
Nijemci; 1 njemačka pobjeda mogla bi im donijeti svako zlo a njemački poraz nikakvo. 
Za Habsburgovce ih nije vezao ni klerikalizam, jer je njihov katolicizam imao 
jedinstven, husitski, demokratski i nacionalni karakter. Kad su Česi napustili 
Habsburšku Monarhiju, potpisali su joj smrtnu presudu. Monarhija je mogla preživjeti 
amputaciju rumunjskih, srpskih i talijanskih zemalja, ali bi je osamostaljenje Češke 
pokopalo. 

U prvoj ratnoj zimi, Masaryk je došao do historijskog zaključka da Habsburška 
Monarhija više ne postoji i da se ostvarila Mitteleuropa, »carstvo od sedamdeset 
milijuna«, iako ne pod vodstvom Beča. Isto je zaključio i češki narod, iako ne tako svjesno, 
te je na desetine tisuća čeških vojnika prelazilo k Rusima. Međutim, nije Masaryk 
»uništio« Habsburšku Monarhiju, nego su to učinili Nijemci i Madžari. Masaryk je 
stvorio, ili pokušao stvoriti, alternativu. On nije gajio nikakve iluzije o snazi 
nacionalnih država, kako će mu to poslije pripisati njegovi poštovaoci. Njemačka će, 
makar i poražena, ostati velesila, i stoga šest milijuna Čeha ne može očuvati svoju 
nezavisnost bez pomoći. Masaryk nije dijelio Kramarovo panslavističko uvjerenje da se Česi 
mogu uzdati jedino u Rusiju: poznavao je Rusiju bolje od ikoga drugoga u Evropi i znao da 

1 Ili su bar tako Česi mislili. Međutim, zbog pitanja Tešina 1919. i opet 1938. vidjeli su da ih ugrožavaju i 
Poljaci. 

će svako mirovno rješenje koje se bude oslanjalo samo na nju uvijek biti ugroženo nje¬ 
zinom dubokom ravnodušnošću prema evropskim problemima. Masaryk, nasljednik 
Mettemicha i Habsburgovaca, morao je dokazati da je i njegova država »evropska potreba«; 
dok je Mettemich propovijedao otpor »revoluciji«, Masaryk je propovijedao »demokraciju« 
- zakonitost uprave i čovjekova prava. To je bila Ideja s kojom je Masaryk došao u Englesku 
1915, u nadi da će za svoj program pridobiti Englesku, Francusku napokon, Ameriku. 

Masaryk se u svom programu nije mogao ograničiti samo na nacionalnu autonomiju, pa ni 
samo na nezavisnost Ceha. Masaryk je bio realist Bismarckova kova; i on je smatrao da narod 
određuje svoju sudbinu krvlju i željezom. Morao je stvoriti fantastičnu državu, a ne tek smisliti 
prazno slovo na papiru koje će zadovoljiti bečke profesore. Zato je govorio samo o 
cjelovitoj Češkoj, isto je u njoj bilo tri milijuna Nijemaca. Nacionalna podjela Češke 
bila bi moguća u okviru Elabsburške Monarhije, ali kao nezavisna država Češka je iz 
strateških i ekonomskih razloga morala biti integralna. Masaryk se nadao da će Nijemci shvatiti 
nužnost takve Češke, pa i za njih same, kao što su Česi bili shvatili nužnost Elabsburške 
Monarhije; njegova prava iluzija nije ležala u Nijemcima, nego u Antanti, jer je pretpostavljao 
da će ona ostati jedinstvena bar toliko dugo koliko Alijansa iz 1815. godine. Dalje, njegov 
je program postavljao još jedno pitanje. On je vidio da pad Elabsburgovaca mora izazvati i 
propast Velike Ugarske, jer nacionalno oslobođenje neće moći prestati na ugarskim granicama, 1 
sam Slovak,. Premda iz Moravske, Masaryk se morao pobrinuti i za budućnost dva milijuna 
Slovaka kojima je samostalan oporavak bio nemoguć još više nego Česima. Obnavljajući ideju 
radikala iz 1848., predložio je da se snagom volje stvori jedinstven »čehoslovački« narod. 
O Slovacima Masaryk nije znao mnogo, a drugi su znali još manje od njega; s tim jest 
bio u prednosti prema savezničkim vođama s kojima je pregovarao, ali se samim time nije 
mogao riješiti slovački problem. Malobrojni nacionalno svjesni slovački političari težili 
su samo za kulturnom autonomijom u okviru Ugarske; živeći oduvijek u sjeni madžarske 
arogancije, nisu mogli ni zamisliti nestanak ugarskih granica. Osim toga, nisu imali ni industrije 
ni visokog školstva, pa stoga nikakve ni ekonomske ni kulturne solidarnosti sa Česima. Že¬ 
ljeli su nemoguće - Elabsburšku Monarhiju oslobođenu od Nijemaca i Madžara. 

Masaryku je trebalo vremena da Antantu uvjeri u vrijednost čehoslovačke 
demokracije. Najviše je strahovao od kompromisnog mira kojim bi Nijemcima bila 
prepuštena prevlast u Srednjoj Evropi. Sve do kraja 1915. rat se činio isključivo vojna 
stvar: dobivale se ili gubile bitke, obranila se ili padala utvrđenja, uspijevale ili propadale 
ofenzive. A onda se odjednom iscrpao početni zamah, pa su zbivanja iza fronte opet 
postala važna: politika je zasjenila strategiju, a odlučivanje je prešlo s generala na narode. 

U svakoj zemlji sastavljale se nove vlade ili kretalo novim kursevima. Kako je rat postao i 
preozbiljan posao a da bi bio prepušten vojnicima, svaka se zemlja suočila s istim 
pitanjem: vrijedi li nastaviti rat uz opasnost rušenja društvene strukture? Kompromis ili 
»pobjedonosni knock-out« 1 - to je bila dilema što je ležala iza zbivanja oštre zime 
1916-17, i iza dolaska na vlast Lloyda Georgea, i iza pada Bethmann-Hollwega, i iza 
prve ruske revolucije, i iza pobuna u francuskoj vojsci. Pa i iza promjena što su nastale 
nakon smrti Franje Josipa u studenome 1916. Stari se car držao svoje administrativne 
kolotečine do posljednjeg časa. Varljivo spokojstvo nije se poremetilo čak ni kad je 
jedan socijalistički pacifist ubio austrijskog premijera Sturgkha; Franjo Josip je samo 
pozvao Koerbcra, koji je petnaest godina prije toga bio predsjednik vlade, da preuzme 
upražnjeno mjesto. A sad je jedan kamen uklonjen i pokrenula se lavina. Smrću Franje 
Josipa nestao je posljednji fragment habsburške davno mrtve, ali još tvrde jezgre; u 
središtu su ostaci odjeci, utvare, praznina. 

Novi car Karlo bio je »emigrantski suveren«, 2 a ne vladar zbiljskog carstva. 
Lojalnost prividima, reproduciranje pradavanih političkih ideja, pomanjkanje osjećaja 
za stvarnost - sve je to podsjećalo na doba Mladog pretendenta ili grofa de Chamborda; da 
bi efekt bio potpun, carica Žita, mužev inspirator, bila je izdanak burbonsko-parmske 
dinastije mrtve već pedeset godina. Karlovi su savjetnici također bili blijedi odrazi davno 
mrtvih i pokopanih ideala: generali što su u predasima između primanja njemačkih 
naloga nastojali govoriti kao Radetzky; lakoumni aristokrati, ostaci družine Franje 
Ferdinanda, što su u doba boljševizma i seljačkih ustanaka jednako sanjali o 
Listopadskoj diplomi; Czernin, posljednji agonični odjek Metternicha, malodušan i 
nespretan; profesori Redlich i Lammasch, koji su jednako smišljali akademske planove o 
pomirenju naroda i obmanjivali sami sebe, jer druge više nisu mogli, nekom austrijskom 
»kulturnom misijom«. Te grupice predstavljale su sve što je bilo ostalo od dinastije: 
duhovno u egzilu, iako su još sjedili u Beču, pokušali su posljednji put potegnuti stara 
habsburška sredstva pregovora i nagodbe. 

Habsburška Monarhija našla se pred porazom u ratu i pred revolucijom: prijetilo joj je 
da se poklope 1809. i 1848. godina. Karlo i njegov dvor nisu se dali zavarati nizom njemačkih 
pobjeda. U zimu 1916. osvojena je Rumunjska, u ljeto 1917. Rusija je izbačena iz stroja, ujesen 

1 Parola Lloyda Georgea. (Prey.) 

2 

Aluzija na nekadašnje suverene i pretendente na prijestolje koji su u emigraciji izgubili vezu sa stvarnošću 
svoje zemlje. (Prev.) 

iste godine Italija je poražena kod Kobarida, a na početku 1918. Ludendorff je 
pokrenuo posljednji pokušaj da osigura pobjedu u Francuskoj. Svi ti uspjesi nisu donijeli 
Austro-Ugarskoj mir koji joj je bio jedini spas od ekonomske i političke katastrofe. Karlo 
se htio pregovorima izvući iz rata, pa je preko svog burbonsko-parmskog šurjaka 
uspostavio kontakte s Engleskom i Francuskom. Ali, usprkos teškoj situaciji, 
habsburška se diplomacija grčevito držala svojih senilnih grandomanskih planova, 
uključujući u mirovne uvjete »austro-poljsku« ideju i hegemoniju nad Srbijom. 
Nijemcima je za podmuklu ponudu austrijskog teritorija Italija vratila milo za drago 
nudeći Francuskoj Elzas i Lotaringiju, samo što je ponuda bila šuplja jer Karlo nije imao 
načina da je realizira. Antantini su se državnici, upravo kao i sam Karlo, zavaravali da je 
Austro-Ugarska još neka samostalna sila, pa su se pregovori razvukli gotovo do pada 
Monarhije. U stvari, habsburška je vojska bila pod njemačkom komandom a habsburšku 
je privredu apsorbirala Mitteleuropa: dokle god se Njemačka držala, Austro-Ugarska je 
bila vezana za nju, a čim bi Njemačka pala, Antanta bi izgubila interes za separatni mir. 
Stoga tajni pregovori 1917. nisu mogli donijeti neki rezultat na međunarodnoj sceni, ali 
su zato kod kuće upropastili Monarhiju, kad ih je Clemenceau objavio svijetu 1918, 
razjarili su se Nijemci i Madžari, čiji su interesi bili u pitanju, i tako se do kraja probudio 
jaz između dinastije i bivših «državnih naroda«. 

Jednako su jalovi bili i pokušaji unutrašnje rekonstrukcije. I Karlu su Madžari bili antipatični 
premda ne onako žesto kao Franji Ferdinandu. Htio je odgoditi krunidbu u Budimpešti, kako se 
ne bi morao zakleti na vjernost ugarskom ustavu što je još važnije, na očuvanje integriteta 
»zemalja svetog Stjepana«. Tisza je reagirao prijetnjom da će obustavi isporuke hrane Beču, pa je 
Karlo, prestrašen stvarnošću, odigrao svoju ulogu u tisućgodišnjoj predstavi - kao posljednji 
držalac jednog već praznog prijestolja. Karlo je također izvadio iz naftalina projekt o općem 
izbornom pravu u Ugarskoj, i tu je svojom upornošću zapravo otjerao Tiszu s položaja. 
To jc bio sav njegov uspjeh. U toj krizi su magnati i sitno plemstvo izgladili svoj prividni spor i 
obnovili jedinstvo iz 1860-ih godina radi otpora pokušaju dinastije da nađe neki vlastiti politički 
smjer. Nakon kratkog, mrtvog intervala, na Tiszino mjesto došao je Wekerle, »madžarizirani« 
Nijemac, nekadašnji magnatski protukandidat Tiszi, koji je sad zavladao uz Tiszinu podršku. 
Ustavna se reforma vratila u svoju prašnu ladicu. Nestašica namirnica u Beču i austrijskim 
industrijskim područjima silila je dinastiju i njezine funkcionare da bespomoćno mole Madžare za 
milost. Dualizam se mogao potkopati samo porazom u ratu, a onda bi bilo prekasno da se spasi 
Habsburško Carstvo. 

Karlo nije ništa postigao ni u samoj Austriji. Bilo je nekih pomirljivih gesta: 

amnestirani su češki prvaci osuđeni za veleizdaju. Oživljeno je Carevinsko vijeće pa se sastalo 
30. svibnja 1917. Posljednji put su narodi izrazili svoje želje u okviru Habsburške Monarhije; 
svi su bili svjesni da sazrijeva revolucionarna situacija, pa su iznova formulirali, gotovo 
jednakom frazeologijom, program iz 1848. Nijemci su se držali svog Uskršnjeg 
programa iz 1915; zadovoljavali su se praktički već ostvarenim pripojenjem Austro¬ 
ugarske Velikoj Njemačkoj, samo su se žalili na pokušaje dinastije da se opet osamostali. 
I Poljaci su se do kraja držali politike slobode za sebe, a jarma za druge: htjeli su obnoviti 
svoju prevlast u Galiciji koja im je bila okrnjena za vrijeme rata i vojne okupacije, i još su tražili da 
im habsburška vojska pomogne da od srušene Rusije otkinu komad ukrajinskog teritorija. Stoga su se 
slagali sa željom Nijemaca da se očuva Austrija kao unitarna država, ali, naravno s izuzećem 
Galicije. Tim poljskim ambicijama smetali su Malorusi koji su sad bili nekako glasniji nego 1848: 
tražili su podjelu Galicije po nacionalnom sastavu, pa čak apstraktnije, stvaranje neke velike 
ukrajinske države koja bi bila pod habsburškim suverenitetom. 

Kao i 1848, alternative programa »vodećih naroda« predložili su Cesi sa 
stanovitom podrškom Slovenaca. Dotle su svetost ugarskih granica bili osporili 
samo jednom, na vrhuncu revolucionarne 1848, a sada su se usudili Slovaka »u 
jedinstvenu demokratsku češku državu«. Južni Slaveni - uglavnom Slovenci i dalmatinski 
Hrvati - zatražili su da se ujedine sve zemlje Monarhije u kojima žive Slovenci, Hrvati i Srbi 
»na temelju načela narodnosti... u jedno samostalno, od svakog gospodstva tuđih 
naroda slobodno... državno tijelo«; ovaj zahtjev učvrstili su još pozivanjem na prava 
hrvatske krune. Tako su Česi i Južni Slaveni htjeli komadati historijsku-Ugarsku i 
unitarnu Austriju iz nacionalnih razloga, a istodobno su se za sebe pozivali na historijsku 
Češku i historijsku Hrvatsku. Takav je program imao smisla 1848, kad je dinastija još 
raspolagala nekom vlastitom snagom te je mogla s pomoću Češke i Hrvatske parirati 
Velikoj Njemačkoj i Velikoj Ugarskoj. Međutim, pretpostavka da bi dinastija mogla 
diktirati ustupke »vodećim narodima« bila je najteža zabluda onih koji su polagali 
nade u Franju Ferdinanda, a 1917. to je bila još gora zabluda. Rekonstrukcija 
Habsburške Monarhije na »federalnoj« osnovi bila je izvediva samo tako da su 
Nijemci i Madžari pristali na to od svoje volje. U Ugarskoj je Mihaly Karolyi 
zagovarao međunacionalno pomirenje, ali je imao samo šačicu pristaša, a među 
Nijemcima mu nije bilo pandana. Svoj dominantni položaj Nijemci i Madžari bili su 
osvojili i očuvali zahvaljujući vlastitoj snazi i zato se dinastija, što je više slabila, to jače 
morala držati njih. Habsburgovci od početka do kraja nisu imali druge historijske 
mogućnosti osim saveza s Madžarima i Nijemcima, pa makar to savezništvo i upropastilo 

Habsburšku Monarhiju. Moć dvaju »vodećih naroda« mogao je potkopati samo ratni 
poraz, a taj bi poraz još pouzdanije uništio moć dinastije. 

Česima i Južnim Slavenima Karlo je mogao ponuditi samo ono što je nudio Antanti: 
pusto pregovaranje. Predložio je obrazovanje »vlade narodnosti« na čelu s profesorom 
Redlichem, dubokoumnim tumačem »austrijskog problema«; na taj način narodi bi se naveli 
da »priznaju« daljnju egzistenciju dinastije. Česi i Južni Slaveni i dalje su gajili nade da će 
pridobiti dinastiju za sebe, pa bi je stoga i priznali, ali nisu htjeli priznati ugarske granice. 
Osim toga, nisu htjeli ući u vladu zato da bi se nastavio rat, a Njemačka ne bi trpjela 
formiranje vlade kojoj je cilj da sklopi mir. Njemačkom vetu pridružila se madžarska 
prijetnja o prekidu opskrbe hranom, i to je, jedno s drugim, profesor Redlich vratio 
se akademskom promišljanju o »austrijskoj misiji«, a Karlo je pribjegao Seidleru, opet tupom 
birokratu koji je torbario ponude »kulturne autonomije« - otrcano sredstvo socijalista da se 
spriječi miješanje naroda u poslove Carevine. Kulturna je autonomija mogla biti privlačna 
u miru, ali je sada jedino važna »autonomija« bila spas od ratovanja za njemačko gospodstvo 
u Evropi. 

Karlovi pokušaji da raskine savezništvo s Njemačkom i da Habsburšku 
Monarhiju oslobodi hegemonije Nijemaca i Madžara, bili su posljednji grčeviti trzaji 
dinastije; zapravo, bilo bi bolje reći sporazum kojim završava rigor mortis. U ljeto 
1917. prestali su svi pokušaji. Ništa se nije promijenilo, jer se ništa i nije moglo promijeniti a 
da ne popuca prazna ljuska Monarhije; moglo se još samo čekati raspadanje i ništa 
drugo. Habsburška je Monarhija posljednji put stupila na pozornicu svjetske povijesti na 
pregovorima s Rusima u Brest-Litovsku u ulozi njemačkog satelita. U raspravi se 
Czernin posebno istaknuo važno debatirajući s Trockijem da li se u Austro-Ugarskoj 
primjenjuje načelo samoodređenja, a slobode akcije nije imalo više od bugarske, i 
još manje od turske delegacije. Prekinuo je pregovore kad su ih Nijemci prekinuli, 
nastavio ih kad su ih nastavili, potpisao sporazum kad su ga oni potpisali. Jedina mu je 
briga bila da se dočepa ruskog žita za izgladnjeli narod Beča, pa je oduševljeno 
pozdravio izum fiktivne »ukra- jinske« republike koja je sklopila separatni mir sa Cen¬ 
tralnim silama. Pa i time je Czernin upao u nove probleme: da bi se dodvorio 
Ukrajincima, pristao je da im ustupi oblast Cholm čiji je zapadni dio bio poljski. To je 
izazvalo Poljake, ogorčene stvaranjem nekakve ukrajinske republike na prostoru gdje bi se 
po njima morala protezati buduća Velika Poljska, te su konačno okrenuli leđa 
Habsburgovcima. To je bilo katastrofalno za austrijsku vladu koja bez poljske podrške nije mogla 
sačuvati ni privid vlasti nad Carevinskim vijećem. Tada se pokušao poništiti dogovor o 

Cholmu, Ukrajincima nuditi drugo, Poljacima ugoditi novim ustupcima, da bi na kraju 
sve ostalo u totalnoj zbrci, s otuđenim Poljacima i nepridobivenim Ukrajincima. 

Mir u Brest-Litovsku samo je trenutno odlakšao ekonomski kolaps u Srednjoj 
Evropi. Carski se sistem naočigled raspadao. Po unutrašnjosti su lutale tisuće dezertera 
u bandama »zelenog kadra«; vrijednost novca padala je sve brže i brže; proizvodnja je 
zastala; nije bilo ni ugljena, ni hrane, ni uputa, ni kontrole. Ratni zarobljenici što su se 
vraćali iz Rusije donosili su boljševičke ideje, ili u najmanju ruku omalovažavanje »vlasti« 
koje je inauguriralo rusku revoluciju. Na inicijativu Otta Bauera, koji se i sam bio vratio iz 
Rusije, socijaldemokrati su napustili kurs »kulturne autonomije« i istaknuli zahtjev o 
samoodređenju naroda; tako su se dinastije odrekli i njezini najvjerniji pobornici. Ali to 
samoodređenje koje su tražili socijaldemokrati odnosilo se samo na Nijemce u Češkoj, kao 
sredstvo njihova spasa od Češke vlasti; socijaldemokrati su se sjetili da traže 
samoodređenje i za druge narode tek u listopadu 1918, ali ni tada nisu odustali da od 
nacionalnih zahtjeva Slovenaca fanatično brane pokrajinski »integritet« Koruške. 1 

Opasnost od socijalne revolucije bila je 1848. zbila posjedničke klase oko 
Habsburgovaca, a sada je imala suprotan efekt. Bilo je očito da dinastički autoritet više ne 
može svladati oluju; to bi možda mogle učiniti nove nacionalne države. Stoga je dana 
podrška nacionalnom prevratu, koji će služiti kao supstitut socijalnome, osobito zato što su i 
najekstremniji socijalistički prvaci bili, kao obrazovani ljudi, nacionalno svjesni. U 
siječnju 1918. češki su zastupnici u Carevinskom vijeću i u tri »češka« sabora istupili s 
jedinstvenim zahtjevom da stvore vlastitu suvremenu državu »u historijskim granicama 
čeških zemalja i Slovačke«; u torn revolucionarnom momentu i nije bilo važno što 
nekakva »Slovačka« nije nikad ni postojala u povijesti. Taj program označio je istinski 
raskid čeških kapitalističkih i intelektualnih krugova s dinastijom. Raspadom koji je 
zaprijetio Srednjoj Evropi konačno je svanulo i »emigrantskim« prvacima u zemljama 
Antante; uvjerili su Saveznike da samo oni svojim »autoritetom« mogu spriječiti 
boljševizam. To je pošlo za rukom najprije Masaryku. Na početku 1917. Saveznici su u 
svoje ratne ciljeve uključili i »oslobođenje« Čehoslovaka »od tuđinske vlasti«, premda je to 
bio plod slučaja 2 i premda će i godinu dana kasnije još misliti da je to spojivo s 

1 Isto se dogodilo i 1945, kad su socijaldemokrati preuzeli vlast od nacionalsocijalista u ime 
»slobodne i nedjeljive Koruške«. 

2 I Saveznici su htjeli poimence spomenuti »Tralijane, Južne Slavene, Rumunje«, ali su Talijani prigovorili na 
»Južne Slavene«, pristajući da progutaju samo neodređene »Slavene«. Onda su Francuzi dodali »Cehoslovake«, 
kako bi formulacija bila što konkretnija. 

očuvanjem Austro-Ugarske. Presudnu je ulogu odigralo osnivanje Čehoslovačke legije u 
Rusiji. Kad se legija očuvala od boljševičke zaraze, da bi se na kraju čak i borila protiv 
boljševika, oduševljenju Antantinih državnika - kojima je konačno predočena jedna 
neboljševieka alternativa Habsburgovcima - nije bilo kraja. U ljeto 1918. Engleska i 
Francuska priznale su Masaryka i njegovo Nacionalno vijeće kao »predstavnike buduće 
čehoslovačke vlade«. 

Masaryku će još nešto posrećiti upravo zahvaljujući zbivanjima u Rusiji. Kako je 
nakon prve ruske revolucije otišao tamo da posjeti Čehoslovačku legiju, ondje ga je zatekla 
druga revolucija, pa je zbog toga morao krenuti natrag u Evropu preko Vladivostoka i 
Amerike. Predsjednika Wilsona, profesora koji se bio posvetio politici, lako su mogli 
prevariti profesori »austrijske misije«; sad je međutim Masaryk za ideju samoodređenja u 
svojoj interpretaciji - interpretaciji kojom je historijska Češka pretvorena u nacionalnu 
državu Čehoslovaka. Uz to, Masaryk je u Americi zatekao slovačke i maloruske 
zajednice - doseljenike iz sjeverne Ugarske koji su se u Americi obogatili, ali su 
sačuvali svoju nacionalnu svijest. Nedostatak Masarykova programa bio je u tome što 
nije imao podršku Slovaka i Malorusa iz Ugarske koji nisu imali pravo političkog 
izjašnjavanja; možda je to bila i sreća za njega, jer da su to pravo imali, ne bi ga 
podržali. Sada su mu kao zamjena za njih dobro došli slovački i maloruski emigranti u 
Americi. A ovi opet, koji su bili napustili Ugarsku radi Novog svijeta, spremno su je se 
odrekli radi Čehoslovačke. Živeći kao slavenski otoci u anglosaskom moru, osjećali su 
veću bliskost sa Česima nego ikad prije kod kuće, pogotovo kad je Masaryk njima, 
imućnim američkim građanima, predočio Čehoslovačku kao spas od boljševizma. 
Dakako, pogađali su se s njim: imitirajući svoje bivše gospodare, Slovaci su htjeli igrati 
ulogu Ugarske u jednoj novoj dualističkoj državi te su tražili ravnopravnost na federalno 
osnovi, a Malorusi, bez ikakva pravog interesa ni za Čehe ni za Slovake, zahtijevali su 
autonomiju kakvu je Galicija uživala u Austriji. 1 Masaryk im je obrazložio, iako možda 
ne najodlučnije, da on ne može unaprijed obavezati buduću Čehoslovačku državu; te 
zahtjeve može primiti samo kao prijedlog, a najvažnije je stvoriti jedinstven čehoslo- 
vački pokret kojim će se pridobiti podrška Antante. Poslije će se Slovaci i Malorusi 
žaliti da ih je Masaryk prevario: valjda su mislili da će on, kao filozof, biti i glup \ - što je vrlo 

1 Priključenje maloruskih područja sjeverne Ugarske tek je kasnije ušlo u Masarykov program. Najprije 
je pretpostavljao da će se ta područja nakon raspada Habsburške Monarhije priključiti Rusiji, pa ih je mislio 
samo držati pod svojom skrbi dok se Rusija ne oslobodi. To skrbništvo zaključilo se 1945. godine. Ali 
Masaryk je imao za to još jedan, strateški razlog: kako nije mogao imati granicu s Rusijom koju je 
smatrao bitnom za svoju dravu, morao se bar osigurati granicom s Rumunjskom. 

nerazumna pretpostavka. Tako je Masaryk postigao svoj cilj: 3. rujna 1918. Sjedinjene 
Države priznale su njega i njegovo Narodno vijeće kao de facto vladu Čehoslovačke. 
Prema tome, alternativa Habsburgovcima već je postojala još prije formalnog raspada 
Habsburške Monarhije. Iako nije mogao diktirati tok zbivanja, Masaryk ih je mogao 
anticipirati i modificirati. 

Jugoslavenski pokret nije raspolagao takvim znalačkim usmjerenjem; zapravo je 
Masaryk morao svojim velikim ugledom pronijeti obje slavenske ideje, pa bi se moglo reći 
da je njegova zasluga za stvaranje Jugoslavije gotovo ravna zasluži za stvaranje 
Čehoslovačke. Koliko god bilo čudno, Jugoslavija, država »Južnih Slavena«, dugovala je svoj 
postanak uspjehu Njemačke: da su 1915. Pobjedile Srbija i Italija, obje bi se usprotivile njezinu 
stvaranju. Kad su Nijemci 1916. Pregazili Srbiju, srpska je vlada pobjegla u inozemstvo; 
pretenciozne ideje su uvijek lakše prihvaćaju u egzilu nego kod kuće. U srpnju 1917. Pašić, 
predsjednik sprske vlade, i Trumbić, jugoslavenski prvak iz Dalmacije, sastali su se na 
Krfu i na koncu se dogovorili o stvaranju Kraljevine Srba, Hrvata i Slovenaca pod 
dinastijom Karađorđevića. Italiju je s jugoslavenstvom pomirio Kobarid, posljednja pobjeda 
austro-ugarske vojske; našavši se na rubu propasti, Italija se nije usudila da odbaci bilo 
kakvo oružje u borbi protiv neprijatelja. U travnju 1918. u Rimu se sastao Kongres 
potlačenih naroda Austro-Ugarske gdje su se Talijani koji de ubrzo izvrgniti tirolske 
Nijemce i istarske Slovence takvoj represiji prema kojoj de se najcrnji madžarski 
hegemonizam činiti liberalnim - prezentirati kao kolovođe potlačenih. Otada će Antanta 
prihvaćati i podupirati jugoslavenski pokret iako ga još neće formalno priznati. 

S pravnim postojanjem Čehoslovačke, i Jugoslavijom blizu tome, sudbina 
Habsburgovaca bila je zapečaćena: nije bilo ni otvorenih vrata za pregovore, niti o čemu 
da se pregovara. U kolovozu 1918. Njemačka je poražena na zapadnom bojištu, a u rujnu 
je Bugarska doživjela slom i ispala iz rata. Habsburška diplomacija nastojala je sklopiti 
mir pod bilo kakvim, pa i nikakvim uvjetima: važno je bilo samo priznanje dinastije. Inicirala je 
pregovore s Wilsonom, uputila ponude Česima i Jugoslavenima, nadajući se samo 
jednome da dobije odgovor, jer je bilo kakav odgovor implicirao priznavanje dinastije. 
Onda je 4. listopada Austro-Ugarska prihvatila Wilsonov program od četrnaest točaka i 
prepustila Wilsonu da odredi budući oblik Monarhije. Otada je Austrija imala, kako je 
napisao jedan bečki list, »...predsjednika vlade koji sjedi u Washingtonu a zove se Woo- 
drow Wilson«; možda bi Wilson prihvatio imenovanje i tako priznao dinastiju? Opet je 
nacionalnim vođama ponuđena »vlada narodnosti«, ovaj put na čelu s Lammaschom, 
također profesorom i stručnjakom za »austrijsku misiju«; ali nitko se od prvaka nije 

odazvao jer ih nije zanimala nikakva habsburška vlada. Tad je dinastija 16. listopada naglo 
uletjela u federalizam - nakon sedamdeset godina rasprava: dakle, Austrija bi bila 
federalna država sa nacionalnim vijećima što surađuju sa carskom vladom, pa je 
prema tome i priznaju. Posve prikladno, taj posthumni nacrt imao je klauzulu koja ga je 
činila bezvrijednim: »Rekonstrukcija (s federalnim državama) neće ničim okrnjiti 
integritet zemalja koje pripadaju Svetoj kruni Ugarske.« Čak i u tom krajnjem očaju, 
Habsburgovci su kapitulirali pred madžarskim prijetnja ma. 

Jedini rezultat tih jalovih manevara bila je promjena ministara: konačno su na 
položaj došla časna gospoda Lammasch i Redlich. Što je još čudnije, sin utemeljitelja 
dualizma Andrassy postao je ministar vanjskih poslova -da bi razgradio očevo djelo. 
Wilson je 21. listopada odgovorio: kako je priznao čehoslovačku vladu i opravdanost 
jugoslavenskih zahtjeva, rekao je, ne može prihvatiti »autonomiju« kao osnovu za 
mirovne pregovore, i zaključio ovako: »Oni treba da prosude, a ne ja, na koji će način 
austro-ugarska vlada udovoljiti njihovim težnjama.« Istog je dana Čehoslovačka 
vlada u Parizu službeno objavila deklaraciju o nezavisnosti. Habsburška je dinastija 
učinila još jedan pokušaj da joj leš ne uklone s međunarodne pozornice. Odgovarajući 
na Wilsonovu notu, Andrassy je prihvatio nezavisnost novih država i ponudio 
pregovore s njima - možda će netko naposljetku ipak priznati habsburšku »vlast«, nad 
kime i čime nije važno. Bilo je prekasno; na svoju notu Andrassy uopće nije dobio odgovor. 

Nacionalni prvaci proveli su dezintegraciju do kraja. U Pragu je 28. Listopada proglašena 
Čehoslovačka Republika koja je preuzela sve ovlasti carske vlade. Slovaci su bili tek došli 
dotle da traže »autonomiju« u okviru Ugarske, pa su frenetično pozdravili vijest da 
Čehoslovačka već postoji. Ne prekidajući pregovore s Budimpeštom, 29. listopada donekle 
su naprečac prihvatili novu državu. Slovenci i Hrvati, lišeni zaštite habsburške mrtve ruke, 
našli su se bez obrane pred opasnošću od Italije, pa su pristali na 
jugoslavenstvo kao manje zlo; čak je Hrvatski sabor, sa svojom »Čistopravaškom« 
većinom, prihvatio družbu sa Srbima. U Zagrebu je 29. listopada proglašena jugoslavenska 
država, a sutradan je improvizirano Narodno vijeće preuzelo vlast. Carske vlasti odstupile 
su bez otpora; činilo se da je nacionalna svijest konačno dozrela. Propašću dinastije i 
vodećih naroda, podređeni su narodi odjednom stekli samopouzdanje iako samo privremeno, tek 
toliko da stvore svoje nacionalne države. 

Dinastije se nisu odrekli samo podređeni narodi; i vodeći narodi izgubili su interes za nju je 
propala njihova hegemonija nad »nižim narodima«. Osim toga, napuštajući dinastiju i oponašajući 
svoje bivše podređene, vodeći narodi htjeli su se predstaviti kao da su i sami bili ugnjeteni i 

protiv svoje volje prisiljeni na ratovanje, ne bi li se na taj način uvukli među redove Saveznika. 
Kako se to radi, pokazali su im Talijani svojom izdajom Trojnog saveza 1915, za što su kao 
nagradu trebali dobiti Trst i vladavinu nad pola milijuna Južnih Slavena. Poljaci su još 
bolje prošli: pošto su za cijelog rata stajali s jednom nogom na svakoj strani, sad su se pretvorili u 
saveznike, a sačuvali sve koristi od suradnje sa Habsburgovcima. Zajednički austro-ugarski 
ministar financija tako reći od danas do sutra postao je ministar financija Republike Poljske. 
Galicija je, unatoč Malorusima, njih tri milijuna, nakon stanovitog otezanja ostala Poljskoj 
kako je bilo predviđeno »austro-poljskim rješenjem«. Svom će gospodarstvu Poljaci dvije godine 
ojačali prestiž otimajući Rusiji još komad Ukrajine. Praktički su Poljaci naslijedili ostatak Brest.- 
Litovska, a istodobno su dobili Poznanj i »koridor«, plodove njemačkog poraza. 

Madžari su jednako bili odlučni da sačuvaju Veliku Ugarsku. Odlaskom Habsburgovaca, 
odnosno, još gore, priznanjem novih nacionalnih država, jedna je alternativa bila Kossuthov put, 
revolucionarna republika iz 1849. Madžarska vladajuća klasa bila je pripremljena za svaku 
krajnost, čak je mogla predočiti dokaze svoga preobraćenja. Mihaly Karolyi, dotle 
najomraženiji čovjek u Ugarskoj, koji će ubrzo to opet biti, na tren je postao vođa 
»madžarskog naroda«; uostalom, imao je besprijekornu prošlost — kao iskren prijatelj Slavena, a 
neprijatelj Nijemaca. Car Karlo je 31. listopada postavio Karolyija za predsjednika vlade, pa je 
ovaj tri dana kasnije mogao objaviti da je Kossuthovo djelo ostvareno s habsburškim 
odobrenjem — Ugarska je postala samostalna država s vlastitom vojskom, iako je to vojska 
bila u rasulu. Samo je još trebalo uvjeriti narodnosti da će Ugarska odsad biti zajednica 
ravnopravnih naroda, i isto tako uvjeriti Antantu da su Madžari bili potlačen narod; drugim 
riječima, da je Karolyi istinski predstavnik »madžarskog naroda«. Na nesreću za Ugarsku i 
Srednju Evropu, Karolyi nije bio Masaryk: nije povukao za sobom svoje narode. 

Austrijski Nijemci pošli su stopama ostalih. Glavna im je briga bila da njemačko područje 
Češke ne pripadne Čehoslovačkoj. Socijalističkom programu samoodređenja protivili su se sve 
dotle dok je to značilo da se moraju odreći svoje hegemonije; sad im je samoodređenje postalo 
spas, pa su svi, i klerikarlci, i carski generali, i ministri, i kršćanski socijalisti, nagrnuli za 
socijalističkim prvacima. Njemački članovi Carevinskog vijeća konstituirali su se kao 
privremena Narodna skupština i 30. listopada proglasili »Njemačku Austriju« — državu bez 
granica i definicije, koja je trebala obuhvatiti sve habsburške podanike njemačke narodnosti. 1 
Sama po sebi neoperabilna i besmislena zbirka fragmenata, mogla je egzistirati samo kao 

1 Tako je glasilo službeno ime nove države, jedino koje je i odgovaralo njezinu karakteru. Saveznici 
su inzistirali na besmislenom nazivu »Austrija«, misleći da se austrijski Nijemci neće osjećati Nijemci ako im 
zabrane da se tako zovu; pravo »izmišljanje« Austrije koje bi zapanjilo i Palackoga. 

sastavni dio Njemačke. Zato je vlada »Njemačke Austrije« sastavljena od socijalista, 
predstavnika »potlačenih«. Ta Njemačka Austrija je sudjelovala u promjeni scene koju je za 
Antantu izrežirala carska Njemačka: slobodna Njemačka Austrija svalila je odgovornost na 
Habsburgovce, a slobodna Njemačka na Hohenzolleme - dvije nestale dinastije - ne bi li ih 
primili u društvo slobodnih naroda. Ali ni Ugarska ni Njemačka Austrija nisu predvidjele da će 
porazom Njemačke prva briga Antante biti suzbijanje boljševizma, a ne promicanje demokracije; 
da će prihvatiti predsjednika Masaryka, sipskoga kralja, pa i rumunjskog kralja (koji se sjetio da 
ponovo uđe u rat 9. studenoga, dva dana prije njegova završetka), ne kao upravljače slobodnih 
država nego kao čuvare reda, i da neće praviti nikakve fine distinkcije između Karolyija i Otta 
Bauera s jedne, a Lenjina i Trockoga s druge strane. Do kraja listopada svi su narodi Carevine 
napustili Habsburgovce i for mi rali svoje nacionalne države; ostala je samo austro-ugarska 
vojska koja se još branila na talijanskom teritoriju. To nije bila armija Radetzkoga, vojska tupih 
seljaka bez nacionalne svijesti; i ona je podlegla nacionalnim bujicama koje su kod kuće zbrisale 
carske institucije. Hrvatske pukovnije zaklinjale su se na vjernost jugoslavenskoj Češke pukovnije 
Čehoslovačkoj Republici, ratna je mornarica istaknula jugoslavensku zastavu i tjeskobno tražila 
jugoslavensku vlast kako se ne bi morala predati Talijanima, a 1. studenog je Karolyi zapovjedio 
svim madžarskim trupama da se vrate kući. Naposljetku je 3. studenog austro-ugarska Vrhovna 
komanda, pregovarajući s Talijanima u ime već nepostojeće Carevine, potpisala 
kapitulaciju. Nakon potpisa predaje, prije nego što će ona stupiti na snagu, Talijani su izbili iza 
leđa britanskih i francuskih trupa, za kojima su se krili, i bez otpora zarobili na stotine tisuća 
nenaoružanih austro-ugarskih vojnika: to je bila velika »pobjeda« kod Vittorio Veneta, rijedak 
trijumf talijanskog oružja. Glavnina austro-ugarskih snaga rasula se na sve strane, usred kaosa 
i meteža svaki se probijao kako je najbolje znao prema svom zavičaju. 

Posljednji relikti Habsburške Monarhije bili su sam car i Lammaschova vlada, 
»kabinet koji je preživio državu«. Silna se Habsburška Monarhija stisla u jednu sobu 
gdje su se postariji birokrati i profesori sumorno gledali - to je bilo sve što je ostalo od 
»austrijske ideje«, tako lijepe na papiru, a tako katastrofalne u zbilji. Nikakva posla nisu 
imali, osim da pregovaraju o carevoj osobnoj sigurnosti, ali su kao puke utvare nestali sa 
stranica povijesti a da ni to nisu obavili. Karlo je ostao sam sa svojim pustim pravima, pa se 
11. studenog odrekao svakog udjela u vladanju Njemačkom Austrijom, a 13. studenog 
Ugarskom. Abdicirati nije htio. Povukavši se najprije iz Beča a ubrzo i iz Austrije, odnio je 
sa sobom u izgnanstvo posljednje niti habsburškog mrtvačkog plašta. 

EPILOG 


NARODI BEZ DINASTIJE 

Odlazak cara Karla označio je kraj Habsburške Monarhije, ali ne i kraj problema 
Srednje Evrope; dapače, još ih je zaoštrio. Monarhija nije bila »rješenje«; gledajući 
skeptički na mogućnost »rješenja«, samo je nastojala, ali bez uvjerenja, da sačuva 
institucije koje su odavno bile izgubile moralnu sankciju. Dinastičko carstvo držalo je 
Srednju Evropu onako kao što gips drži slomljeni ud; da bi se omogućilo gibanje, trebalo 
ga je ukloniti, ali samo uklanjanje nije značilo da će gibanja i biti, ili da će biti olakšano. 
Narodima koje su štitili, iskorištavali i na kraju izgubili, Habsburgovci su ostavili u 
nasljeđe dva problema: unutrašnji problem vlasti i vanjski problem sigurnosti. Države 
su morale naći neku novu moralnu osnovu za red u svojoj kući, a još im je preče bilo 
naći način zaštite od pritiska Njemačke, jedine velesile na evropskom kontinentu. To je 
bio problem koji je došao glave Habsburgovce: propali su kad je 1914. Austrougarska 
postala njemački protektorat. Dvadeset godina kasnije isti će problem doći glave poredak 
stvoren 1919. godine. 

Mirotvorci iz 1919. su, s nekim ograničenjima, ispunili obećanja Jana Italiji i 
Rumunjskoj da bi ušle u rat. Uz to, Poljaci su prisvojili Galiciju kao što su oduvijek 
namjeravali. Ti tobožnji akti nacionalnog oslobođenja bili su toliko garnirani historijskom i 
strateškom argumentacijom da »oslobođenog« naroda i nije bilo mnogo više od polovice 
ukupno prisvojenog pučanstva - u slučaju Italije i mnogo manje. 1 U tom pogledu ni 
Poljska ni Rumunjska, koliko se god pozivale na »samoodređenje«, nisu bile prave 
nacionalne države: Poljaka je u Poljskoj bilo nešto manje od dvije trećine, a Rumunja u 
Rumunjskoj nešto više od dvije trećine stanovništva. Poljaci i Rumunji bili su »državni 
narod«, po madžarskom modelu, dok su ostale narodnosti, kao u staroj Ugarskoj, imale 
manjinska prava koja, opet kao u Ugarskoj, nisu mogle koristiti. Nova je finesa bila u tome 
što su manjine Poljske i Rumunjske (ali ne i Italije) stavljene pod zaštitu Društva 
naroda, koja nije bila ništa efikasnija od habsburške zaštite manjina u Ugarskoj. 

1 Galiciji je bilo gotovo isto toliko Malorusa koliko Poljaka. Poljaci sujc svojatali na temelju historijskih prava a 
Malorusima su obećali autonomiju koju ovi nikad nisu dočekali. Rumunji su se pozivali na historijsku cjelovitost 
Transilvanije a druge ugarske teritorije zahtijevali su iz etničkih razloga; od pučanstva koje su dobili, trećina je bila 
Madžara a petina Nijemaca. Talijani su zahtijevali granicu na Alpama, iz strateških razloga, a teritorij nekadašnje 
Mletačke Republike kao historijsku baštinu; od pučanstva koje su dobili, dvije petine su bili Južni Slaveni a petina 
Nijemci. 

To su bile amputacije stare habsburške jezgre. Što se tiče ostalih habsburških teritorija, 
pretpostavljalo se da će se u njima najstrože primijeniti načelo »samoodređenja«. Bivši 
su »vodeći narodi« zacijelo na svojoj koži debelo osjetili blagodati »samoodređenja« a da ih 
se nije mnogo pitalo. Madžari su konačno ostvarili težnju za nacionalnom državom, ali 
nipošto onako kako su očekivali: Ugarska je izgubila svoje podređene narode, ali i povelik 
broj Madžara. Sedam pokrajina 1 što je naslijedilo ime »Austrije« tvorilo je jednu 
njemačku nacionalnu državu i, da se njih zbilja pitalo, pripojile bi se Njemačkoj. Dvije 
nove države, Čehoslovačka i Jugoslavija, tvrdile su da su zasnovane na nacionalnoj opredije¬ 
ljenosti i da su u njoj našle onaj kohezioni faktor koji je nedostajao Habsburškoj 
Monarhiji. Česi i Slovaci postat će jedan narod, kao što su Pijemontežani i Napolitanci 
postali Talijani, Srbi, Hrvati i Slovenci stopit će se u Jugoslaviji kao što su se Prusi, 
Šasi i Bavarci stopili u Njemačkoj. Analogiji blizu ali ne toliko da bi se pokazalo točnim. 

Točno je da su i Italija i Njemačka bile ujedinile pučanstvo koje je pripadalo 
različitim državama, različitim kulturnim predajama pa čak, u slučaju Njemačke, i različitim 
vjerama. Ipak, na oba ta prostora to je pučanstvo imalo stoljećima staru zajedničku kulturu, 
a u njegovoj svijesti oduvijek je postojao nekakav »ideal« Italije, odnosno Njemačke. 
Čehoslovačka i Jugoslavija nisu imale takve podloge. Obje su bile, u duhu Palackijeve 
misli, »izmišljene« - prvu je izmislio Masaryk a drugu Strossmayer; bile su potrebne i stoga 
su se morale stvoriti. Biskup je zanemario zapreku vjerskih razlika a profesor je zanemario 
tisućgodišnju povijest. Strossmayer i Masaryk su stvoriti države, ali nisu uspjeli stvoriti 
nacije. Masaryk bi od Čeha i Slovaka možda i stukao cjelinu, daje na njima primijenio 
metodu »krvi i željeza« kojom su Cavour i njegovi nasljednici tretirali pučanstvo južne 
Italije, ali se one nisu uklapale u njegovu filozofiju. A što se tiče Njemačke, ni 
Bismarck ni Hitler ne bi mogli sjediniti njemačke drave da su se one tako žestoko i dugo 
borile na suprotnim stranama kao što je to bio slučaj sa Srbima i Hrvatima. Osim toga, unatoč 
svojim zvučnim imenima, njemačke su države bile jučerašnje tvorevine; čak je i Pruska 
imala neznatnu prošlost u usporedbi sa Srbijom. Gdje je bila Pruska u doba Stefana 
Dušana? Dalje, nacionalizam je mogao premostiti jaz između protestantske i katoličke vjere, 
ali ne i mnogo širi jaz između katoličke i pravoslavne. A možda se, u svakom slučaju, i duh 
vremena promijenio, pa je doba nacionalnih amalgamiranja bilo prošilo. Svi su, čak i Slovaci, 
imali škole, svoju književnost i inteligenciju koja se borila za mjesta u birokratskom aparatu. 

1 U Republici Austriji, Beč je imao status pokrajine, a od teritorija preuzetog od Ugarske osnovana je 
nova pokrajina Burgenland (Gradišće). 

Zato su se u Čehoslovačkoj i Jugoslaviji, unatoč njihovim nacionalnim teorijama, 
reproducirale nacionalne komplikacije Austro-Ugarske. Ustavna je Austrija imala osam 
narodnosti, 1 a Čehoslovačka ih je imala sedam; 2 Velika Ugarska ih je imala sedam, 3 a 
Jugoslavija devet. 4 Čehoslovačka je postala unitarna država u kojoj su Česi 
bili »državni narod« kao što su to bili Nijemci u ustavnoj Austriji. Jugoslavija je 
imala najprije jedno razdoblje pseudofederalizma, pa je i ona postala unitarna država 
koju su Srbi smatrali svojom nacionalnom državom, po uzoru na Madžare u Ugarskoj. Česi 
su za sobom imali pedesetogodišnje iskustvo pregovaranja i manevriranja. Oni će svojim 
Nijemcima s neumornom domišljatošću nuditi beskonačna rješenja na papiru, a Nijemci 
će se često miriti s položajem dobro tretirane manjine kao što su se nekad Česi mirili sa 
svojim položajem u staroj Austriji. Ali u dnu duše Nijemci se nikad neće odreći ideje o 
pripojenju Češke Njemačkoj, kao što se ni Česi nisu nikad odrekli ideje o svim »zemljama 
svetog Vaclava«. Na ono veliko »da je« iz habsburške povijesti - da su Habsburgovci 
bili dalekovidniji i demokratskiji - dala je odgovor Čehoslovačka pod Masarykom. 
Česi i Nijemci nisu se pomirili, naprotiv, konačno je postalo posve jasno da ne mogu 
živjeti zajedno, u granicama iste drave. 

Slovake su Česi mogli nadmudriti, ali ne i zadovoljiti. Masaryk se bio ponadao da 
će se Česi i Slovaci složiti kao što su se složili Englezi i Škoti; međutim, Slovaci su 
ispali Irci. Isto su tako Srbi mogli gospodariti Hrvatima, ali ih nisu mogli zadovoljiti, a 
kao neiskusniji političari ni nadmudriti. Tako su i oni imali svoj irski problem i nisu 
smislili ništa bolje od Balfourovih metoda. Slovaci i Hrvati, dva nezadovoljna naroda, 
sanjali su o uskrsnuću Franje Ferdinanda, željeli su da se vrati nekakva habsburška 
monarhija, katolička, nadnacionalna i naklonjena imućnijem seljaku. Kako je ta hab¬ 
sburška monarhija bila propala da se više nikad ne vrati, dva su naroda praktički igla 
na ruku ideji Velike Njemačke preostaloj od Habsburgovaca, pa su oba aktivno 
sudjelovala u razgrađivanju poretka iz 1919. u korist Njemačke. 

Pokazalo se, dakle, da su čehoslovačka i jugoslavenska ideja, koje su bile prezentirane 
kao izrazi nacionalnih težnji, zapravo nove verzije »austrijske ideje«, sredstvo da se 
drže na okupu različite narodnosti. Obje su ideje imale neku realnu osnovu. Agrarna 
reforma, razbivši veleposjede, uništila je »austrijsku« klasu veleposjedničke aristokracije na 

1 Nijemce, Čehe, Poljake, Maloruse, Slovence, Hrvate i Srbe (kao pravi amalgam u Dalmaciji), Talijane i Rumunje 

2 Čehe, Slovake, Nijemce, Madžare, Maloruse, Poljake i Židove 

3 Madžare, Nijemce, Slovake, Rumunje, Maloruse, Hrvate i Srbe. 

4 Srbe, Hrvate, Slovence, bosanske Muslimane, Madžare, Nijemce, Albance, Rumunje i Makedonce 
(iako ovi službeno nisu ni postojali). 

koju se oslanjalo staro carstvo; a »austrijski« krupni kapitalisti, oni koji nisu propali, bili su 
koncentrirani u Beču. Industrijalizirana Češka dala je alternativu: obrazovanu klasu 
liberalnih nazora, spremnu da preuzme državne odgovornosti. Ta vladajuća klasa bila je 
jedinstvena u Evropi: povezana jednom humanističkom filozofijom, zalagala se za 
»nadnacionalnu« vlast, kao nekada habsburška aristokracija. Sličnost je još dopunilo to što 
je i Masaryk, kao Franjo Josip, uveo činovnički kabinet neovisan o parlamentu. Jugoslavija 
pak nije imala obrazovane buržoaske klase, odnosno bogatstva daje stvori, a nije imala ni 
veleposjedničke aristokracije, pa su joj vladajuća klasa bili oficiri, što je preuska baza za 
bilo kakvu državu. Među hrvatskom inteligencijom još je bilo nekih nosilaca 
»jugoslavenstva«, koji su, kao oponenti velikosrpstva, bili i protivnici režima, pa su, štaviše, 
često prelazili na stranu svojih starih protivnika, hrvatskih nacionalista. 

Politički problem svih srednjoevropskih država izvirao je iz najvećega djela koje su izveli 
Habsburgovci - iz očuvanog seljaštva. Do 1918. između dvije »austrijske« klase, plemstva i 
seljaštva, vladala je ravnoteža, a često su se to klase i udruživale protiv urbanih kapitalista i 
inteligencije. Nakon velikih agrarnih reformi, ravnoteža je poremećena. Aristokracija se 
sačuvala samo u Madžarskoj; otuda se i dogodilo da je najreakcionarnija država Srednje 
Evrope bila jedina koja je, dvadeset godina poslije toga, sačuvala ustavne forme, pa i 
nešto nalik na zakonitost uprave. »Seljačke demokracije« pokazale su da ne respektiraju 
ni demokraciju ni zakonitost; seljaci nisu bili kadri da sami stvore neku elitu. Seljačke 
su stranke ubrzo u korupciji nadmašile svoj prototip, francusku Radikalnu stranku; 
seljački političari nemajući nikakve idejne osnove, raspirili su međunacionalnu 
mržnju kako bi prikrili svoje protuzakonite probitke. Od najtežih posljedica »agrarizma« 
Čehoslovačka se spasila zahvaljujući češkoj industriji i praškom sveučilištu, a ostale 
srednjoevropske zemlje, osim Madžarske, postale su »policijske države«. Mettemich je već 
davno bio predvidio da će to biti neizbježan rezultat seljačke vlasti. 

Međutim, poredak iz 1919. nije propao jednostavno zbog korupcionaštva i neuspjeha 
da se nerješivim problemima nađe »rješenje«. U Pragu bi se Česi i Nijemci mogli 
pogađati u beskonačnost, kao što su se nekad u beskonačnost pogađali u Beču, a moglo bi se 
dogoditi da i Južni Slaveni jednog dana prihvate srpsku povijest za svoju, da je kralj 
Aleksandar uspio podići onaj »kineski zid« što ga je Metternich zahtijevao još na 
početku devetnaestog stoljeća, a Madžari nakon 1867. godine. Korupciji i tiraniji 
seljačkih političara mogao je doći kraj i razvojem industrije i stvaranjem imućne građanske 
klase. »Države nasljednice« zacijelo je pogađalo siromaštvo; to nije bilo ništa novo niti 
izazvano propašću Habsburškog Carstva. Dapače, tek jc propast Habsburgovaca, iako sama 

po sebi nije riješila taj problem, prvi put omogućila njegovo rješenje. Za siromaštvo 
Srednje Evrope bili su krivi veleposjedi, sačuvani pod habsburškim okriljem, i 
koncentracija industrije u rukama Nijemaca. Nakon oslobođenja od habsburške vlasti, i 
jedno i drugo je likvidirano, te su u prvom desetljeću nakon prvog njemačkog rata u 
svim »državama nasljednicama« porasle i poljoprivredna i industrijska proizvodnja. 
Ali je onda te države poharala velika ekonomska kriza. Kriza nije izbila u njima, nego u 
Sjedinjenim Državama, najvećoj ekonomskoj cjelini na svijetu. Zapravo, da su za sobom 
imale dulji samostalan razvoj, države nasljednice bile bi sposobnije da se obrane. Ovako 
pak, bile su upućene na tržišta Zapadne Evrope, a zatvaranjem tih tržišta našle su se 
ekonomski u vlasti Njemačke. 

Popuštanje Njemačkoj upropastilo je poredak iz 1919, kao što je upropastilo i 
Habsburgovce. Prava »austrijska misija« bila je očuvanje naroda Srednje Evrope od ideje 
Mitteleurope, a ta je misija prestala čim su 1914. Habsburgovci postali njemački sateliti. 
Čehoslovačka i Jugoslavija, dvije tvorevine 1919, same nisu bile dostatno jake da se 
odupru njemačkoj moći. A zajednička obrana Srednje Evrope nije bila moguća iz onog 
istog razloga koji je uništio Habsburgovce - zbog sukoba vodećih i podređenih naroda. 
Koliko god bilo paradoksalno, Habsburgovci su i nakon svoga pada ostali jedina 
motivacija za koheziju: Mala Antanta Cehoslovačke, Rumunjske i Jugoslavije stvorena 
je s jedinom svrhom da spriječi restauraciju Habsburgovaca - a nikad se nije složila oko 
ozbiljnijeg pitanja otpora Njemačkoj. 

Restauraciju Habsburgovaca nitko nije želio osim Slovaka i Hrvata. Madžari su svoju 
vezu s Habsburgovcima podnosili sve dok im je omogućavala hegemoniju nad 
podređenim narodima i preuveličan položaj u svijetu, a nakon 1919. draže su im bile 
prednosti »kraljevstva bez kralja«, s regentom admiralom bez mornarice. Inače se 
Madžarska nije pomirila sa svojim stanjem: tobože želeći korekcije granica, Madžari 
su faktički težili za obnovom »tisućgodišnje Ugarske« i vapili za njom još bučnije da bi 
seljaštvu skrenuli pozornost s očuvanog veleposjeda. Kako sami nisu imali snage da 
ospore poredak iz 1919, Madžari su stupili u »revizionistički« savez najprije s Italijom a 
onda s Njemačkom; time se ponovio obrazac iz 1848. Staviše, s trijumfom Njemačke, 
Madžari su svojatali glavnu ulogu u tom uspjehu; 1938. je njihov najsposobniji političar 
Bethlen pisao: »Iako je mogla slobodno birati, Madžarska se nije htjela pridružiti Maloj 
Antanti i tako je učinila neprocjenjivu uslugu Njemačkoj, jer je onemogućila stvaranje 
snažnog antinjemačkog bloka«. Ipak, Madžarima računica nije ispala najbolja: nisu se uspjeli 
nametnuli Hitleru onako kako su se bili nametnuli Franji Josipu. Hitler je iskoristio 

mogućnost koju je Schmerling propustio, pa je Madžarima parirao Rumunjskom i 
Slovacima. Pal Teleki, posljednji predstavnik Tiszine škole, svojim je samoubojstvom u 
travnju 1941. priznao bankrot Velike Ugarske. 

Njemački »Austrijanci« učinili su se na prvi pogled pomirljiviji. Republika što je 
proglašena 1918. bila je uistinu demokratska. Masaryk je polagao najveće nade u 
demokratsku suradnju Beča i Praga, ali se tu najgore razočarao. Austrijski socijaldemokrati 
nikad nisu zaboravili svoj njemački nacionalizam; na Njemačku Republiku gledali su s 
pretjeranim simpatijama, a na Čehoslovačku s pretjeranim nepovjerenjem. Separaciju od 
Njemačke oduvijek su držali nesrećom, a ne prirodnim stanjem. Cisti »Austrijanci« bili su ostaci 
starog carstva - birokrati, oficiri i svećenici - i od svih susjeda jedino im je Madžarska bila 
donekle simpatična. »Austrija« koju su oni voljeli nije bila teritorijalna država, nego povijesna 
uspomena, i to maglovita i zbrkana uspomena. Zbog nekog apsurdnog nesporazuma, vladalo je 
mišljenje da svi stanovnici tih sedam njemačkih pokrajina imaju »austrijske« osobine, koje su 
zapravo bile staleška značajka državnih funkcionara i zemljoposjedničke aristokracije; mislilo se 
daje svaki »Austrijanac« bezbrižan i galantan, da voli glazbu i da nosi tirolsku nošnju. A to bi 
imalo veze sa zdravim razumom isto kao da na engleske tvorničke radnike navlačimo ružičaste 
lovačke kaputiće. U demokratskoj »Austriji« nije bilo stvarnosti. Demokrati nisu bili 
»Austrijanci«, a »Austrijanci« nisu bili demokrati. U veljači 1934. »Austrijanci« klerikalci 
srušili su demokratsku republiku, a u sipnju 1934, ugroženi njemački nacionalizam, stavili su 
se pod zaštitu Italije - što je bilo ponižavajuće rješenje za Metternichovc nasljednike. Ali, 
i taj se izlaz pokazao beskorisnim, jer nekakvom »revizionističkom« savezu Italije, 
Madžarske i Austrije, koji bi se uz to odupirao Njemačkoj, nije bilo mjesta. Italija i 
Madžarska postale su njemačke hijene, a »Austrija« prva njemačka žrtva. 

Ipak, za stanovnike »Austrije« Hitlerov je ulazak u Beč u ožujku 1938. bio akt 
nacionalnog oslobođenja; oslobodio ih je posljednjih habsburških relikata i sjedinio ih s 
njihovom nacionalnom državom. Hitler nije bio samo najveći dar Austrije njemačkom 
narodu, nego i trijumf austrijske politike i austrijske osvete za poraz 1866. godine. 
Pruska je postala zatočenica Beča; a nakon 20. srpnja 1944. najbolji su elementi pruskog 
društva pobijeni od ruku Hitlerovih krvnika. U Austriji se Hitler i naučio svemu što je znao 
- nacionalizmu od Schonerera, antisemitizmu i obraćanju »malom čovjeku« od Luegera U 
njemačku politiku unio je jednu osebujnu bečku demagogiju. Reich koji je stvorio da bi 
potrajao tisuću godina nije bio ništa drugo do »carstvo od sedamdeset milijuna« što gaje 
1850. zamišljao Bruck, a 1866. odbio Bismarck. Bilo bi zbilja nerazumno od Austrije tražiti da 
bude barijera domaćoj i vanjskoj politici koja je i podri- jetlom i duhom bila potpuno 

»austrijska«. 1 

I tako, ni poredak iz 1919. nije u sebi našao onu snagu koja je Habsburgovcima 
nedostajala, pa je isto tako ovisio o politici velesila. Poput Metternicha, i Beneš, 
predstavnik novog poretka, morao je uvjeravati pobjednike iz 1919. da su »države 
nasljednice« evropska potreba. No, monarhijska je solidarnost nakon 1815. bila 
stvarna, dok se demokratska solidarnost nakon 1919. nije održala. Srednjoevropski 
političari mislili su da su izveli čudo: spasili su se od njemačke hegemonije a da nisu 
postali ovisni o Rusiji. To se čudo temeljilo na savezu s Francuskom: činilo se da je 
konačno postignuto ono za čim su težili Metternich i Talleyrand 1815, pa Metternich i 
Guizot 1846, zatim Beust i Napoleon III 1867, i o čemu je čak sanjao Aehrenthal 
1911. godine. To je bila najteža zabluda sustava međuratnog razdoblja, 
ona zabluda koja je taj sustav uništila. Države nasljednice oslanjale su se 
na snagu Francuske; a Francuska je mislila da joj one daju snagu koju ona 
nema. Što je nakon 1870. Francuska sačuvala položaj velesile, to je 
dugovala održanju Flabsburške Monarhije, time je zabašurena činjenica 
da je Njemačka bila jedina velesila na evropskom kontinentu. Zato je 
pad Flabsburgovaca upropastio i Francusku: ona, nekadašnja 
protivnica Bečkog dogovora, sad je predstavljala posljednji ostatak 
Metternichove Evrope i nije mogla ostvariti ono što njemu nije pošlo za 
rukom. 

Hitlerov rat je evropsku politiku vratio u stvarnost. Habsburgovci su bili pokušali da 
između Njemačke i Rusije ponude treći put; nisu uspjeli i trećeg puta nije bilo. Tako je i 
predsjednik Beneš nekada zastupao gledište da Cehoslovačka leži između Istoka i 
Zapada, a na kraju drugog njemačkog rata izjavio je da Cehoslovačka leži između 
Njemačke i Rusije. »Države nasljednice« nisu više balansirale; pred njemačkom 
dominacijom, izabrale su rusku zaštitu. Tu pouku su najjasnije izvukli njemački najbliži 
susjedi, a gubila je snagu ondje gdje se njemačka sila činila dalekom. Česi su pokušali da 
usklade demokraciju i savez s Rusijom, dok je Rumunjskoj i Bugarskoj takav savez 
mogla zajamčiti samo komunistička diktatura. S druge strane, zapadne sile, Engleska i 
Amerika, nisu ponudile Istočnoj Evropi ništa osim protesta; da i ne spomenemo vojnu 
pomoć, one nisu bile spremne ni pomoći da se industrijska moć preseli u Istočnu 

1 Tako su i Srbik, Metternichov biograf, i Glaise-Horstenau, povjesničar austro-ugarskog vojnog poraza, 
počeli kao »velikoaustrijanci« a završili kao nacionalsocijalisti. Hitler im je dao onu vlast sile koju su uzalud 
očekivali od Habsburgovaca. 

Evropu, što bi bilo jedino rješenje »njemačkog pitanja«. Daje anglo-američka politika 
uspjela i Rusiju prisilila da uzmakne na svoje granice, rezultat toga ne bi bilo 
nacionalno oslobođenje nego restauracija njemačke hegemonije, najprije ekonomske a 
onda i vojne. Odnosno, bolje rečeno, bilo bi nekakvo nacionalno oslobođenje, jer je sam 
nekontrolirani hod nacionalnog načela bio instrument njemačke hegemonije. Slovačka i 
Hrvatska mogle su biti »nezavisne države« samo u njemačkom sustavu. 

Nakon drugog njemačkog rata, pobjednici su još jednom dekretom udahnuli život 
»Austriji«. Iako je u otporu Hitleru imala manje zasluga od Pruske, tretirali su je kao 
»oslobođenu« zemlju, a Bečka je opera još jednom zapela iz petnih žila da dokaže 
postojanje određene »austrijske« kulture. Madžarskoj je konačno nametnuta agrarna 
reforma. To je likvidiralo visoku aristokraciju koja je u Madžarskoj bila očuvala 
određeni civilizacijski element, a nije stvorilo nikakvo demokratsko seljaštvo, kao što ga 
nije stvorilo ni u »državama nasljednicama« nakon prvog njemačkog rata. Sitnople- 
mićko činovništvo prilagodilo se suradnji s komunistima kao što se nekoć bilo 
prilagodilo suradnji s Habsburgovcima; ali ni sada neće biti pouzdaniji suradnik nego što 
je bilo nekada. 

Dvije višenacionalne države, Čehoslovačka i Jugoslavija, i dalje su tragale za nekom 
idejom. Cesi su problem Češke sredili, ako ne i riješili, vraćanjem Nijemaca u njihovu 
»matičnu domovinu« o kojoj su tako dugo bučali. Sto se tiče pomirenja sa Slovacima, to 
nisu ni korak dalje odmaknuli. Rat ih je još više udaljio. Česi su morali pretrpjeti surovu 
njemačku tiraniju, dok su Slovaci bili makni ljubimci u Hitlerovoj Evropi; stoga su samo 
slovački komunisti pozdravili ponovo ujedinjenje s Pragom. Faktički se jedino s 
komunističkom Slovačkom moglo održati jedinstvo Čehoslovačke; cijena toga bit će 
do propast čehoslovačke demokracije. Suočeni s nepoželjnim alternativama, Česi su opet 
pribjegli sistemu odgađanja koji su bili naučili od Habsburgovaca, u nadi da će 
industrijalizacija i obrazovanje s vremenom u Slovačkoj stvoriti humanistički 
orijentiranu građansku klasu koja će omogućiti realizaciju Masarykove ideje. 

U prvom njemačkom ratu, Česi i Slovaci borili su se rame uz rame u Čehoslovačkoj 
legiji, dok su se Srbi i Hrvati borili jedni protiv dugih. U drugom njemačkom ratu, malo se 
Slovaka uopće borilo, a rame uz rame sa Česima ni jedan. Srbi i Hrvati borili su se 
zajednički u velikom partizanskom ratu, i to je stvorilo Jugoslaviju, kao što je rat s 
Francuskom 1870. stvorio Njemačku. »Demokratska Federativna Jugoslavija« je u 
praksu pretvorila onu veliku »možebitnost« habsburške povijesti. Margal Tito bio je 
posljednji Habsburgovac: vladajući s osam različitih naroda, dao im je »kulturnu auto- 

nomiju« i obuzdao njihove nacionalističke antagonizme. Stara Jugoslavija htjela je biti 
srpska nacionalna država; u novoj Jugoslaviji Srbi su dobili samo nacionalnu 
ravnopravnost, pa su naginjali tome da se smatraju potlačenima. Više nije bilo 
»državnog naroda«; novi su upravljači bili ljudi bilo koje narodnosti koji prihvaćaju 
komunističku ideju. Od Habsburgovaca se više od sto godina tražilo da pođu takvom 
linijom: Metternicha su u Galiciji 1846. optuživali za komunizam, a Bacha 1850. za »nešto 
još gore od komunizma«. Nakon Josipa II nijedan Habsburgovac nije preuzeo taj rizik; 
lojalnost dinastiji bila je preslaba snaga da bi se upustila u takvu suradnju. A maršal 
Tito, sretnije ruke od Habsburgovaca, nagao je »ideju«. Samo će vrijeme pokazati hoće li 
socijalna revolucija i ekonomski napredak izgladiti međunacionalne suprotnosti, i hoće 
li marksizam dati Srednjoj Evropi onaj smisao za zajedništvo koji mu kon- 
trarevolucionarni monarhizam nije mogao dati. 

DODATAK 


POLITIČKI I NACIONALNI SASTAV HAB¬ 
SBURŠKE MONARHIJE 

1. Teritorijalni sastav i promjene 

Bila bi potrebna poduža rasprava da bi se objasnili prigodni procesi bračnih veza, 
diplomacije i sreće zahvaljujući kojima su se okupile »zemlje Austrijske kuće«. Te zemlje 
su 1804. nazvane Austrijsko Carstvo. Carstvo je izgubilo neke svoje teritorije najprije 
1805, a zatim 1809, pa ih je vratilo i steklo nove s Bečkim kongresom, te je Bečki dogovor 
dao Habsburgkoj Monarhiji oblik koji je s nekim modifikacijama zadržala do kraja. 
Godine 1846. anektirala je Krakov, 1859. je izgubila Lombardiju (osim četiri utvrđena 
grada koja su činila »četverokut«), a 1866. Veneciju i ostatak Lombardije. Na Ber¬ 
linskom kongresu 1878. Austro-Ugarska je dobila upravu nad Bosnom i Hercegovinom (koja 
je na papiru ostala sastavni dio Otomanskog Carstva), i odobrena joj je okupacija Novopazarskog 
sandžaka, zatim je 1908. anektirala Bosnu i Hercegovinu a Novopazarski sandžak napustila. 

Katkad se tvrdi daje Austrijsko Carstvo bilo »prirodna cjelina«; to fraza samo znači 
daje bilo veliko i da je dugo trajalo. Mnoge ekonomske veze gradile su se stoljeCima ali 
zacijelo nisu bile vrirodneo. Geografske cjelovitosti nije bilo. Vorarlberg geografski pripada 
Švicarskoj, a Tirol Južnoj Njemačkoj; mnogi su tirolski krajevi pristupačni samo iz Njemačke. 
Korušku i većinu Štajerske dijeli od Podunavlja velika planinska barijera i one spadaju u 
jadransko zaleđe, kao Kranjska i obalne pokrajine; prirodna je cjelina zapravo »Slovenija« 
iako kao takva i nije postojala u prošlosti. Dalmacija nije imala nikakve geografska 
veze s Austrijom, pa ni ekonomske, osim kao rivijera carske birokracije. Češka je 
odijeljena od Moravske brdskim lancem; njezina je glavna rijeka Laba, a ne Dunav, a 
ekonomski izlaz joj je Hamburg, a ne Trst - što je geografska činjenica s neugodnim političkim 
implikacijama. Galicija je bila gotovo potpuno odsječena od Austrije, osim uskim 
Tješinskim koridorom, a i od Ugarske ju je dijelila barijera Karpata. Što se tiče Bukovine, 
ona je bila odsječena od svega, bila je besmislen komad teritorija za koji nije bilo 
racionalnog objašnjenja. 

Ugarska je bila geografska cjelina u tome što ju je tvorila golema ravnica oko 
srednjeg toka Dunava; ta cjelina nije obuhvaćala Hrvatsku koja je imala mnogo 
»prirodniju« vezu s Kranjskom i Bosnom. Na geografskoj karti se Austrijsko Carstvo 
činilo kao neka impresivna cjelina; u realnosti, kao Austro-Ugarska, često je, u interesu 

Ugarske, sprečavala integraciju. Tako, na primjer, nije bilo željezničke veze između 
Moravske i slovačkih područja u sjevernoj Ugarskoj, niti kakve direkte željezničke 
veze između Zagreba i Beča. Za nepunih sedamdesetak kilometara od Zagreba do 
čvorišta na liniji Beč-Ljubljana trebalo jc najbržem vlaku gotovo tri sata, a sav jc teretni 
promet morao ići preko Budimpešte. Nije bilo željezničke veze između Dalmacije i 
Hrvatska, i faktički nikakve između Dalmacije i Bosne; Dalmacija je faktički imala bolje 
veze sa svojim zaleđem u rimsko doha. Svi ti nedostaci, a i mnogi drugi, korigirani su 
nakon pada Habsburške Monarhije. Zapravo, Habsburška Monarhija ne samo što nije 
bila nikakva »prirodna cjelina« nego jc bila geografska besmislica, objašnjiva samo 
gramzljivošću dinastije i stjecajem okolnosti u višestoljetnoj povijesti. 

2. Nacionalni sastav 

Statistički podaci o narodnostima bili su stalno oružje političke borbe, a 1919. i 
odlučan faktor u određivanju granica, iako za to svrhu nisu bile ni stvorene ni 
primjerene. Imale su mnoge nedostatke. Popis stanovništva 1846. obavili su carski 
činovnici bez ikakva osjećanja nacionalne pripadnosti, iako nedvojbeno s podsvjesnim 
njemačkim predrasudama; kako nije imao nikakve propagandne svrhe, obavljen je po kriteriju 
»materinskog jezika« i stoga je dao nešto nalik na povijesnu sliku. Poslije su popise 
obavljali lokalni organi uprave, a vođeni su kao političke bitke; kriterij je bio »jezik 
općenja«, što je kriterij kojim se uvijek oštećuje manjina i obično favorizira 
dominantni narod. Tako je, na primjer, dopisnik londonskog Timesa u Beču 1910. 
upisan kao Nijemac jer se u kupovini služio njemačkim jezikom. Na svim »jezičnim 
granicama« zbivale su se fanatistične promjene, ovisno o ćudi lokalnih činovnika; tako su u 
jednom popisu nestala cijela slovačka sela, da bi se u idućem opet pojavila. Drugim 
riječima, podaci o populaciji na spornim područjima najmanje su pouzdani, a ipak su 
korišteni prilikom određivanja sudbine tih područja 1919. i u mnogim drugim prilikama. 

Uza sve to, izuzmemo li Ugarsku, popis daje općenito nepristranu sliku nacionalnog 
sastava sela, gdje je brojkama predočena narodnost nacionalno još nesvjesnog seljaštva. 
Međutim, podaci o nacionalnom sastavu u gradovima nemaju takvo značenje jer su samo 
odraz dominantne kulture; tako su i Prag i Budimpešta imali lažnu njemačku većinu što su je u 
velikoj mjeri činili zapravo Cesi, odnosno Madžari koji će se u doba kulturnog preporoda 
vratiti svom narodnom biću. Trst je najeklatantniji primjer umjetno stvorene nacionalne 
većine koja se prenijela i u dvadeseto stoljeće: prema popisu 1 od 1910, samo je trećina 

1 Prvi popis 1910. obavili su lokalni, talijanski činovnici; po njemu je bilo samo 36 000 Slovenaca. Onda su carski 

stanovništva bila slovenska, iako su više od polovice stanovništva bili ljudi slovenskog 
podrijetla koji bi se, s punim buđenjem slovenske kulture, nedvojbeno vratili svome rodu. 1 
»Umjetni« nacionalni sastav u gradovima je za povjesničara izuzetno zanimljiva pojava; 
ona ne može igrati odlučnu ulogu prilikom određivanja granica, i u cijeloj Evropi 
prihvaćeno je pravilo da grad ide zajedno sa svojom seoskom okolicom. Od tog pravila 
jedini je izuzetak bio Trst, što je po mom sudu vapijući primjer nacionalne nepravde. 

Nadalje, statistički podaci o narodnostima znaju samo za glave; one ne mogu 
registrirati ni nacionalnu svijest ni ekonomsku težinu. Maloruski seljak koji nikad nije 
ni čuo za Ukrajinu ne može se računati jednakim jednom pangermanskom fanatiku. Za 
pravu sliku nacionalnog sastava trebalo bi vidjeti koliko osnovnih i srednjih škola, 
sveučilišta, listova i izdavačkih kuća ima svaka narodnost. Trebalo bi podijeliti 
Carevinu prema nacionalnosti veleposjednika, poslodavaca, trgovaca, intelektualaca - 
nastavnika, odvjetnika, sindikalnih funkcionara - i na kraju sve do seljaka. Posebno bi 
zanimljivo bilo znati nacionalnost glasača u režimu ograničenog izbornog prava koji se 
u Ugarskoj zadržao do kraja, a u Austriji do 1907. godine. 

Stoga grubi pregled koji ovdje slijedi mole služiti samo kao ilustracija. Stanovništvo 
Austro-Ugarske imalo je 1910. otprilike ovakav nacionalni sastav: 

Nijemci 12 milijuna 23 posto 
Madžari 10 milijuna 19 posto 
Rumunji 3 milijuna 6 posto 

Slaveni 23,5 milijuna 45 posto 

Ostali 2,5 milijuna 5 posto 

Kad bi se Slaveni i Rumunji, kao »podređeni narodi«, udružili, bili bi u većini. S 
druge strane, kad bi se Poljaci (pet milijuna) udružili s Nijemcima i Madžarima, većinu bi 
imali »vodeći narodi«. Otuda velika politička važnost Poljaka i privilegiji koje su uživali. 
Međutim, takvi zbirni podaci o Austro-Ugarskoj nemaju neku ozbiljnu političku 
važnost; korisnije je vidjeti kako izgleda nacionalni sastav posebno u austrijskim 
pokrajinama, a posebno u Ugarskoj. 


činovnici preispitali popis i otkrili još 20 000 Slovenaca koji su bili »previđeni«. 

1 Jedan istaknuti Talijan osporio je to ovim argumentom: »Ljudi su potekli od majmuna, ali time nije 
rečeno da se vraćaju svome rodu. « To je još jedan čudan primjer kulturne arogancije »vodećih naroda«. 
Naravno,točno je da slovenska kultura nije nikad bila na tako visokoj razini da bi dala jednog Mussolinija. 

3. Nacionalni sastav austrijskih pokrajina 

Stanovništvo ustavne Austrije 1910: 


Nijemci 

950 

000 

35 

posto 

Česi 

436 

000 

23 

posto 

Poljaci 

968 

000 

17 

posto 

Malorus 

519 

000 

12 

posto 

Slovenci 

253 

000 

4 

posto 

Hrvati i 

788 

000 

2,8 

posto 

Talijani 

768 

000 

2,75 

posto 

Rumunj i 

275 

000 

0,98 

posto 


Prema ovim brojevima, još se jasnije uočava presudni položaj Poljaka: Nijemci su 
mogli očuvati većinu samo uz njihovu podršku. 

»Njemačko-alpske« zemlje bile su polazna točka dinastije, s izuzetkom Salzburga, 
tečevinom iz Napoleonovih ratova. Od tih pokrajina, Vorarlbeig, Salzburg, Gornja 
Austrija i Donja Austrija bile su isključivo njemačke. U Vorarlbergu je bilo malo Talijana, 
a u Donju Austriju su prodirali Česi. U Beču, koji je pripadao Donjoj Austriji, bilo je, 
naravno, svih nacionalnosti, napose Čeha čiji se broj od 2 posto stanovništva 1850. 
popeo na 5 posto 1890, a zatim na 7 posto 1900. godine. Tirol je u dijelu sjeverno od 
Alpa bio isključivo njemački, dok je donja polovica »Južnog Tirola« bila talijanska i 
broj Talijana u njoj konstantno je rastao sve do 1914. godine. Za još pedeset godina 
Talijani bi mogli miroljubivo i bez ikakvih perturbacija provesti transformaciju cijelog 
»Južnog Tirola« u talijansko područje koja im poslije surovošću i nasiljem nije uspjela. 
Štajerska i Koruška su bile njemačke, s kompaktnim slovenskim manjinama na južnim 
granicama; u objema se ta manjina smanjivala i u apsolutnom i u relativnom smislu. 
Prema podacima iz 1910, u Štajerskoj je bilo 29 posto Slovenaca (409 000 Slovenaca i 
983 000 Nijemaca), dok ih je 1900. bilo 31 posto. U Koruškoj je Slovenaca bilo: 1890. 
101 000 (29 posto);1900. - 92 000 (25 posto); a 1910. - 82 000 (20 posto Koruška, s 
magistralnom prometnicom za Trst i razvijenom metalurgijom, bila je pozornica snažne 
»germanizacije« i najcrnja mrlja u povijesti ustavne Austrije. Taj rekord potukla je 
Austrijska Republika hvaleći se kako je broj Slovenaca svela na 23 000. 

Kranjska je oduvijek bila i ostala premoćno slovenska: ondje je 1846. bilo 428 000 
Slovenaca prema 38 000 Nijemaca, a 1910. godine 520 000 Slovenaca prema 28 000 
Nijemaca. ZnaCi da su se mnogi Nijemci »preobratili« u Slovence. 

Tri »obalne pokrajine« bile su Gorica, Istra i slobodni grad Trst. U Trstu su Talijani 
bili u većini, ali su ih Slovenci stizali, što »preobraćenjem« što doseljavanjem iz seoske 
okolice. Tu je bila i sve jača njemačka manjina koja je obično pristajala uz Talijane. Talijana je 

1880. bilo 89 000, a 1910. godine 119 000; Slovenaca je 1880. bilo 26 000, a 1910. godine 59 
000 (što je skok sa 22 na 29 posto); Nijemaca je 1880. bilo 5 000, a 1910. godine 12 000. U 
Gorici je slovenska većina rasla brže od talijanske manjine: Slovenaca je bilo 1880. godine 129 
000, a 1910. 154 000; Talijana je bilo 1880. godine 73 000, a 1910. 90 000. U Istri su 
južnoslavensku većinu uglavnom činili Hrvati i ta je većina sve više jačala doseljavanjem iz 
Hrvatske. Hrvata je bilo 1880. godine 122 000, a 1910. 168 000; Talijana je bilo 1880. godine 
114 000, a 1910. 147 000; Slovenaca je bilo 1880. godine 43 000, a 1910. 55 000. Te tri 
pokrajine, koje bi s mnogih aspekata morale biti jedna administrativna cjelina i koje su zacijelo 
predstavljale »prirodnu« cjelinu, imale su neprijepornu južnoslavensku većinu, unatoč 
tome što su podaci o nacionalnom sastavu bili falsificirani u korist Talijana. 

Dalmacija je oduvijek bila isključivo hrvatsko-srpska s tankim slojem talijanske elite. 
Ondje je 1880. bilo 440 000 Hrvata i Srba a 27 000 Talijana, dok je 1910. prvih bilo 
501.000 a drugih 16 000. Mnogi Talijani bili su zapravo Hrvati ili Srbi koji su se postepeno 
vratili svome narodu. Srbi su živjeli uglavnom u sjevernom dijelu Dalmacije; međutim, nema 
potrebe prikazivati brojčani odnos Srba i Hrvata jer je u Dalmaciji - više nigdje drugdje - 
njihova koalicija bila stvarna. 

»Zemlje Češke krune« bile su Češka, Moravska i Sleska. U Češkoj je bilo 62 
posto Čeha a 38 posto Nijemaca - tj. tri i pol milijuna prema dva milijuna. U 
Moravskoj je bilo 70 posto Čeha a 30 posto Nijemaca - tj. milijun i pol prema šesto 
tisuća. U Moravskoj su te dvije narodnosti bile izmiješane, dok je u Češkoj glavnina 
Nijemaca živjela u perifernom području - Sudetima, kako će se poslije (pogrešno) 
nazvati - ali je njemačkih »džepova« bilo po cijelom češkom teritoriju, i obratno. U sto 
godina brojčani odnos Čeha i Nijemaca nije se mnogo promijenio. Ali ova formalna 
konstatacija krije činjenicu češkog preporoda: dok su 1815. Češka i Moravska bile, po 
svemu sudeći, njemačke, 1910. su se Nijemci borili da ne spadnu na položaj tolerirane 
manjine. Šleska je bila uglavnom njemačka, s velikom poljskom populacijom u 
istočnom dijelu: 281 000 Nijemaca, 178 000 Poljaka, 129 000 Čeha. Broj Poljaka, koji su 
davali industrijske radnike, rastao je brže od broja ostalih dviju narodnosti, dijelom zbog 
više stope prirodnog priraštaja ali najviše zbog doseljavanja iz pruskog dijela Šleske 
gdje su prilike za njih bile nepovoljne. 

U Galiciji je geografska podjela - na zapadu Poljaci, na istoku Malorusi - bila 
varljiva. Zemljoposjednici i funkcionari su u cijeloj Galiciji bili Poljaci, to je povoljan 
ekonomski i politički položaj donio Poljacima fiktivnu većinu. Godine 1846. bilo je 
nepunih dva milijuna Poljaka i dva i pol milijuna Malorusa, dok je 1910. bilo četiri 

milijuna i sedamsto pedeset tisuća Poljaka, a malo više od tri milijuna Malorusa. Kako je 
stopa prirodnog priraštaja Malorusa bila veća nego u Poljaka, to su zacijelo mnogi 
prikazani kao Poljaci morali zapravo biti Malorusi. Uz to su Poljaci 1910. većinu 
Židova uračunali među svoje. 

Bukovina je bila najneodređenija austrijska provincija, čak i sa slabom geografskom 
podjelom narodnosti. Grubo rečeno, na sjeveru su bili Malorusi a na jugu Rumunji; tome 
treba dodati poveću njemačku i manju poljsku i madžarsku populaciju. Godine 1910. bilo 
je: 305 000 Malorusa, 273 000 Rumunja, 168 000 Nijemaca, 36 000 Poljaka, 10 000 
Madžara. Broj pripadnika vodećih naroda nije se mijenjao, dok je broj Rumunja i 
Malorusa rastao: 1846. je prvih bilo 209 000 a drugih 108 000. Porast broja Rumunja 
odgovarao je prirodnom priraštaju, dok je porast broja Malorusa bio izazvan uglavnom 
doseljavanjem iz Galicije. 

Bosna i Hercegovina nisu bile austrijske pokrajine nego posljednji fragment 
»zajedničke« monarhije. Milijun i osamsto tisuća Srbo-Hrvata predstavljalo je 96 posto 
stanovništva, a od toga je četvrtina bila muslimanska. 


4. Nacionalni sastav Ugarske 

»Zemlje Krune svetog Stjepana« bile su Ugarska, Hrvatska i Transilvanija. 
Transilvanija je izgubila svoj identitet pripojenjem unitarnoj Ugarskoj najprije 1848, 
pa ponovo 1867. godine. Madžari su ondje pojačali svoj položaj sa 24 posto 
stanovništva 1846. na 34 posto 1910. (od 368 000 na 918 000); taj dobitak išao je 
uglavnom na račun Nijemaca koji su od 14 posto 1846. pali na 8,8 posto 1910. (222 000 
a onda 234 000). Rumunji su se gotovo na istoj razini: 916 000 (60 posto) 1846, a 1 500 
000 (55 posto) 1910. Ali to je nadmoćnost Rumu- nja bila skrivena jer je Transilvanija 
bila sastavni dio Ugarske. Unitarna Ugarska nije imala pokrajine nego županije, a to su 
bile samo izborne i administrativne jedinice kojima je, naravno, upravljalo madžarsko 
činovništvo. 

Nacionalni sastav Ugarske (bez Hrvatske i Slavonije, sa Transilvanijom) 1910. godine: 


Madžari 

9 

944 000 

54 

Posto 

Rumunji 

2 

948 000 

16 

posto 

Slovaci 

1 

946 000 

10,7 

posto 

Nijemci 

1 

903 000 

10,4 

posto 

Malorusi 


464 000 

2,5 

posto 

Srbi 


462 000 

2,5 

posto 

Hrvati 


195 000 

1,1 

posto 

Židovi (5 posto) bili su ubrojeni u Madžare; bez njih, Madžari bi bili u manjini čak i 
u »užoj Ugarskoj«. Kako su stvari stajale, činilo se da su Madžari skočili sa 46 posto 
stanovništva 1880. (manje od četvrtine stanovništva u osamnaestom stoljeću) na 54 posto 
1910. godine. Madžari su dobili u odnosu na Slovake i Maloruse, i u gradovima na Nijemce, a 
izgubili u odnosu na Rumunje i Srbe te njemačko seljaštvo na zapadnoj granici. Popis 
1910. godine proveden je nakon pola stoljeća madžarizacije i svim sredstvima madžarskog 
pritiska, te su mu rezultati u znatnom raskoraku s popisima koje su nakon 1919. provele 
države nasljednice. 

Madžari su živjeli u središnjem dijelu Ugarske, a ostale su narodnosti bile grupirane 
na graničnim područjima - Slovaci na sjeveru, Malorusi na sjeveroistoku, Rumunji na 
istoku, Srbi na jugu. Ali to je gruba i varljiva generalizacija, jer je, na primjer, postojao 
kompaktan blok madžarskog stanovništva u samom istočnom dijelu Transilvanije. 
Krajnji jug bio je nerazmrsiv splet u kojem je bilo gotovo isto toliko Madžara i Nijemaca 
koliko i Srba. To područje bila je nekada posebna Srpska Vojvodina koju su Srbi 
1848. i tražili za sebe. 

Kad su htjeli pokazati da predstavljaju većinu stanovništva, Madžari su iz svojih 
statistika izdvajali Hrvatsku i Slavoniju, a uključili bi ih tek kad bi htjeli demonstrirati 
veličinu Ugarske; u toj »Velikoj Ugarskoj« od dvadeset milijuna stanovnika, Madžari su 
ostali u manjini - 1910. bilo ih je 48 posto. Hrvatska je oduvijek bila posebna cjelina. 
Nakon 1867. Vojna Krajina, kojom se nakon istjerivanja Turaka upravljalo izravno iz 
Beča, predana je Ugarskoj. Veći je dio priključen Hrvatskoj da bi stvorio Hrvatsku- 
Slavoniju. Ta gesta začudne velikodušnosti imala je jednostavno objašnjenje: »Slavonija« 
je dobrim dijelom bila nastanjena Srbima koje su Madžari htjeli nahuškati protiv 
Hrvata, što su i s velikim uspjehom. Taj srpski teritorij postao je žarište hrvatskih 
težnji i poprište najgorih hrvatskih zvjerstava u drugom svjetskom radu. Ukupno je godine 
1910. bilo 1 600 000 Hrvata i 650 000 Srba - tj. 87 posto populacije. Tu je bilo i 100 000 
Madžara - uglavnom činovnika, željezničkih službenika i trgovaca. U Hrvatskoj su 
manji zemljoposjednici bili Hrvati, dok su veleposjede držali Madžari. 

Hrvati su zahtijevali Dalmaciju kao dio hrvatske krune i u Hrvatskom saboru bila su 
rezervirana mjesta za zastupnike iz Dalmacije; Dalmacija je međutim bila sastavni dio 
ustavne Austrije, to je bila predstavijena u Carevinskom vijeću. Hrvati su također tražili 
Rijeku, koju su Madžari držali kao slobodan grad. Rijeka je najprije bila čisto hrvatska: 
1851. još je u njoj bilo 12 000 Hrvata, a 651 Talijan. Kako je Madžarima Rijeka bila 
predaleko da bije sami osvojili (iako će ih 1910. ondje biti 6 500), smišljeno su poticali 

doseljavanje Talijana to su riječi dali talijanski karakter. Madžari su ondje imali deset 
srednjih i četiri osnovne škole, Talijani pet srednjih i dvadeset jednu osnovnu školu, dok 
Hrvati uopće nisu imali Otuda je Rijeka 1910. imala 24 000 Talijana, a samo 13 
000 Hrvata. Tu podršku Talijani su uzvratili Madžarima time što u Londonskom ugovoru 
nisu zatražili Rijeku, ali ih to nije priječilo da je nezakonito prisvoje kad su vidjeli da je 
Madžarska neće moći zadržati. 

(1903), uglavnom je korisno kao prikaz češkog književnog preporoda, a što se tiče političke 
povijesti od 1848. nadalje, previše je idealizirana i čehofilski obojena verzija. Dugotrajne 
pokušaje nagodbe u Češkoj opisao je E. Wiskcmann u početnom dijelu svog rada Czechs 
and Germans (1938). 

0 Rumunjima je R. W. Seton-Watson napisao A Historv of the Roumanians (1934). 0 
južnim Slavenima pisao je također R. W. Seton-Watson, The Southern Slav Question and 
the Habsburg Monarchy (1911), dok je rad H. Wendela, Der Kampf der Siidslawen um 
Freiheit and Heinheit (1925), donekle panegiričan. Duboki konflikt između habsburške ideje 
i srpskog nacionalizma osvijetlila je genijalno Rebecca West u Black Lamb nad Grev 
Falcon (1941) koje je najveće i najzaslužnije priznanje ikad odano jednom narodu. 

Ima nekih općih rasprava o »austrijskom problemu« koje su zastarjele ali su sačuvale 
stanovitu povijesnu vrijednost. Sirov historijski federalizam zastupa Popovici u Die 
Vereinigten Staaten von Gross-Oesterreich (1906), otvoreni socijaldemokratski 
imperijalizam Renner u Grundlagen und Entwicklungsziele der Oesterreichisch-ungarischen 
Monarchic (1906), a rafiniraniju »revolucionarnu« verziju Otto Bauer u Die Na- 
tionalitatenfrage und die Sozialdemokratie (1907). Jedna od rijetkih dijagnoza zala 
Monarhije iz pera madžarskog liberala jest 0. Jaszi, The Dissolution of the Habsburg 
Monarchy (1929). Ova bi knjiga bila vrlo korisna da nije nečitljiva. 

Karlovu je vladavinu izvrsno ali teškim stilom opisao Glaisc-Horstenau, The Collapse of 
the Austro-Hungarian Monarchy (1931); Masarykovu aktivnost za prvog svjetskog rata 
prikazao je R. W. Seton-Watson, Masarvk in England (1943). Briljantan je kratak prikaz 
propasti Monarhije »The Downfall of the Habsburg Monarchy« L. B. Namicra u IV svesku 
djela Historv of the Peace Conference of Pariš (1921). Međuratno razdoblje, na koje sam se 
kratko osvrnuo u svom Epilogu, vrlo je stručno i znalački prikazao Hugh Seton-Watson u 
Eastern Europe between the Wars 1918-1941 (1945). 

Osim navedenih, poslužio sam se još nekim djelima, ali, s ponekim iznimkama, bez 
osobite koristi. 

AKTUALNI TAYLOR 


Objavljivanje hrvatskog prijevoda knjige Allana Johna Percivala Taylora Habsbuška 
Monarhija 1809-1918. Povijest Austrijskog Carstva i Austro-Ugarske (1941, 19482) 
iziskuje više objašnjenja. Ime pisca nije nepoznato znatnom dijelu jugoslavenske kulturne 
javnosti. U fragmentima joj je poznat i njegov kreativan opus. Čak je i ova knjiga prevedena 
na slovenski jezik 1956. godine, sa sjajnom »spremnom besedom« Frana Zwittcra. 
Možemo je i danas preporučiti pažljivijim čitaocima ovog diva. Srpsko ili hrvatsko 
izdanje zrelije Taylorove knjige Borba za prevlast u Evropi 1848-1918 (Sarajevo 1968), 
s nadahnutim, polemičnim predgovorom Milorada Ekmečića, učinilo je od Taylora 
nezaobilazna pisca u bilo kakvu studiju povijesti 19. stoljeća u nas, iz evropske ili 
južnoslavenske perspektive. Međutim, daljnih prijevoda nije bilo, iako njegov sve veći 
utjecaji u svjetskoj historiografiji u nas nije ostao nepoznat. 1 Čak su i brojni 
nepovjesničari u nas s manjom ili većom dozom pasioniranosti pratili njegov elitni 
medijski angažman, koji je redovito izazivao pro et contra reakcije. Doduše, šutnja nije 
isključila samo Taylora iz našeg prostora. Na sličan način godinama su u nas ignorirani i 
brojni drugi povjesničari svjetskog prestiža. Odnos prema njima uočljivije se mijenja tek u 
posljednjem desetljeću. Ipak, odnos prema Taylorovoj Habsburškoj Monarhiji ne iscrpljuje 
se nit toj razini. 

U moru literature o Habsburškoj Monarhiji u »dugom 19. stoljeću« (1790-1918), 
nerijetko prožete habburškim resantimanima (možda još i Češke slavofobičnošću), 
ova knjiga nadasve rastranjuje svojom ekvidistancom prema svim nacionalnim 
kolektivitetima u granicama Monarhije. Kad bi tko u nekoj Taylorovoj formulaciji i nagao 
smisao koji bi ga činio pristranijim u odnosu prema nekoj od »strana«, već neka od sljedećih 
formulacija obesmislit će takvo uvjerenje, nerijetko u ironičnoj maniri. Dakle, reklo bi 

1 Vrlo je i pokušati sažeti bogatu Taylorovu bibliografiju. Ograničit ćemo se 
na nekoliko naslova, kao što su londonsko izdanje studije "Trieste (1945), 
Europe: Grandeur and Decline (1950, 1985 11 ), Essays in English history 
(1956, 1976 9 ), The Troublemakers... (1792-1939)(1957, 1985 11 ), u nas 
prevedena The Struggle for Mastery in Europe 1848-1918 (1957), Lloyd 
George. Rise and Fali (1961), The First World War (1963, 1985 11 ), English 
FHstory 1914-1945 (1965), From Sarajevo to Potsdam (1967), The Origins of 
the Second World War. historicai Interpretation (1971), The War Lords 
(1976, 1984 5 ), Revolutions and Revolutionaries (1978,1981 3 ), A 

Personal llistoiy (1983), što je i najkonstruktivnija knjiga za razumijevanje 
čitava Taylorova opusa, kao i za uvid u njegovu bibliografiju, te Old Man's 
Diary (1984). 


243 



se da se pisac u nas preporučuje svojom »objektivnošću«, toliko oprečnom svojevrsnim 
»subjektivnostima«, posebno uočljivim u vrednovanju fenomena povijesti Slavena u 
Hab- shurškoj Monarhiji. Takva pretpostavka isključuje realnost jugoslavenskih 
historiografija (s očiglednim izuzetkom slovenske u Taylorovom slučaju), u kojima je 
znanstveno stvaralaštvo još uvijek u vrlo velikoj mjeri prožeto nacionalnim ideologijama različita 
porijekla. 

Taylorovo shvaćanje povijesti, kao i njegov spisateljski stil, neprimjereni su 
prevladavajućim duhovnim orijentacijama u nas. Neovisno o svim ograničenjima Taylorove 
interpretacije povijesti Habsburške Monarhije, ona je utilitarno neupotrebljiva iz bilo 
koje nacionalne perspektive, a broj »neugodnih« pitanja koja u svakoj od njih otvara 
neizbježno dodatno povećava suzdržanost prema njoj. Međutim, vrijeme je sužavalo 
prostor moguće recepcije i s drugih stajališta. Nova područja istraživanja, kao i nova 
shvaćanja i pristupi, u posljednjih deset do dvadeset godina u zemljama-nasljednicama 
Habsburške Monarhije (uvijek u različitoj mjeri), postupno su mijenjali smisao koji je 
Taylorova knjiga imala u historiografiji o Habsburškoj Monarhiji. Njezina duhovna 
provokativnost postupno se smanjivala, ali je stupanj komunikativnosti rastao jer je u vrijeme 
kada se pojavilo njezino drugo izdanje (1948), koje sadržava i ovaj prijevod, knjiga 
anticipirala prije svega brojne socijalnohistorijske orijentacije. U tom je smislu Taylorova knjiga 
»živa klasika«, a kako sinteze sličnog opsega, koja bi integrirala istraživačke spoznaje stečene 
u posljednjih četrdesetak godina na inovativan način, još uvijek nema, izvjesna je opravdanost 
inicijative »Znanja«, posebno urednika Zlatka Crnkovića, da se ovaj prijevod pojavi na 
hrvatskom ili sipskom jezičnom području. 

Dalje, oslobađanje od etnocentrizma (a dodajem i jugoslavocentrizma) u odnosu 
prema /sub/kontinentalnim povijesnim fenomenima prije svega pretpostavlja znanstveno 
suočavanje s poviješću susjednih naroda, jer su u njihovom slučaju nacionalnoideologijski 
stereotipi najukorjenjeniji. Odavno je u nas uočeno da je mnogo jednostavnije objavljivati 
povijesna djela s azijskim nego s bugarskim temama, na primjer. U susjedima se 
suočavamo sa samima sobom jer je susjed »ne-Ja«. U suočavanjima s povijesnom baštinom 
susjeda znanstveno mišljenje redovito je opterećenije s predznanstvenim »nanosima«, sa 
zakonitostima »povijesnog zaborava« i manihejskim binarnostima. 1 u tom nas smislu 
rastrežnjuje Taylorova knjiga jer na fascinantan način otkriva strukturalne sličnosti 
ispod događajnih razlika u povijesnim zbivanjima u čitavu prostoru u granicama 
Habsburške Monarhije u »dlugom 19. stoljeću«. Pri tome u Taylora nema traga nikakvu 
pokušaju da Monarhiju povijesno legitimira kao superiorniji fenomen onima koji su je 

osporavali, ali nema ni traga nikakvu pokušaju da alternativni povijesni fenomeni budu 
pretpostavljeni Monarhiji. Dapače, zaključujući svoje istraživanje, Taylor u državama- 
nasljednicama uočava proturječja koja su povijesno delegitimirala Habsburšku 
Monarhiju. 

Danas, kada je u nas (više izvan nego unutar historiografije) otvoreno pitanje o 
povijesnoj /ne/ zakonitosti jugoslavenskog ujedinjenja, kada se uveliko licitira što je koji 
nacionalni kolektivitet izgubio u usporedbi sa stanjem prije 1918. godine (pri čemu su 
vjerojatno najgroteskniji srpski nacionalisti u lamentu za srpskim pravima u Austro¬ 
ugarskoj, pri čemu se redovito ne razmišlja »strukturalno-genetički« (M. Gross) već se 
teza potkrepljuje odabranim događajima i pojavama, uistinu je poticajno posegnuti za 
Taylorovom interpretacijom. Ako ništa drugo, čovjeku/istraživaču ostaje manje prostora 
za iluzije. 

Ovakav odnos prema Taylorovoj knjizi nema gotovo ničeg zajedničkog s njegovom 
interpretacijom povijesnih zbivanja u južnoslavenskom prostoru u granicama Habsburške 
Monarhije. Najveći dio Zwitterove »spremne besede« su ispravci činjeničnih grešaka u 
ovoj knjizi, koje su u vezi s poviješću Južnih Slavena. Što, na primjer, reći o 
povjesničaru koji tvrdi da su u Hrvatskom saboru 29. listopada 1918. godine većinu 
imali frankovci, a da se Hrvaisko-srpska koalicija raspala početkom prvog svjetskog 
rata? Mogli bismo navesti nekoliko desetina sličnih primjera koji svjedoče o krajnje skučenom 
poznavanju povijesti Južnih Slavena u vrijeme kada je pisao Habsburšku Monarhiju. (U 
Borbi za prevlast u Evropi, njegovu kasnijem djelu, uočljivo je znatno bolje, suverenije 
poznavanje južnoslavenske problematike. Naravno, apsurdno bi bilo poći od 
pretpostavke da je Taylor, radeći na ovoj knjizi, ignorirao južnoslavenski svijet. Sama 
knjiga, osobito u završnim poglavljima, svjedoči sasvim suprotno. Pisac se iscrpno 
obavještavao o Južnim Slavenima, ali iz djela »susjednih« historiografija, što se vidi i 
površnom analizom literature kojom se koristio. Siromaštvo jugoslavenskih 
historiografija u djelima na temelju kojih se pišu /sub/kontinentalne sinteze, stvara i danas 
osjećaj beznađa, a kako je bilo 1945-1948. godine, ne vrijedi ni komentirati. U odnosu prema juž¬ 
noslavenskoj komponenti povijesti Habsburške Monarhije Taylora je »spasio« njegov 
istraživački model, a on nije bio ni germanocentričan ni germano-hungarocentričan, već 
policentričan. 

Taylor respektira povijesni pluralitet prostora Habshurške monarhije i upravo u 
socijalnohistorijskoj interakciji mnoštva činilaca, među kojima su Dinastija i narodi primami, 
konstruira svoju interpretaciju. Međutim, u njegovu povijesnom mišljenju inovacija prevladava 

nad tradicijom. Iako se narodi u njega često javljaju kao »organski kolektiviteti«, tako 
da obično govori o »Nijemcima«, »Hrvatima« ili »Rumunjima« kao povijesnim agensima, u 
rijetko kojeg povjesničara Habsburške Monarhije društveni slojevi imaju tako važne 
funkcije u interpretaciji. Pri tome on ne gubi smisao za njihovo globalnohistorijsko situiranje u 
tranzicijskim procesima. Upravo zbog toga su vrlo suptilne njegove analize o prožimanjima 
liberalizma i konzervativizma, ili nacionalizma i socijaldemokracije, kao ideologijskih 
refleksa tih procesa. Taylor je vrlo sugestivno riješio neka pitanja, koja su u hrvatskoj 
historiografiji puni svoj smisao dobila tek u posljednjim godinama. 

Taylor shvaća daje agrarna inercija bitan činilac za razumijevanje povijesti Habsburške 
Monarhije. Dakako, upravo zbog toga on ne ignorira razlike u ritmovima deagrarizacije među 
zemljama u granicama Habsburške Monarhije, kao ni brojne druge modernizacijske feno¬ 
mene koji su bitni za njegovu analizu, koja se najvećma ograničava na analizu, 
socijalnih/nacionalnih i političkih fenomena, time jc većma u historiografskoj tradiciji. 
Taylor kaže, na primjer, daje izostanak industrijalizacije izazvao revoluciju 1848. godine u 
Habsburškoj Monarhiji, čime se ona suštinski razlikuje od revolucije u nekim zemljama 
evropskog Zapada, ali je najveći dio razmatranja u vezi s 1848. godinom ipak političkohisto- 
rijske naravi. Sličnih primjera ima dosta. 

S druge strane, Taylorove analize fenomena birokracije u Habsburškoj Monarhiji iz 
legitimističke i modernizacijske perspektive anticipiraju brojne potonje rasprave u 
evropskoj historiografiji o modernizaciji »odozgo« i »odozdo«. Način na koji rješava pitanja 
u vezi s promjenom odnosa različitih društvenih slojeva prema habsburškom legitimizmu u 
Mađara poslije austro-ugarske nagodbe upravo iz ove perspektive doista je primjeran. 

Takvim autosituiranjem između tradicije i inovacije Taylor svjedoči koliko je 
istovremeno i britanski i austrijski đak, koliko je otvoren prema svim interpretacijskim 
mogućnostima vlastitog vremena. Dakako, bilo kojom teorijski strožom analizom njegova 
pojmovlja mogući su ozbiljni prigovori, a upravo svojim pristupom Taylor je više pridonio 
spoznajnim pomacima u istraživanjima povijesti Habsburške Monarhije nego brojni 
»sistemski« mislioci različitih duhovnih provenijencija. 

Iako Taylor tlaku (Robot, kako sam piše) shvaća kao oblik radne rente, u nekim 
dijelovima teksta je vidljivo da joj daje mnogo širi sadržaj u opisivanju fenomena 
kmetske ovisnosti. Takva bi nejasnoda mogla izazvati ozbiljne teškoće kada bi Taylor 
dosljednije istraživao probleme promjena u agrarnoj ekonomici u Habsburškoj 
Monarhiji. Kako on to ne čini tj. kako su mu ti problemi samo ishodište analize nekih 
drugih fenomena, npr. u vezi s/de/politizacijom seljaštva, teškoće su sasvim druge 

naravi itd. 

Uistinu, spori ulazak seljaštva u građansku politiku u Habsburškoj Monarhiji, 
neovisno o svim razlikama među zemljama u njezinim granicama, jedan je od ključnih 
problema u povijesti Monarhije u čitavom tom razdoblju, posebice poslije 1848/49. 
godine. Više lucidnih Taylorovih opaski u vezi s/de/politizacijom otvara prostor za 
rješavanje i nekih fundamentalnih pitanja, koja su još uvijek otvorena. Francusko 
seljaštvo na Zapadu ili srpsko na Jugoistoku drugačije ulaze u politiku nego seljaštvo 
u bilo kojoj zemlji u granicama Habsburške Monarhije. 

Sve ove opaske, kao i brojne druge koje nisam iznio, samo su potvrde teze o 
mogućnosti produktivnog, poticajnog čitanja Taylorove knjige i nakon toliko godina i u 
hrvatskoj, odnosno jugoslavenskoj historiografiji. Dakle, povijest Habsburške Monarhije 
1809-1918. godine nije povijest iluzija ni bilo čega drugog osim konkretnog 
historijskog iskustva. 

Upravo zbog toga Taylorova knjiga je solidna osnova za reintepretaciju vlastitog 
povijesnog iskustva u duhovnom obzorju koje ona sugerira. Takav dijalog nužno se ne 
ograničava samo na ispravljanje činjeničkih grešaka ili nepreciznosti. On se nužno pretvara u 
komparativnu historiografsku analizu s evropskim »konotacijama«. Pri tome se korištenjem 
Taylorove metodologije može doći i do zaključka koji su različiti od njegovih. Prema piscu, na 
primjer, na početku epohe koju sintetizira, urbana kultura u granicama Habsburške 
Monarhije jest njemačka, kao što je njemački i karakter gradova uveliko izvan njemačkoga 
etničkog prostora. Taylor je pod očiglednim dojmom promjena koje su se zbile s prosvi- 
jećenoapsolutističkim reformama u drugoj polovici 18. stoljeća, ali i u dužem povijesnom 
trajanju. Međutim, dovoljno je komparirati razvoj građanstva u slovenskom, hrvatskom i 
srpskom prostoru u Habsburškoj Monarhiji tokom druge polovice 18. ili prve polovice 19. 
stoljeća pa da se zaključi da je Taylorova ocjena isuviše uopćena, i da ignorira dubinske 
povijesne procese u kojima se na različite načine građanstvo javlja i kao endogeni etnički 
činilac u trajnim simbiotičkim i akulturacijskim odnosima s više drugih među kojima 
je njemački jedan od važnijih, ali ni izdaleka jedini. Dovoljno je spomenuti, prije svega u 
srpskom i hrvatskom prostoru, važnost balkanskih urbanih supstrata, kao jednog od 
činilaca razvoja građanstva. Sto se kulture i jezika tiče, zamjerke su neizbježno još veće 
jer Taylor previda funkcije onoga latinskog srednjovjekovnog univerzalizma, koji je u hrvatskom 
prostoru (i ne samo u njemu) suštinski važan fenomen sve do sredine 19. stoljeća, pored svih 
promjena koje su se zbile u prethodnih stotinjak godina. On isto tako previda i funkcije autoh¬ 
tonih urbanih govora, koji su u različitoj mjeri zahvaćeni standardizacijskim procesima, što je isto 

tako uočljiv fenomen u hrvatskim gradovima, posebno se oblikujući u različitim kulturnim 
zonama, a donekle i među različitim građanskim slojevima. Uostalom, slavenosrpski jezik u 
Srba u Habsburškoj Monarhiji, posebice u Ugarskoj, nije bio samo jezik književnosti 
nego i jezik građanske svakodnevnice. Općenito, fenomeni multikulturalizma i 
interkulturalizma, koji su u doba kada nastaje drugo izdanje Taylorove knjige dosta dobro 
poznati među kulturnim antropolozima u anglosaksonskom svijetu, nemaju većeg utjecaja na 
analizu, stoje u slučaju povijesti Habsburške Monarhije nesumnjiv nedostatak. 

Pisac je mnogo sugestivniji kada interpretira povijest »preporodnih« pokreta. 
Njegova duhovita opaska daje prije zrelih faza nacionalnih integracija nerijetko riječ o 
narodima koji imaju više pisaca nego čitalaca njihovih djela i tekstova sjajno 
anticipira nacionalnointegracijski model češkog povjesničara Miroslava Hrocha, ali i 
potkrepljuje njegovu tezu o usporenoj transformaciji agrarnih realnosti u 
Habsburškoj Monarhiji kao jednom od ključnih fenomena za razumijevanje kroničnosti 
njezine krize, odnosno za razumijevanje supstancijalnih teškoća u oblikovanju njezina 
modernog identiteta. Taylor je nesumnjivo u pravu kada ističe daje tokom »dugoga 19. 
stoljeća« nacionalne konflikte uveliko moguće objasniti kao borbu za mjesta u 
birokraciji. Ograničene mogućnosti modernizacije »odozdo«, naime, bitno sužavaju 
mogućnost za oblikovanje nacionalnih elita neovisno o onoj birokratskoj strukturi koja 
je u samoj jezgri procesa modernizacije »odozgo«. Zwitter je u pravu, s tim u vezi, kada 
inzistira da narodi nisu »enotni bloki«. Svaki narod ima svoje legitimističke slojeve. 
Svaki narod, u bitno različitim proporcijama, sudjeluje u oblikovanju birokratske 
strukture Habsburške Monarhije, ali ona u povijesti svakoga od njih ima različite 
funkcije. Pitanje je kakve su državnopravne funkcije endogenih tradicija u odnosu 
prema modernizacijskim procesima itd. 

Više je nego umjesna davnašnja Zwitterova primjedba o manjkavoj interpretaciji 
vojnih i vjerskih fenomena. Izvjesno je da Habsburgovci nikada ne bi bili ono što su bili u 
povijesti zemalja kojima su vladali, posebice tokom stoljeća kojima se bavi ova knjiga, 
da kao dinastija nisu bili u organskom savezu s vojskom i Rimokatoličkom crkvom. 
Budući da Habsburgovci u Taylorovoj interpretaciji (uostalom, s pravom) imaju 
središnje mjesto, i jedan i drugi činilac morali su biti mnogo eksplikativnije zastupljeni. 
Oba činioca posebno su važni i iz južnoslavenske perspektive, doduše na vrlo 
različite načine u povijesti Slovenaca, Hrvata i Srba u Monarhiji pojedinačno. 
Međutim, da bismo shvatili njihov povijesni smisao u Habsburškoj Monarhiji od 1809. do 
1918. godine, valja ih istražiti globalnohistorijski - u društvu, privredi, kulturi i politici. 

Habsburški »misterij« bi se time mnogo više primakao granicama racionalne spoznaje. 
U tom bi obzorju bilo mnogo jednostavnije istraživati i interkonfesionalne odnose, o 
kojima jedva da nešto ozbiljnije možemo pročitati u ovoj knjizi, a shvatili bismo i 
»tajnu« tako dugotrajnog opstojanja vojnokrajiškog sistema, duboko u drugu 
polovicu 19. stoljeća, unatoč posvemašnjoj anakronosti iz suvremene zapadnoevropske 
perspektive. 

Jasno je da otvaranje svih ovih pitanja ne obesmišljava Taylorovu knjigu, pogotovo 
što on ni jedno od njih ne ignorira. Jednostavno ih različito vrednuje u obzorju svojih 
istraživačkih iskustava, a ona su izrečena na način koji pretpostavlja dalju diskusiju, a ne 
isključuje je. U tome i jest jedna od njezinih najvećih vrijednosti, koja je naročito većina 
danas, u tako poznom objavljivanju hrvatskog prijevoda. Taylorove mane u ovoj knjizi 
istodobno su i izvorišta njegovih vrlina jer je uspio napisati »živu« knjigu. 

Među stručnjacima, kao i u široj čitalačkoj publici, najviše zanimanja pobuđuju piščeva 
shvaćanja u vezi s nacionalnim fenomenima u Habsburškoj Monarhiji. Vjerojatno će to 
biti slučaj i povodom ovoga izdanja. 

Pažljiviji čitalac djela će uočiti da Taylor narode u granicama Monarhije dijeli na 
narode-gospodare i narode-podložnike, nijansirajući odnos između jednih i drugih na 
način koji dopušta pomake u jednom ili drugom smjeru, što je nesumnjivo osobito važno u 
slučaju hrvatskog statusa. Takva njegova podjela neodoljivo podsjeća na stariju, kojom 
se razlikuju povijesni i nepovijesni narodi. Temeljna je razlika u tome što je Tayloru stran 
povijesni »fatalizam«, tako da su u njega narodi ne samo unutar sebe nego i u 
međusobnim odnosima dinamički strukturirani. Možda to najuočljivije dolazi do izražaja u 
njegovoj interpretaciji zbivanja s transilvanskim Nijemcima tokom druge polovice 19. 
stoljeća, s obzirom na narav njihova odnosa prema narodima »dolje« i »gore« u 
Transilvaniji, Ugarskoj i Austro-Ugarskoj. lako on u takvu strukturiranju nije bio dosljedan, 
kao što smo već upozorili, činjenica je da u njegovoj knjizi nalazimo Habsburšku 
Monarhiju kakvu uglavnom nismo poznavali. S tim u vezi nesumnjivo će i dalje 
najkontroverznije biti prihvaćene ocjene o odnosu Njemstva i Habsburške Monarhije, posebice 
habsburgovaca. Naime, Taylorovo shvaćanje o Nijemcima kao glavnim protivnicima 
Habsburgovaca, ali i njihove države, sasvim je oprečno uvriježenim mišljenjima u nas, pa i 
drugdje. On je u pravu kada tvrdi daje proces stvaranja moderne njemačke nacije prije 
ili kasnije morao postaviti pitanja u vezi s ujedinjenjem Njemstva, kao i da je taj proces 
mogao ići i s Habsburgovcima i protiv njih, kao što je to i bio slučaj. Međutim, novija 
istraživanja relativiziraju shvaćanja o državi-naciji, čak i iz njemačke perspektive, otvaraju 

pitanja hegemonije, premoći iz privredne ili kulturne ili političke perspektive, koja nužno 
ne pretpostavljaju nestanak Habsburške Monarhije. Nedoumice u vezi s njezinom budućnošću 
tokom 1917. I 1918. godine unutar nje, kao i izvan njezinih granica, tome su pouzdan dokaz, 
pored mnoštva drugih. 

Imajući u vidu vrijeme nastanka i prvog i drugog izdanja knjige, kao i Taylorova 
razmišljanja o naravi njemačkog nacionalizma krajem 19. i početkom 20. stoljeća, ipak je 
teško oteti se dojmu da je niz njegovih stavova oblikovan pod utjecajem zbivanja u 
Njemačkoj poslije dolaska nacista na vlast, poslije Anschlussa, kao i iskustva drugog svjetskog 
rata. Međutim, čak ni u tome pisac ne iznevjerava samog sebe jer je dovoljno proniknuo u 
narav nacionalizama i u Monarhiji i u Evropi. Istraživački je produktivno njegovo 
razlikovanje nacionalizma inteligencije i masovnog nacionalizma, koji se ni sociološki, 
ni kulturno, pa ni kronološki ne podudaraju, a u političkim zbivanjima imaju različite 
funkcije. Na sličan način mogu se uočiti razlike koje pravi između 
nacionalizma u urbanim i u ruralnim ambijentima. Taylor također pravi 
razlike između nacionalizama u premoćnim ideologijama vremena 
(konzervativizam, liberalizam, socijaldemokracija itd.). Dakako, u njegovoj 
interpretaciji ipak je premoćna konkretna historijska analiza svakoga od 
njih u granicama Habsburške Monarhije, ali i sa cijelim nizom evropskih 
referenci. Potonje je posljedica njegova situiranja povijesti Habsburgke 
Monarhije u globalne procese, iako su njegove komparacije s drugim 
evropskim situacijama češće »impresionistički« nego »strukturalno« 
izvedene. 

Austroslavizam je u njega izvorno i proturski i protunjemački usmjeren, što je često 
raspravljana teza koja još uvijek nije apsolvirana. Danas će još provokativnije djelovati 
njegova teza o »austrijskoj misiji« kao spasu od njemačke »Mitteleurope«. Navodimo 
ove teze ne upuštajući se u njihovu elaboraciju, nego tek kao potvrdu mogućih 
duhovnih ishodišta Taylorova pristupa. 

Kada je riječ o jugoslavenskom prostoru, činjenica je da pisac u nekim važnim 
slučajevima napušta svoj vlastiti tip analize i krajnje pojednostavljeno, na primjer, 
jugoslavenstvo vrednuje kao osobnu Strossmayerovu tvorevinu. Na sličan je način 
»uvjerljiva« i teza o nepodijeljenim hrvatskim snovima za obnovom Habsburške Monarhije 
nakon njezina sloma i negativnog iskustva u Kraljevini Jugoslaviji. 

Međutim, kao što je već rečeno, Taylorova Habsburška Monarhija uistinu nije 
priručnik za povijest Južnih Slavena u njezinim granicama. Ona je samo predložak za 

razmišljanje o jednom povijesnom iskustvu koje očigledno nije iako daleko od nas 
kao što nam se činilo. 

